
Namą dar prieš ketvirtį amžiaus pradėjo statyti Liudvigo 
tėvas. Tada, tuoj po karo, privatininkams sklypai nebuvo skirs- 
tomi taip kaip dabar — šeši šimtai kvadratinių metrų ir nė 
colio daugiau. Tada žmogus apsižiūrėdavo vietą, sklypo kam- 
puose įkaldavo kuolus su fanerinėm lentelėm ir cheminiu pieš- 
tuku užrašydavo: „Kalninis“, „Kiaukis“ arba „Strapcukanas“, ir 
reikalas baigtas. Beveik baigtas, nes formalumus vykdomuo- 
siuose komitetuose atlikdavo greitai — nelabai kas norėdavo 
tų sklypų. Bet Duoniai, esantys maždaug dvidešimt kilometrų 
nuo Rygos, atrodė beveik taip toli kaip dabar Tukumas arba 
Lygatnė, ir norinčių žemės čia visai neatsirasdavo. Kai už skly- 
pus reikėdavo mokėti skambančiais latais, žmonės šykštavo 
ir taupė, kad tik nusipirkus, bet kai žemę ėmė dalyti nemoka- 
mai, nebeatsirado, kas ima,—- nebeatrodė, kad žemė didelė ver- 
tybė. Taip, tuos rėžius kitapus VEF'o, tuos dar būtų galima 
imti, ten žemė juoda ir riebi, o kam reikalingas Duonių baltas 
smėlis? Ten tau neaugs nei bulvė, nei morka, nei burokas, 
nebent tiktai šparagai derėtų, bet ir jiems reikėtų tempti veži- 
mus mėšlo. Ir kaip dar į tuos Duonius nusikasti? Šitokia to- 
lybė! Šeštuoju tramvajumi būdavo važiuojama iki galo — bet 
tas klibėjo vienais bėgiais ir beveik kiekvienos stotelės atša- 
koje laukdavo, kol pravažiuos priešais atriedantis tramvajus, — 
ir dar pusantros valandos garlaiviu. Vasarą — garlaivių, o žie- 
mą?:.Su pačiūžom? Ačiū už malonumą! Taigi — ačiū už Duonius! 
Nėra kvailių! 

Liudvigo tėvas turėjo seną „Moskvičių“, kuris savo žydin- 
čioj jaunystėj riedėjo perpus lėčiau už dabartinius „Žigulius“, 
bet kuriam sprindžio gilumo purvo sluoksnis buvo dar visai 
tinkamas važiuoti kelias. Jis augino sūnelį, kuris dienas leis- 
davo, piešdamas kreida ant šaligatvių asfalto „klases“, šoki- 
nėdavo ir vis sprukdavo nuo kiemsargio, nes anam tuos kvad- 
ratus tekdavo nuvalyti. Be to, jis turėjo sirguliuojančią žmoną, 
kolektyvinį sodą prie hipodromo, kur laisvu laiku skiepydavo 
įvairias obelų rūšis, nors obuolius apylinkės berniūkščiai nu- 
plėšdavo dar neprinokusius, žalius, turėjo jis meškerių ir plau- 
kiojančių ūdų, nemėgo žmonių sambūrio ir jautė būtinybę būti 
kuo arčiau gamtos. Tą būtinybę paprastai jaučia visi kaimie- 


čiai, nors, persikraustę į didmiesčius, jie, atrodo, ten prigyja 
ir, palyginti su kitais, gerai uždirba. Tačiau į Duonius ir jis 
išvažiavo tiktai juokais — vis dėlto pragariškas nuotolis! Bet 
kartą žmogus juk gali pakeliauti: Gofruotos skardos dujokau- 
kės dėžę jis prisipylė muilo akmens — tikėjosi išmainyti ke- 
lionėje į lašinius ar kiaušinius — ir išvažiavo. 

Kelias atsišakojo nuo plento ir buvo vos matomas, bjaurus. 
Kaip reta, bjaurus. Smėlis ir pušų šaknys. Vėliau Liudvigo 
tėvas sužinojo, kad tuo keliu automobiliais tikriausiai niekas 
niekad nevažinėdavo, nes jis ėjo į nuošalią kaimo sodybą, kur 
gyveno du vieniši senukai ir turėjo tik arklį Kai pūsdavo 
rytys, skambiais vakarais galėjai girdėti jį žvengiant, ir todėl 
Liudvigo tėvas savo bendradarbiams taip nupasakojo būsimo 
namo vietą: 

— Kaimynai netoli, kartais girdėti, kaip žvengia jų arklys. 

Kelias buvo toks bjaurus, kad ,„Moskvičius“ seniai būtų 
apsisukęs atgal į miestą, jei tik būtų atsiradusi pakankamai 
plati vieta. Nuvažiavus beveik kilometrą, miškas netikėtai bai- 
gėsi ir automobilis išriedėjo į ežero pakrantės žalią pievelę. 

Baltas baltas priekyje plytėjo Baltežeris su balto smėlio 
dugnu. Ir mėlynas mėlynas dangus, be jokio dūmelio. Berniu- 
kas nulėkė prie vandens ir pradėjo rinkti išmestas į krantą 
kriaukleles. 

— Reikėtų išsimaudyti,— pasakė tėvas, žiūrėdamas į ežerą. 

Gerokai nuo kranto sausom viršūnėm šiureno tankiai suau- 
gusios nendrės. Jis matė, kad akivaruose tarp nendrių pačiame 
vandens paviršiuje žaidžia raudės, uodegom keldamos van- 
dens verpetus. 

Jis nusivilko marškinius ir nusimovė kelnes, nusiavė san- 
dalus, tada, valandėlę padvejojęs, numetė ir glaudes ant žolės 
ir nuogas ėmė bristi į ežerą. Panėręs veidą į vandenį, atmerkė 
akis. Tarp aukštų vandens žolių krutino priekinius pelekus 
niurgzlus pūgžlys, išsproginęs savo dideles klastingas akis. 
Reikėtų valties, tada galėtum statyti unguriams palaidynes, 
pagalvojo jis. Ir įsivaizdavo save ankstų rytą, kol saulė dar 
nepatekėjusi, 0 virš ežero ritasi šaltos miglos kamuoliai, tik- 
rinant palaidynes, jautė ešerius daužantis ant pavadėlio, matė 
bemaž prie vandens paviršiaus ungurį su baltu pilvu, be- 
viltiškai sukantį aštuoniukes, matė karšius, guldančius plūdes, 
ir užsispyrusį lyną, įkišusį galvą į dumblą. 

O pažvelgęs į krantą, jis matė namą. Baltą, dviaukštį, su 
dar vienu aukštu po žeme,—ten bus garažas, rūsys ir kati- 
linė, ir prie liepto supsis sidabrinė motorinė valtis ir Žalias 
luotas — žvejybai. Aplink namą augs obelų sodas, o jo vidury 
švies šiltnamis. 

Kaip atrodys namas, jis žinojo iki smulkmenų. Jis buvo 
matęs tokį Kyšežerio pakrantėje. 

Tais laikais jis buvo mokinys, gaudavo tik grašius ir pats 
turėjo pasirūpinti savimi. Už penkis latus per mėnesį nuomojo 
neapšildomą kambarį Mežaparke. Gyventi čia buvo leidžiama 
tik nuo spalio iki gegužės, nes vėliau šeimininkas kambarį 
išnuomodavo vasarotojams. Jis su išgąsčiu skaitydavo sinop- 
tikų pranešimus apie šaltas žiemas ir vakarais kiek galėdamas 
stengdavosi atitolinti akimirką, kai reikėdavo nusirengti ir lįsti 
į lovą: kambarys buvo šaltas, ir atrodė, kad paklodės ne iš- 
krakmolytos, o sušalusios. Todėl krautuvininko Krauzės namas 
jam buvo panašus į pasakų pilį — visur šilta, tylu, išklota minkš- 
tais kilimais. Jie su meistru ten keitė elektros instaliaciją. Ir 
sapnuose jis jau statydavosi tokį pat namą, tik dar šiltesnį. 
Ir važinėjo su tokiu pat „Reno“, tik dar didesniu. Ir apka- 
bindavo tokią pat žmoną, tik dar gražesnę. 

Tik sušlapęs, bet nepaplaukiojęs, jis išbrido į krantą. Ap- 
sirengusi maudymosi kostiumu žmona gaudė vaiką, jos plau- 
kai plaikstėsi vėjyje, o vaikas, keldamas vandens purslus, lėkė 
per seklumą. 

— Sodybą mes pavadinsime „Liudvigais“,— pasakė jis, at- 
sirėmęs į mašiną. 

— Kvailys! Aš nežadu virsti laukine! 

— Po dvidešimties metų lapinė Robinzono saloje kaštuos 
daugiau negu septynių kambarių butas Niujorko centre. 

— Nekvailiok! Jeigu jau tau iš tikro maga pasistatyti na- 
mą, tai pakalbėk su dėde ir gausi sklypą kad ir prie „„Teikos“ 
Kodėl tu niekad nenori daryti taip kaip visi?— paklausė ji 
priekaištingai. 

— Kur eina visi, ten greitai pasidaro per tiršta. 

— Čia gyventi aš nevažiuosiu! 

Važiuosi, pagalvojo jis. Jeigu važiuosiu aš, važiuosi ir tu. 

Suradęs bagažinėje kirvuką, jis nutašė keturis kuolus, nuo 
bukųjų galų atkirto po plačią skiedrą ir užrašė „Rimša“. Kuo- 
lus jis įkalė sklypo kampuose, apskaičiavęs, kad į sklypą įeitų 

nedidelio kalnelio pietinė dalis. Inspektams tai pati geriausia 
vieta, be to, reiks pabandyti pasodinti ir kokį vynuogių krūmą. 
Gal nesušals, jei rudenį kaip reikiant apklosi. 

Važiuodamas atgal, jis sustojo prie Juglos tilto. Buvo pa- 
vakarys, ir čia knibždėte knibždėjo žvejų. Atrėmę ilgus meš- 
kerykočius į nuardyto laikinojo tilto polius, vyrai laukė kar- 
šių. Ypač geroje vietoje, prie ,Manufaktūros“ tvoros, pagyrūnai 
kilnojo pilnus žuvų tinklelius, kanalo viduryje nevikriai suki- 
nėjosi sterkų gaudytojų valtys. 

— Jeigu prieš karą čia susirinkdavo kokie du trys Žvejai, 
tai jau buvo daug, — pasakė jis lyg tarp kitko ir užvedė mo- 
torą. Dabar jis visai aiškiai žinojo, kad namą ežero pakran- 
tėje tikrai statysis, ir pajuto, kad toli pralenkia laiką ir galbūt 
net jį pergudrauja. 


PIRMOJI DIENA 


Trikotažo parduotuvė buvo įrengta naujame name. Kaip 
paprastai būna, kai parduotuvė architektų numatoma kartu 
su kvartalo projektu, o ne įrengiama kur nors sename name 
arba rekonstruojama, ji išėjo erdvi ir šviesi. Pirkėjai laisvai 
vaikščiojo tarp lentynų, kilojo, vartė ir apžiūrinėjo viską, ką 
tik akys užmatė ir panorėjo. 

Pardavėjos nežinojo, kur dėtis iš nuobodulio. Parduotuvė 
buvo toli nuo centro, naujame rajone, todėl pirkėjai užsukdavo 
tik apie penktą valandą, grįždami iš darbo, — deficitinių prekių 
čia tikėjosi rasti tik paskutinėmis mėnesio dienomis. 

Atsirėmusios į sieną, abi pardavėjos arba plepėdavo, arba 
vartydavo naujus žurnalus. Tūkstantis devyni šimtai septy- 
niasdešimt trečiųjų metų birželio žurnalus, kurių paskutiniuose 
puslapiuose buvo pilna ryškių vasarinių kartūno suknelių. Dar 
susišūkaudavo su kasininke, kuri sėdėjo savo soste kitame 
salės gale. 

Jos nuobodžiavo ir tikėjosi, jog kada nors bus perkeltos į 


kokią nors centro parduotuvę, kur galima nors Žmonių pasi- 
žiūrėti. 

Kai viskas būdavo iškalbėta ir pervartyta, jos žiopsodavo 
per milžiniškus langus, kurie, kiek pakreipti į išorę, buvo 
per visą sieną. Atrodė, kad visa siena iš stiklo, nes aliuminio 
rėmai žvalgytis netrukdė. Jeigu atsiremdavai į sieną toje vie- 
toje, kur paprastai stovėdavo abi pardavėjos, ir lauke švies- 
davo saulė, pasijusdavai lyg plačiaekraniame kino teatre, kur 
rodomi begarsiai filmai, — už langų vaikštinėdavo žmonės, ei- 
davo į troleibuso stotelę, vesdavosi į lauką šunis, stumdydavo 
vaikų vežimėlius, berniukai kitoje asfaltuotos gatvės pusėje, 
keldami dulkes, gainiodavo kamuolį po smėlėtą aikštelę, ku- 
Iios pakrašty neretai rinkdavosi dėdės su buteliais ir kur pa- 
kliuvo primėtydavo suglamžytų popierių nuo sumuštinių — vėjo 
džiaugsmui. Aktoriai ekrane prieš abi merginas judėjo, bet ne- 
buvo garso ir nesikeitė fonas. Priekiniame plane visada likdavo 
šaligatvis, toliau — vejos juosta, gatvės asfaltas, telefonas au- 
tomatas, smėlėta aikštelė tarp dviejų devynaukščių namų su 
aplaužytais, nusususiais medeliais. 

Langas davė dingstį dar paplepėti: 

— Ta ilgšė vėl su nauju paltu. Matai? 

— Aš nesuprantu, iš kur žmonės tuos pinigus traukia. Iš 
manęs Mama už valgį nieko neima, man visa alga lieka pačiai, 
o aš negaliu sau to leisti! 

—- Galbūt jos vyras koks nors mokslinčius. 

— Mokslinčiams tokie stambūs pinigai neplaukia... O jis 
dar jaunas. 

— Fainas bernas. 

— Sekasi žmonėms! 

Jos iš matymo pažinojo beveik visus rajono gyventojus, 
bent jau tuos, kurie eidavo į troleibuso stotelę. Kai kurie iš 
jų, patys to nežinodami, turėjo pravardės: Miegalė, Šlubis, 
Šita su ruda lape, Jėzus, Gėlyčių dėdė. 

— Žiūrėk, koks nematytas senis— pasakė viena pardavė- 
jų.— Tikriausiai užeis. .. 

Senis sukiojosi apie stiklines duris ir visiems po nosim 
kaišiojo kažkokį popiergalį. Pagaliau vis dėlto įėjo. Jis kaž- 
kaip neramiai šaudė akimis, tarsi viską kritikuodamas, jo vei- 
das rodė geležinį pasiryžimą iki mirties dar pataisyti pasaulį. 

Toks pasiryžimas visada įvaro baimės atsakingiems asmenims, 
kuriems patikėtos skundų ir pageidavimų knygos. 

Abi pardavėjos kaipmat nustojo ramsčiusios sienas, kasi- 
ninkė mandagiai nusišypsojo. 

Senis susikūprino ir nuėjo tiesiai prie jos. 

— Kas čia parašyta?— jis parodė suglamžytą lapelį, atrodo, 
išplėštą iš languoto sąsiuvinio. 

— Virsnavos gatvė keturi, ketvirtas korpusas, trisdešimt 
pirmas butas, kambariai saulėti, langai į šiaurę. ..— gana garsiai 
perskaitė kasininkė. 

— Kur tas namas? Aš ieškojau pusę valandos, jau beveik 
septynios, o vis negaliu rasti! 

— Mes čia negyvename,— patraukė pečiais kasininkė. Ji 
ėmė dėti pinigus į brezentinį inkasacijos maišelį ir aiškinti, 
kad, jos nuomone, reikėtų apeiti šį namą, pasukti į dešinę 
išilgai trečio korpuso ir ką nors dar pasiklausti, ten kažkur 
jau turėtų būti. 

— Ačiū! — burbtelėjo senis ir gana gyvai nuėjo durų link. 

— Keičia butą, — abejingai pasakė kasininkė, plombuodama 
inkasacijos maišelį. Suma buvo nedidelė, kokie du šimtai rub- 
lių, ir ji pagalvojo, kad šį mėnesį vėl tikriausiai negaus pre- 
mijos, nes planą vargu ar pavyks įvykdyti. Ji galėjo galvą 
dėti, kad daugelis kvartalo gyventojų šį mėnesį tikrai pirkosi 
megztukus, bet ne čia, o centro parduotuvėse. 

— Šiandien per televizorių Kluosinis,— tarė jaunesnioji par- 
davėja.—- Ar ne laikas kraustytis? 

— Po kokio pusvalandžio bus galima užtrenkti duris. 

Durys staiga atsilapojo, ir vėl įlėkė senis. Jis buvo ne 
juokais įpykęs. Trenkė durimis taip, kad jos dar ilgai siūbavo 
ant vyrių. 

— Kas pas jus per namų valdybai Aš čia įvesiu tvarką! 

— Nežinau, — atkirto kasininkė. Jai šis senis jau buvo įgri- 
sęs iki gyvo kaulo.— Aš to žinoti neprivalau. 

— Jūs nežinote, kokioje namų valdyboje dirbate? Gražu! 

— Aš dirbu parduotuvėje! 

Senis lėtai nuėjo į salės galą pas pardavėjas ir pakartojo 
klausimą. 

Pardavėjos matė, kad jau važiuoja taksi su inkasatoriais. 
Šį kartą pinigų ėjo Viktoras. Jis buvo tikras atletas. Vaikš- 
čiojo visada pasiraitęs savo languotų flanelinių marškinių ran- 

koves. Dabar platus diržas su pistoletu ir džiūšai darė jį pa- 
našų į kaubojų iš vesternų. Ne taip kaip porininkas, jis buvo 
nekalbus. Žmonės šnekėjo, kad kitais metais jis baigsiąs medi- 
cinos institutą. 

Vos tik sustojo taksi, į parduotuvę įėjo kažkoks žmogus 
su dideliais akiniais nuo saulės. Rankoje jis laikė susuktą laik- 
raštį. Sustojo prie apskrito rėmo, kur buvo sukabinti kaklaraiš- 
čiai, ir, nusisukęs į sieną, ėmė juos žiūrinėti. Pardavėjos matė 
jį įeinant, bet nekreipė dėmesio. Kur jam, sukumpusiam, nuo- 
laidžiais pečiais, lygintis su tvirtu, įdegusiu, raumeningu Vik- 
toru! 

Viktoras garsiai pasilabino, paėmė iš kasininkės inkasaci- 
jos maišelį ir dideliais tampriais žingsniais pasuko į duris. Kai 
jis buvo beveik prie durų, Žmogus nuolaidžiais pečiais staiga 
vikriai atsisuko ir smogė jam per pakaušį susuktu laikraščiu. 
Dusliai trakštelėjo. Akimirką Viktoras sustojo kaip sustingęs, 
paskui krito kniūbsčias, trenkdamasis veidu į grindis. Parda- 
vėjos klaikiai suriko, po to pasidarė visiškai tylu, ir kasininkė 
vėliau sakėsi tą akimirką girdėjusi tiksint savo laikroduką. 

Žmogus nuolaidžiais pečiais, atrodo, visai neskubėjo. Jis 
numetė ant žemės laikraštį — bumbtelėjo sunkiai, bet be me- 
talinio atgarsio — pasiėmė inkasacijos maišelį ir išėjo pro duris. 

Iš mašinos su pistoletu rankoje iššoko Viktoro porininkas. 
Nustebo, kad vagis eina tiesiai į jį Neskubėdamas. Visai 
ramus. 

Kai Viktoro porininkas pakėlė ginklą šauti, mašinoje nu- 
aidėjo duslus, prislopintas šūvis. Inkasatorius kaip pakirstas 
krito ant vejos, suriaumojo taksi motoras, žmogus nuolaidžiais 
pečiais įšoko šalia vairuotojo, ir taksi nuvažiavo. 

Parduotuvėje visi nustėro. Viktorui pro lūpų kamputį ėmė 
sunktis. kraujas. Pirmasis atsipeikėjo senukas. 

— Kur telefonas?— riktelėjo jis. 

Abi pardavėjos puolė į sandėlį, kur buvo telefonas. 

— Aš paskambinsiu, eikit ir pabandykit padėti nukentė- 
jusiems! 

Neprašytasis svečias ėmėsi vadovauti, ir visi jam labai no- 
riai pakluso. Po kelių minučių jis išlėkė iš sandėlio, nes kaž- 
kodėl buvo užimta linija, ir nubėgo per gatvę į automatą. 

Grįžęs atgal į parduotuvę, senis pareikalavo, kad niekas 
nieko neliestų, ir ėmė varyti nuo durų smalsuolius. 

Valuoja yra viena iš tų gyvenviečių, kuri visada kenčia 
nuo administracijos užgaidų. Stebuklas, kaip jos nesugalvojo 
iki šiol perkrikštyti. 

Iš pradžių Valuoja buvo miestelis, paskui miestas, dar vė- 
liau miesto tipo gyvenvietė, galų gale liko tik gyvenvietė. 
Dėl šių titulų pasikeitimų miesteliui jokių ypatingų rūpesčių 
nebuvo, bet to negalima pasakyti apie tuos laikus, kai jis 
buvo pasidaręs rajono centru, ir dar vėlesnius, kai jis rajono 
centru vėl nebebuvo. 

Dabar Valuojoje už vietos tarybinio ūkio pinigus jau kyla 
vienas kitas keturių aukštų namas su dujomis, centriniu šil- 
dymu bei karštu vandeniu, o tada, kai į Valuoją atvažiavo 
Liudvigas Rimša, ji plėtėsi tik dėl individualių statybų. Žmonės 
ėmė statytis miestelyje tuo laiku, kai žemės ūkio, statistikos, 
draudimo ir kitos valdybos, kurių būna kiekvieno rajono cent- 
re, žadėjo darbą. Kol žmonės vežė plytas ir liejo savo namams 
pamatus, Valuoją kaip rajono centrą likvidavo. Valdybos, ku- 
rios nemokėjo kanceliaiinių baldų nurašyti malkoms, sukrovė 
juos į sunkvežimius ir išvežė į būsimąjį rajono centrą, o buvę 
darbuotojai nulydėjo juos žvilgsniais, kaip nulydimi brangūs 
velioniai. 

Išsikrausčius atsirado daug tuščių pastatų, bet tie, kurie 
jau buvo pradėję statytis, su vidžemiečiams įprastu stropumu 
nusprendė vis dėlto uždengti stogus. 

Visų ilgiausiai tuščias stovėjo milicijos pastatas — ten butų 
niekas nenorėjo. Galų gale jame įkurdino ugniagesius, drau- 
govininkų štabą ir rajkoopsąjungos valdybą, ir prasidėjo ne- 
sibaigiantys ginčai, kam turi priklausyti rūsyje esančios da- 
boklės kameros. 

Kai privatininkai baigė namus, išsikelti, žinoma, jau neno- 
rėjo,— juk namus reikia šildyti, kad drėgmė negraužtų sienų 
ir į pamatus neįsimestų grybelis. Bet vien iš namų šildymo 
nepragyvensi, tad jie ėmė dairytis darbo. Paštas, pieninė, ug- 
niagesių depas, rajkoopsąjunga, mokykla, parduotuvė, kirpykla 
ir geležinkelio stotis... Valuoja liko tokia, kokia buvusi — 
nei didesnė, nei mažesnė. Bet atgal į kolūkius nė vieno ne- 
traukė. Iki to laiko, kai kolūkiečių jau nebekamavo klausimas: 

„Už ką pirkti?“, o pradėjo jaudinti klausimas: „Ką pirkti?“-- 
dar trūko poros metų. 

Ant autobusų stotelės sienos ėmė rodytis vienodi skelbimai: 

„Skubiai parduodu naują gyvėnamą namą su sodu ir uogų 
krūmais.“ 

Netrukus žodį „skubiai“ pakeitė žodis „pigiai“. 

Dienų svajonėse ir naktų sapnuose skelbimų autoriai neaiškiai 
regėjo pasakiškus Rygos žiburius ir sielojosi dėl Valuojos nie- 
kingumo. Tačiau pirkėjų nesirodė, o palikti namus griūti gali 
tik tas, kas jų nestatė. 

Nauja žinia lyg žaibas trenkė į Valuoją rudeniop ir savo 
ugnine uodega švariai nušlavė visas autobusų stotelės sienas. 
Vietoj aplinkinių kolūkių įsteigė tarybinį ūkį. Kai žadamas tvir- 
tas uždarbis kiekvieną mėnesį, o ne miglotas: „Gale metų pa- 
matysim. .."— niekas nuo žemės nebėga. 

Ūkis savo veiklą pradėjo nuo stambaus kredito ir su plačiu 
užmoju, ir viltis gana greitai pakeitė įsitikinimas. Iš kažkur 
ėmė rastis žmonių, kurie veltui klausinėjo parduodamų namų. 
Ieškok kvailių!) Namus jiems čia kas parduos! Geriau būtų 
atvežęs plytų ar kelis maišelius cemento — nugriebtų pinigėlių! 
Arba parsisamdytų prie statybos — statybininkai Valuojoje da- 
bar gali žertis pinigus abiem rankom! Reikia statytis antrus 
aukštus, kapitalinius ūkinius pastatus, reikia kasti šulinius. .. 
Patys žmonės vakarais ne ką bespėja, o dieną reikia plušti val- 
diniame darbe. O 

Kaip tik tada į Valuoją atvažiavo Liudvigas Rimša — dvi- 
dešimt septynerių metų amžiaus, gana išvaizdus, nors kiek ir 
linkęs plikti, ir nevedęs. Jis išsinuomojo kambariūkštį. Tokio 
didumo, kad, be lovos, dar galėtų tilpti ir lagaminas. Po lova. 

— Jūs ilgam? — domėiosi šeimininkė. 

— Dviem mėnesiams... Pereitais metais dirbau be atostogų, 
todėl šįmet gavau iš karto už dvejus. 

— Pas mus čia nėra kur pailsėti, jums reikėjo kur nors 
jūros pusėn... Į Ainažius, Kuivyžius arba Salacgryvą. .. 

— Aš pasirašiau su jūsų ūkiu sutartį dėl elektros motorų 
pervyniojimo. 

— Dirbsite? 

— Reikia pinigų. 

Šeimininkei ant liežuvio sukosi klausimas, kam jaunam ne- 
vedusiam žmogui reikia tų pinigų, bet paliko jį tinkamesniam 
laikui. 

Liudvigas į mechanines dirbtuves eidavo vos išaušus, kai 
visi dar saldžiai miegodavo, prieš pietus nusiplaudavo rankas, 
greitai išsrėbdavo valgykloje dvi pilnas lėkštes sriubos ir lėk- 
davo atgal prie elektros motorų, nors kiti tuo metu dar rū- 
kydavo saulutėje. O vakarais, kada jis jau išėjęs iš dirbtuvių, 
galėjai spręsti tiktai iš to, kad elektrikų kambarėlio lange už- 
gesdavo šviesa. 

Elektrikų brigadininkas pasakė ūkio direktoriui Stygai, kad 
tokį pasiutusį darbininką reikėtų prisivilioti į ūkį visai — jis 
net nepavydėjo tų keturių šimtų, kuriuos Rimša per kelias sa- 
vaites uždirbo,— bet direktorius šypsodamasis numojo ranka. 
Neverta prasidėti, nieko neišeisią — jie su Rimša, matyt, jau 
anksčiau buvo pažįstami, ir direktorius tikriausiai žinojo, kodėl 
išvis neverta pradėti kalbos. Brigadininkas beveik supyko, kad 
jam nieko smulkiau nepaaiškina: 


— Argi man vienam reikia? Dėl manęs tegu visi eina vel- 
niop! 


Liudvigas sutartyje numatytą darbą baigė kelios dienos prieš 
jonines. Atsigulė gerokai po vidurnakčio ir kitą rytą nubudo 
vėlai. Suradęs darže šeimininkę, kaupiančią pupas, paprašė 
laidynės, nes išeiginis kostiumas lagamine buvo visai susi- 
lamdęs. 

Valgykloje sočiai papietavęs, jis nuėjo pas vyriausiąją ūkio 
buhalterę — Keturiasdešimtmetę, patrauklią, bet visiškai žilą mo- 
terį. Pas buhalterę turėjai eiti su šokoladu arba bent su ramu- 
ne — ką nors reikėjo įteikti, kad ji nustebusi galėtų šūktelėti 
priekaištingai ir maloniai — taip, kad girdėtųsi net tolimiau- 
siuose didelio rašomaisiais stalais užgriozdinto kambario kam- 
puose: 

— Šito tikrai nereikėjo! 

Jeigu interesantas parodydavo vyriausiajai buhalterei tokį 
dėmesį — šokoladą valgydavo visos kontoros darbuotojos,— jis 
tikrai gaudavo parašą, antspaudą ar pervedimą — ką tik reikia. 


Gal Liudvigas Rimša nežinojo apie šokoladą, gal nenešė jo 
iš šykštumo, bet atėjo tuščiomis rankomis. 

— Aš,— pasakė jis vyriausiajai buhalterei,— baigiau visus 
sutartyje numatytus darbus ir... 

Merginos apskaitininkės, nujausdamos, jog kažkas bus, ir 
savo kikenimu dar labiau sukiršinusios įtūžusią žiląją damą, 
smalsiai sukluso. 

— Aš nieko nežinau! 

— Aktą jums atneš — ramiai atsakė Liudvigas, jam net į 
galvą neatėjo, kad jis ką nors įžeidė.— Aš tik norėjau papra- 
šyti, kad greičiau išmokėtų pinigus, kitaip man teks prarasti 
visą dieną ir dar kartą važiuoti jų atsiimti. 

Merginos už kitų rašomųjų stalų prunkštelėjo, slėpdamos 
veidus už dokumentų ar stalčiuose. 

— Netrukdykit man dirbti! 

— Kaipgi vis dėlto su tais pinigais? 

— Begėdis! Lauk! 

— Aš atėjau čia ne jūsų šiurkštybių klausytis. 

— Lauk iš čia! — vyriausiajai buhalterei iš susijaudinimo 
ėmė virpėti veidas.— Tuos pinigus jūs gausite tik trečiajame 
ketvirtyje! 

Buhalterė tai pasakė piktai triumfuodama. Taip ji ir pada- 
rys. Trečiajame ketvirtyje! Tegul skundžiasi, kam nori, nieko 
jis nepeš. Ji užvilkins darbo priėmimo akto surašymą, ir tre- 
čiasis ketvirtis netruks ateiti! 

— Galit skųstis! — baigdama kirto lyg botagu. 

Rimša valandėlę pastovėjo ir nieko nepasakęs išėjo pro 
duris. Apskaitininkėms buvo jo truputėlį gaila, matyt, buhal- 
terei irgi, bet ji nebegalėjo trauktis, nebent jeigu tas Rimša 
viešai jos atsiprašytų. .. 

Direktorius Styga buvo išmintingas vadovas, todėl į vy- 
riausiosios buhalterės reikalus nesikišo — ūkis negali kilti, jei 
direktorius vaidijasi su vyriausiuoju buhalteriu. Žiloji dama 
labai nustebo, kai po valandėlės ją iškvietė Styga ir pasakė: 

— Dvidešimt septintąją, kai kasininkas važiuos atlyginimų, 
išmokėsite pinigus ir Rimšai. 

Direktoriaus tonas buvo labai ryžtingas, ir žiloji dama iš 
karto suprato, kad bus taip, kaip direktorius sako. Todėl ji 
tiktai nubalo ir linktelėjo galvą. 

— Aš pabandysiu... 

— Prašau padaryti! 

Ar tas Rimša tiktai .nebus Stygai giminė? Juk Styga irgi ne 
rygietis. Jis gyvenęs Rygos rajone prie kažkokio ežero, netoli 
miesto. Gal tuose pačiuose Duoniuose, kur Rimša? 

Iki tol vyriausioji buhalterė laikė Stygą visiškai garbingu 
žmogumi, bet staiga šis įsitikinimas susvyravo. Ji prisiminė 
kažkokį pokalbį, kurį buvo nugirdusi visai atsitiktinai. Direk- 
torius Styga norėjo pirkti mašiną. Jis norėjo ,„Moskvičiaus“, 
o jam siūlė „Volgą“. 

— Gerai,— mostelėjo ranka Styga.— Pora tūkstančių šen ar 
ten, ne taip jau svarbu. Svarbiausia, man reikalinga mašina. 

Žinoma, direktorius gaudavo solidų atlyginimą, premijas, bet 
jo šeimoje buvo penki žmonės, o žmona triūsė tiktai po namus. 
Buhalterė perskaičiavo direktoriaus pajamas ir pamatė, kad 
surinkti dviem tūkstančiams jam prireiks dvejų metų. Taip 
ilgai taupęs pinigus, nė vienas nepasakys „šen ar ten“. 

— Klausyk,— aksominiu balsu ji paklausė kadrų skyriaus 
viršininką, — kaip vadinas ta vieta, kur Styga anksčiau gyveno? 

— Duoniai. 

— Aha! Prisiminiau. Ten tarybinis ūkis ar kolūkis? 

— Nežinau. Jis ten nėra dirbęs. Jis vadovavo pramkom- 
binato cechui ir neakivaizdžiai baigė Žemės ūkio akademiją. 

— Aha! Ačiū! 

Kai Alvis atlėkė prie Virsnavos gatvės parduotuvės; beveik 
visi, kurie tokiais atvejais visuomet renkasi, jau buvo sugu- 
žėję, operatyvinės milicijos mašinos maišėsi su greitosios pa- 
galbos autobusiukais. 

Uniiormuoti milicininkai stūmė atgal susigrūdusius ratu žmo- 
nes, kurie veržėsi prie parduotuvės, trypė gazoną ir nesibai- 
mindami buvo užėmė pusę gatvės. 

Pro parduotuvės ir priešais esančio namo langus žiopsojo 
žmonės. Pavėlavę klausinėjo, kas atsitiko, ir sužinoję tempė 
kaklus. 

Kaip po gaisro, pagalvojo Alvis. Ir po akimirkos suvokė, 
kodėl šį kartą žmonių minia sukėlė tokias asociacijas — nebuvo 
išjungtas signalinis greitosios pagalbos prožektorius; mirkčio- 

damas jis mėtė žmonėms ant veidų, drabužių ir baltos namo 
sienos raudonus atšvaitus. 

Alvis lėtai, bet tvirtai nustūmė į šalį aukštą žmogų su ilgu 
odiniu paltu, stovintį paskutinėje žmonių eilėje, ir prasispraudė 
toliau. Ilgšis iš viršaus nužvelgė Alvį nieko nesusigaudydamas. 
Jis juk stovėjo visų užnugaryje ir niekam nekliudė. Be to, jis 
"buvo pakankamai aukštas, kad kas drįstų jį stumdyti. Kad dar 
kam nors nešautų į galvą pastumti, jis sušuko Alviui iš paskos: 

— Iš troleibuso grūdies, ar ką? 

— Prašau praleisti! — Alvis pastūmėjo į šoną blyškią, ma- 
žakrauję moterį su ašaromis akyse. 

— Praleiskite. .. 

— Kur lendi?— rūsčiai paklausė ūsuotas milicininkas, kuris 
šioje vejos pusėje sėkmingai laikė smalsuolių minią prie savo 
paties sugalvotos linijos ir neleido jos peržengti nė per cen- 
timetrą. 

— Kriminalinė paieška, — Alvis įkišo ranką kišenėn inspek- 
toriaus pažymėjimo, bet taip ir neišsitraukė, nes matė, kad 
milicininkas jo visai nemano prašyti. 

— Atleiskite! -— milicininkas kilstelėjo ranką prie kepurės 
ir tuoj pat vėl puolė savo ganomuosius:— Kur lendate? Gal na- 
mie neturit ko veikti? 

Tuščia aikštelė, kurią supo žmonių minia, šiek tiek panėšėjo 
į cirko maniežą. Atrodė, tuoj tuoj užges šviesos ir aidint fan- 
faroms ant žalio kilimo iššoks ryškiais triko akrobatai, grakš- 
čios, lanksčios lyno šokėjos, ims linkčioti žiūrovams meškos, 
eidamos garbės ratą, ir kūlverstom išlėks margi klounai. 

Prie parduotuvės durų Alvis pamatė prokuratūros tardytoją. 
Jis buvo puikus žmogus, bet visuomet pernelyg rimtas ir su- 
sikaupęs. Tardytojas stebėjo, kaip sanitarai atsargiai kelia ant 
neštuvų inkasatorių, kurį pašovė prie automobilio. Greitosios 
pagalbos autobusiukas užpakaliniais ratais buvo užvažiavęs ant 
vejos, jo galinės dvivėrės durys buvo atviros, ir aplinkui stro- 
piai ir vikriai kaip skruzdėlės zujo medikai baltais chalatais. 

— Labas vakaras! — Alvis pasveikino tardytoją. 

— Labas vakaras, drauge Graudai! — jie paspaudė vienas 
kitam ranką. Ir prokuratūros atstovas tuojau pridūrė:— Mums 
šį kartą pasisekė atvykti anksčiau už jus. 

— Aš norėjau duoti įsakymą sulaikyti taksi, bet visų pirma 
reikėjo paskambinti į banką ir sužinoti automobilio numerį. 
Visa tai man atėmė beveik dešimt minučių. 

— Argi draugas Ulias. 

Alvis neleido baigti klausimo: 

— Jis blogai jautėsi ir tučtuojau po pietų išėjo namo. Aš 
jam skambinau ir nusiunčiau mašiną. 

— Senis Konradas,— prokuratūros tardytojas užjausdamas 
atsiduso.— Mūsų darbui reikia geležinių nervų ir geležinės svei- 
katos. Konradas galėtų eiti į pensiją, tuoj pasijustų daug ge- 
riau. Net granito paminklai per laiką suyra... 

— Dažniau juos susprogdina arba nuverčia... 


Alvį erzino kalbos apie pulkininko Konrado Ulfo išėjimą 
pensijon. Apie tai šnekėjo daugelis, kai kūrie galbūt to laukė 
net su nekantrumu, laukė, kad liktų tuščia skyriaus vadovo 
kėdė, laukė, bet pačiam Konradui niekas nedrįsdavo apie tai 
užsiminti. Ir metai po metų slankiodamos po kabinetus, tos 
kalbos tapo įprastos ir banalios, lyg kalbos apie orą ar išmo- 
ningas vaikų išdaigas. Susitikę ministerijos koridoriuose, iš 
pradžių aptardavo galimybę gauti atsarginių automobilių da- 
lių, paskui, nelygų koks metų laikas, pašnekėdavo apie fut- 
bolą ar ledo ritulį, vėliau pasidomėdavo, kas viršininko įsaky- 
mu pastaruoju metu buvo gavęs į kailį arba pamalonintas, ir 
galų gale pridurdavo, jog senasis Konradas ilgai nebetempsiąs 
ir vis tiek išeisiąs į pensiją, nors daugelis širdyje buvo įsiti- 
kinę, kad Konradą iš ministerijos kriminalinės paieškos kam- 
barių išneš tik su karstu. | 

— Taip, taip, — Alvis pritardamas palingavo galvą.— Gele- 
žinius nervus ir geležinę sveikatą.— Jis paruošė dirvą nuodin- 
gai sėklai. — Bet Konradas to nesupranta. Jūs galėtumėte 
jam šitai paaiškinti. — Ir po valandėlės pridūrė:— Aš dabar ei- 
siu į vidų... 

Prokuratūros tardytojas nebuvo kvailas ir suprato esąs įgel- 
tas, jo veidas vėl pasidarė pernelyg rimtas ir susikaupęs. 

Įjungęs šviesos ir garso signalus, greitosios pagalbos auto- 
busiukas prasiskynė sau kelią ir nuvažiavo. Kai tik jis ėmė 
signalizuoti, žmonės šoko į šalį kaip įelektrinti. Keista, kad 
motoro gaudesys — daug realesnė grėsmė — jiems nedarė be- 
veik jokio įspūdžio. 

Už stiklinių parduotuvės durų kartkarčiais žybsėjo fotografo 
magnio lempa, penkiais šimtais vatų žlibindama aplink stovin- 
tiems akis ir versdama ilgai juos mirksėti. 

Viktoras jau buvo išvežtas, vietą, kur jis buvo gulėjęs, ro- 
dė tik kraujo dėmės ir kreida apibrėžtas kūno kontūras, ant 
tamsiai pilkų betono grindų ryškus kaip reta. 

—- Labas vakaras! — Alvis priėjo prie medicinos eksperto, 
žilo, labai tylaus vyro. Jo akių obuoliai buvo išvirtę, ir todėl 
žvilgsnis atrodė kaip išgąsdinto žmogaus. 

-— Labas vakaras! — Ekspertas sugriebė Alvio ranką virš 
riešo ir lengvai spustelėjo.—- Nieko linksmo jums nepasakysiu. 

Parduotuvė buvo pilna milicijos darbuotojų ir civiliai ap- 
sirengusių žmonių. Visi atrodė susirūpinę ir nekantravo imtis 
darbo. 

Kasininkė stovėjo prie durų į parduotuvės tarnybines pa- 
talpas ir — ar iš įpratimo, ar visiškai rimtai — sekė, kad kas 
nors ko nenudžiautų. Galbūt Alviui taip tik atrodė dėl akylo 
kasininkės žvilgsnio. 

Alvis pasisveikino, nieko neklausinėdamas, praėjo pro ka- 
sininkę, atidarė tarnybines duris, prasispraudė pro plokščias 
kartonines dėžes, sukrautas palei tamsaus, gana ilgo korido- 
riaus sienas, ir tiesiai prieš nosį pamatė stiklo plokštelę, ku- 
rioje kursyvu buvo išgraviruota: „Parduotuvės vedėjas“. Už 
baltų durų, pro kurių apačią smelkėsi dienos šviesos lempų 
melsva negyva šviesa, buvo girdėti vyriškio balsas ir moters 
verkšlenimas. Melsvi horizontalūs šviesos brūkšniai Alviui pri- 
minė Konrado kovą prieš visokius „išradimus“, prie kurių se- 
nasis pulkininkas priskyrė ir dienos šviesos lempas. 

Savo kabinete Konradas su jomis susidorojo gana papras- 
tai — jis jų nedegdavo. Didelį, sunkų ąžuolinį rašomąjį stalą — 
apie kurį didieji pasaulio baldų muziejai nesiteiravo, matyt, 
tik dėl informacijos trūkumo,— kaip ir anksčiau apšviesdavo 
stalinė lempa šviesiai žaliu gaubtu, panašiu į suplotą beretę. 
Stalą jam buvo padovanoję bendradarbiai trisdešimt penktųjų 
gimimo metinių proga — Alvio žodžiais, seniau nei prieš visą 
amžinybę. 

Moters verkšlenimas už durų perėjo į garsų šniurksėjimą, 
atrodė, kad vyras stengiasi ją nuraminti, bet ji ėmė kūkčioti 
beveik isteriškai. 

Alvis pasibeldė ir iš karto atvėrė duris. 

Parduotuvės vedėjo kabinetas buvo siauras ir prigriozdintas. 
Dėl siaurumo atrodė, kad daiktai čia remiasi vienas į kitą, už- 
tenka tik vieną pajudinti ir visi apvirs. Į paprastą faneros spin- 
tą, kuriai staliai buvo pagailėię net beico,— tokios paprastai 
statomos gamyklų rūbinėse,— rėmėsi krūva kažkokių apvalių 
dėžių, panašių į penalus, kurių galuose buvo reklaminės foto- 
grafijos merginų ilgom kojinėm. Iš kitos pusės visa ta krūva 
rėmėsi į sieną, o merginos šypsojosi šiukšlių dėžei, kuri truk- 
dė ištiesti joms kojas. 

Buvęs Alvio studijų draugas, dabartinis rajono vidaus rei- 
kalų skyriaus inspektorius Juris Garančas sėdi už vedėjo sta- 
liuko su dviem stalčiais dešinėje pusėje. Viršutinis stalčius iš- 
trauktas ir į jį įdėtas telefonas. 

Prieš Jurį per varlės šuolį stovi sofa, ant kurios krašto 
prisėdusios dvi merginos trumpais pardavėjų chalatais, dailiais 
nuogais keliais ir raukšlėtas, paniuręs senis, atrodo, lyg ką tik 
būtų sukrimtęs kartų laukinį obuolį. Viena iš merginų šniurksi, 
užsidengus veidą rankomis, tyliai aimanuoja, antra verkia be- 
veik isteriškai. Vienoje rankoje ji laiko Jurio paduotą stiklinę 
vandens, antroje — mažą nosinaitę, jau visai šlapią nuo ašarų. 
Ašaros sumirkė ir praskiedė antakių tušą ir lūpų dažus, todėl 
jos veidas atrodo truputį nublukęs, bet dabar jai ne tas gal- 
voje. Isteriškas šniurksėjimas vis garsėja. Juris susirūpinęs ir 
nežino, ką daryti. Jis mielai dabar apklausą įgrūstų kitam, 
atidėtų rytdienai, porytdienai ar savaitei, bet užpuoliko požy- 
miai reikalingi tuoj pat. Milicijos postams autostradose, plen- 
tuose ir keliuose, kurie veda į Rygą ir iš jos, kad nors kuo 
būtų galima remtis. Kol nieko daugiau nežinoma, kol nenuro- 
dytas žodinis nusikaltėlio portretas, fotorobotas ar negauta nuo- 
trauka, kad milicininkai savo postuose maždaug žinotų, rau- 
donplaukis jis ar juodaplaukis, ar jis atrodė dvidešimt pen- 
kerių ar penkiasdešimties metų, ar jam ant rankos nebuvo 
kokios tatuiruotės, ar jis panašus į milžiną ar į nykštuką. Ir 
šitų žinių negalima laukti nei iki rytojaus, nei iki porytdienos, 
jos reikalingos tuoj pat. Tuoj pat, kad po kelių minučių per 
radiją nulėktų į pačius tolimiausius Latvijos kampelius. Kas 
atsitiko šioms mergaitėms? Negi tikrai pirmą kartą pamatyta 
smurto mirtis gali padaryti tokį įspūdį? Tikriausiai gali. Bet 
ši išvada Juriui buvo menka paguoda. 

Alvis viską suprato be žodžių. 

() kasininkė? — paklausė jis. 

— Sakosi nieko nemačiusi. 

— Kaip? 

— Visai normalus dalykas. Ji paduoda inkasatoriui pinigų 
maišelį, ir tuo jos funkcijos baigiasi. Ji prieš save išberia sau- 
ją smulkių ir pasilenkia skaičiuoti. Kai pakelia galvą, nusi- 
kaltėlis nuo jos jau nusigręžęs. Jis eina pro duris, tiesiai į 
taksi, ir ji, žinoma, mato tiktai jo nugarą. 

— Vadinasi, visiškai nieko? 

— Apsivilkęs rudu jugoslavišku „Sport Heruk“ lietpalčiu, 
nuolaidžiais reglano pečiais. Penkiasdešimt antro dydžio, ket- 
virto ūgio. 

— Na ir akis! 

— Tokias profesionalo akis turi kas trečia pardavėja. 

— Visiškai rudas tas lietpaltis nebuvo,— staiga įsikišo se- 
nukas. Jo akys gyvai blykstelėjo.— Jis buvo rudas su pilku 
atspalviu. 

— Jūs juk buvote pačiame salės gale— Juris nepatikliai 
pažvelgė į senį. 

— Aš galiu ir patylėti, —- pasipūtė tas. 

Merginų verksmas pasidarė konvulsyvus, ir Alvis išsigandęs 
nubėgo medicinos eksperto — gydytojai visada nešiojasi visokių 
raminamųjų. 

Kai jis grįžo kartu su susirūpinusiu daktaru, Juris pasakė, 
kad Alviui skambinę iš taksi parko. Vairuotojas Liudvigas Rim- 
ša gyvenąs Rygos rajono Duonių kaime, „Liudviguose“. Taksi 
parke visi įsitikinę, kad Rimša greičiausiai auka, o ne nusi- 
kaltėlis. 


Įlipęs į mašiną, Alvis pastebėjo, kad atvažiuoja Konradas, 
bet nenorėjo delsti. 

-— Lėk! — Alvis šūktelėjo vairuotojui. — Į Duonių kaimą. 

— Kokioj pekloj jis yra? 

— Kažkur prie Baltežerio, tuoj pažiūrėsiu į žinyną. 

Pamatęs, kad Konradas jau išsiropštė iš automobilio ir ple- 
vėsuodamas kiltinio švarko skvernais suka parduotuvės link, 
Alvis spūstelėjo signalą, kad Konradas atsigręžtų, pravėrė du- 
reles ir šūktelėjo: 
“ — Aš paskambinsiu! 

Konradas mostelėjo supratęs ir savo lėta, siūbuojančia jū- 
reivio eisena nuėjo toliau. 

Smalsuoliai buvo išsivaikščioję. Nuvežus nukentėjusius, glau- 
dus žiūrovų ratas tuoj išsklido, nes į tuščią veją galėjai žiū- 
rėti kiekvieną dieną. Paliko tik patys energingiausi pasako- 
tojai. Paėjėję toliau, jie aplink save subūrė mažus būrelius 
tų, kurie nieko nebuvo matę, ir vis rodė tą vietą vejoje, kur 
buvo gulėjęs pašautas inkasatorius. 


4 


Apie tą patį laiką, kai iš didmiesčio į Valuoją atvažiavo 
Liudvigas, ten pasirodė ir Nelija, bet visai iš kitos pusės. Ją 
atvežė arkliu, ir tai, žinoma, atrodė nelabai oru. Ji dėl to 
raukė savo mažą nosytę ir, pamačiusi priešais einančius vai- 
kinus, droviai nudelbdavo žvilgsnį. Neliją atvežė krikštatėvis 
į švarų darbą pašte. Ratuose buvo dvi skrynios ir pustuzinis 
lagaminų. Nuo viršutinės skrynios dangčio tikriausiai dar ne- 
buvo spėjusios nudžiūti motinos džiaugsmo ir skausmo ašaros. 
Džiaugsmo, kad duktė laimingai paspruko iš kolūkio ir dabar 
pašte pardavinės vokus, kad ji visad galės būti su manikiūru 
ir šilkine palaidine ir kad ištekės už kokio valuojiečio ar, visai 
galimas daiktas, cėsiečio ar valmieriečio. Kad už rygiečio, vil- 
čių buvo maža, nes Rygos motina beveik nepažino. Džiaugsmo 
ašarų buvo daug daugiau nei skausmo — motina tikėjosi, kad 
duktė po vestuvių pasiims ją pas save. 

Nelija buvo ką tik baigusi vidurinę mokyklą, ji dabar tu- 
rėjo aštuoniolika metų, buvo linkusi koketuoti, šokti ir kitaip 
bendrauti. Bet ji buvo ir paslaugi, geraširdė, mokėjo užjausti. 
Piktos jos niekas niekada nebuvo matęs. 

Ji nebuvo Džokonda, nebūtų buvus idealus modelis antiki- 
nėms skulptūroms ar madų žurnalų viršeliams, bet vis dėlto 
turėjo kerinčio patrauklumo, kurio negadino net ir nemok- 
šiškai padažytos lūpos. Ji nesitikėjo, kad Valuojoje dėl jos 
visi vaikinai neteks galvų, bet buvo įsitikinusi, kad vienas 
kitas tikrai neteks, ir ji galės išsirinkti tinkamą jaunikį. 

Pirmą subatvakarį, kurio sulaukė Valuojoje, Nelija virpė- 
dama iš nekantrumo apsivilko savo gražiausia suknele, antakių 
pieštuku paryškino akių kampučius, rūpestingai skuduru pa- 

blizgino lakinius batelius ir nuėjo į šokius, kurie vyko sename 
Valuojos dvaro parke. Ten buvo įrengta kvadratinė šokių aikš- 
telė su baliustrada. Ant pakylos grojo orkestras, bet šokėjai 
dar nebuvo įsidrąsinę. Vaikinai spietėsi aikštelės pakraščiais, 
rūkė ir spjaudė pro dantis per baliustradą, merginos be jokio 
reikalo dažėsi ir taip jau nudažytas lūpas ir kritiškai stebėjo 
neryžtingus vaikinus. 

Nelija ramiai nusipirko bilietą, įsidėjo į rankinuką ir drą- 
siai nuėjo per tuščią šokių aikštelę. Matė ir jautė susidomė- 
jusius žvilgsnius, suvokė, kad jai nėra ko prikišti — suknelė 
su didelėm margom gėlėm labai pritinka. 

Ji buvo jau beveik perėjusi per aikštelę, kai iš vaikinų 
būrio kažkuris šūktelėjo: 

— Gražuole, kuo tu vardu? 

Ji atsigręžė į vaikinų pusę ir koketiškai prikando apatinę 
lūpą: 

— Atspėkite! 

— Ilga! 

— Vija! 

— Maiga! 

— Arija! 

Vaikinai įsikarščiavę spėliojo, o ji stovėjo palenkusi gal- 
velę ir šypsodamasi laukė tikrojo vardo. Ji nesuprato, kad 
žaidimas ima pabosti, o tai jau pavojinga. 

— Žalmargė! — staiga kažkas sušuko, matyt, dėl margų suk- 
nelės gėlių. 

— Žalmargė! Mū-ū! — vienu balsu pratrūko vaikinai. Var- 
das buvo toks netikėtas ir toks pažįstamas, kad jie leipo iš 
juoko. Jiems tai atrodė labai vykęs pokštas. 

Nelijai akys priplūdo ašarų, ėmė graužti tušas. Sulaikiusi 
kvapą, ji nubėgo į kitą aikštelės pusę, bet ir ten ją pasitiko 
tas pat. Sopranai, altai, tenorai ir bosai giliamintiškai traukė: 

— Mū-ū-ū-ū! 

Nelija suinkštė ir spruko iš šokių aikštelės. 

Niekas taip neprilimpa, kaip mažame miestelyje pravardės. 
Nelija jautė gavusi pravardę visam gyvenimui. Ji būtų sutikusi 
iškęsti bet kokias kančias ir nelaimes, tik ne šitą pravardę. 
Galimas daiktas, kad visai nebuvo taip baisu, bet, pamačiusi 
besišypsančius ar besijuokiančius žmones, Nelija tardavo, kad 
juokiamasi iš jos, ir akys iš karto pritvinkdavo ašarų. Pro 

pašto skyrių gindavo mūkiančias karves — ir kildavo troškimas 
jas visas išnaikinti. Priešais jos krikštamotės namą baltavo pie- 
ninė, ir net ji atrodė pastatyta Nelijai pažeminti. 

Ir vis dėlto vieną kartą reikėjo surizikuoti ir nueiti į pa- 
silinksminimą, kitaip iš viso ko ir gyventi Valuojoje. 

Tuoj už dvaro parko, bet dar Valuojos ribose, apsupta so- 
dybų — jos buvo tolokai — plytėjo Irbulių pieva. Ji buvo kieta 
ir sausa, apaugusi žema žole ir atrodė tiesiog sukurta vartytis 
kūlio. Gabalą po gabalo iš jos atsiplėšdavo sklypų savininkai, 
bet vis dėlto dar buvo likęs penkių ar šešių futbolo aikščių 
didumo plotas. Šiokiom dienom Irbulių pievoje ganydavosi tik 
karvės ir ožkos — savininkai pririšdavo jas ar patys sėdėdavo 
šalia su lazda, bet per joninės ji tapdavo visų valuojiečių 
nuosavybe. Pirmiausia ant stulpo iškeldavo dervos statinę, dėl 
visa ko pririšę laidais ar lynais, atveždavo malkų ir senų pa- 
dangų, kurios degdamos rūkdavo taip, kad pavėjinėje pusėje 
visai negalėjai pasirodyti, ir ilgų suolų muzikantams. 

Žmonės pradėjo rinktis temstant, kai viename kitame pa- 
krašty pasigirdo „lyguo“ dainos. Jie rinkosi mažais būreliais 
su pyragų ir sūrių kraitelėmis, vyrai nešėsi kibirus ar ąsočius 
alaus, o kai kurių vidinėse švarko kišenėse buvo ir po stikliuką 
bei ko nors stipresnio. Beveik kiekviena kompanija susikūrė 
laužą, gurkšnojo alų ir žvalgėsi, ką beveikią kiti. Maždaug 
tuo metu pasirodė muzikantai ir ėmė derinti instrumentus. 
Instrumentus jie derino ilgai, nes nuo kiekvieno laužo pas 
juos buvo siunčiama po vyrą su kaušu alaus ir pyragais. 

-— Paragauk, koks išėjęs, a! — Pasiuntinys sėmė iš kibiro 
ir vaišino visus iš eilės.— Grynas miežinis, cukraus nė kiek 
nededu. 

— Ū! — išgėrę braukėsi ranka lūpas muzikantai.— Gardu- 
mėlis! 

Pirmajam pasiuntiniui dar nespėjus nueiti, išdygdavo ant- 
ras ir trečias. Vaišinamieji guosdavosi, kad jų pačių alus dar 
nespėjęs pakankamai įrūgti, ir teisindavosi, minėdami viso- 
kiausius kebeklius, kuriuos likimas jiems pasiuntęs visai ne- 
tikėtai. Ž 

Paskui drąsesni vaikinai bandė uždegti dervos statinę ant 
stulpo. Kaip paprastai dagtis, kuria ugnis turi pakilti aukštyn 
iki statinės, vis gesdavo, ir dėl to būdavo kaltinamas degėjas, 
nors kalti buvo išgaravę dizeliniai degalai, kuriais ta dagtis 

buvo sumirkyta. Vaikinai lipo vienas kitam ant pečių ir degė 
iš naujo. Galų gale degalo liepsnelė peršoko per skardinės 
statinės kraštą. Kokią minutę atrodė, kad liepsna užgeso, bet 
paskui pro statinės dugne pramuštas traukos skyles blykstelėjo 
ugnelės, ir pagaliau įsiplieskė ir šovė į viršų liepsna. 

Žmonės prie laužų pakilo, žiūrėjo į joninių ugnį ir tylėjo. 
Pirmieji atsipeikėjo muzikantai ir ėmė groti. 

Tada būrelis nuo vieno laužo pakilo ir, skambiai dainuo- 
damas „lyguo“, su alaus bokalais rankose nuėjo prie kito 
laužo apdainuoti ir pavaišinti kaimynų ir patys klausėsi dainų 
ir vaišinosi. Paskui kartu ėjo prie trečio laužo ir su kaimynais 
dar toliau, kol galų gale visi sustojo aplink aukštą purpurinę 
„Janio ugnį“, o Irbulių pieva sudundėjo po šokėjų kojomis. 
Ir niekas čia nesijautė svetimas ar nereikalingas, niekam ne- 
buvo gaila alaus ar pyragų, ir bet kurią merginą buvo drąsu 
apkabinti per liemenį. Joninių vakarą visi būna kaimynai ir 
draugai. 

Liudvigas dar nebuvo apsisprendęs eiti ar neiti į jonines, 
jis dar stovėjo prie lango if rišosi kaklaraištį, kai jį paste- 
bėio vyriškis, su kuriuo elektrikų kambarėlyje jis dirbo prie 
gretimo stalo. Vyras su gana triukšminga kompanija kaip tik 
ėjo į Irbulių pievą. Keturi nešėsi ilgais rankšluosčiais perrištą 
alaus statinaitę ir nebent tik per didelį stebuklą nebūtų pa- 
kvietę draugijon kiekvieno sutikto. 

— Seni, leiskis žemyn! — pamojo ranka. 

— Nežinau. ..— Liudvigas patraukė pečiais. 

Alaus statinaitė tučtuojau buvo pastatyta gatvės viduryje, 
ir visa kompanija, net pavargę alaus nešėjai, ėmė traukti iš 
visų jėgų, žiūrėdami tiesiai į Liudvigo langą: 


O kieno toks liūdnas veidas, 
Lyguo, lyguo, 

Joninių kuris nešvenčia, 
Lyguo... 


Liudvigas, kaip beveik negeriantis, nelabai teapsvaigo. Nuo- 
taika buvo puiki. Jis dainavo ir šoko, pilstė alaus bokalus ir 
dirigavo, šokinėjo per laužą ir pasakojo anekdotus. Jis vėl 
buvo toks kaip prieš aštuonerius, dešimt metų, kol jo dar ne- 
slėgė namas. 

Jau ėmė aušti, kai Liudvigas pamatė nuošaly stovinčią ir 
verkiančią dailią merginą. 

— Joninių naktį verkiate? To dar betrūko! 

Jis nutvėrė merginą už rankos ir nusitempė į šokių aikštelę. 


Mano žmona — sostinėje, 

O aš — kaimo pirkioje! 

Ji taksi ten važinėja, 

Aš šlubu Maksiu vėžlioju. .. 


Vienas iš muzikantų entuziastingai traukė seną kupletą be 
jokių mikrofonų ir Redženo stiprintuvų. 

Pasibaigus šokiui, visi plojo pakartoti. Mergina nuskaidrė- 
jo, bet tada kažkoks petingas agresyvus bernas užsimerkė ir 
subaubė Liudvigui į veidą: 

— Mū! 

Merginai kaip pagal įsakymą vėl ėmė krūpčioti pečiai. 

— Ką? Jautukas šnervių grandį pametė?— pasiteiravo Liud- 
vigas. 

Vaikinas nežinojo, ką atsakyti. Jis sunkiai nukėblino, kažin 
kodėl grasinamai šaukdamas: 

— Žiūrėk, kad negautum į kailį! 

Merginą Liudvigas pakvietė prie laužo. Ji buvo vardu Ne- 
lija. 


e 
Dieną buvo paliję, todėl dabar, naktį, oras buvo šiltas, 
sodrus ir kvapus kaip ką tik pamelžtas pienas. Gardžiai kve- 
pėjo vystantys vainikai, jonažolės 17 ajerai. 


Buvo valstiečiai suvargę labai, 
Tai ne ministrai, kur sėdi aukšiai. 
Jie be cilindrų, be trakų juodų,— 
Tik pakuliniai su tvarto kvapu. 


Vesdamas Neliją šokti, Liudvigas pagalvojo, kad sostinės 
orkestras, kur absoliučiai tiksliai pučiamas saksofonas, kanki- 
namos solo ir bosinės gitaros, kur grojama pagal kultūros sky- 
riaus patvirtintas programas, čia, šioje žalioje pievoje, susi- 
kirstų kaip reikiant — kaimo kapela ir senovinės dainos visus 
jungė ir bylojo, kad šokiuose nėra ko labai varžytis, kad čia 
gali ir alaus pagerti, ir pasibučiuoti. 

Per ploną baltą palaidinukę Liudvigas matė apatinuko mez- 
ginius, po kuriais bangavo krūtinė. Kai jis Neliją priglausda- 
vo, jo veidą paliesdavo švelnūs, šviesiai rusvi plaukai, glot- 
nūs kaip šilkas. 

Ji buvo drovi, paklusni ir liauna. 

Tiktai labai jauna, pagalvojo. 

— Dar šoksime ar eisime prie laužo alučio atsigerti?— jis 
linksmai paklausė. 

— Šoksime... paskui labiau norėsis gerti. 

Jeigu jis būtų galėjęs kaip aiškiaregys pažvelgti jai į akis, 
tai būtų išvydęs jose dėkingumą, šiek tiek nustebimo, patik- 
lumo ir triumfą. Triumfas švieste švietė, ji dairėsi tarp šokan- 
čiųjų ir stovinčiųjų anų mūkautojų. 

„Senoji vyrų klasė“ prie laužo taip dažnai nebepilstė į bo- 
kalus alaus ir nebetuštino jų. Dainininkai buvo perėję pas kai- 
mynus, o kiti šnekėjosi apie trifazių elektros motorų sujun- 
gimus ir ant statinaitės kažkur gautu tinko gabalu piešė sche- 
mą. 

Liudvigas pripylė du bokalus. 

Juodu su Nelija garsiai susidaužė ir, žiūrėdami vienas kitam 
į akis, išgėrė iki dugno. 

— Eime pasivaikščioti. 

Nelija šį kvietimą jau buvo numačiusi gerokai anksčiau, 
tik dar nebuvo apsisprendusi, ką atsakyti. Tačiau viskas pasi- 
rodė daug paprasčiau, negu ji manė, nes Liudvigas paėmė ją 
už parankės ir trauktis būtų buvę kvaila ir netaktiška. 

Parke buvo vėsiau, Liudvigas apkabino ją per pečius. Ji 
nesipriešino, nės ir nenorėjo priešintis, o pati sau teisinosi, 
kad nebūsi juk tokia ožka, nereikalausi laikytis už rankučių 
kaip vaikų darželyje. Ranka ant pečių buvo sunki, bet stipri — 
jinai juto jos raumenis. 

Negalėtum tvirtinti, kad pulkininką Konradą Ulią pažįsta 
visi respublikos gyventojai, nors jį ne kartą rodė per televi- 
ziją už apvalaus stalo atsakinėjantį į komentatoriaus klausimus 
ir pasakojantį apie kriminalinio skyriaus darbą. 

Ir kiekvieną kartą jis savo kalbą pradėdavo taip: 

„Gerbiamieji žiūrovai! Pirmiausia aš noriu atkreipti jūsų 
dėmesį į dvi sąvokas: „kriminalinis tardymas“ ir „kriminalinė 
paieška“ 'Tardytojai prirašo per dieną po pusę tonos popie- 
rių, kuriuos paskui siunčia į teismą. Jie įrodo, kad nusikal- 
timas įvykdytas, kad jį tikrai įvykdė koks pilietis N. arba M.,, 
arba abu kartu ir pagal įstatymą jiems galima iškelti baudžia- 
mąją bylą. Bet kriminalinės paieškos skyriuje mes tiktai šį tą 
užsirašome savo užrašų knygutėse, nes iš tikrųjų mes šerlokai 
holmsai, tik šiek tiek modernesni. Mes ieškome nusikaltėlių, 
ieškome liudininkų, kad būtų galima įrodyti nusikaltimą. Mes 
ieškome. Ir aš jums pasakysiu, kad ieškoti labai įdomu, mes 
paprastai ir randame tai, ko ieškome. Tą liudija statistika. Ar 
aš pakankamai aiškiai kalbu? Iki pasimatymo kitą kartą, kai 
jūs ir gerbiamasis laidos komentatorius jau žinosite, kad są- 
vokos „kriminalinis tardymas“ ir „kriminalinė paieška“ nėra 
tapačios." 

Žinoma, taip pat negalėtum sakyti, kad senąjį Konradą pa- 
žįsta visi Rygos gyventojai. Bet gyvena jis čia seniai. Labai 
seniai. Tai jo miestas. Jis niekuomet nebuvo jo palikęs. Karo 
metai nesiskaito: tada jis iš Rygos buvo tiktai atsitraukęs, bet 
niekada nebuvo praradęs tikėjimo, kad vėl ją atgaus. Šis mies- 
tas jo niekuomet nelepino, bet jis to visai ir nenorėjo. Ryga 
buvo jo miestas, jis buvo čia gimęs ir liko ant pilkų akmenų; 
taip gali būti tiktai ten, kur esi gimęs, nes niekad niekas ne- 
pamilsta vietos, į kurią būna atklydęs. 

Konradas gimė tūkstantis devyni šimtai tryliktaisiais me- 
tais. Konrado tėvas žinojo, kad tais metais Paryžiuje buvo ma- 
da laikrodžius pritvirtinti prie batelio sagties ir damos turėjo 
dingstį grakščiai kilstelėti aukštyn ilgą suknelę ir parodyti koją 
per pusę sprindžio virš gurnelių; kad Majuoruose išdegė be- 
veik visa Juomos gatvė ir supleškėjo koncertų estrada Horno 
sode; kad Balkanų kare prasidėjo taikos derybos, kad Krauzė 
prieš olimpines žaidynes vykusiose varžybose viena ranka iš- 
rovė 189 svarus, o Rygos miesto valdyba už 4800 rublių įsigijo 
dezinfekcijos automobilį su 24 arklio jėgų galingumo varikliu. 
Jis turėjo ratus su stipinais, du nikeliuotus signalinius trimi- 
tus ir ant šonų užrašą trimis kalbomis: „Miesto dezinfekcijos 
įstaiga“. Užrašas latvių kalba labai piktino vokiečius. Jie į tai 
pažiūrėjo kaip į atvirą išpuolį. Šitiems latviams jie taip ilgai 
stengėsi įkalti į galvas, kad tokių latvių iš viso pasaulyje grei- 

tai nebebus, kad jie neišvengiamai suvokietės; jie tuos latvius 
buvo šaudę ir korę, o į talką buvo prisipraše rusų carą su 
juodašimčiais, bet viskas, matyt, nuėjo niekais, nes tie palikę 
gyvi latviai vis tiek ant valstybės turto rašo savo kalba! 

Tr tai dar ne viskas, ką Konrado tėvas žinojo apie 1913 me- 
tus. Dar jisai žinojo, kad iš Niujorko į Berlyną atvyko Enrikas 
Karuzas, kad ryšium su Pastero instituto jubiliejumi jo di- 
rektorius profesorius Mečnikovas gauna daug sveikinimų, kad 
Barklajui de Toliui pastatytas paminklas... Jisai žinojo tai, 
ką norėjo žinoti. Ir stengėsi įsikalbėti, jog žino tik šitai. O iš 
tikrųjų jis žinojo ir tai, ko visai nenorėjo, ir tas jį gąsdino. 

Jis nenorėjo žinoti, kad bet kuriame latviškame skiemenyje 
įžiūrimas iššūkis vokiečiams, ir todėl įsikalbėjo, jog gyve- 
nime taip ir yra, kaip sakoma oficialiojoje versijoje, kur skel- 
biamos abiem kalboms lygios teisės. Jis nenorėjo žinoti, kad 
esama žmonių, nepatenkintų Romanovų dinastijos despotu, ne- 
norėjo žinoti, kad Peterburge į Aleksandrą mesta bomba, kad 
už mintis apie laisvę varoma į katorgą ir ochranka samdo 
žudikus. Jis buvo žmogus, kuris vienodai gerai būtų tikęs bet 
kuriai valdžiai, nes kiaurą dieną stropiai rūpinosi, kad šeima 
turėtų duonos kąsnį, ir prisivertė tikėti laikraščiais, kad vi- 
siems sunku. 

Konrado tėvas rinko, rašė ir nešiojo žurnalams bei laik- 
raščiams reklamas. Tuomet jos buvo gana vienodos — didelėm 
raidėm parašyta savininko pavardė ir poroje eilučių visa kita. 


Gramofonus, plokšteles ir kitus reikmenis 
pigiai 
grynais pinigais arba išsimokėtinai 
geriausia pirkti krautuvėje 
ARNOLDAS NEUMANAS IR KO 
Ryga, Lielaja Smilšių gatvė Nr. 22 
Didžiausias pasirinkimas Rygoje. 
Retkarčiais kas nors užmesdavo jauką su geriau paslėptu 
kabliuku: 


GERBIAMOS PUBLIKOS DĖMESIUI! 


Kadangi pastaruoju metu kai kurie krautuvininkai naudo- 
jasi mano firmos vardu ir siūlo netikusias prekes, tad aš turiu 
garbės pranešti gerb. publikai, kad mano delikatesų krautuvė 

yra tiktai Marijos gatvėje 22, kur visuomet galima gauti tik 
pirmos rūšies rūkytų kumpių, kurie pagal kokybę neturi kon- 
kurencijos. 

J. Eglytis, firmos savininkas E. SOMERIS. 


Nuo ryto iki vakaro jis sukinėjosi po miestą, apsivilkęs 
savo apsitrynusiu lietpalčiu, šypsojosi, pataikavo, santūriai siū- 
lė ir žymėjosi didelėje užrašų knygoje užsakymus. 

Reklamas tėvas rašė naktimis. Šeima gyveno priešais Ver- 
mano parką, šeštame aukšte. Pro abiejų kambarių langus buvo 
matyti gretimo namo stogas. Mažasis Konradas sėdėdavo ant 
palangės ir žiūrėdavo, kaip ant kraigo žongliruoja katės. Mo- 
tina, mažutė šviesi moterėlė, buvo baigusi Duburo dramos 
kursus. Tuoj po baigimo ji suprato, kad tikriausiai niekuomet 
nebus artistė. Ir negalėdama nieko geresnio sugalvoti, ėmė ir 
ištekėjo. Ji nepajėgė sunkaus Konrado tampyti laiptais aukštyn 
ir žemyn, todėl paprašė surasti kitą butą. Tėvas gynėsi. Ant 
jo vizitinių kortelių buvo užrašyta: „J. Ulfas, reklamos spe- 
cialistas, Ryga, Elizabetės gatvė“— o centre gyvenantys spe- 
cialistai turėjo ir centro uždarbį. Jeigu jis gyvens kur nors 
darbininkų rajone, tai šeima visai nebegalės sudurti galo su 
galu ir įklimps į skolas. Galų gale vis dėlto rado kompromisą: 
Ulfai persikėlė į dailų butuką prie Gryzinkalnio, bet adresas 
tėvo vizitinėje kortelėje liko tas pats — jis šiek tiek mokėjo 
Elizabetės gatvės namo durininkei, ir ji už tai atrinkdavo iš 
nuomininkų pašto Ulfui adresuotus laiškus. 

Taip gyveno senasis Ulfas ir manė, kad gyvena dorai ir 
kad sūnus mato gerą pavyzdį. Jis svajojo kada nors kokiame 
centriniame žurnale per visą paskutinį viršelį pamatyti spal- 
votą reklamą, kurios tekstą jis jau seniai buvo sukūręs: 


Prekybos reklamų įmonė 
J. ULFAS IR SUŪNUS 
Bet kurios paslaugos, prieinamos kainos. 

„J. ULFAS ir SUNUS" reikėtų surinkti masyviom, plačiom 
raidėm — jos simbolizuotų pastovumą ir amžinumą — o kitas 
tekstas turėtų sukelti skaitytojo sąmonėje mintis apie grožį 
bei įtikinti, jog už savo pinigus gaus tai, ko norėjęs. Taigi 
jokių stilizuotų latviškų raidžių, jokių išdailintų raidžių, kurios 
verčia tarti, jog įmonėje kažkas slepiama; jokių ampyro sti- 

liaus raidžių — tos spindi tik iš paviršiaus, nieko per daug 
puošnaus, bet paprastai, dailiai ir tiksliai. Reikia rinkti ang- 
liškojo šrifto raidėmis — aukštos, siauros, jos primins tvirtas 
valstybines obligacijas, garantuotų vekselių blankus ir baltus 
britų dešimties ir penkiasdešimties svarų banknotus — anglų 
svaras yra stabili valiuta, su kuria doleris niekaip negali ir 
niekada negalės susilyginti. 

Įmonę jis atidarė po trisdešimtųjų metų, kai pasaulio eko- 
nomiką smarkiai sukrėtė krizė. Ulfas užsidirbo pinigų, skelb- 
damas pardavimus iš varžytinių, už skatikus nusipirko kontoros 
apstatymą. 

Po kelių mėnesių jis bankrutavo. Krizė pasiekė kulminaciją, 
niekas nieko nepirko, tik duoną ir kruopas, todėl nebuvo tikslo 
eikvoti latų reklamai. Tačiau iki gyvenimo pabaigos jis pasi- 
taikius progai prisimindavo: 

— Kitados aš turėjau reklamos įmonę! 

Grumdamasis už savo svajonę, jis buvo išleidęs iš akių 
sūnų. Sūnus studijavo teisę, skaitė knygas, žaidė tenisą ir vie- 
nąsyk net dalyvavo Latvijos autoklubo surengtose varžybose 
kaip bendrakeleivis, todėl sūnaus areštas Ulmanio valstybinio 
perversmo metu buvo visai netikėtas. Bet ilgai kalėjime jo 
nelaikė, ir jam buvo net leista atnaujinti studijas universitete. 
Kitą kartą sūnų suėmė, kai jis mokėsi jau paskutiniame kurse 
ir kartu praktikavosi kriminalinėje policijoje. 

Tai buvo garsi ir plačiai nuskambėjusi byla, kurią laimėjo 
kaltinamasis. Paskutinės eilės salėje visą laiką plojo. Buvęs 
studentas ir buvęs kriminalinės policijos pareigūnas Konradas 
Ulfas taip mikliai žongliravo faktais ir įstatymų paragrafais, 
kad ne tik paneigė savo priklausymą pogrindinei organizacijai, 
kartu išgelbėdamas nuo arešto savo draugus, bet ir sugebėjo 
pasprukti nuo priverstinių darbų, kurie grėsė politiniams ka- 
liniams. Galų gale išėjo, kad jis paprasčiausias kriminalinis 
apgavikas, kurį galima pasodinti nebent į Termininį kalėjimą. 
„Nepažįstami asmenys“ siųsdavo Konradui rožių puokštes su 
rašteliais: „Tai laikome Tavo diplominiu darbu!“ Prokuratū- 
roje iš pykčio rovėsi barzdas, kad valstybinis nusikaltėlis pa- 
spruko nuo pelnytos bausmės; tėvas neteko vilties dėl savo 
reklamų kontoros, kuri vis dar skurdo, nors Konrado Ulfo var- 
das dabar būtų atkreipęs visų dėmesį net be masyvių raidžių. 
Tėvas suprato, kad sūnus nuėjęs kitu keliu, tik nesuprato, ar 

dėl to verkti, ar džiaugtis, ir pasijuto per daug suvargęs, kad 
ką nors pakeistų. | 

Konradą su „Juodąja Berta“ nuvežė į kalėjimą prie Brasos 
stoties, ten apvilko dryžuotu, panašiu į pižamą drabužiu; ir visą 
pusmetį jis praleido nėlabai rinktinėje draugijoje — kameroje 
sėdėjo sukčiai komersantai, įskaitant tyčiomis bankrutavusius, 
pora kiaulių vagišių, pora įsilaužėlių, pinigų padirbinėtojas ir 
kažkoks jaunas paniuręs žmogus, kuris prisistatė sakydamas: 

— Aš sėdžiu už svetimus malonumus! 

Tai buvo slaptų meilės namų savininkas. 


„„Atsilošęs vieninteliame trikotažo parduotuvės vedėjo krės- 
le, Konradas negalėjo suprasti, kodėl jo atmintyje iškilo kaip 
tik šis jaunystės dienų epizodas. Atmintis juk išlaikė ir daug 
ką mielesnio: kaip atkūrus Tarybų valdžią jis buvo išleistas 
iš kalėjimo bei paskirtas rajono milicijos viršininku, kaip 
fronte jam buvo įteikti ordinai, kaip gimė duktė arba buvo 
paminėtas jo šešiasdešimties metų jubiliejus, tačiau atmintyje 
iškilo būtent kalėjimo kamera, pinigų padirbinėtojas ir žmogus, 
kuris „sėdėjo už svetimus malonumus"! 

Jeigu visada galėtume prisiminti tik tai, ką norime, ko ge- 
ro, Visi būtume savimi patenkinti ir sutingtume, pagalvojo 
Konradas. 

Seduksenas padėjo, merginų ašaros pamažu išdžiūvo. Ins- 
pektorius Juris Garančas klausinėjo senį raukšlėtu veidu. Se- 
niui nuo atminties įtempimo ir pernelyg smarkaus radiatorių 
kaitinimo kakta buvo aprasojusi smulkiais prakaito lašeliais. 
Tiesiog stebuklas, kad iš tokio sauso senuko dar gali sunktis 
skystis! 

— Vadinasi. .. 

— Plaukai raudoni kaip Rasputino. 

— Nosies forma? 

— Nosis kaip nosis. 

— Drauge Ulfai,— Juris tarsi prašydamas leidimo pasisuko 
į Konradą,.— aš jam parodysiu albumą. ..— Albume buvo viso- 
kiausių akių, kaktų ir nosių formų nuotraukos. Apskritai albu- 
mas buvo tiktai pagalbinis daiktas, senamadiškas lyg koks trauk- 
lapis, tačiau jį galėjai nešiotis portielyje, juk nesinešiosi pro- 
jekcinių aparatų, kuriais specialiose salėse kuriami fotorobotai. 

— Vėliau. Tegul jis pasakoja viską iki galo. 

— Pasakoti?-- Senis kilstelėjo antakius. 

— Pasakokite,— linktelėjo Konradas. 

— Aš čionai visai nebūčiau važiavęs, bet man sakė, kad 
čia esąs grynas oras. Kvailystė. Rygoje niekur nebėra gryno 
oro! Anksčiau galvojau, kad tie dūmai kyla iš degančio šiukš- 
lyno, kur Deglavo gatvės gale. Pasirodo, ne. Šiukšlynas jau 
neberūksta, bet oro vis tiek nėra. 

Juris liūdnai pažvelgė į Konradą. Jo žvilgsnis reiškė: tai 
truks mažiausiai dvi valandas. Konradas išsiėmė tiesią pypkę 
tamsiai raudona vyšnios šaknies galvute, tabakinę ir degtukus. 
Viską susikrovė prieš save ant vedėjo staliuko. 

Aš galėčiau jį pertraukti, pagalvojo Konradas, bet vargu 
ar sutaupęs laiko ką nors laimėsiu. Jis vėl pasakys: nosis kaip 
nosis, o jeigu jam parodysim albumą, visai susipainios. Tegu 
geriau atkalba savo ilgąjį įvadą, tai jį nuramins. 

— Taigi, taigi,-- pritarė Konradas. 

— Žinoma! -- senis beveik pašoko iš džiaugsmo: ne kasdien 
sutiksi artimą sielą. 

Juris pamojo abiem pardavėjom ir nuėjo ieškoti kokio ra- 
mesnio kampo. Geriau tegu jos negirdi, ką tas senis pasakoja, 
tik be reikalo suaudrintų jų vaizduotę. Jos jau buvo beveik 
nusiraminusios, todėl jam nesinorėjo vestis jų atgal į parduo- 
tuvę, bijojo, kad ten vėl gali prasidėti isterijos priepuolis. Visi 
trys suėjo į sandėlį, susėdo ant kažkokių maišo audeklu ap- 
siūtų ryšulių, nuo kurių iš karto pakilo smulkios, aitrios džiu- 
to dulkės, ir ėmė tyliai šnekėtis, kaip vaikai nulindę į kiemo 
kampą, toliau nuo tėvų akių... 

— Žinoma! — pakartojo senis Konradui.— Nuodija žmones! 

Konradas supapsėjo tuščią pypkę. Patraukė. Kandiklyje su- 
čirkščiojo nikotino sultys, bet vieną pypkę dar bus galima 
prikimšti. 

— Aš, drauge viršininke, turiu butą Dzirnavų gatvėje. Ten, 
kaip jūs žinote, neblogas rajonas — parduotuvės, skalbykla, 
kinas. Viskas po ranka. Bet oro nėra. Atsitiktinai randu para- 
šyta: keičia dviejų kambarių butą Virsnavos gatvėje į dviejų 
kambarių butą centre. Aš ėmiau galvoti. 

Konradas prisikimšo pypkę ir užsirūkė. Jis dar nenorėjo 
prisipažinti, kad senio plepėjimą nelabai tevertina, ir jau slap- 
ta džiaugėsi, kad negrįžo Juris ir negirdi, kiek Konradas te- 
pasistūmėjęs į priekį su apklausa. 

— Butą aš turiu gerą, bet ten, naujame rajone, oras tikrai 
švaresnis. Mums, seniems žmonėms, šitai labai svarbu. Mums 
negalima valgyti nieko riebaus, reikia daug vaikščioti gry- 
name ore, tada galėsime pergyventi ir jaunus. Visai kitas 
raugas! 

Ir senis staiga nutilo. Tai buvo nelaukta ir netikėta. Kon- 
radui atrodė, kad jis sėdi autobuse, kurį nei iš šio, nei iš to 
kažkas staiga sustabdė. 

— Na ir toliau! — atsipeikėjo Konradas. 

— Ne, nekeisiu! Čionais oras irgi niekam tikęs ir, tiesą 
pasakius, dvokia apgruzdusiais kaulais. Aš geriau pabandysiu 
pasikeisti į Siguldą ar Cėsius. Ten kurortinė zona, ten jokie 
oro teršėjai nedrįsta lįsti. 

— Jūs nieko nepasakojat apie parduotuvę. 

— O, viskas buvo kaip kine! 

— Prašom toliau... Atsiprašau, aš dar nežinau, kaip į jus 
kreiptis. .. 

— Golubovskis... Nikolajus Golubovskis. .. Aš užėjau į par- 
duotuvę paklausti kasininkės, kuri namų valdyba čia atsakinga 
už kvartalo namų numeraciją, bet ji nežinojo, ir aš pasukau 
į kitą parduotuvės galą paklausti pardavėjų. Aš girdėjau kažką 
įeinant pro duris, paskui dar kažką įeinant, bet nekreipiau 
dėmesio. .. 

Konradas užsirašė į užrašų knygelę senio pavardę, vardą ir 
adresą. Ir rašydamas klausėsi. 

— Kai aš, draugas viršininke, atsisukau, Duršis jau smogė. 
Aš tik nežinojau, ką tokį jis muša. Tai aš supratau tik tada, 
kai pamačiau jį stveriant pinigų maišelį ir einant pro duris. 

— Kas smogė? Pasakykit dar kartą! — Konradui iš nustebimo 
vos neiškrito iš burnos pypkė. Tiesą sakant, iškrito, bet jis 
sugavo ją ore. 

— Duršis...— Senis susirado apdilusią odinę piniginę, ku- 
riai vietomis buvo nusitrynę dažai ir todėl matėsi baltos dė- 
mės, ir išėmė nedidelę laikraščio iškarpą.— Duršis A. L. 

— Ar jis jūsų kaimynas? Iš kur jūs jį pažįstate?— Konradas 
pašoko ant kojų. Apie ką nors panašaus negalėjai net ir svajoti! 

— Jis ne mano kaimynas, jis laikrodininkas. Geriau jis 
būtų ėjęs vogti nei gadinęs kitiems laikrodžius! Geriau aš jo 
niekados nebūčiau pažinęs! Žinote, aš namie turiu „Gustavo 

Bekerio“ firmos laikrodį. Keturiasdešimt metų jis mušė valandas 
ir pusvalandžius, bet... 

Tačiau dabar Konradas nebeturėjo laiko klausytis Nei. apie 
buto keitimą, nei apie sieninius laikrodžius. Jis atsistojo prie- 
šais Golubovskį, savo žvilgsniu tiesiog įsisiurbė į jo niūrų, 
raukšlėtą veidą ir paklausė visai pasikeitusiu, lediniu balsu: 

— Taigi jūs tvirtinate, kad užpuoliką atpažinote — laikro- 
dininką A. L. Duršį? 

— Aš jį būčiau atpažinęs, jeigu jis nebūtų buvęs su tais 
dideliais akiniais! — Golubovskis pradėjo tarsi teisintis. 

— Atpažinote ar neatpažinote? 

— Beveik atpažinau. 

— Kaip šitai suprasti?:— Konradas atrodė sustingęs, krutė- 
jo tiktai lūpos. Poza buvo nepatogi, bet jis dabar puolė ir 
negalėjo jos keisti, nes kiekvienas judesys tik būtų sumažinęs 
įtampą. 

— Lyg ir taip, lyg ir ne. Anksčiau jis nešiojo mažą barz- 
delę.. 

— Jūs gerai atsimenate žmonių veidus? 

— M-m-m... Geriau susitarkim, kad aš nieko nesakiau. 

— Ne, jau sakėt! 

— Žinote, vis dėlto tai nebuvo Duršis. .. 


— Taigi jūs tvirtinate, kad užpuolikas nebuvo pilietis Dur- 
šis? 

— Ne, aš nieko netvirtinu... 

Konradas apėjo aplink stalą ir vėl atvirto į krėslą. Šis 
nuo jo svorio subraškėjo. 

— Taigi jums atrodo, kad ten buvo pilietis Duršis, bet jūs 
nesate įsitikinęs? 

— Taip, šitaip bus teisinga. 

— Kodėl jūs to iš karto nepasakėte milicijos darbuotojams, 
kurie pirmieji pasirodė įvykio vietoje? 

— Aš jau imu gailėtis, kad iš viso ką nors sakiau, — su- 
gniužo senis.— Dabar tampys po teismus, ir kad nors būtų už 
ką. Jeigu aš būčiau tikrai žinojęs, kad tai Duršis, būčiau mi- 
licininkams pasakęs. Bet mano širdis jaučia, kad jis. Aš jo 
veidą pažinčiau tarp tūkstančių, jis man tokį laikrodį sugadino! 
„Gustavas Bekeris“, aš jau sakiau... Aš apie tai parašiau į laik- 


33 


raštįį „Rygos balsas“, prašiau. Jis padavė Konradui iškarpą, 
kurią valandėlę abudu buvo pamiršę. 

Poros dešimčių eilučių ilgumo straipsnelis buvo pavadintas 
„Tai mums trukdo dirbti“ Jame buvo žodžiai „revoliucija“, 
„penkmetis“, „socializmas“, „spartuoliškas darbas“, ,„imperialis- 
tai“, „Gustavas Bekeris“ ir laikrodininkas A. L. Duršis, kuris 
neužbaigęs darbo kvite nurodytu laiku, darbą atlikęs nerū- 
pestingai ir už tai administracijos esąs įspėtas. Ir parašas: Ni- 
kolajus Golubovskis, pensininkas. 

Konrado įtampa palengva ėmė slūgti, užtat smarkiai įsiaud- 
rino sugadintojo laikrodžio savininkas — laikrodis nebemušė 
pusvalandžių! Jis suriko: 

— Aš jam tuos pusvalandžius per gerklę ištrauksiu! 

Bet, amtra vertus, Golubovskio parodymai buvo gana įdo- 
mūs: jis tvirtino, kad užpuolikas buvęs laikrodininkas Duršis 
arba kažkoks neįtikėtinai į jį panašus asmuo be barzdos. Abiem 
atvejais kriminalinė paieška iš to galėjo turėti naudos, nes 
nusikaltėlio portretą bus galima atkurti pagal laikrodininko 
nuotrauką. Prielaida, kad nusikaltėlis, galimas daiktas, pats 
Duršis, Konradui kėlė tik šypseną. 

Inspektoriui Juriui Garančui tą dieną visiškai nesisekė, nes 
merginos nieko nebuvo mačiusios. Tai atrodė net keista — jos 
regėjo viską, bet neįsidėmėjo nė vienos detalės, kuri būtų 
naudinga paieškai. Jos buvo mačiusios veikiant lyg beveides 
figūras. Tiesa, viena iš jų užsiminė, jog žudikas buvęs juodais 
plaukais, bet paskui pasakė, kad tik tamsiais, o galiausiai su- 
tiko, kad ir tamsūs plaukai gal tėra tik jos vaizduotės pada- 
rinys. 

Kol Juris jas klausinėjo, dangus apniuko ir sutemo. Dabar 
jos bijojo vienos eiti namo ir uždaryti parduotuvę. Galų gale 
Juris turėjo išprašyti iš Konrado mašiną ir jas parvežti. 

— Kartu sužinok, kur gyvena pilietis Duršis A. L., ir gauk 
iš jo nuotrauką, — prisakė Konradas. 

—- Hm.. Tą žmogų tikrai nudžiugins naktinis milicijos vi- 
zitas. Beje, partrauksiu namo ir Golubovskį, rytą juk jis 
mums bus reikalingas... 


Konradas sutiko. 
Golubovskis. .. Golubovskis. .. galvojo jis. 
Girdėta pavardė! 

Pro ievų, jazminų ir alyvų krūmus iš šokių aikštelės skam- 
bėjo: 
— Leisk, miela mamyte, 
Leisk man ir vienai, 
Leisk man pasivaikščiot 
Gaujos pakraščiais! 


Žodžiai buvo aiškiai girdėti. Irbulių pievos laužų raudoni 
atšvaitai atsimušė tamsiai mėlyname žvaigždėtame danguje. 

— Kur mes rasime Gaują? 

— Ieškosime, — nedrąsiai nusišypsojo Nelija. 

Liudvigas žinojo, kad tokiomis kvapniomis naktimis nerei- 
kia su merginom kalbėti apie Faradėjaus atradimus, superlai- 
nerio „Boing-747" pagrobimą, Zola romanus, Listono ir Pater- 
sono bokso susitikimą profesionaliame ringe arba pasaulio gra- 
žuolių koBmkursą Londono „„Alberthole“, iš viso nieko nereikia 
kalbėti. Reikia bučiuotis. 

Liudvigas atlošė Nelijai galvą, paglostė šilkinius plaukus 
ir užspaudė lūpas bučiniu. Ir nustebo, kad ji nemoka kaip rei- 
kiant bučiuotis. Bet priešintis ji nesipriešino, net nebandė iš- 
vengti jo lūpų, todėl jis daugiau nebelaikė jos apkabinęs, o 
bučiuodamas glostė jai plaukus ir pečius, jausdamas lengvai 
virpant jos kūną. 

— Gaujos mes nerasime, bet iki ežero juk galime nueiti? 

— Gerai,— tyliai atsakė Nelija. 

Liudvigas nusivilko švarką ir ją apgaubė. Ji pasijuto maža 
mažutėlė. Suprato, kad pirmą kartą ji iš tikrųjų bučiavosi, 
kad pasibučiavimai su mokyklos berniukais buvo tiktai ritualas 
ir ničnieko daugiau. Ji vis dar svaigo nuo bučinių, svaigo taip, 
kad paklusni būtų galėjusi eiti nors iki pasaulio krašto. 

Ežeras buvo gilus, krantai apaugę samanom ir berželiais, 
visur liumpsėjo. Po velėna liulėjo ruzganas vanduo, ją galėjai 
pradurti kuolu, bet dugno nebūtum pasiekęs. 

Vienintelis smėlio ruožas valuojiečiams atstojo paplūdimį, 
tik čia galėjai įbristi į ežerą neįklimpęs į dumblą ar nemurk- 
telėjęs į gelmę. 

— Eime per pievą,— tarė Liudvigas. 

Rasa buvo šalta, žolė siekė blauzdas. 

— Jums sušlaps kelnės, — susirūpino Nelija. 

— Tau! 

— Tau sušlaps... 

Jie vėl ilgai bučiavosi. Orkestras dar buvo girdėti gerai 
įsiklausius. 

Priekyje, slėnyje, pasislėpęs po miglos skraiste, plytėjo 
ežeras. 

— Maudysimės? 

Nelija papurtė galvą. 

— O aš maudysiuos. 

Jis vėl apkabino ją per pečius ir nusivedė. 

— O gal vis dėlto maudysimės? . 

Ji vėl papurtė galvą ir atsisėdo ant pakloto jo švarko. Kai 
jis, nusirengęs ir stambus, lėtai brido į ežerą priešais tamsiai 
mėlynas su sidabrinėm viršūnėm bangas, ji labai pasigailėjo, 
kad neturi maudymosi kostiumėlio: norėjo būti šalia. 

— Koks vanduo! -— susižavėjęs šūktelėjo Liudvigas ir ėmė 
plaukti peteliške, nors paprastai didžiuotis nemėgdavo. Vargu 
ar kas nors iš Valuojiečių moka plaukti šiuo stiliumi, pagalvo- 
jo jis. 

Lengvai padvelkęs vėjas praretino miglos mutulus, ir Nelija 
akimirką pamatė nuokalnėje mažą daržinėlę pilkų skiedrų sto- 
gu. Ir išsigando. 

Ne, to ji nenorėjo. Tai turėjo įvykti kitaip. Mintys ėmė 
veikti visai aiškiai ir tiksliai. Jis čionai ją atsivedė tyčia, 
ir tai bjauru. Atrodė, kad simpatija Liudvigui neišvengiamai 
nyksta. 

Irbulių pievoje girdėjosi spygavimai ir juokas, matyt, vai- 
kinai buvo užmetę į medį kurios nors merginos megztuką ar 
skarelę ir dabar už nuėmimą prašė išpirkos. 

Išlipęs iš vandens Liudvigas skubiai rengėsi. Jam tikriausiai 
nebuvo labai šilta, nes rankos ir nugara pašiurpo, ir atrodė, 
kad tuoj tuoj jis ims kalenti dantimis. 


— Eime namo,— aikštingai pasakė Nelija. 

Ji pakilo ir padavė Liudvigui švarką. 

— Kas gi joninių naktį eina namo! — atsikalbinėjo Liud- 
vigas. 

—- Apsivilkite švarką, kitaip jūs sušalsite. 

— Tu sušalsi. Tu! 

Nelija neatsakė, o Liudvigas šios staigios permainos net ne- 
pastebėjo. Jis vėl apgaubė Neliją savo švarku. 

— Geriau tegu aš sušalsiuų, negu matysiu tave drebant! 
Šita tavo palaidinukė juk beveik tik teorinė. 

— Eime namo! 

— Gerai. Eime. 

Jie jau pasisuko eiti per pievas. Liudvigas vėl apkabino ją 
per pečius. Jie net žengė keletą žingsnių. Staiga Nelija sustojo. 

Vėliau ji sau teisinosi, jog tai atsitiko tik todėl, kad ji- 
nai taip bjauriai pagalvojo apie Liudvigą ir kad tyčiomis no- 
rėjo dar kartą jį patikrinti. 

— Eikim po dešinei, per nuokalnę,— pasakė ji.— Atrodo, 
čia arčiau... 

— Eikim. 

Kiekvieną žingsnį ji dabar žengė lyg pabūgusi. Tuoj iš 
miglos turėjo išnirti daržinėlė. Bet gal jie buvo jau praėję pro 
šalį, gal per tirštą rūką jos nepastebėjo -- kryptį išlaikyti buvo 
sunku. 

Liudvigas vėl ėmė ją bučiuoti. Ji apsvaigo, išsigando to 
svaigulio ir iš tikrųjų panoro eiti namo. 

— Čionai, mums reikia sukti daugiau po kairei— Nelija 
nutvėrė Liudvigą už rankos ir truktelėjo į save. Ji buvo tikra, 
kad daržinėlė liko už nugaros po dešinei. 

— Dangus pašviesėjo, greitai bus rytas. 

— Gaila. 

— Man irgi. 

Jie vėl sustojo apsikabinę. 

Ir nė vienas nepastebėjo, kad stovi prie daržinėlės durų. 
Iš tikrųjų į vartus panašios durys buvo iškeltos iš vyrių, kad 
būtų galima įvažiuoti arkliais, ir stovėjo iš lauko pusės atšlie- 
tos į sieną. Kvepėjo šviežias šienas. O dieve, kaip svaiginamai 
gali kvepėti šienas! 

Liudvigas pakėlė Neliją ant rankų. 

— Ne,— pasakė ji tyliu, paklusniu balsu. 

Liudvigas įnešė ją į daržinėlę. Šienas buvo šiltas ir minkš- 
tas. 

— Nereikia... 

Jautė jo lūpas ir glamones, lyg norėjo bėgti nuo jų, bet pa- 
juto jo delną jau po palaidinuke. 


Kai Nelija pabudo, laukė švietė saulė. Pro daržinėlės duris 
buvo matyti mėlynas ir skaidrus lyg Jeseno porcelianas dan- 
gus, Kur šaudė juodos, tartum tušu ryškiai nupieštos kregždės. 
Dar matėsi nupjautos pievos kampas, tačiau ten nebuvo nieko 
ypatingo. 

Nelija pažvelgė į viršų, į kraigą. Ten kažkur pagauta mir- 
ties baimės zyzė musė, kuriai medžioklis voras buvo užmetęs 
lasą, bet nieko nesimatė. 

Liudvigas miegojo aukštielninkas, tyliai ir kietai, lūpos 
buvo vos vos praviros, alsavo giliai ir ritmingai. Ji buvo su- 
sigūžusi jam po pažastim ir apsiklojusi švarku. Pabudus ji 
nuraudo dėl savo apnuogintų krūtų, tačiau neapsivilko — pasi- 
juto beveik išdidi, kad rado vyrą, kuris turi teise žiūrėti į jos 
nuogas krūtis. Ir ji žinojo, kad jis žiūrės, nes jos krūtys buvo 
be- priekaištų, bet dar nežinojo, ar galės tą žvilgsnį atlaikyti 
nesusigėdusi, o gal ir ji turėjo teisę nebesigėdyti Liudvigo. 

Naktį nugalėtojas buvo jis, dabar, rytą, nugalėtoja jautė- 
si ji. 

Nelija atsisėdo ir beveik laiminga žiūrėjo į savo pavergtąjį, 
kuris šnarpštė sveiko vaiko miegu. 

Ne, jos idealas jis nebuvo, bet kiekgi yra tų merginų, ku- 
rioms tenka jų idealai? Nelija net nebuvo girdėjusi, kad taip 
kada nors būtų pasitaikę. Liudvigo veidas buvo gana taisyk- 
lingas, jo stambūs kaulėti pečiai greičiau atrodė stiprūs negu 
išvaizdūs. Nelijos idealas nenešiojo parduotuvėje pirkto kostiu- 
mo, o kelnes siūdinosi „Baltijos madoje“, jis buvo grakštus, 
tamsiaplaukis. Tikras Endželbertas Hamperdinkas iš Rygos, Val- 
mieros ar Cėsių. Koks jos idealo charakteris, Nelija pati dar 
aiškiai neįsivaizdavo, jam reikėjo turėti tiek savybių, kiek 
vienas žmogus apskritai negalėjo pakelti. Jis vienu metu tu- 
rėjo būti ir romus ėriukas, ir demoniškas vampyras. 

Visų labiausiai Nelijai nepatiko gana reti plaukai ant Liud- 
vigo pakaušio — ji nežinojo, kad tokie paprastai pasidaro be- 
veik visų imtynininkų, kurie būna sportavę penkerius ar šeše- 
rius metus. Nepatiko ir panešiotas išeiginis kostiumas, kurį 
net Valuojoje vargiai tegalima buvo pavadinti išeiginiu. 

Bet, šiaip ar taip, Liudvigas priklausė jai, jos sieloje“ grū- 
mėsi sąžinės priekaištai ir laimės jausmas. Pastarasis ėmė vir- 
šų, nes Liudvigas buvo vyriškas ir linksmas. Ir ką čia dabar 
kas begelbės? 

Ūmai sąžinės priekaištai virto išgąsčiu ir įvarė laimės jaus- 
mą į tolimiausią sielos kampelį. O gal jis jau turi žmoną? Gal 
net ir vaikų? Jis juk nieko jai nežadėjo. Ne, ji pasigailėtina 
kvailė. Kvailė! Kas dabar bus? Akyse tvenkėsi ašaros, ir ji 
išsigandusi ėmė laukti, kada jis pabus. 

Pasirąžęs ir atmerkęs akis, Liudvigas pamatė šalia ant šieno 
sėdinčią suglumusią pusnuogę merginą, kuri gūžėsi po jo švar- 
ku ir laukė, ką jis pasakys. 

— Labas rytas, — pasakė jis. Ką daugiau gali pasakyti žmo- 
gus, kuris ima prisiminti vakar dienos įvykius ir nori laimėti 
laiko sukaupti mintims. 

Mergina sukūkčiojo. 

— Ko gi tu verki, mažyte?— kaip tyčia buvo pamiršęs jos 
vardą. 

— Jums nereikėjo vakar taip daryti. .. 

— Tau... 

Tai Neliją šiek tiek nuramino: 

— Tau nereikėjo... 

Jis apglėbė ranka jos virpantį kūną ir pasiguldė greta savęs 
į šieną. Ji paklusniai atkišo jam lūpas. 

Visų nemaloniausia buvo išsiskyrimas. Jie išsiskyrė už Va- 
luojos parko, nes Liudvigui reikėjo pasukti į dešinę; Nelija 
nenorėjo, kad ją toliau lydėtų. 

— Iki vakaro! — pasakė Liudvigas. 

Nelija liūdnai nusišypsojo. Širdy jautė kažkokią tuštumą. 
Ji žinojo, kad Liudvigas vėliausiai poryt išvažiuoja į kažkokius 
Duonius, jis nęt nebuvo pasakęs, ar rašys jai laiškus, visas tas 
įvykis jam atrodė savaime suprantamas dalykas ir jo neslėgė 
jokie sąžinės priekaištai, jis nesijautė niekam skolingas. 

Argi aš pirmoji, kuriai taip atsitinka, karčiai pagalvojo 
Nelija. Ji buvo nusprendusi į pasimatymą neiti. Geriau tegul 
viskas subyra iš karto, nėra ko guostis iliuzijomis. 

Liudvigas atėjo pas ją į darbą prieš pat uždarant paštą. 
Atrodė kažko susirūpinęs. 

— Išeik truputį, — paprašė jis. 

Nelija išėjo. Tuštumą jos širdyje buvo užpildęs sarkazmas. 

— Tu negalėsi vakare ateiti į pasimatymą? Argi dėl to ver- 
ta jaudintis? 

— Ne todėl. Žinai. Nelija, būk mano žmona... 

Nelija susverdėjo. 

— Poryt aš gausiu pinigus. Duoniuose turiu namą. 

Praėjo beveik valanda, kol Juris sužinojo laikrodininko ad- 
resą. Duršis gyveno Rygos senamiestyje, netoli Rusų dramos 
teatro, neišvaizdžiame name su velniai žino kiek ir kokių įstai- 
gų iškabomis, prikaltomis abiejose baroko arkos pusėse. Iš 
tarpuvartės durys vedė į laiptus, ir prie jų irgi buvo pilna 
iškabų. Vis dėlto viso namo įstaigos nebuvo užėmusios — kaž- 
kur pačiame viršuje dar ūžė dideli, nepatogūs ir tamsūs butai. 

Juriui šis žygis atrodė lyg mandagumo vizitas — kuris ne- 
turi ypatingos prasmės, bet būtinai reikalingas. Juk nėra ko 
tikėtis taip lengvai išaiškinti nusikaltėį; dar niekam nepasi- 
taikė nusikaltimo vietoje rasti nusikaltėlio pasą ar kitus as- 
mens dokumentus. Žinoma, gali pasitaikyti ir išimtis. Išimtys 
patvirtina taisyklę, bet jeigu šitaip žiūrėsi, tai nieko nėra ne- 
įmanomo. Praktiškai iš tokio gudrybių katilo nelabai ką gali 
išsemti, o inspektorius Juris Garančas kaip tik ir buvo prak- 
tikas, todėl jis lipo aukštyn siaurais, nelabai švariais laiptais 
be jokio noro. Jis net nesitikėjo, kad pravers Duršio nuotrau- 
ka, nes Golubovskis buvo ne toks žmogus, kuriuo gali tikėti. 

Prie buto durų buvo tampomas skambutis —,,karvės uode- 
ga“, bet jis neveikė, durų užraktas ne kartą buvo išlaužtas ir 
keistas. Tai buvo bandyta nuslėpti — durų stakta apmušta skar- 
da, bet gana nemokšiškai. 

Juris energingai pabeldė. 

— Kas ten?— paklausė žemas, švepluojantis balsas. 

— Savi! 

— Tuojau! 

Juris atsidūrė tamsiame koridoriuje, kurio kitame gale ma- 
tėsi spintų ir bufetų kontūrai. Koridoriuje tvyrojo seniai ne- 
valytų ir nevėdintų patalpų smarvė. 

— Eik į virtuvę! 

Virtuvėje stovėjo keletas dujinių viryklių, kas rodė, jog 
butas komunalinis. Ant baltos, panašios į komodą spintelės 
kampe stovėjo penki trilitriniai stiklainiai blyškiai geltono, 
drumsto skysčio ir puodukas be ąselės. 

— Išmauksim vieną! -- tarė šeimininkas ir prisėmė puoduką. 
Jo veidas buvo platus, papurtęs. Jis, ko gero, buvo savo che- 
mijos išmanymo auka: vanduo plius cukrus, plius mielės, plius 
tam tikra temperatūra. 

— Pirmos rūšies,— tarė šeimininkas, paduodamas puoduką 
Juriui,— visai nėra reikalo terliotis ir varyti antrą kartą. Ir 
niekas negali prisikabinti! Siurbk! 

— Prosit! — Juris išgėrė dar rūgstančią, salstelėjusią brogą 
nė akim nemirktelėjęs, saviems nedera raukytis. ..— Prima! 

— Aš juk sakiau! Nėra ko terliotis! 

— Laikrodininkas namie? 

Semdamasis puodelį sau, vyriškis papurtė galvą: 

— Išvažiavo. 

Pokalbį reikėjo tęsti. 

— Dar maukia?— Juris klausinėjo, kaip ir dera sugėrovui— 
Seniai nesimatėm. 

— Kur ten mauks! Jam juk net krautuvės šnapsas per 
prastas! 

— Kvailys! 

— Aišku! Dar po vieną? 

— Apačioj palikau mašinukę,— pamelavo Juris. 

— Dar vieną gali. Aš paskui tau duosiu porą gvazdikėlių, 
sugrauši, ir tvarka. 

— Ar nesakė, kada grįš? Gal paimti kokį puslitrį ir užsukti 
vėliau? 

— Degtinės neimk. Geriau paimk dvi stipraus vermuto arba 
kitokio rašalo. Sumaišysim su šiuo firminiu gėrimu — tai net 
dramblys užvers kojas! 

Vien pagalvojęs apie tokį kokteilį, Juris pajuto, kaip jam 
po krūtine susimetė kamuolys ir ėmė kilti į viršų: 

— Kelintą maždaug užsukti? 

— Ateik, kada tik nori. Bet jo nebus. Sakė gavęs nemokamų 
atostogų ir iki kito mėnesio tegul jo nelaukia. Išėjo su kup- 
rine ir šautuvu. 

— Seniai? 

— Dar prieš šešias. 

Juris pasipurtė, kad atsigautų, ir nieko geresnio negalėdamas 
sugalvoti pasakė: 


— Įpilk dar vieną! 
— Kliunkinam! 


Tai bent, pagalvojo Juris, pagaliau vieną kartą pasisekė. 
Jis tuo dar negalėjo patikėti. .. 

Suradęs „Rygos žinyno“ žemėlapyje Duonių kaimą, Alvis 
parodė vairuotojui. Rutuliuko, žyminčio Duonius, viena pusė 
buvo ant Baltežerio kranto, kita — ant vandens. Vairuotojas ėmė 
važiuoti greičiau, ir Alvis paprašė išjungti signalinį prožek- 
torių — nėra reikalo, kad pėstieji ir važiuotieji savo smalsius 
žvilgsnius atkreiptų į geltonai mėlyną milicijos „Volgą“ 

Kas gi atsitiko taksi vairuotojui? Taksi su numeriu 86-37 iš 
garažo važiavo maždaug keturiasdešimt minučių iki banko, kur 
paėmė inkasatorių. Per tas keturiasdešimt minučių vairuotojas, 
matyt, buvo pašalintas. Kelialapis buvo mašinoje. Prie vairo 
atsisėdo visai kitas žmogus. 

— Ir pasiklausęs budinčių milicininkų, kur Valstybinis ban- 
kas, nuvažiavo gundančių brezentinių maišelių — Alvis tarsi 
girdėjo ironišką senojo Konrado atsakymą. 

— Gal jis iš buvusių taksi vairuotojų ir banko kiemą pa- 
žista ne blogiau už Liudvigą Rimšą? 

— O gal jis ne iš buvusių taksi vairuotojų, gal taksi vai- 
Iuotojas, kuriam šiandien laisva diena? 

— Galimas daiktas. 

— O gal jis visai ne taksi vairuotojas. Gal banko darbuo- 
tojas, gerai pažįstantis visą tvarką? Gal buves banko darbuo- 
tojas? 

— Vadinasi, jis turi vairuotojo teises! 

— Kodėl? Jis tiktai turi mokėti važiuoti. Aš žinau, ką tu 
manai. Manai, kad banko administracija priima į darbą tik 
tokius žmones, kurių patikimumu neabejoja. Mes, vaikeli, tu- 
rim galvoti kitaip, mes juk ne banko administracija. Viena iš 
septynių mūsų jėgų yra ta, kad mes nė akimirkos nesivaržome 
vartoti žodį ;, galbūt“. Žinoma, mes apie tai garsiai nešūkau- 
jame ir nerašomė į sienlaikraštį, bet visada jį turime galvoje. 
„Galbūt“ — puikiausias žodis, mintys ir kalba be jo nuskurstų. 
„Galbūt“ formuoja smegenų raukšles. Nusikaltimo motyvai bū- 
na tokie įvairūs, jog daugelį „galbūt“ privalome turėti rezerve. 

Vairuotojas išjungė pavarą ir leido automobiliui laisvai rie- 
dėti, greitis mažėjo. 

— Jau atvažiavome? 

— Buvo ženklas. 

Už poros šimtų metrų autoinspekcijos darbuotojai tikrino 
mašinas. Plento pakraštyje buvo sustojusi ilga eilė „Žigulių“, 
„Volgų“ ir „Moskvičių“. Šiandien, kaip atrodė, nebuvo gaili- 

masi nei sunkvežimių, nei autobusų. Raudona saulė atsispin- 
dėjo ant lakuotų lengvųjų automobilių, ir jie atrodė rausvi. 
Autoinspektoriai išblizgintais batais, su galife ir melsvai pilkais 
marškiniais, su kaklaraiščiais vaikštinėjo vidury tuščio plento, 
mojo mMargom reguliuotojų lazdelėm, kad vairuotojai pasuktų 
į pakraštį, kėlė rankas prie kepurių, ėmė per langelius doku- 
mentus ir liepdavo įjungti ir išjungti posūkio signalus. Jų šian- 
dien buvo neįprastai daug, Alvis net pagalvojo, kad jiems gal 
jau pranešti nusikaltėlio požymiai, bet tuojau šitą mintį at- 
metė — per mažai laiko buvo praėję nuo tos akimirkos, kai jis 
išvažiavo iš parduotuvės. Ne daugiau kaip penkiolika minučių. 

— Labai stropiai darbuojasi — pasakė vairuotojas. 

— Matyt, vakar čia kas nors įvyko. 

— Vienas įjungė dešinį posūkį, pradėjo lenkti ir užpaka- 
lyje važiuojantis automobilis per jį įšoko į priešingą eilę. Ge- 
ležies laužo buvo daugiau, negu vienos mokyklos pionieriai 
gali surinkti per ištisus metus. 

Vairuotojas ėmė važiuoti visai lėtai, kad nepražiūrėtų miš- 
ko keliuko, kuris buvo pažymėtas „Rygos žinyno“ žemėlapyje, 
bet paaiškėjo, kad kelias į Duonius visai platus ir net asfal- 
tuotas. 


Ne, kaltininkas tikrai turėtų būti susijęs su taksi parku. 
Jis tiksliai turi žinoti, kurie automobiliai šiandien paskirti ban- 
kui, turi mokėti vairuoti naują „Volgą“, o tai irgi ne tokia 
jau smulkmena, nes po nusikaltimo teks lėkti pasiutusiu grei- 
čiu. Ir svarbiausia — jis turi sustabdyti Rimšos automobilį. Var- 
gu ar Rimša, paprašytas nepažįstamo Žmogaus, automobilį būtų 
sustabdęs. Tikriausiai ne. Jo taksi juk užsakytas —,,nepachal- 
tūrinsi“. Keturiasdešimt minučių nuo garažo iki banko, žinoma, 
nėra ko važiuoti, bet tai nėra ir labai daug — taip važinėja 
beveik visi vairuotojai. Kad užtektų laiko neskubant papietauti, 
o galbūt ir prisipilti benzino. 

Pušynas ėmė retėti, tarp medžių vienur kitur švystelėjo 
balti vasarnamiai, toliau jie palengva išstūmė pušis, o aplinkui 
buvo prisodinta obelų, vyšnių ir uogakrūmių, nors dėl liesos 
žemės sodai atrodė gana skurdžiai. 

Vasarnamiai buvo ryškiai nudažyti, lyg visokiausių gėlių 
lysvės, lengvi, tinkami tiktai vasaroti. Daržus kaupė, kasė, 
grėbstė ir laistė pusnuogiai žmonės, kurių išvaizda ir judesiai 

rodė, kad daržininkystėje.: žengia tiktai pirmuosius žingsnius. 
Kadangi buvo vėlyvas metas, daugiausia buvo laistančiųjų. 

Milicijos automobilio pasirodymas šitoje tylos karalystėje, 
kurią paprastai drumsdavo nebent plerpiantys berniokų mope- 
dai, sukėlė nebylų, bet gyvą susidomėjimą — beveik visi lydėjo 
jį Žvilgsniais. 

Į aikštę panašioje praplatėjusioje gatvėje, Duonių autobuso 
maršruto galinėje stotelėje, stovėjo atitempta geltona alaus 
cisterna su ratais. Ją buvo aplipę troškulio kamuojami vyrai. 
Kai kurie su bokalais buvo įsitaisę ten pat patvory, ant žolės; 
tie, matyt, jau niekuomet neatsigeria. 

— Reikia pasiklausti kelio, — pratarė vairuotojas. 

— Geriau jau pavažiuokim toliau... 

Vairuotojas automobilį sustabdė už artimiausios sankryžos. 
Šalia stovintis vasarnamis buvo tarsi iškirptas iš amerikiečių 
ar švedų reklaminių žurnalų. Iš pokosto prisigėrusių lentų, 
stiklo ir spalvoto šiferio lapų buvo pastatyta kažkas panašaus 
į indėnų vigvamą — labai status stogas leidosi iki pat žemės, 
o vilos galai buvo įstiklinti ir viskas buvo matyti kiaurai. Kaž- 
kokia moteris klojo lovą, atrodė, jog jinai vitrinoje. 

Vilos savininkas sėdėjo po pušimi patogiame supamajame 
krėsle ir skaitė laikraštį. Jis, ko gero, vienintelis iš visos apy- 
linkės savo sklype buvo išsaugojęs pušis ir žaliąją veją. 

— Šitas pomidorus perkasi parduotuvėje,— pasakė vairuo- 
tojas. Iš už laikraščio matėsi tiktai drobinės šeimininko kelnės 
ir sandalai. 

Išlipęs Alvis energingai užtrenkė dureles, kad atkreiptų į 
save šeimininko dėmesį. 

Virš laikraščio pasirodė pora akių, paskui šeimininkas pa- 
kilo ir priėjo prie vartelių. 

— Kuo galiu padėti? 

Tai buvo pagyvenęs, bet lieknas vyras baltais teniso marš- 
kinėliais. 

— Ar nepasakytumėt, kaip rasti ,Liudvigus'? 

Šeimininkas valandėlę galvojo. 

— Važiuokit į priekį! — tarė jis.— Duonių senbuviai įsikūrę 
pačiame gyvenvietės gale. Atgal tuo pačiu lanku jums neberei- 
kės važiuoti, galėsite patekti į plentą senuoju keliu. 

— Ar ten gyvena toks Rimša? 

— Gaila, nežinau. 

— Rimša, taksi vairuotojas. 

— A, jį aš pažįstu. Man keletą kartų teko su juo parva- 
žiuoti. Daro inteligentiško žmogaus įspūdį. Moka dvi užsienio 
kalbas. Aš nepavadinčiau jo inteligentu akademine prasme, o 
darbininku — inteligentu. Taip aš norėčiau apibūdinti jo išsi- 
lavinimą. .. 

Šiaip ar taip, skamba originaliai, pagalvojo Alvis. 

— Mes skubame... 

— Atleiskite... Jums reikia važiuoti tiktai tiesiai. Jo na- 
mas paskutinis kairėje gatvės pusėje, toliau jau eina senasis 
kelias. Ar kas atsitiko? i 

— Apie tai kitą kartą — nusišypsojo Alvis.— Iki pasima- 
tymo! 

— Beveik taktiškas atsakymas,— burbtelėjo šeimininkas ir 
nuėjo atgal į savo supamąjį krėslą. 

„Liudvigų“ dviaukštį namą nuo gatvės skyrė aukšta vielos 
tinklo tvora su masyviais betono stulpais. Tvora buvo neseniai 
nudažyta, aliejiniai dažai vietomis dar blizgėjo. 

Tvoroje buvo dveji vartai, mažesnieji, nukalti kalvio, buvo 
panašūs į dureles, didieji vedė į ūkinius pastatus ir garažą, 
įrengtą po namu. Už jų lodamas šokinėjo didelis vilkinis šuo. 

Nuo mažųjų vartelių durų link ėjo plytmilčių takelis, abi- 
pus takelio lyg mūras augo kažkokie dekoratyviniai krūmai 
sidabriniais pailgais lapais. 

Varteliai pasirodė užrakinti, ir Alvis paspaudė skambučio 
mygtuką, įtaisytą į vartų stulpą. 

Tuoj po skambučio prasivėrė durys ir į prieangį išėjo kokių 
trisdešimties metų moteris. Ji buvo susitaršiusi, gana vulgariai 
išsidažiusi, ir Alvis pagalvojo, kad aštrialiežuvis vairuotojas, 
kuris buvo likęs mašinoje, pasakytų apie ją maždaug taip: 

— Galiu kirsti lažybų, kad ji kiekvieną mielą valandėlę 
aimanuoja dėl savo figūros, bet vakarienei suryja po du torto 
gabalus. 

— Tuojau atidarysiu.-— Moteriškė jau laikė rankoje raktą. 
Balsas buvo švelnus ir malonus. 

— Sakykite, ar čia gyvena Liudvigas Rimša? 

— Taip. Žinoma. 

— Ir su kuo turiu garbės kalbėtis? 

— Su jo žmona — Nelija Rimša. Prašom į vidų, gatvėje juk 
nepatogu. Tik pasakykit — kas atsitiko? 

— Aš dirbu milicijoje, mano pavardė... 

— Tai aš supratau iš jūsų automobilio... Vyras padarė 
avariją? 

— Ne. Gal geriau leistumėt man klausinėti. 

— Suprantu. 

Ji laikėsi santūriai ir nepaprastai ramiai. 

Alvį įvedė į kambarį, apstatytą pagal miesčionišką skonį: 
tamsūs poliruoti sekcijiniai baldai, minkšti krėslai, madų salono 
meistrų austas ilgo plauko kilimas, Bohemijos krištolo stiklai 
bufete bei dėl visa ko pirkta ar dovanota akvarelė ant sienos. 

— Prašom sėstis! 

— Ačiū, aš turiu mažai laiko. Prašau pasakyti — kada jūsų 
vyras paskutinį kartą buvo namie? 

— Šiandien. 

— Kelintą? 

— Prieš važiuodamas į banką. 

— Jūs norėjote pasakyti, kad jis...— Alvis sutriko. 

— Jis šiandien dirba vakarinėje pamainoje, bet iš garažo 
buvo parvažiavęs prieš banką. 

— Kodėl? 

— Pasakykite, kas atsitiko! 

— Prašau atsakyti į mano klausimą. 

— Jis pasiėmė lietpaltį. 

— O kam? Šiandien juk visai neapsiniaukę. 

— Nežinau. 

— Ką jis dar pasiėmė? 

— Nežinau. Nežiūrėjau. Sakykit... 

— Jūs sakot, jis dar kažką pasiėmė. 

— Tikrai pasakyti negaliu. Aš tik -girdėjau, kad jis korido- 
riuje varsto savo instrumentų spintos duris. 

— Parodykit man tą spintą! 

Spinta buvo įrengta sienoje beveik prie pat laukujų durų. 
Spintoje stovėjo medžiokliniai šautuvai ir blykčiojo savo mels- 
ganais vamzdžiais. Šalia šautuvų kabojo patronų diržas. Ant 
lentynos gulėjo patronų pakeliai su dideliais, raudonais kalibrų 
numeriais galuose, svarstyklėlės, šratų maišeliai ir apvalios be- 
dūmio parako dėžutės. 

— Ar šautuvų nė vieno netrūksta? 

— Ne, yra visi keturi. 

— Jūs tuo tikra? 

— Taip. Trys registruoti, o šitas ne.— Ji parodė į kraštinį. 
Alvis skubiai pažiūrėjo į vamzdžius — ne, iš šitų šautuvų šian- 
dien nebuvo šaudyta. 

— Ar dar kas nors buvo automobilyje, kai jis parvažiavo? 

— Ne. 

— Jūs tuo tikra? 

— Jis įvažiavo į kiemą. Aš stovėjau virtuvėje prie lango ir 
aiškiai mačiau. 

— Ir jis sakėsi parvažiavęs tiktai palto? 

— Jis nieko nesakė— Ji piktai šyptelėjo.— Mes jau dvi 
savaitės nesikalbame. 

Nelija Rimša gana smulkiai nupasakojo savo vyro drabu- 
žius ir surado albume Alvio prašomas nuotraukas. 

— Ar jūs turite telefoną? 

— Taip. 

Tačiau Alvis persigalvojo ir neskambino Konradui. 

Gatvėje vairuotojas nuobodžiaudamas burzgino motorą. Virš 
priešinio namo vartelių kyšojo smalsios juodaplaukės mergaitės 
galva. Apskritaveidis vyriškis su akiniais, matyt, jos tėvas, 
žiūrėjo pro atvirą vilos langą. 

— Spausk! — Alvis įšoko šalia vairuotojo. 

Tuo metu, kai automobilis ėmė važiuoti, Nelija sudribo 
į vieną iš minkštų krėslų ir ėmė garsiai kūkčioti. Kūkčiojimas 
netrukus perėjo į raudą — jai prasidėjo nervų priepuolis. 

Senasis kelias su naujuoju jungėsi šiek tiek prieš pagrindinę 
sankryžą ir, be abejonės, buvo daug trumpesnis. 

Ant plento autoinspektoriai vis dar purtė vairuotojus. 

— Kur važiuojame? 

— Į fotolaboratoriją. 

— Klausau! 

Automobilis staigiai trūktelėjo. Po ratais sucypė asfaltas. 

— Įjunk signalus, greičiau prasiveršim į priekį! 

Vairuotojas kažką neaiškiai suburbėjo, tačiau virš „Volgos“ 
stogo ėmė blyksėti melsva šviesa ir mesti atšvaitus ant apgaubo. 


Būna reikalų, kuriuos gali sutvarkyti tik skubiai, bet pir- 
miausia turi būti nusiteikęs juos tvarkyti. Liudvigas Rimša 
vedyboms buvo prinokęs kaip obuolys rugsėjy. Atėjo laikas 

kristi, nes buvo baisiai nusibodę tempti į skalbyklą baltinius, 
vargti parduotuvių eilėse "kefyro, valgyti vakarienei ;,,Keptas 
strimėles su pomidorų padažu“, lenkišką dešrą ar kiaušinienę 
ir gerti arbatą su dar motinos virtom uogienėm, kurių užteks 
dar keleriems metams. Jam buvo atsibodusi tyla didžiuliame, 
nebaigtame statyti name. Net Džeris po šeimininko ir šeimi- 
ninkės mirties pasiskubino palikti šį pasaulį ir dabar tikriau- 
siai lojo kažkur savo „didžiosios medžioklės laukuose". Liudvi- 
gui buvo atsibodę parėjus iš darbo tuoj pat mautis nešvarias 
brezentines kelnes, maukšlintis ant galvos iš laikraščių sulanks- 
tytą dažytojo kepurę, maišyti žvyrą su gipsu ir cementu tin- 
kui, plėšytis iki devinto prakaito, iki išnaktų su kelne ir glais- 
tytuvu kaip velnio apsėstam — antras aukštas dar nebuvo įreng- 
tas, net grindys nebuvo sudėtos. Liudvigui būtų buvę daug 
geriau, jeigu to antro aukšto visai nebūtų, o dabar jį vijo ki- 
tados pradėtas darbas, kurio taip lengvai juk negalėjai mesti. 
Tėvas jį buvo pradėjęs, o jam reikėjo baigti, tik jis negalėjo 
suprasti, kam tėvui prireikė tokio prabangaus namo — juk dėl 
statybos jis turėjo daug ko atsisakyti, ji surydavo visas lėšas, 
kurias jis gal būtų sunaudojęs kur kas maloniau, atimdavo 
poilsio valandas, o dabar to reikalavo ir iš naujos kartos. 
Ne, vienam tokiame name nėra gyvenimo, net užpilti vandens 
ant nugaros reikia prašyti kaimynų mergiščių, ir todėl jis kas 
vakaras eina per gatvę. Kozindo mergiotės, guvios, dešimties 
metų mergiščios, tada abi spaudžia sunkią siurblio rankeną, 
o jis prunkšdamas lenda po šalta vandens čiurkšle. Galimas 
daiktas, kad tokie vizitai Kozindui net patinka — jis namą nu- 
-sipirko jau pastatytą, tiktai šį tą reikėjo perdirbti pagal savo 
skonį ir geriau pritaikyti jį šeimos poreikiams, ir čia Liudvigo 
patarimai, pagalba medžiagomis ir įrankiais Kozindui buvo tie- 
siog neįkainojama — statydamasis namą, Liudvigas buvo pasi- 
daręs geriausiu mūrininku, tinkuotoju, dažytoju ir staliumi. Jis 
Kozindui galėjo dar net parodyti, kaip dirbti daržą — šaunioji 
jo šeimyna žengė tik pirmuosius žingsnius žemės ūkyje. 

Gegužinės arba, kaip vėliau jas imta vadinti, poilsio vaka- 
rai, kurių programose paprastai būdavo tik vienas vienintelis 
numeris — šokiai, Liudvigo niekados per daug neviliojo. Ne- 
buvo ir laiko. Darbas, vakarinė mokykla ir klasikinių imtynių 
treniruotės — taip buvo iki kariuomenės, po kariuomenės dar 
reikėjo padėti tėvui namuose. 

Prieš kariuomenę Liudvigas varžėsi merginų, bet grįžęs jis 
pradėjo dirbti elektriku gamykloje, kur aplinkui buvo vienos 
moterys. Ten jis greit buvo perdirbtas nuo drovaus iki kone 
begėdžio, nes buvo vedyboms tinkamo amžiaus, todėl daugelis 
merginų ir išsiskyrusių, kurios vėl norėjo ištekėti, skubėjo siū- 
lyti savo kandidatūras. Kiekviena tai darė vis kitaip, bet visos 
įdomiai ir kūrybiškai, todėl Liudvigas ir liko nevedęs, nors 
ne kartą visai rimtai ketino vesti. Įpusėjęs trečią dešimtį jis 
atšalo nuo kandidačių į nuotakas, po metų ir jos atšalo nuo 
jo. Liudvigo daugiau nebelaikė vyriškiu, dėl kurio būtų verta 
stengtis, nes vis tiek jis nė vienos nemanė imti. Buvo pasitai- 
kiusi net viena kita ištekėjusi moteris, bet slapti pasibučia- 
vimai nekėlė entuziazmo, ir jis savo kolegėnts ėmė jausti lyg 
ir kokią neapykantą. Liudvigui atrodė, kad jos jį nuskriaudu- 
sios, todėl norėjo iškrėsti joms ką nors nemalonaus, bet taip, 
kad ir nustebintų. Ir Liudvigas su pykčiu ėmėsi namo. Jis dar 
šįmet jį baigs! Plėšysis nors ir kiauras naktis, bet namą už- 
baigs! Ir tada taip laimingai pasitaikė, kad sutiko savo buvusį 
kaimyną Stygą, kuris dabar dirbo tarybinio ūkio direktoriumi 
kažkokioje Valuojoje ir kuriam reikėjo pervynioti elektros 
motorus. Jis pasiūlė Liudvigui sudaryti sutartį. Liudvigas na- 
mie apskaičiavo, kad už pinigus, kuriuos jis uždirbs vynio- 
damas motorus, galės pasamdyti du tinkuotojus ir grindų klo- 
jėją. O jei dar ir pats kartu dirbs, namas bus užbaigtas iki 
rugsėjo. Jis paprašė atostogų, susimetė į lagaminą įrankius, 
apsivilko pačiu geriausiu savo kostiumu — kiti išrodė visai Vvar- 
gani, nes gražiosios lyties lepinamas ir namo plėšiamas, visai 
buvo nustojęs rūpintis savo drabužiais,— Liudvigas Rimša sėdo 
į autobusą, išlipo Valuojoje ir pirmą sutiktą žmogų paklausė. 
kur rasti direktorių Stygą. 


Atsisveikinęs prie parko su Nelija, Liudvigas pirmiausia 
parėjo namo pailsėti, paskui valgykloje sočiai papietavo, už- 
gėrė rabarbarų kompotu, užėjo pas šeimininkę atsisveikinti ir 
pirma laiko sumokėti už butą, tada vėl nuvirtęs lovon, ėmė 
skaityti Brėmo „Gyvūnų gyvenimą“. Sutartyje numatytą darbą 
jis buvo baigęs, su Valuoja jį besiejo tik dar negauti pinigai. 
Kaip nors reikėjo prastumti laiką iki penkių, pradykinėti dar 
vieną dieną, o poryt vakare jis bus jau namie. 


Ir tada jis išvydo viską, kas jo laukia namuose. Tvankūs 
+ambariai, dėžė nešvarių baltinių, vieniša lėkštė su sužiedė- 
jusia duona ant virtuvės stalo. Jis eina iš vieno kambario 
į kitą, atidarinėdamas langus ir dairydamasis šluotos, nors grin- 
dis jau seniai reikėjo dorai išmazgoti šiltu vandeniu, ir žiūri 
į antro aukšto laiptus, kurių niekaip neįmanoma švariai užlai- 
kyti, nes prie padų vis tiek prilimpa mišinio ar kalkių. Net 
šuns būda šituose namuose šalta ir tuščia! Ar jis iš viso dar 
nori tenai važiuoti? 

Ir tada jis prisiminė, kaip šįryt pabudo, prisiminė pusnuogę 
Neliją, sėdinčią šalia ant šieno ir pro ašaras sakančią: 

— Jums nereikėjo vakar taip daryti. .. 

Ir prisiminė, kaip paklusniai ji vėliau atkišo jam savo lū- 
pas ir kokios kietos buvo jos nuogos krūtys. Štai kur reikia 
ieškoti Žmonos, o ne didmiestyje! 

„Kodėl gi aš negalėčiau jos vesti?— staiga pagalvojo.— 
Mergina bėgs paskui mane kaip taksiukas! Ištraukta iš tokio 
užkampio, mane gerbs ir nepasakys nė žodžio prieš. Ir jokių 
buvusių romanų!" — Dėl meilės jis nesuko sau galvos, nes ja 
netikėjo. 

„Mergiotė graži, jai neturėtų būti daugiau kaip aštuoniolika. 
Tai bus geriausias kontrsmūgis toms fabriko gražuolėms!“— 
kerštingai pagalvojo Liudvigas Rimša, skubėdamas į paštą. 
Bet iš tikrųjų tų „fabriko gražuolių“ galėjo ir neminėti: Liud- 
vigas paprasčiausiai nebenorėjo būti vienas. 

Pakeliui iš Rygos autobusų stoties į Duonius jie užėjo į ci- 
vilinės metrikacijos biurą. 

Nelijos motina, sužinojusi apie dukters vedybas, ėmė neri- 
mauti —ar tik mergaitė nepaskubėjo? Gal būtų atsiradę ge- 
resnių jaunikių? Pirmo pasitaikiusio tikrai nereikėjo griebti, 
tai neprotinga! Ir be galo krimtosi, kad duktė neprašė jos pa- 
tarimo ir nepaliko jai paskutinio lemiamo balso. Bet šiaip ar 
taip, savo ji pasiekė — iš kolūkio mergiotė paspruko! Ir nusi- 
šluosčiusi skarelės kampučiu nuoskaudos ašaras, ji nuėjo pas 
kaimyną prašyti pagalbos — padorioms vestuvėms reikia pa- 
skersti kokį paršą ir papjauti veršiuką, o moteriškė gali ne- 
bent padėti svilinti ar mazgoti — koks iš jos skerdikas. 

Vestuves kėlė uošvės kaimo troboj. Tris dienas dainavo, 
šoko ir valgė, bet nepajėgė visko nei suvalgyti, nei išgerti — 
Liudvigas iš Rygos buvo parvežęs daugiau kaip pusę bidono 

visai gero spirito. Alaus buvo tiek, kad kiekvienas eidamas 
namo galėjo neštis su savim kiek tik norėjo. Muzikantus pa- 
kvietė iš Limbažių, šampano parvežė iš Valmieros, gėles kaž- 
kodėl pirko pas gėlininką; sukvietė net seniai užmirštus gimi- 
nes iš Latgalos, tie atvažiavo su didžiuliais, pačių keptais tor- 
teis. 

Kad sostinei ir Rimšų šeimai neatstovautų visai vienas, Liud- 
vigas pasikvietė porą vaikinų iš fabriko, kuriems buvo tas pats, 
kur praleisti šeštadienį ir sekmadienį, ir kurie pasveikino jį 
fabriko komiteto vardu, ir Duonių kaimyną Kozindą su žmo- 
na. Vyras išgėręs darydavosi pagyrūnas ir tuoj imdavo girtis, 
kad sako „tu“ dideliam viršininkui ir net dar didesniam, žmo- 
na visuomet būdavo klusni, darbšti ir tyli, visada pasiruošusi 
kuo nors padėti. Jiems niekad per daug nesisekė. Už namą jie 
turėjo sumokėti didelę sumą. Pažįstami net stebėjosi, kaip Ko- 
zindas sukrapštė tokius pinigus. Nors jis dirbo vairuotoju ir 
naktimis su automobiliu stovėdavo stoties aikštėje laukdamas 
geros chaltūros, sutaupyti tiek nebuvo lengva, nes jo atlygi- 
nimas buvo nedidelis — kaip ir kiekvieno viršininkų vežiotojo, 
kuris į darbą kas rytą ateina baltais marškiniais ir dykas sėdi 
šiltame prabangiame automobilyje, stovinčiame prie ministeri- 
jos durų. o galų gale pradeda įsivaizduoti, kad ir pats beveik 
viršininkas, ir trumpina laiką keiksnodamas vairuotojus, kurie 
dulkėtais sunkvežimiais atvažiavę iš kaimo, didelio judėjimo 
bei daugybės ženklų įbauginti, lėtai rieda palei pačius šali- 
gatvius. 

Įsigijęs namą, Kozindas iš pažįstamų pasiskolino pinigų ir 
nusipirko seną ,„Žaporožietį“. Skolą jis grąžino po pusmečio, 
o savo minivežėčias apkabinėjo chromuotais veidrodžiais, pa- 
pildomais posūkio signalais, rūko žibintais ir amuletais ir taip 
nublizgino, kad mašina spindėjo kaip ką tik nuvalyti husaro 
batai. Į vestuves Kozindas atvyko savo vežėčiomis ir sukioda- 
masis apie jas pasakojo, kam koks papildomas daiktas reika- 
lingas. Jis tuoj pat atsakydavo į bet kokį klausimą, nes sakėsi 
esąs visažinis žmogus. Jeigu nebūtų pasilikęs visoms trims 
dienoms, žmonės, ko gero, būtų ir patikėję. Nelaimė, kad ant- 
ros dienos vakarą Kozindas nebeprisiminė, ką buvo kalbėjęs 
pirmosios rytą, ir todėl visažinio šlovė apie jį Valuojos apy- 
linkėje nepasklido. 


53 


Nelija atvyko į Duonius trapi, drovi ir beveik išsigando 
tokios erdvės, bet jos motina, kuri atvažiavo rudenį, kai tik 
nudžiūvo naujų grindų dažai, lakstė po namus kaip automobilis 
tui — kampe ne vieta. Ji siautėjo lyg uraganas „Nensis“, kuris 
japonams pridarė nuostolių už kelis milijardus dolerių. Nelija 
nusiminusi šypsojosi, o Liudvigas ėmė suprasti, kodėl apie uoš- 
ves sukurta trečdalis visų anekdotų. Kitą sekmadienį, uošvei 
išvykus, jie vėl tampė baldus į senas vietas, o baigę išgėrė 
butelį gero vyno, džiaugdamiesi, kad Valuoja nuo Duonių vis 
dėlto gana toli. Kad ši gamtinė katastrofa nepasikartotų, nu- 
sprendė kuo dažniau patys lankytis Nelijos gimtajam krašte. 

Atsisėdęs už savo didelio, sunkaus rašomojo stalo, Konradas 
papsėjo pypkę. Išsidėliojęs dokumentus lyg čigonė kortas — 
tarp jų ir popieriaus lapus su keliom pavardėm,— jis pūkštė 
kaip vilkikas, tempiantis sielius pro Zakių salą. Tai buvo ne- 
pasitenkinimo požymis. 

Ant grindų, kampe prie šaltos krosnies, švietė elektros ply- 
telė ir šnypštė ilganosis virdulys. Alvis virė arbatą. Stiklines 
su lėkštelėm jis buvo sudėjęs ant krėslo ir kaip tik pylė į jas 
stiprų arbatžolių užpilą —, Ceilono" ir „„Gruziniškos“ mišinį. 

Konradas iš rašomojo stalo stalčiaus išėmė cukrinę: 

— Tai, tavo nuomone, lėktuvu jie nespėjo pasprukti? 

— Laikas juk mums žinomas velniškai tiksliai. Kaip. pagal 
užsakymą. 

— Klok dar kartą! 

— Aš juk parašiau, viskas ant stalo. 

Pak, pak, pak, pak — papsėjo Konrado pypkė. 

„18.35 nusikaltėliai bėga iš nusikaltimo vietos. 

18.45 milicininkas prie Juglos tilto mato taksi važiuojant 
Pskovo kryptimi. Greitis viršytas tiek, kad jis užsirašo mašinos 
numerį." 

— Kur milicininko paaiškinimas? 

— Daugiau ten nieko nebuvo. Jis nepastebėjo, ar automo- 
bilyje buvo ar nebuvo keleivių. Net nėra tikras, ar taksi va- 
žiavo su žalia ar raudona šviesa. 

— Taksi numeris 86-37? 

— Taip. 

Tarpais Konrado klausimai Alviui atrodė panašūs į senio- 
kišką bambėjimą. 

— Ir daugiau to taksi niekas nematė? 

— Aš jau sakiau. Niekas. 

Alvis padavė Konradui stiklinę arbatos, į savąją įsidėjo 
cukraus ir lėtai jį maišydamas ėmė vaikščioti po kambarį. 

— Bet kodėl tu įsitikinęs, kad jie negalėjo pasprukti lėk- 
tuvu? 

Alvis tylėdamas paėmė vieną iš prirašytų popieriaus lapų 
ir padėjo šalia Konrado arbatos stiklinės. 

„Ryga—Taškentas 18.37 

Ryga— Alma Ata 19.50“ 

— Tai iš Rambulos aerouosto. O iš Spilvės? 

— Vienas lėktuvas į Minską 19.30, antras į Liepoją 20.10. 

*— Na, na... 

— Realūs tiktai lėktuvai Ryga-—Minskas ir Ryga— Alma 
Ata, nes Liepojos lėktuvo keleivius jau tikrino mūsų kolegos, 
kurie buvo gavę Liudvigo Rimšos ir laikrodininko žodinius ap- 
rašymus. 

— Vadinasi, Alma Ata arba Minskas. 

— Tiktai Minskas! Su Alma Atos lėktuvu kolegos susisiekė, 
kai jis dar buvo ore. Ten ieškomųjų nebuvo. Minske lėktuvas 
jau buvo nutūpęs ir keleiviai išsivaikščioję, tačiau jame skrido 
mūsų krepšininkės ir tik keli vyriškiai. Stiuardesė sako, kad 
pagal fotografijas ji galėtų prisiminti jų veidus. Rytoj pas ją 
nueis.— Alvis pradėjo širsti ant pulkininko dėl tokio smulk- 
meniško klausinėjimo. 

Konradas dar traukė pypkę, bet buvo jau išrūkęs. Jis padėjo: 
pypkę ant stalo ir ėmė mažais gurkšneliais gerti karštą arbatą. 
Kažkur gretimame name sieninis laikrodis skardžiai išmušė 
pusvalandį. Tikriausiai jis mušdavo ir dieną, bet jie niekada 
negirdėdavo, užtat dabar, vakare, aiškiai išgirdo net garso vir- 
pėjimą. Konradas pažiūrėjo į lauką. Tiktai priešais esančio, 
namo viršutinio aukšto dviejuose languose degė šviesa. 

— Ar jūs nevažiuosit namo?— paklausė Alvis. 

— Reikia sulaukti Jurio. 


— Aš liksiu. 

— Tu liksi, tu liksi — tartum mėgdžiojosi Konradas.— Kas 
man iš to, kad tu lieki? Kaip to Jurio pavardė? Aš vis užmirštu. 


— CGarančas. 
— A, tikrai! Juris Garančas. Kaip su geležinkeliu bei au- 
tobusais? d 


— Sprendžiant iš kolegų pranešimų, jie vienu tarpu galėjo 
prasmukti,— Alvis priėjo prie plytelės ir norėjo ištraukti ša- 
kutę iš rozetės, bet Konradas riktelėjo: 

— Neišjunk! Tegul dega! Aš per tą kerėplą ūkvedį čia ne- 
šalsiu! Trijų pliauskų krosniai gaili! Tegul dega! 

— Mane užrašai apie traukinius ant rašomojo stalo, deši- 
nėje pusėje. 

— Kiek toli jie galėjo nuvažiuoti? 

— Iki Siguldos ar Aizkrauklės. 

— Ačiū dievui! — Konradas atsišliejo į krėslo atlošą.— 
"Klausyk, vaikine, o kaip tu pats manai? 

Alviui iš karto pasidarė šilčiau, nors Konrado balsas buvo 
-globėjiškas, lyg tėvo. 

— Aš manau, kad jie tuoj už Rygos persėdo į kitą auto- 
mobilį. 

— Asmeninį? 

Staiga Alvis papurtė galvą, lyg stengdamasis atsikratyti ne- 
malonios minties. 

Asmeninis automobilis... Jis prisiminė plačias duris į gara- 
žą po Rimšos namu. 

Alvis čiupo telefonų knygą ir ėmė greit vartyti. Duoniai. .. 
"Taip, štai ir' jie... Rimša. Rimša... Rimša L. 

Ragelį pakėlė tučtuojau, po pirmo pyptelėjimo: 

— Alio, — balsas atrodė išvargęs. 

— Čia Nelija Rimša? 

— Taip, aš klausau. 

— Jums skambina iš milicijos, šiandien jau buvome susi- 
tikę.. Prašau pasakyti, kokios markės automobilį turi jūsų 
vyras? 

— „Žaporožietį“. 

— Naują? 

— Ne, tą vabalą. 

— ZAZ-365? 

— Tikriausiai. 

— Ar automobilis garaže? 


— Žinoma. 

— Jūs tikrai žinot? 

— Tikrai. 

— Ačiu! Gal aš jus prikėliau. 

— Ne, aš dar nemiegojau,— Nelija Rimša padėjo ragelį. 

Konradas paprašė dar įpilti arbatos ir susimąstęs pasitryRhė 
kaktą: 

— Gerai, kad... Apskritai kas iš tokio skambinimo! Telefo- 
nas yra telefonas, telefonu visko galima priplepėti. Jeigu jau 
tikrinti, tai tikrinti! Savo akimis pamatyti. 

— Gerai,— supyko Alvis.— Tik nežinau, kur rytoj gausiu 
tas porą valandų dar kartą sulakstyti į Duonius! 

Konradas užsispyręs neatsakė. 

Alvis paskambino į vidinį informacijos biurą ir išsiaiškino, 
kad laikrodininkas Duršis nei automobilio, nei vairuotojo teisių 
neturi. 

Juris vis dar nesirodė, ir jie galų gale vis dėlto nusprendė 
važiuoti namo. Jeigu prireiks, Juris galės juos prikelti iš 10- 
vos, o dabar nebuvo prasmės čia dykinėti. Juo labiau kad 
rytoj anksti reikia būti ant kojų. 


ANTROJI DIENA 

Tūkstantis devyni šimtai šešiasdešimt penktųjų metų sausio 
mėnesį iš griežtojo režimo pataisos darbų kolonijos išėjo aukš- 
to ūgio šviesiaplaukis — todėl žilieji plaukai nekrito į akis,— 
penkiasdešimt penkerių metų vyriškis. Jis dėvėjo aukštą si- 
dabrinio karakulio kepurę, žieminį paltą su tokio pat karakulio 
apykakle, mūvėjo elegantiškas, priderintas prie batų spalvos 
odines pirštines ir turėjo ant nosies auksinę pensne. Trūko ne- 
bent didelio portfelio, ir akylesnis stebėtojas tikriausiai būtų 
pamatęs, kad portfelio neturėjimas šiek tiek kausto vyriškio 
judesius, jis nesijaučia visiškai laisvai ir praranda dalį pasi- 
tikėjimo savimi. Vyriškis buvo tiesios laikysenos, valdingo 
žvilgsnio, ir atrodė, kad kiekvieną gali tuoj pat nutildyti. 

Nei jo išvaizda, nei elgesys nerodė, kad jis turi ką bendra 
su tais smulkiais, apskurusiais žmoneliais, kuriuos, apsikrovu- 
sius ryšuliukais ir senais lagaminais, kolonijos vartai išsvies- 
davo į akmenimis grįstą gatvę, įsispraudusią tarp aukštos, švie- 
siai žaliai dažytos kolonijos tvoros ir liepų eilės, už kurios 
ėjo geležinkelio bėgiai. Pilkųjų žmonelių pilkuose veiduose 
paprastai šviesdavo tiek daug laimės, kad jie atrodydavo bu- 
ki; jų nugaros dar kaito nuo pasilikusiųjų traukimo per dantį, 
nuo linkėjimų grįžti balandžio pabaigoje, kad suspėtų į šven- 
tinius Gegužės Pirmosios pietus, ir rimtų patarimų, kaip ilgiau 
išsilaikyti laisvėje. Daugeliui tie patarimai iš tikro galėjo būti 
naudingi, nes pasitaikydavo, jog dvejus metus atsėdėjęs vyru- 
kas tenueidavo iki artimiausios gėrimų parduotuvės ir ten 
prisivirdavo tiek košės, kad jos užtekdavo dar dvejiems me- 
tams. 

Pilkas žmogelis, išėjęs pro vartus, prietaringai bijodavo 
atsigręžti, triskart spjaudavo per kairį petį, sulaužydavo į kelį 
aliuminio šaukštą ir mesdavo per tvorą —,,kad nesugrįžtų“, ir 
visu kūnu virpėdavo, jeigu šaukštas, užkliudęs spygliuotą vie- 
lą, ištemptą viršum lentų tvoros, nukrisdavo gatvės pusėje. 
Tai buvo griežtojo režimo kolonija, ir kad ten patektum, rei- 
kėjo bent du kartus būti sėdėjusiam, o tas pasitaiko tiktai 
kišenvagiams, įsilaužėliams ir chuliganams — individams su li- 
guistai žema kakta. 

Tuoj už leidimų būdelės medinių laukujų durų buvo ant- 
rosios — geležinės. Paprastai joms trinktelėjus praeiviai atsi- 
gręždavo, ir kaip tik tą akimirką, kai paleistasis išeidavo į gat- 
vę. Ir šį kartą atsigręžė pagyvenusi pora, bet tuoj pat vėl nu- 
sisuko, nes pamanė, kad išėjo kas nors iš kolonijos aukštesnio- 
sios administracijos. 

Romualdas Saško sustojo ir giliai įtraukė į krūtinę laisvės 
oro. Širdis daužėsi kaip į kilpą patekęs paukštis, ir jis neno- 
rėjo, kad susijaudinimas atsispindėtų jo veide. Jis nusiėmė 
pensne ir išblukusia bet švariai išskalbta nosine nusišluostė 
aprasojusius stiklus, paskui lėtai nuėjo miesto pusėn. 

Nepaisydami draudimo, pro daugelį kolonijos langų jį sekė 
pavydūs žvilgsniai. Daugelis norėjo būti šio Žmogaus vietoje. 

Saško ėjo mažais, neskubiais žingsniukais. Tramvajaus sto- 
telėjo stabtelėjo, bet apsigalvojo ir nuėjo toliau — jis neišmanė, 
kur reikėtų nuvažiuoti. Diena buvo vėjuota, gatvės beveik be 

sniego, todėl atrodė plikos. Šiaurys nešiojo ore mažas, trapias, 
beveik panašias į krušą snaiges. 

Jis jautė smarkų norą veikti, bet vis dar negalėjo suvokti, 
ko griebtis ir ko iš tiesų jam reikia. 

„Atsiskaityti!“ — kaip elektros srovė žybtelėjo smegenyse tik 
vienas žodis. 

Keršto! Štai ko jis troško. Ir dabar jau žinojo, kur važiuoti. 

Greičiau! Greičiau keršyti! Jam reikia pažeminti Vilį, kad 
pats pasijustų išaukštintas. 

Greičiau! 

Laimė, taksi stotelėje stovėjo laisvas automobilis. Jis atsi- 
sėdo ant užpakalinės sėdynės. Automobilis buvo naujas, todėl 
gatvės grindinio beveik nesijautė. Jis prisiminė savo koniis- 
kuotą dvivietį sportinį ,„„Mersedesą“ minkšta it aksomas rau- 
dona oda aptrauktomis sėdynėmis ir karčiai pagalvojo, kad tą 
jam teismas tikrai galėjo palikti, nes kito tokio jis niekur 
nebegaus. 

Važiuodamas pro Vidžemės turgų, jis pažvelgė aukštyn, 
į didžiulio Šieno buto langus. Gal užsukti? Šienas šliaužios ant 
pilvo. Jis vienintelis nuvoks, kad Romualdas Saško greitai vėl 
bus didelis žmogus. Jis apsigimęs pakalikas. Vėtytas ir mė- 
tytas, niekšingas, bet pakalikas. Vieną kartą jis buvo papra- 
šytas įforminti Šieną ceche dailininku. Šienas turėjo kelias dar- 
bo knygutes, geradariai rūpindavosi, kad jis nieko neveikdamas 
gautų kelias algas, o jis geradariams slaptai parūpindavo merg- 
šių. Neseniai jis pradėjo rinkti penkiolikmetes ir dar jaunesnes. 
Sykį, pamatęs, kas dedasi didžiulėje Šieno salėje su dvigule 
lova vidury, Saško neiškentė ir išėjo. Beveik visi Šieno gera- 
dariai užėmė visuomenėje aukštą padėtį, o kai kurie buvo net 
labai populiarūs. Jie buvo tartum dėžės parduotuvės sandėly: 
ant jų užlipintos puikios etikėtės, bet faktiškai jos tuščios. Jie 
buvo pakankamai protingi, kad suprastų savo tuštybę, ir tai 
buvo jų ir tų kvailų mergaičių tragedija. Tyčiodamiesi iš jų, 
tie „šulai“ stengėsi pasirodyti ir atgauti savo prarastą didybę. 

— Kur toliau?— paklausė vairuotojas. 

— Kalnciemio gatve, iki pervažos. 

— Pasakykite adresą! — supyko vairuotojas. 

— Aš nežinau. 

Vairuotojas įjungė radiją, ir pasigirdo ledo ritulio repor- 
tažas. Komentavo taip įkyriai, kad nori nenori reikėjo klau- 
sytis. Daugiausiai mirgėjo žodžiai „pasaulio eksčempionai“ 

Keršto troškimas buvo truputį atlėgęs, ir Romualdas Saško 
karčiai pagalvojo, kad prie daugybės jo buvusių „eks“ šiandieną 
prisidėjo dar vienas — ekskalinys. 

Ekskarininkas. 

Eksviršininkas. 

Eksdirektorius. 

Galų gale jis pridėjo dar vieną „eks“ — tai padaryti jam 
buvo užvis sunkiausia — eksinžinierius. Žinoma, jis turėjo dip- 
„lomą, ir su šiuo diplomu jį tikriausiai priimtų į darbą inžinie- 
riumi. Yra toks įstatymas. Nelabai protingas, nes inžinieriaus 
diplomą sulygina su pensininko knygele, bet kruopščiai vyk- 
domas. Ir inžinieriumi jį į darbą priimtų, nors iš tikrųjų jis 
nebebuvo inžinierius jau tada, kai vadovavo įmonei. Gal net 
daug anksčiau. Kai tik metė konstruktorių biurą, nes technika 
keitėsi neįsivaizduojamais greičiais, daugelis agregatų ėmė dirb- 
ti pagal visai kitus principus, daugelis dogmatinių dėsnių, kurie 
šimtmečius buvo laikomi pagrindiniais konstruktoriaus darbo 
atramos taškais, virto greitai ir negrįžtamai, kaip sniego šūsnys 
nuo namų stogų. Kad liktum inžinieriumi, reikėjo tas permai- 
nas sekti kiekvieną dieną, bet jis visai nesekė, nes buvo tapęs 
administratoriumi ir kiekvieną laisvą valandėlę studijavo tais 
laikais nelabai populiarų darbo organizavimo mokslą. Dauguma 
kolegų, kurie direktoriaus kėdėse jau buvo sutrynę bent po 
dvejas kelnes, manė, kad svarbiausia įmonėje įvesti lazdos ir 
pyrago sistemą, ir šaipėsi iš jo. Praėjo gana daug metų, kol 
šaipytis pradėjo jis, matydamas, kaip kolegos siautėja po savo 
įmones su lazdom ir pyragais, bet vis tiek mėnesio pradžioje 
neišvengia prastovų, o pabaigoje — šturmavimo, o tai pliekia 
per vargšę kokybę lyg iš didelio kalibro patrankų ir veja pas 
Romualdą net labai kvalifikuotus darbuotojus — žmonės norėjo 
šeštadieniais ir sekmadieniais ilsėtis, norėjo būti tikri, kad už 
tvarkingą darbą bus tvarkingai užmokėta. 

Reikės grįžtant važiuoti pro gamyklą, pagalvojo jis ir ėmė 
rodyti vairuotojui, kur vingiuoti siauromis gatvelėmis. 

Gatvės apšviestos čia buvo silpnai, automobilis šokinėjo 
per duobes, nes jos visos buvo pilnos vandens, plonas ledo 
sluoksnelis lūžinėjo po ratais. 


60 


Pro langus lėtai slinko vienodi namai plokščiais stogais, 
pilkomis betono ar baltomis silikatinių plytų sienomis, gerai 
prižiūrimais sodais, kur vietomis iš sniego kyšojo inspektų 
dėžės. 

— Sustokite! 

Po kelių akimirkų jis pasibeldė į vieno namuko duris. 

Atidarė Vilio žmona.. Ji, matyt, triūsė virtuvėje, nes sku- 
biai šluostėsi rankas savo gėlėta kartūno prikyšte. 

— Ar draugas prokuroras namuose? 

— Taip.— Ji praleido svečią į koridorių.— Prašom nusivilk- 
ti apsiaustą! 

Svečias buvo apsivilkęs labai gerai, bet pagal seną madą 
pasiūtu kostiumu, plonais lininiais gerai išlygintais marškiniais 
ir nepriekaištingai pasirišęs kaklaraištį. 

— Pas tave! — žmona šūktelėjo per koridorių, bet, kai du- 
rys neatsidarė, pasakė:— Prašom į vidų. Jis nelabai beprigirdi. 

Atsistūmęs į kambario vidurį, tiesiai po sietynu, siuvamąją 
mašiną, Vilis ją tepė. Jis buvo apsivilkęs storu rytiniu švar- 
ku ir apsiaves avikailio šlepetėmis. Matyt, jis vienas sau kaž- 
ką niūniavo, nes viena koja ritmingai mušė taktą. 

— Labą vakarą! — pasakė įėjusis. 

— Labą vakarą! — atsiliepė Vilis, paskui staiga pakėlė gal- 
vą ir nustebęs šūktelėjo: — Tu? 

— Praeina net ir septyneri metai. 

— Sėskis, kur matydamas. Aš tuoj baigsiu. Tau juk pri- 
teisė penkerius. 

Saško išsirinko minkštą fotelį kambario kampe tarp lango 
ir ilgalapės palmės, pasodintos į medinį vazoną. 

— Mane vieną kartą užplūdo melancholija ir aš mėginau 
bėgti. Septynias valandas išbuvau laisvėje, bet apsigalvojau 
ir grįžau į koloniją. Už tas septynias valandas man ir primetė 
porą metų! 

— Tiek apytikriai už tokį dalyką ir priklauso,— pasakė Vi- 
lis, sukinėdamas velenėlį, kad tepalas patektų įvorėn. Saško 
vizitas jam buvo nemalonus. 


Jie abu galvojo apie tą patį ir abu laukė kaip treke var- 
žovai, kai fiksuojamas tik paskutinio rato rezultatas. Laukė, 
kad pirmasis pradėtų priešininkas. 

Vilis nustūmė į vietą siuvamąją mašiną, nusišluostė tepa- 
luotas rankas ir atidarė senos mados bufetą. Pro žalio stiklo 
jo dureles nieko nebuvo matyti. 

Saško išsitraukė iš kišenės išblukusią nosinę, papūtė garą 
ant pensne stiklų ir ėmė juos blizginti. Taip stropiai, kad atro- 
dė — jis tiek pasinėręs į darbą, jog nieko aplinkui nemato. 

Vilis ant mažo žurnalinio staliuko, virš kurio lyg laimin- 
dami linko didžiosios palmės lapai, padėjo du plonus stikliu- 
kus ir peleninę. Tada atidarė kitą bufeto spintelę tokiais pat 
žaliais stiklais ir paklausė: 

— „Stumbrinės“? O gal „Šermukšnių“? 

— Geriau „Martelio“, jeigu jau neturi „Napoleono“, — kan- 
džiai pasakė Saško. 

— Vadinasi, „Šermukšnių“. Aš manau, kad dabar ir tu su- 
silaikysi nuo konjakų. Ir ypač nuo prancūziškų. 

Padėjęs šalia stikliukų pūstašonį grafiną, jis nuėjo papra- 
šyti žmonos arbatos ir sumuštinių. Kai grįžo, Saško vis dar 
blizgino pensne stiklus. Ir Vilis neišlaikė. 

— Tu atėjai manęs gėdintii-— griežtai paklausė jis. 

— O gal man daugiau nėra kur eiti. Iš manęs teismo spren- 
dimu viską atėmė. Butą, baldus, mašiną, sąskaitą taupomojoje 
kasoje. Kiek ilgai vienas vatinis paltas gali žmogų šildyti:— 
Saško balse skambėjo kartėlis.— Gal tu pripilsi stikliukus? 

Vilis pripylė. Pilstant jam vos vos drebėjo ranka. 

— Prosit! 

— Prosit! 

Šermukšninė buvo aromatinga ir beveik nedegino. 

— Kodėl tu neskubi pasiūlyti man pastogės? 

— Todėl, kad tu atėjai dėl kitos priežasties. 

Saško prisiversdamas nusijuokė. 

— Nuo tavęs kaip visada nieko nenuslėpsi. 

— Nuslepia. Ar tik tu neatvykai apeliuoti į mano sąžinę? 
Tokiu -atveju veltui skubėjai, sąžinės priekaištai manęs neims 
graužti. Aš nesijaučiu kaltas. Aš beveik nesijaučiu kaltas. 

— Taip, čia jau tiksliau. 

— Bet tu klysti, jei manai žinąs priežastį. 

Saško sukluso. 

— Aš išsigandau — tęsė Vilis.— Man nereikėjo atsisakyti 
nagrinėti tavo bylos. Bet aš atsisakiau. Nes išsigandau, kad po 
mano nagrinėjimo tau gali paskirti mirties bausmę. Tik todėl 

ir atsisakiau, tau tas išėjo į naudą. Žmogus, kuris perėmė bylą, 
dirbo greitai, bet gana paviršutiniškai ir, man regis, daug kur 
tu jį vedžiojai už nosies. 

— Hm,— reikšmingai nutęsė Saško.— Pripilk dar vieną! 

— Prašau! 

— Taigi išeina, kad tu man išgelbėjai gyvybę, — Romualdas 
Saško užsispyręs laikėsi ironiško tono.— Galų gale mes lygūs! 
Žinėi, kai aš tave tada vilkau iš apsupimo, kai vokiečių pro- 
žektoriai švysčiojo aplink mus po samanas, kai jų raketos ka- 
bodavo ore taip be galo ilgai, kad atrodė — visai nenukris, kai 
paaiškėjo, kad per spygliuotą tvorą, per kurią turėjome persi- 
gauti, teka elektros srovė, žinai, tada ir man tarpais norėjosi 
atsisakyti. Visų pirma todėl, kad tu buvai sunkus, antra, todėl, 
kad tu buvai be sąmonės, trečia, kad vienas daug lengviau 
būčiau pasiekęs savuosius. Be to, man dar reikėjo savo marš- 
kinių galais užraišioti daugybę tavo žaizdų. Žinai, tada buvo 
baisiau negu nemokančiam plaukti sėdėti Dauguvos vidury be 
irklų kiauroje valtyje. 

Vilis nervingai pamaigė pirštais cigaretę ir užsirūkė. Tada 
susigriebęs pasiūlė ir svečiui, 2 Saško atsisakė standartiniais 
nerūkančiųjų žodžiais: 

— Dar neišmokau. 

Žmona įnešė padėklą su stipria arbata, cukrine ir lėkšte .su- 
muštinių. Jos pasirodymas truputį atvėsino įkaitusią atmosferą. 
Padėjusi viską ant staliuko, ji palinkėjo gero apetito ir išėjo 
iš kambario. 

Vilis vėl pripylė stikliukus: 

— Užkąsk! 

— Nesivargink, badu mūsų nemarino.— Saško išgėrė, bet 
sumuštinio neėmė ir pradėjo maišyti arbatą. 

— Kuo aš galiu tau padėti? 

Romualdas Saško pašoko ant kojų, iš pykčio tirtėjo visi 
jo veido raumenys: 

— Vogęs esu, bet ubagavęs niekada! 

-— Žinoma, vogei,— ramiai atsakė Vilis. Taip ramiai, kaip 
gali atsakyti tik žmogus, įveikęs abejones savo tiesa. 

Saško atvirto į fotelį. 

— O ar tu žinai, kaip viskas prasidėjo?— paklausė jis, dar 
drebėdamas iš pykčio ir lyg teisindamasis.— Kai perėmiau ga- 
myklą, turėjau tik vieną sandėlį. Vieną! Bet jeigu geležinke- 

lis laiku neatsiųsdavo vagonų, tai mes prikraudavome jį pilną 
per porą pamainų ir kas -likdavo tekdavo krauti lauke. Mes tą 
likutį bandėme dengti brezentu, o tu manai, daug tai padėjo? 
Mes juk gaminome ne kokius akmenis, o tikslius mechanizmus, 
kurie ir nuo poros lašų vandens virsta laužu. Mus koneveikia, 
šaukia į ministerijos posėdžius ir nurėžia premijas. Bet mano 
žmonės dirbo kaip pasiutę, ir todėl aš privalėjau rūpintis, kad 
jie premijas gautų! Bet lietus ir sniegas turi savo planus, gele- 
žinkelininkai irgi savus — juos mums pavykdavo truputį pa- 
veikti „Juoduoju Rygos balzamu“, dėžėm šokolado ar tor- 
tais, — tačiau saulėtom dienom brangi mūsų produkcija po 
brezentu rasojo, o čia net armėniškas konjakas negelbsti. Ką 
tada darytų protingas žmogus? Pasistatytų sandėlį. Pasistatytų 
dar vieną sandėlį. Bet norint statyti, reikia pinigų. Pinigų ban- 
ke buvo, bet, manai, tu jų gausi? Nė velnio! Pirma parodykit 
projektą. Prašom projektą! Įrodykite, kad pastatas per tiek 
ir tiek laiko atsipirks. Jis, sakau, ne gamybinės patalpos. Kaip 
aš įrodysiu, kad pastačius naują sandėlį, tiek ir tiek mechaniz- 
mų nesuges? Negali? Tai špygą ir gausi, o ne pinigus! Bet su 
plikšiais nė viena statybos organizacija nesišneka, plikšiams 
niekas plytų fondų neskiria. Priedo dar užėjo ankstyvas, lie- 
tingas pavasaris. 

Saško pats įsipylė iš grafinuko ir išgėrė. 

— Ir tada aš sutikau Pundikį, — pasakojo toliau.— Pundikis 
viską žinojo ir viską mokėjo. Aš jį priėmiau tiekimo skyriaus 
viršininku. Po mėnesio mūsų rankose šiugždėjo pinigai: šeši 
staliai elektrolizės ceche buvo įrašyti galvanizuotojais, kad 
atlyginimų skyrius kiekvieną mėnesį galėtų jiems išmokėti po 
du su puse šimto. Už šiugždančius Pundikis suvežė statybines 
medžiagas ir gavo fiktyvius pakvitavimus. Birželio pradžioje 
mes jau turėjome sandėlį, ir aš nuleidęs galvą nuėjau atsiimti 
griežto papeikimo už savavališką statybą, prašyti, kad legali- 
zuotų mūsų naująjį pastatą, ir išpešti sandėlio vedėjo etato. 
Pats neįsidėjau į kišenę nė kapeikos — štai kaip viskas prasi- 
dėjo! Bet ten, aukščiau, ten, aukščiau, jie žinojo, už ką man 
duoda griežtą papeikimą! Ir tylėdami pritarė, nes kitaip sandėlio 
iš viso nebūtų buvę! 

— Kiek priteisė Pundikiui? 

— Dešimt. 

Saško dar kartą pakilo. Atrodė apsiraminęs. 


— Žinai, aš eisiu. Jau vėlu. 

— Pasėdėk. Išgersim po stikliuką ir pasišnekėsim apie ką 
nors lemtesnio! 

— Kitą kartą. Jau vėlu. 

Išlydėjęs Romualdą Saško, Vilis grįžo į kambarį nešvarių 
indų. 

— Kas čia toks buvo?— paklausė žmona. 

— Mes šalimais gulėjome apkasuose. 

— Dėl ko jūs ginčijotės? 

— Mes nesiginčijom. 

Kaip Romualdas nusileis nuo savo išsigalvotų aukštybių? 
Kalėjimas jo neįveikė sulyginti su visais. Jis net ir nusikal- 
tėlių akyse ten buvo pranašesnis už kitus, nors tikriausiai ne- 
išmoko nė kelių vagių žargono žodžių. 


Gatvė panėšėjo į plataus ir aukšto tunelio skliautą, po 
kuriuo švilpavo šaltas vėjas siūbuodamas lempas, kabančias ant 
aukštų, retų stulpų. Šen bei ten, tunelio šonuose, žemų susi- 
gūžusių namukų languose, dar degė žiburys, po kojomis traš- 
kėdami lūžinėjo ledokšniai ir kažkur už nugaros gailiai staugė 
šunys, nujausdami audrą. 

„Kaip vaikėzas! Aš pas tą kiaulę ėmiau sapalioti kaip per 
išpažintį!“ Tiktai dabar jis suvokė, kaip nekenčia Vilio. Ne- 
kenčia todėl, kad tada Vilis sugriovė jo planus. Kol Vilio ne- 
buvo perkėlę dirbti į prokuratūrą to rajono, kur buvo gamykla, 
Romualdas buvo daugiau ar mažiau atsargus, bet kai prokura- 
tūrą perėmė Vilis, Romualdas nebepaisė atsargumo. 

Ir net nuvežtas į kalėjimą, jis šypsojosi, nes buvo tikras, 
kad Vilis jį išgelbės, kad Vilio pareiga jį išgelbėti ir kad 
pačiu blogiausiu atveju jis, Romualdas, išsisuks tik lengvai 
nubrozdintas. 

Reikia eiti į kokią didesnę gatvę, gal pasiseks gauti taksi, 
pagalvojo Saško ir pasistatė karakulinę palto apykaklę, nes 
aštrus ledinis vėjas degino skruostus. 

Romualdas Saško įkišo ranką į vieną kišenę, į kitą — kiek 
dar likę pinigų? Penki rubliai ir keliasdešimt kapeikų. Ir pri- 
siminė, jog anksčiau tokių „smulkių“ mėtydavosi visose kiše- 
nėse. Prisiminė, kad sykį net negalėjo atsiskaityti su taksi 
vairuotoju, nes smulkių pinigų kišenėse nebeturėjo, o taupo- 
moji knygelė buvo namuose. Jis kaip tik buvo užmokėjęs už 

žiedą su samanų žalumos chrizoberilo akimi kelis tūkstančius, 
o pritrūko kelių rublių už taksi. Jį linksmino, nuoširdus taksi 
vairuotojo įniršis bei grasinimas nuvežti milicijon, ir jis pa- 
siūlė kaip užstatą vertingą žiedą. Vairuotojas akylai ieškojo 
prabos, bet žiedas buvo senovinis ir jokių ženklų neturėjo. 
Vairuotojas iš pykčio vos neišmetė jo pro langą. Jis nesupra- 
to, ko tas keleivis taip juokiasi, ir, ko gero, svarstė, kad gal 
reikėtų važiuoti ne į miliciją, o pas psichiatrą. Dabar Saško 
niekaip negalėjo prisiminti, kaip tas nuotykis baigėsi. 

Penki rubliai... Turėtų užtekti. 

Tolumoje jau buvo matyti pagrindinė rajono gatvė; per 
sankryžą žlibindamos prožektoriais lėkė mašinos. 

Saško paspartino žingsnį. 

Taksi vairuotojas, įjungęs skaitiklį, niūriai paklausė: 

— Kur? 

— Į Duonius. 

— Kokius Duonius? 

— Prie Baltežerio. 

— Hm,— piktai numykė vairuotojas. Duoniai jam nebuvo 
naudingas maršrutas, iš ten grįždamas tokią vėlyvą valandą 
nė vieno keleivio nepasigausi. Ir jis pasigailėjo, kad sustabdė 
automobilį. Bet jam dar liko vilties.— Į Duonius, ir viskas? 

— Aš ten būsiu maždaug dešimt minučių. Jei galite, pa- 
laukit. 

— O paskui? 

— Į centrą. 

— Gerai, palauksiu,— burbtelėjo vairuotojas ir su taksistams 
būdingu azartu ėmė lėkti naktinėmis gatvėmis. 

Ir ko reikėjo važiuoti pas Vilį? Iš tiesų, ko gi jis tikė- 
josi iš to vizito? Užuojautos jam nereikia, patarimo taip pat. 
Pagalbos? Kokios pagalbos? Negi aklasis vedžios regintįjį? Saš- 
ko ieškojo savo poelgio priežasties, bet atkakliai vengė žodžio 
„kerštas“. Noras pamatyti Vilį pasijutusį nejaukiai? Noras pa- 
matyti Vilį susigėdusį? Noras išgirsti Vilio pasiteisinimus? O 
galbūt noras kilniaširdiškai atleisti ir tuo dar labiau pažeminti 
Vilį? 

Jam pasidarė nesmagu dėl savo poelgio. Jis suprato, kad 
fronte buvo kitas žmogus, ir jam pasidarė gaila, kad toks nie- 
kada nebebus. Net paėmė pyktis ant savęs, kad dabar jis ban- 
do pasinaudoti anų laikų pagarba. 

Už lango suošė Duonių pušys. Saško ėmė atidžiai žiūrėti 
į plentą, kad nepravažiuotų senojo Duonių kelio. 

— Važiuokite lėčiau! — paprašė vairuotoją.— Čia kur nors 
turi būti... 

Rytas neatnešė nieko naujo. Į operatyvininkų susirinkimą, 
kuris prasidėjo apie devynias, Konradas atvyko paraudusiom 
akim — jis nebuvo išsimiegojęs. Anksčiau jam būdavo gana 
ir poros valandų, kad pabustų visai žvalus, dabar jų nebepa- 
kakdavo. Jis nebegalėdavo tuoj pat užmigti, bet žmona niekaip 
negalėdavo jam įduoti migdomųjų — iš medikamentų vartojo 
tiktai ramunėlių arbatą, grogą ir žalias tarkuotas bulves nuo 
nudegimų. 

Kol Konradas užmigo, liko tik koks pusvalandis iki to laiko, 
kai žadintuvas turėjo jį vėl pakelti ant kojų. 

Ministro pavaduotojo kabinete susirinko tie kolegos, kurie 
vienaip ar kitaip buvo susiję su vakar dienos nusikaltimo iš- 
aiškinimu. 

Pirmiausia savo išvadas skaitė medikas. Konradas jas jau 
žinojo, todėl medikui kalbant beveik snūduriavo. 

— Nusikaltėlis, kuris buvo parduotuvėje, kaip ginklą pa- 
naudojo apvalų daiktą. Aš įsitikinęs, kad tai buvo į laikraštį 
suvyniota guminė lazda, kurią mes radome ant grindų šalia 
nukentėjusio. Minėtoji lazda yra trijų šimtų šešiasdešimties 
milimetrų ilgio, jos diametras penkiasdešimt penki milimetrai. 
Nuo smūgio inkasatoriui sulaužytas kiaušas. Kiaušo žaizda yra 
penkiasdešimt dviejų milimetrų ilgio, jos plotis. .. 

Velnias, kaip tos blakstienos limpa! Tereikia nors akimirką 
užsimiršti, ir jos sulimpa lyg suteptos epoksidine derva. Te- 
reikia nors akimirką užsimiršti, ir... 

Konradą iš snaudulio pažadino pauzė monotoniškoje me- 
diko kalboje. Kol jis snaudė, gydytojas spėjo papasakoti apie 
pirmojo inkasatoriaus sveikatos būklę, kuri, anot jo, esanti 
gera, ilgai ir plačiai kalbėjo apie antrąjį inkasatorių, smulkiai 
pavaizdavo, kaip jis gulėjo vejoje ir į kurią pusę buvo ištie- 

sęs kojas. Prieš savo išvados svarbiausią dalį jis truputį atsi- 
kvėpė. 

— Į antrąjį inkasatorių šauta maždaug iš devyniasdešimties 
centimetrų nuotolio. Šauta medžiokliniu patronu, kuris buvo 
užtaisytas stambiais šratais — jų diametras šeši, kablelis, septy- 
niasdešimt aštuoni milimetro. = 

— Su nupjautu vamzdžiu? Šautuvas su nupjautu vamz- 
džiu?— kažkas paklausė. 

Konradas vėl užsnūdo. 

— Sprendžiant iš pasklidimo, arba šautuvas sutrumpinta 
buože ir nupjautu vamzdžiu, arba šaudyti raedžioklės patronais 
perdirbtas raketinis pistoletas. 

Kalbėtojo žodžius Konradas girdėjo kaip per rūką, ir tik 
tuos, kurie jo visai neliečia. 

Gydytojas kalbėjo dar ilgai, pasakojo, kur įstrigęs kiekvie- 
nas šratas, kokius vidaus organus ir kaulus palietęs. Savo kalbą 
baigė pranešimu, kuris visiems jau buvo žinomas, o vis dėlto 
sugadino nuotaiką: 

— Vaikinas prieš pusvalandį ligoninėje mirė. 

Tikriausiai todėl ir Konradas prabudo iš snaudulio. Jis jau- 
tėsi beveik išsimiegojęs, nors žinojo, kad toks jausmas dažnai 
būna apgaulingas. 

Po to buvo pranešta apie plentų, geležinkelių ir aerouostų 
užblokavimą. Perskaityta banko pažyma, kokio dydžio suma 
pavogta — nusikaltėliai buvo išsivežę aštuoniasdešimt šešis 
tūkstančius rublių. 

— Esu tos nuomonės, kad darbą galima įvertinti labai ge- 
rai, — pasakė prokuratūros atstovas. Tada jis nugirdo tvardomą 
juoką, susiprato pasakęs dviprasmybę ir pasitaisė:— Aš turiu 
galvoje kriminalinės paieškos skyriaus darbą! Po nusikaltimo 
praėjo vos kelios valandos, o mes jau turime net nusikaltėlių 
nuotraukas! 

Kažkas patarė dar šįvakar abiejų nusikaltėlių nuotraukas 
parodyti per televiziją. Patarimą visi palaikė. 

Atrodė, kad viskas jau aptarta. Buvo pareikšti ir pasiūlymai, 
kaip veikti toliau. Prieštaravimų nebuvo, nes nieko origina- 
laus ir todėl ginčytino niekam nebuvo išsprūdę. Pasiūlymai 
buvo profesionalūs ir išsakyti tik todėl, kad kolegos neužmirš- 
tų kokio paieškos dėsningumo. 

— Draugas Ulfas pagyrų jau yra prisiklausęs ir galbūt 
pabaigoje taip pat norės tarti kokį žodį?— nusišypsojo ministro 
pavaduotojas. 

— Gerai, aš kalbėsiu! — Konradas pakilo. Jis norėjo susi- 
kišti rankas į švarko kišenes, kaip buvo įpratęs, bet tuoj su- 
vokė, kad šioje auditorijoje taip daryti netinka, todėl vėl jas 
išsitraukė ir nebežinojo, kur dėti. Tai jį supykino. 

Kai Konradas pasakė: „Gerai, aš kalbėsiu“,— Alvis su Ju- 
riu sukluso, nes anais tolimais laikais, kai Konradas studijavo 
teise, buvo mokoma ir retorikos, todėl kiekviena jo kalba virs- 
davo tikru pasirodymu, ištisu spektakliu. Konradas kalbėdavo 
retai ir tik tada, kai turėdavo rimtą priežastį, bet dabar Alvis 
su Juriu tos priežasties nematė. 

Konradas susinėrė rankas ant krūtinės, ir Alvis staiga pa- 
galvojo, kad didesniam įspūdžiui Konradas turėtų apsisiausti 
senų laikų teisėjo toga ir užsidėti juodą trikampę kepurę. 

Kad galėtų jaustis laisviau, Konradas išėjo į kambario vi- 
durį. 

— Ačiū už pagyrimus, kurių didžiausia porcija priklauso 
Alviui su Juriu. Tiksliau Juriui su Alviu, nes vieną užduotį 
Alvis vakar atliko nerūpestingai ir tikriausiai šiandien savo 
klaidos dar neištaisė. Jis pats žino, ką turiu galvoje. 

Alvis paraudo. Jis nematė ypatingo reikalo dar kartą bels- 
tis į Duonius tik tam, kad įkištų nosį į Rimšų garažą ir pa- 
matytų, jog ten iš tikro stovi bukanosis „Zaporožietis“. 

Ministro pavaduotojas klausiamai pažiūrėjo į Alvį, ir Al- 
viui teko pasakyti: 

— Aš nuvažiuosiu dar kartą į tuos Duonius! 

— Šiandien tai nebeturi reikšmės. Šiandien automobilis, jei- 
gu juo vakar ir važinėta, jau stovės garaže. Ir po telefono 
pokalbio, darant prielaidą, kad Rimšos žmona įsipainiojusi į šią 
bylą, greičiausiai taip ir bus. O jeigu ji nėra įsipainiojusi, tada 
toks patikrinimas visai nereikalingas. 

— Ak, tu Agluonos pana švenčiausia! — Juris buvo gimęs 
dorų Latgalos katalikų šeimoje, todėl į jo kalbą kartais užklys- 
davo šventieji. 

— Teoriškai išeina taip, — sušnibždėjo Alvis. 

— Teoriškai įrodyta, kad jokių biosrovių nėra! 

Tuoj jis išdės viską, kas jam ant širdies. 

Konradas giliai įkvėpė ir atsiduso. 


— Juk nė vienas iš jūsų intuicija netiki. Bent jau tvirti- 
na, kad netiki. Galbūt todėl, kad dabar mada neigti intuiciją, 
tegu ir kažin kas, bet mada savo atsiims. Aš intuicija tikiu. 
Ir intuicija, ir pasąmone. Mano supratimu, intuicija — tai ta 
pati pasąmonė, kuri į smegenų ląsteles surenka visokius smul- 
kius ir nereikšmingus faktus — tokius smulkius ir nereikšmin- 
gus, jog protu jų iš viso nesuvokiam. Surenka, sumeta lyg į 
karutį ir atveža —tik imk. Mes lyg ir norėtumėm imti, bet 
tada pradedam svarstyti ir mindžikuoti, nes faktai smulkūs, 
negalime jų detaliai įvertinti ir todėl galų gale atsisakome ir 
viso karučio. Ar aš kalbu pakankamai aiškiai? Nelabai? Noriu 
pasakyti, kad intuicija iš nieko neatsiranda. O mano intuicija 
sako: šioje inkasatorių byloje kažkas ne taip! 

— Tačiau intuicija juk negali būti įrodymas! — šūktelėjo iš 
savo aukštumų prokuratūros atstovas, kuris mažiausiai pažinojo 
Konradą. 


Pulkininkui Ulfui aplink akis susimetė smulkios juoko raukš- 
lelės. Alvis jas pamatė ir suprato-— Konradas pats ieško ši- 
tokio išeities taško, ir dabar jis jo rankose. 

— Teisingai. Intuicija nėra įrodymas. Intuicija — tai paska- 
ta veikti, kuri gena mane tam tikra kryptimi. Arba kaip šiuo 
atveju — priverčia stabtelėti ir pagalvoti. Intuicija man sako — 
neik ten, ir aš sustoju. Sustoju pagalvoti. Ir todėl negalėjau 
užmigti iki ryto. | 

Jūs manote, kad mes turime labai daug vertingos medžia- 
gos, — atsikvėpęs kalbėjo toliau.— Nieko mes neturime! Nieko 
fundamentalaus, tokio, kuo būtų galima beveik neabejojant 
tikėti. Nebent tuo, kad pagrobti aštuoniasdešimt šeši tūkstančiai 
ir nužudytas inkasatorius, o antras guli ligoninėje. Bet net ir 
malkų sandėliuko be pamatų statyti negalima. Ir man atrodo, 
kad negalima pradėti ir paieškos. Tai būtų ne paieška, o tik 
ėjimas apgraibomis. 

— Gal konkrečiau...— Ministro pavaduotojas klausėsi la- 
bai įdėmiai. 

— Prašom! Ar jūs man galite pasakyti, kur yra taksi 86-37? 
Tai, ką jūs pasakysite, aš jau žinau. Dingo. Ir nerastas. Ir aš 
taip pat sutinku su tuo, ką ir jūs turite galvoje,— jis negali 
būti toli nuvažiavęs. Čia mes prieiname prie pirmos išvados, 
kuria galime tikėti —taksi pervažiavo Juglos tiltą. Į Siguldą 

jis nenuvažiavo, į Saulkrastus — taip pat ne, ir Uogrėje jo 
niekas nematė. 

— Miške. 

— Jeigu šiandien jo neras, kertu lažybų, kad miške jo nėra, 
ir laimėsiu! 

— Yra abiejų nusikaltėlių nuotraukos,— pasakė prokuratū- 
ros atstovas. 


— Nusikaltėlių? Mes turime tik dviejų žmonių, o ne nusi- 
kaltėlių nuotraukas. Ir, neduok dieve, jeigu kam šautų į galvą 
parodyti jas per televiziją su komentarais: „„Milicija ieško ypač 
pavojingų nusikaltėlių“. Juk kol kas niekas negali patvirtinti, 
kad Duršis iš tikrųjų nelaipioja kalnais arba kad Rimša nenu- 
važiavo pas merginas. 

— Golubovskis sako. .. 

— Čia ir visa nelaimė, kad tiktai Golubovskis sako ir kad 
tiktai Nelija Rimša sako! Ir kiekvienas tik apie vieną žmogų. 
Ir jeigu nors vienas iš jų apsirinka arba meluoja, visas mūsų 
rūpestingai suręstas namas ims siūbuoti. Reikia pamato! Reikia 
nors įrodyti, kad Duršis su Rimša buvo pažįstami. 

— Aš tikiuosi, kad draugas Ulfas iš esmės neneigia televi- 
zijos panaudojimo,— tarė ministro pavaduotojas. 

— Šito aš nesakiau. Rimšą būtų galima parodyti ir pako- 
mentuoti: „Išėjo iš namų ir negrįžo..." Ir reikėtų paprašyti, 
kad praneštų, jeigu kas matė taksi 86-37. O apie laikrodininko 
parodymą dar nėra ko ir galvoti. 

Įsiviešpatavo gana ilga ir nejauki tyla. 

— Draugas Ulfas čia visai sugriovė mūsų iliuzijas, bet, 
deja, atremti mes jo negalime. ..— pasakė ministro pavaduoto- 
jas.— Gal dar kas norėtų kalbėti? 

Nenorėjo. 

— Gal pulkininkas Ulfas pats ką nors pasiūlytų? 


— Taip! — skubiai atsistojo Konradas. Mintis jam kilo ne- 
tikėtai, ji buvo nepaprastai gundanti. Tiek gundanti, kad jis 
negalėjo prieš ją atsispirti. Čia buvo kažkoks lošėjo azartas. 
Ir vis dėlto jis prisivertė kalbėti lėtai, kad žodžiai kristų sun- 
kiau ir įtikinamiau.— Aš norėčiau... Mano vadovaujamas kri- 
minalinės paieškos skyrius šiuo metu dirba normaliai. Be to, 
ką dabar svarstome, tėra vien tik keli eiliniai nusikaltimai. 
Kolegos, kurie juos tiria, gerai išmano savo darbą, jiems mano 

patarimai vargu ar labai reikalingi... Ką aš čia veltui plepu, 
juk patys mane suprantate... 

— Beveik,— jo mintį pagavo ministro pavaduotojas.— Drau- 
gas, Ulfas nori, kad jį laikinai atleistų nuo visų kitų pareigų 
ir paliktų nagrinėti tik inkasatorių bylą. 

— Žinoma, nėra garantijos, kad aš tai padarysiu geriau už 
kitus, bet mes juk kiekvienas tikime savo laimės žvaigžde, ir 
aš nesu išimtis. 

Atrodė, kad auditorija jo nesuprato. 

— Bet kas per tą laiką vadovaus kriminalinės paieškos sky- 
riui?— kažkas paklausė.—- Negalima juk dėl vieno nusikaltimo 
tuoj... 

— Aš turiu gerą pavaduotoją...— pertraukė Konradas kal- 
bėtoją.— Jis juk puikiausiai susitvarko, kai aš atostogauju. Ir 
kai išeisiu į pensiją, turės susitvarkyti. Taip klausimą kelti ne- 
logiška! Reikia turėti omenyje nusikaltėlių pavojingumą! Aš 
pasirinksiu pačius tinkamiausius padėjėjus. Aš... 

— Konradai Ulfai,— paprieštaravo ministro pavaduotojas,— 
mes visi jus labai vertiname. Jūs tai žinote. Aš jūsų pasiūlymą 
mielai palaikyčiau, bet ar nebus per sunku? Darbo ritmo per- 
maina... 

— Per sunku? Juokas! Dvidešimt metų aš neturėjau kada 
sukti galvos tik dėl vieno vienintelio nusikaltimo. Jūs mane 
paprasčiausiai pajauninsite dvidešimčia metų, ir todėl aš labai 
ilgai gyvensiu! 

Norint patekti pas Konradą, reikėjo pereiti Alvio kabinetą. 
Tiesa, buvo dar vienos durys iš Konrado kambario tiesiai į ko- 
ridorių, bet jomis niekas beveik nesinaudojo. Durys mėnesių 
mėnesius buvo užrakintos, ir jeigu ministerijos budintis, kuriam 
buvo patikėti raktai, kada nors savo spintelėje šių durų rakto 
nebūtų radęs, tikrai būtų pakėlęs aliarmą. Kai kurie budėtojai 
jo neišduodavo per visą tarnybą, o Konradas, vienąkart per- 
žiūrėdamas savo raktų ryšulį, ilgai galvojo, nuo kur jis galėtų 
būti. Jam net kilo įtarimas, kad Alvis jį tyčia prikabino, dėl 
juoko... 

— Ar nežinai, kas šituo raktu rakinama?— pakišo jis tą 
nelaimingą raktą Alviui po nosim. 

— O kas rakinama kitais, aš juk nežinau,— išsisukinėdamas 
atsakė Alvis, žiūrėdamas į nemažą ryšulį. 

— Kai tu turėsi namuose dvi pusantrų metų anūkes, tada 
suprasi. Aš bijau, kad greit nebebus vietos, kur ką nors ga- 
lėsi nuo jų užrakinti. Savęs aš tokio amžiaus, aišku, neatmenu, 
bet galiu prisiekti, kad šitoks pajodžarga tikrai nebuvau! 

Dėl tokio kambarių išsidėstymo Alvis tapo kaip ir Konrado 
sekretorium. Kartkartėmis prasiverdavo jo kabineto durys, kas 
nors įkišdavo galvą ir kamantinėdavo: 

— Ar pulkininkas yra? 

— Pas draugą Ulfą galima? 

Arba tik klausiamai mostelėdavo į Konrado durų pusę. Tai 
reikšdavo: 

— Kokia Senio nuotaika? Ar yra prasmės lįsti pas jį? 

Būtų neteisybė, jeigu sakytume, kad ši situacija Alviui. 
buvo maloni. Kai jo kantrybė trūkdavo, jis šaukdavo: 

— Tiktai neužmirškite per Moterų dieną atnešti man gėlių 
ir šokolado! Kitoms sekretorėms juk nešate! 

Kai Konradas su Alviu ir Juriu koridoriumi grįžo iš susi- 
rinkimo, Alvis patarė eiti į Konrado kabinetą pro antrąsias 
duris. 


— Tada būsime tikri, kad niekas mūsų netrukdys! 

— Arbatos gersim?— paklausė Konradas, kai jie užsirakino. 

Juris abejingai patraukė pečiais. Jis Konradą pažinojo gana 
gerai, bet jo kabinete buvo pirmą kartą ir dabar norėjo kaip 
reikiant jį apžiūrėti. 

— Jūsų kalba, žinoma, buvo šokiruojanti, bet, mano ma- 
nymu, nėra jau taip baisu.— Alvis pastatė ant elektrinės Dy 
telės virdulį su vandeniu. 

Konradas surado cukrinę ir, berdamas iš atskirų pakelių, 
sumaišė kelias arbatos rūšis. 

— Kaip rusų pirkliai, — pasakė Juris. Gana erdvus, baldais 
neperkrautas kabinetas jam nepadarė jokio teigiamo įspūdžio. 

— Tu apie arbatą?— paklausė Alvis ir tuoj pridūrė:— Kodėl 
ne kaip anglų lordai ar kinų mandarinai? 

— Mandarinai geria žalią arbatą. 


— Mes tave taip pat galime pavaišinti žalia arbata,— su- 
murmėjo Konradas.— Cukraus sutaupysim. Pasakok apie taksi 
parką! 

Kai Juris baigė pasakoti, Alvis pagalvojo, kad Juris tik- 
riausiai nemiegojęs visą naktį, ir beveik taip ir buvo. 

Surinkęs žinias apie laikrodininką Duršį, Juris su dviem 
pagalbininkais nudūmė į taksi parką, kad suspėtų pamatyti 
vairuotojus, su kuriais Liudvigas Rimša kartu pradėjo pamainą. 

Juris stovėjo šalia sargo ir stebėjo įvažiuojančių taksi nu- 
merius — jis pas dispečerį buvo pasižymėjęs tuos, su kuriais 
Rimša dirbo vienoje brigadoje. Brigados Rimša nebuvo pakei- 
tęs nuo pat darbo taksi parke pradžios, ir vyrai jį turėjo gerai 
pažinti. 

Automobiliai, mirksėdami apvaliom, geltonom it lūšies akim, 
išnirdavo iš tamsaus skersgatvėlio ir sustingdavo prie vartų, 
lyg ruošdamiesi šuoliui. Tuo metu sargas ir vairuotojas atlik- 
davo formalumus, ir Juris dar spėdavo pridurti, kad norįs su 
vairuotoju persimesti keliais žodžiais. 

Paprastai jis tuoj pat sėsdavo į automobilį, jie įvažiuodavo 
į taksi parko kiemą ir, laviruodami taip šimtų ,„„Volgų“, susi- 
rasdavo stovėjimo vietą. 

Vairuotojai noriai pasakojo viską, ką žinojo, nes įvykis su 
Rimša buvo visus sujaudinęs. Juos domino detalės, nes beveik 
kiekvienam kas nors buvo pasakota, bet vis kitaip, ir dabar 
jie tikėjosi, kad Juris viską paaiškins. Juris santūriai atsakinėjo 
į klausimus ir klausėsi pats. Jam atsirado nuojauta, kad vai- 
ruotojai taip noriai pasakoja todėl, kad yra įsitikinę, jog Liud- 
vigas Rimša auka, o ne nusikaltėlis. 

— Mes plepėjome apie blizges,— pasakojo stambus vyras.— 
Prieš pat išvažiuojant iš garažo kalbėjomės, sėdėdami kiek- 
vienas savo mašinoje. Per langą. Vėliau susėdome kartu. 

— Jūs persėdote pas jį? 

— Ne, jis atėjo pas mane. Šitas žalvario gabalas mano. 

— Nesuprantu... 

— Liudis daro puikias blizges. Jis išvalcuoja sidabrinį kai- 
zerio rublį ir sukniedina su žalvario plokštele. Tada raižo, ka- 
la ir poliruoja. Argi jūs blizges parduotuvėje perkate? 

— Aš spiningu nežvejoju. 

— A-a... 

— Vadinasi, jūs turite vario plokštelę, kurią Rimša šian- 
dien iš jūsų norėjo gauti? 

— Sušnekėjom poryt.— Ir susirūpinęs pridūrė:— Man ši is- 
torija su Liudžiu visai nepatinka. 

— Ar jis nuvažiavo tiesiai į banką? 

Vairuotojas patraukė pečiais. Neklausęs. 

Pasikalbėjęs su vienu vairuotoju Juris skubėdavo atgal 
prie vartų sutikti kito. Jeigu jis laiku nespėdavo, vairuotoją 
pasigaudavo ir apklausdavo jo pagalbininkai. Jie buvo sąmo- 
ningi vaikinai ir pasirengę vargti nors iki poryt, kaip ir dera 
teisės fakulteto praktikantams, kuriems visai atsitiktinai pasi- 
taikė proga padėti tokioje solidžioje byloje, bet jau apie antrą 
valandą atvažiavo paskutinis brigados vairuotojas. Jį kažkas 
buvo prikalbėjęs išsukti iš plento ir lauko keliuku nuvežti 
ligi pat namų. Pusiaukelėje automobilis įstrigo, o pats keleivis 
pabėgo, todėl vaikinas dabar buvo piktas kaip velnias. 

— Su Rimša kalbėjau, — pasakė jis.— Velniškai nenorėjo 
važiuoti į banką. 

— Nenorėjo? 

— Faktas, kad nenorėjo! Nė vienas nenori. O Liudis, jeigu 
nemato prieš akis kapeikos, geriau nieko nedarys.. Inkasatoriai 
juk arbatpinigių neduoda, visą dieną tenka važinėti tik už 
gryną algą. 

Kai visi brigados nariai buvo išklausinėti, Juris su pagal- 
bininkais iš dispečerės gavo laisvą kambarėlį ir galėjo suvesti 
rezultatus. Nieko sukrečiančio jie nesužinojo. 

Į darbą Liudvigas Rimša atvykęs kaip paprastai, dėl savo 
automobilio motoro būklės galvos nesukęs, nors prieš tokią 
kelionę tai atrodė truputį keista. Bet Liudvigo automobilis buvo 
dar visai naujas, todėl patikrinimo galėjo ir nebūti, juk jis 
gerai žinojo jo išgales. Paskui Liudvigas buvo su kažkuo susi- 
ginčijęs dėl seleninio generatoriaus pranašumų, užsiprašęs vario 
plokštelę, pasiskundęs šios dienos neapsimokančiu darbu ir iš- 
važiavęs. 

Pagal kolegų parodymus Rimša buvo tikras šeimos žmogus 
ir namo savininkas, kuris visada randa namuose ką pataisyti 
ar padaryti. Dienas, atrodo, jis leido darbe, medžioklėje ar 
žūklėje ir prie televizoriaus. Bendradarbiai manė, kad jis ne- 
turėjęs net meilužių. Tikriausiai todėl, kad namuose graži 
žmona. Pas Rimšą dažnai visi važiuodavo žiūrėti sporto var- 
žybų, nes jis vienintelis iš brigados turėjo didelį spalvotą te- 
levizorių. Žmona visada pavaišindavo sumuštiniais, kava ir 
gurkšniu ko nors stipresnio. Rimšos žmona Nelija mieliau sve- 

čius sutinkanti negu išlydinti. Jeigu kas ateina, visada būna 
pamylėtas. 

Kol Juris pasakojo, Alvis iškvietė telefonu mašiną, išgėrė 
savo stiklinę arbatos ir dabar rengėsi eiti. 

— O gal tai, kad nėra įrodymų, jog Duršis ir Rimša buvo 
pažįstami, ir yra įrodymas? Gal abu savo ryšius slėpė, taigi 
nusikaltimui ruošėsi rimtai?!— pasakė Alvis lyg atsisveikinda- 
mas. 

Konradas netikėtai nusijuokė. 

— Galima klausimą kelti ir šitaip. Tikriausiai yra dar koks 
dešimt kitų variantų. Gerai, kad aš jų nepradėjau skaičiuoti 
ten, viršuje. Man tikriausiai iš viso ten, viršuje, ne- 
reikėjo taip daug kalbėti, reikėjo pasakyti tik dėl televizijos, 
bet jie patys mane išprovokavo. Tokie savim pasitikintys ir 
patenkinti. Tarsi tie vyrai jau būtų spąstuose! 

— Važiuoju,— ryžtingai pareiškė Alvis, nes jam atrodė, kad 
Konradas pasakė viską, ką norėjo.-— Tuo pačiu parodysiu Ne- 
lijai laikrodžių meistro nuotrauką. Ar draugas Garančas ne- 
nori, kad jį pavėžinčiau? 

— Iki skyriaus. 

— Prašau. 

Konradas maišė cukrų. Tai buvo jau trečia stiklinė, todėl 
jam ant kaktos iššoko maži prakaito lašeliai ir grįžo gera sa- 
vijauta, tokia būtina darbui. 

Buvo sutarta, jog Konradas pietaus čia, kabinete, kad visą 
laiką galėtų būti prie telefono, nes nusikaltėlių ieškojo keletas 
grupių. Galėjo atsitikti, kad vienos sužinotas faktas gerokai 
pakoreguos kitų užduotį ir veiksmus, todėl kiekviena. grupė 
apie atliktą darbą pranešinėjo kas valandą. 

Likęs vienas, Konradas prisikimšo pypkę ir laisvai atsilošė. 
Pagalvojo, kad jau praėjo tie metai, kai jis dar pats bėgiodavo, 
ir jam pasidarė tų metų gaila. Kaip gaila būna visko, ko dau- 
giau nesugrąžinsiį. 

Taksi 86-37 ieškotojai pranešė, kad kol kas automobilio ne- 
radę. 

Žmonės, kurie buvo nuvykę tikrinti dabartinių ir buvusių 
banko darbuotojų asmens bylų, pranešė, kad pradeda darbą, 
ir Konradas jiems patarė visų pirma atkreipti dėmesį į buvu- 
sius darbuotojus. Be reikalo. Tai jie žinojo ir patys. 

Po pusvalandžio iš banko paskambino dar kartą. Neseniai 

už nuolatinius darbo drausmės pažeidimus buvo atleistas iš 
darbo kažkoks inkasatorius Kujelis, lengvabūdis, silpnavalis 
vaikinas. Konradas įsakė vienam grupės nariui išaiškinti ir 
patikrinti Kujelio alibi. 

Dingusio taksi ieškotojai dar kartą pranešė, kad dar nieko 
neradę ir Konradas leido jiems skambinti -kas dvi valandas, 
nes jie krėtė miškus ir iš ten ne taip paprasta buvo pasiekti 
telefoną. 

Konradas iškratė į šiukšlių dėžę išrūkytą pypkę ir ėmė 
vaikštinėti po kabinetą, norėdamas pramankštinti nutirpusias 
kojas. 

Net ir sėdėti nebetinku, pyko pats ant savęs. Bet jis sėdės 
čia prie telefono, tegu nors ir nuospaudų prisitrindamas, nes 
jam reikia faktų! Jam reikalingi geležiniai faktai. Kiekvienas 
toks faktas leis iš galimų nusikaltėlių sąrašo nors vieną iš- 
braukti, ir jis per žingsnį kitą priartės prie tikrojo. Tik ši- 
taip — po truputį ir išsėdėsi. Jaunieji tegu bėgioja ir klau- 
sinėja, o jis sėdės. 

Laikrodis rodė jau beveik vienuoliktą valandą, kai paskam- 
bino grupė, kuriai buvo pavesta apklausinėti visus vairuotojus, 
vakar aptarnavusius banką. Beje, dar pora vairuotojų nebuvo 
apklausti, tačiau grupės dalyviai buvo įsitikinę, kad tai nepa- 
keis bendro vaizdo. 

Taksi 86-37 vakar truputį vėlavo į banką, šiaip ar taip, 
bet kai jis atvažiavo, visi kiti taksi jau stovėję banko kieme 
ir laukę inkasatorių. Vairuotojai, susimetę į būrelį, traukę 
dūmą ir pasakoję anekdotus. 

Iš automobilio Liudvigas Rimša neišlipęs, bet daugelis to 
nedaro. Sulaukia savo eilės ir tik tada įregistruoja kelialapį. 
Liudvigas Rimša atvažiavo pavėlavęs, taigi buvo paskutinis ir 
kelialapio registruoti ėjo tik tada, kai kiti vairuotojai buvo 
jau išvažiavę. Kelialapių registruotojai buvo parodytos Rimšos 
ir dar dviejų vairuotojų, kurie vakar vežiojo inkasatorius, nuo- 
traukos — ji neprisiminė nė vieno. 

Tai jau buvo šis tas. Šis tas smegenų darbui. Konradas ėmė 
žingsniuoti po kambarį energingiau. Kodėl Rimša su draugais 
garaže elgėsi visai kitaip negu banke? Kodėl garaže jis tiesus 
ir atviraširdis, o banke uždaras? Uždarumą dar galėtum su- 
prasti — žmogus susirengė įvykdyti nusikaltimą, jam reikia su- 
sikaupti, reikia sutelkti jėgas. Ir dar gali nuo visko, ką su- 

manęs, atsisakyti. O gal garaže jis visai nežinojo, kad jam teks 
įsivelti į šį nusikaltimą? Gal tik gatvėje pakėlė ranką ir su- 
stabdė mašiną žmogus, kuris kažkodėl sugebėjo pakeisti to- 
lesnius jo veiksmus? O gal už taksi vairo iš viso sėdėjo nebe 
Liudvigas Rimša? 

Konradas pabandė prisiskambinti į ligoninę. Po kurio laiko 
tai pasisekė, ir budinti seselė kažkur nuėjo ieškoti gydytojo. 
Ragelis buvo paliktas ant stalo, ir buvo girdėti, kaip išeinant 
jai iš kambario trinktelėjo durys. Paskui ragelis kažkam turbūt 
trukdė ir buvo pastumtas per stalą, bet galų gale suskambėjo 
nelabai pakantus gydytojo balsas: 

— Aš klausau! 

— Čia kriminalinės paieškos skyriaus viršininkas pulkinin- 
kas Ulfas. Aš skambinu dėl inkasatoriaus, kurį pas jus atvežė 
vakar vakare. 

— Prašau! 

— Mums sakė, kad jo gyvybei pavojus nebegresia. 

— Iš principo tai tiesa. 

— Matote... Dabartinėje padėtyje būtų labai svarbu, kad 
jūs leistumėte parodyti jam vieną nuotrauką ir pateikti vieną 
vienintelį klausimą: „Ar čia tas taksi vairuotojas, kuris jus 
vežė?" 

— Po savaitės. 

— Po savaitės, brangusis, aš tai žinosiu pats. 

— Po trijų dienų. 

— Dabar mums kiekviena diena verta mėnesio. 

— Poryt, bet anksčiau tikrai ne. 

— Tikrai anksčiau negalima? 

— Jokiu būdu. 

— Vadinasi, susitarėm. 

— Tiktai pirma paskambinkite! 

— Gerai. Iki pasimatymo! 

— Iki pasimatymo! 

Poryt... Ilgokai! Keleiviniai lėktuvai nuskrenda aštuonis 
šimtus kilometrų per valandą. Per dvi dienas gali pasiekti Vla- 
divostoką ir grįžti atgal. Per dvi dienas nusikaltėlis bus vie- 
toje. Tada pagalvojo, kad jis tikriausiai jau dabar yra ten, 
„savo vietoje“, žinoma, nusikaltėlio supratimu. 

Paskambino Juris. Jis apie Duršį nieko naujo nesužinojęs. 
Skundų yra kaip ir bet kuriuo kitu laikrodininku. Nei mažiau, 

nei daugiau. Žmonės niekaip negali susitaikyti, kad laikrodžių 
gyvenimas irgi vieną kartą baigiasi, neša taisyti, bet kai ir 
pataisytas laikrodis nenori dorai eiti, pyktį išlieja ant laikro- 
dininko, esą jis „visus gerų laikų vidurius išėmęs“. Ir skun- 
džiasi. Golubovskio skundas užimąs visą puslapį. 

Juris buvo surinkęs visą krūvą Duršio draugų ir draugių 
adresų, kuriuos kartu su savo naktiniais pagalbininkais tuojau 
pradėsiąs tikrinti. Keli asmenys sudomino todėl, kad gyveno 
kitose respublikose — Lvove, Omske, Odesoje, o kažkoks Sak- 
tanbergenas Alžikovas net Kazachijos sostinėje Alma Atoje. 
Juris pasakė, kad perspėsiąs tenykštes milicijas, ir Konradas šį 
sprendimą įvertino teigiamai, nors pats buvo beveik įsitikinęs, 
kad nusikaltėliai iš apsupimo neišsigavo. 

Alma Ata! Alvis tvirtino, kad Alma Atos lėktuve nusikal- 
tėlių nebuvę. Kiek procentų galima tikėti? Devyniasdešimčia? 
Ar ne per daug? 

Taksi-86-37 ieškotojams vis dar nesisekė. Jie planingai tik- 
rino miško masyvų kvartalus. Kad būtų greičiau, jie dabar 
automobiliu važinėjo plentais ir kiekvieno miško keliuko pra- 
džioje išsodindavo porą žmonių, kurie eidavo keliuku tol, kol 
rasdavo išdžiūvusią balą ar smėlio, kur „Volgos“ padangų pro- 
tektorių pėdsakai tikrai-turėjo likti. 

Konradas mintyse vis dar norėjo rasti įrodymų, kad Rimša 
nekaltas. Antruoju telefonu jis paskambino į kovos su grobs- 
tymu bei spekuliacija skyrių, kuriame visada viskas būdavo 
žinoma apie juodosios rinkos kainas. 

— Kiek tokiuose Duoniuose galėtų kainuoti geras dviejų 
aukštų namas?— paklausė jis. 

Vyrai tikriausiai kokią valandėlę pasitarė tarp savęs ir pa- 
sakė astronominę sumą — trisdešimt tūkstančių rublių. 

— Kiek?! — vėl paklausė Konradas. 

— Ne mažiau kaip trisdešimt tūkstančių. 

— Ačiu, aš nepirksiu. 

— Pigiau neatiduosime. Viso gero, drauge Ulfai! Mes turi- 
me kitų klientų. Tie mokės! 

Trisdešimt tūkstančių. Trisdešimt tūkstančių... Iš proto ga- 
lima išeitil Aš per mėnesį uždirbu du šimtus. Ranka lyg nety- 
čiomis paima popieriaus lapą ir pieštuką. Dviese jie pavogė 
aštuoniasdešimt šešis tūkstančius, vadinasi, kiekvienam teko 
po keturiasdešimt tris. Trisdešimt tūkstančių už namą, pora 

už „Zaporožietį“, dar bent pora už apstatymą ir dar už dra- 
bužius, šautuvus ir visa kita. Tada jis pagalvojo, kad pusė viso 
gero priklauso žmonai, bet dėl visa ko susiskambino su Duonių 
vykdomuoju komitetu — galų gale laiko jis turėjo per akis, 
vis tiek reikia čia sėdėti ir laukti. 
— „Liudvigų“ namą savo sūnui padovanojo tėvas dar gy- 
vas būdamas,— paaiškino vykdomojo komiteto sekretorė. 
Daugiau Konradas jos nieko ir neklausė, jis pats žinojo, kad 
dovanotų daiktų neliečia dalybų įstatymas skyrybų atveju. 
Trisdešimt tūkstančių... Trisdešimt tūkstančių! Konradas 
nervingai barbeno į rašomąjį stalą bukuoju pieštuko galu. Tik 
visiškas idiotas vietoj trisdešimties tūkstančių geistų turėti 
keturiasdešimt ir dar priedo mirties bausmę. Bet iš visko, kas 
anksčiau sužinota, aišku, kad Liudvigas Rimša visai ne idiotas. 
Jis juk galėjo parduoti savo namą, gauti trisdešimt tūkstančių 
ir gyventi kaip tik patinka. Ne, logiškos tik dvi galimybės: 
arba jį su bendrininku sieja koks nors sunkesnis nusikaltimas, 
arba jis iš viso nepasiekė banko. Pinigai čia nieku dėti! 
Paskambino iš banko. Atleistasis inkasatorius Kujelis turėjo 
'alibi, jis dabar dirbo radijo gamykloje prie konvejerio. Ten 
nepradingsi nei porai minučių, o ką jau kalbėti apie valandas. 
Jeigu ne šitas Kujelis, tai koks nors kitas Kujelis ar Muje- 
lis, tik ne Rimša. Bet kodėl jis parvažiavo namo palto? 
Paskambino Alvis. Ir sumaišė visas Konrado prognozes. 

Moteriškė, kuri apie vidurnaktį buvo išnešusi kibirą šiukšlių 
ir dabar daužė jį į didelės dėžės kraštą, visai nesijaudindama 
dėl daugybės milžiniško namo kaimynų poilsio, matė, kaip 
į skliautuotą tarpuvartę, iš kurios į abi puses buvo laiptinės, 
įėjo lieknas žmogus aukšta pilko karakulio kepure ir žiūrinėja 
lenteles virš laiptinės durų. Matyt, ieško kokio buto ir čia 
niekada nėra lankęsis arba buvęs labai seniai. 

„Pas ką toks solidus vyriškis galėtų eiti?'— spėliojo ji, 
matydama vyriškį dingstant laiptuose. Ir, mintyse perskaičiavusi 
visus gyventojus nuo pirmo iki šešto aukšto, negalėjo rasti at- 
sakymo. Juk šioje laiptinėje butai nėra dideli, žinoma, čia gy- 

vena ne kokie nors driskiai, bet ir ne tokie, pas kuriuos galėtų 
lankytis žmonės su pensne ir aukštomis karakulio kepurėmis. 

Ji buvo bepravirkstanti iš pykčio, kai viršuje sucypė durys 
ir įleido netinkamą šiam namui svečią — ji tiksliai nenugirdusi, 
kuriame aukšte, bet Luvę kažkur labai aukštai. 

Moteriškė dar kartą mintyse perskaičiavo visus viršutinių 
aukštų gyventojus, bet nerado nė vieno pakankamai garbingo 
priimti tokiam svečiui. Hugo Langermanis taip pat nebuvo iš 
tų vaikinų, pas kurį tokią vėlyvą.valandą eitų į svečius toks 
solidus vyriškis. Hugo nebuvo koks chuliganas ar didelis gir- 
tuoklis, bet pas jį visada rinkdavosi visokios kompanijos su 
moterimis, ištisom naktim leisdavo magnetofoną. Dirbo jis skęs- 
tančiųjų gelbėtoju kažkur pajūryje. Per vasarą įdegdavo kaip 
negras, bet gaudavo tik šešiasdešimt rublių per mėnesį. 


— Na tai sveikas, tėve! 

— Sveikas, sūnau! 

Jie apsikabino tiesiog prieškambaryje, po to Hugo padėjo 
tėvui nusivilkti paltą. 

— Aš jau maniau, kad tave sulaikė iki rytdienos, — Hugo 
vedėsi tėvą į kambarį. 

Pamatęs rūpestingai padengtą stalą, girdėdamas sūnų vir- 
tuvėje barškinant puodus — Hugo buvo vakarienei iškepęs po 
gerą gabalą karbonado,— matydamas kilkes, apdėtas virto kiau- 
šinio puselėmis, virtą sterką su majonezo bei krienų padažu, 
kurį pobūviams Romualdo džiaugsmui visada taisydavo Hugo 
motina, žiūrėdamas į dailiai supjaustytą gabaliukais kumpį ir 
salotas, Romualdas Saško suprato, kad tikrai buvo laukiamas. 

Įdėjęs tėvui karbonadą, Hugo atnešė aprasojusį butelį deg- 
tinės ir vėl dingo virtuvėje. 

Tėvui nuo pečių tarsi akmuo nusirito — su sūnumi, atrodo, 
viskas bus gerai. Tegu kai kas ir nebus taip, kaip reikia, kaip 
norėtųsi, bet tokie mažmožiai visada pataisomi. Vaikinas jį 
myli, ir tai svarbiausia. Jis visus tuos metus bijojo, kad Hugo 
visai išklys iš kelio — dvidešimties metų likti vienam, turint 
butą ir, palyginti su ankstesniais laikais, visai be pinigų, yra 
gana rizikinga. Gali pradėti neapkęsti tėvo. Bet Hugo juk ži- 
nojo, kad jis netikras tėvas. Tikras Hugo tėvas, kaip ir mo- 
tina — vėliau Saško žmona — buvo mirę. Tik pavardė likusi. 
Langermanis. Ne, su vaikinu, atrodo, viskas bus gerai. Dvide- 

simt šešeri metai — vyras. Kaip su juo kalbėtis? Kad metė 
institutą, norėjosi išbarti kaip berniūkštį, bet ar galima? 

Romualdas išėjo į prieangį ir grįžo su buteliu konjako — 
geriausio, kokio tik galėjai gauti Baluožių restorano bufete. 

— Oho! —šūktelėjo Hugo nustebęs.— Skaidrūs kalnų šal- 
tiniai vis dėlto vėl čiurlena? 

— Už tave! 

— Už tavo sugrįžimą! 

Ar tik visame šitame sutikime nėra pozos? Saško nenorėjo 
tuo tikėti, nes bijojo gauti patį didžiausią smūgį. 


Romualdą Saško prižadino neįprastas garsas — pro pravirą 
langą plūdo tramvajų žvangėjimas, zvimbė linijų vielos ir va- 
žiuojant vagonams bildėjo per sandūras bėgiai. Cypdami stabdė 
sunkvežimiai, kurtinamai riaumojo pergazuoti motorai. Bet, jei 
kurią valandėlę visa tai nutildavo, įsiklausęs girdėdavai dau- 
gybės praeivių žingsnius. 

Romualdas jautėsi išsimiegojęs, bet lįsti iš šilto guolio dar 
nesinorėjo — buvo malonu suvokti, kad gali miegoti kiek tin- 
kamas, kad už tai jau negausi be eilės skusti bulvių. 

Posūnio butas — žodžio „posūnis“ Romualdas nevartojo net 
mintyse,— jeigu nebūtų rūpestingai nušluostytos dulkės ir kiek- 
vienas daiktas padėtas į savo vietą, būtų panašus į bohemos 
buveinę, kur baldai pakeičiami labai vertingais ir visai be- 
verčiais niekniekiais, kaip pasakytų prekybininkai. Tie niek- 
niekiai paprastai nerodo buto savininko skonio — jis tikrai ne- 
pirks už kelis rublius iš kankorėžių sulipdytų viščiukų būrio,— 
bet skonį moterų, kurios mėgsta šiame bute lankytis. Todėl 
ant knygų lentynos krašto turi rasti vietos plastmasinis peli- 
kanas, kurį reikėtų nebent parduoti kilogramais sagų gamin- 
tojams, ir gintarais papuoštas alaus bokalas. Arba koks nors 
reikšmingą įvykį primenantis rusvas akmuo ar upės kiaukutas 
ir senos mados žaislinis automobilis ar Meiseno porceliano fi- 
gūrėlės su tokiu gamyklos antspaudu, dėl kurio kolekcininkai 
lėktų už devynių jūrų. 

Ant sienos kabojo karnavalinė kaukė, pora paveikslų be 
rėmų, matyt, padovanotų kokiose nors dailininkų dirbtuvėse, 
ir didelis braižybos popieriaus ritinys su pasveikinimo eilėmis 
dvidešimt penktųjų gimimo metinių proga. 

Sofa, jos galugaly magnetofonas, savo darbo knygų lentyna 

per visą sieną, staliukas su dviem taburetėmis ir guminių padų 
subraižytos grindys. Šokant. 

Net spintos neturi, pagalvojo Romualdas, bet tuoj prisiminė, 
kad dvi spintos įrengtos virtuvės sienoje. Tai buvo gamyklos 
statybos viršininko idėja. 

— Nėra čia ko,— pasakė jis— Berniukui tas didelis prieš- 
kambaris nereikalingas. Aš iš jo padarysiu pirmarūšes sienines 
spintas. Blizgės! 

Jie su žmona ilgai galvojo, ką padovanoti berniukui, kai 
jis taps pilnametis. Romualdas siūlė motociklą, bet žmona ka- 
tegoriškai nesutiko — ji nenorėjo rizikos, ir Romualdas galų 
gale jai pritarė. Automobilis? Du automobiliai vienoje šeimoje 
sukeltų nereikalingų kalbų. Bet Hugo mokėsi gerai ir dovanos 
buvo dorai nusipelnęs. Gal pinigų Ne, dovanoti pinigai ir 
bus tik pinigai. Kartą Saško apie savo keblią padėtį užsiminė 
gamyklos profsąjungos komiteto pirmininkui. Pirmininkas pui- 
kiai žinojo, kas stovi aukščiau už jį ir kam reikia padėti vi- 
som, ir teisėtom, ir neteisėtom, priemonėm, ir taip pat puikiai 
"pažino tuos, dėl kurių stengtis nėra ypatingo reikalo. Jis savo 
gyvenime buvo padaręs vieną vienintelį atradimą ir dabar 
lyg ant sparnų kilo iš vieno profsąjungos posto į kitą. Jis 
pamatė, kad jam, darbininkų atstovui, daug geriau apsimoka 
ginti administracijos reikalus ir ginčytinais atvejais mokėjo 
juos nušviesti kaip valstybinės svarbos reikalus, šalia kurių 
visi kiti dalykai tėra lygūs nuliui. Jam šis atradimas taip pa- 
tiko, kad pačiam ėmė atrodyti — esu skriaudžiamas, man jau 
seniai laikas sėdėti kur nors profsąjungų taryboje. 

— Jūs, drauge direktoriau, galėtumėte berniukui padova- 
noti butą, — pasakė jis po kelių dienų. 

Saško nesuprasdamas tik sumirksėjo. 

— Mūsų laikų jaunimas, drauge direktoriau, turėdamas aš- 
tuoniolika ne tiktai bučiuojasi, — tikrasis darbininkų interesų 
gynėjas nutaisė liūdną grimasą, nes jis iš visos širdies kovojo 
ir prieš jaunimo moralinį smukimą.— Aš manau, kad berniukui 
tai būtų pati tinkamiausia dovana. Laimė, jūsų pavardės nevie- 
nodos. Jį reikia tuoj pat priimti į darbą ir priregistruoti bend- 
rabutyje. Kaip toli ta jo gimimo diena? 

— Du mėnesiai. 

— Suspėsime.— Pagalbininkas pasidarė visai dalykiškas.— 
Butą aš jau esu numatęs. Jis, tiesa, nebus naujame name, bet 

vis tiek su visais patogumais. Viena mūsiškių šeima iš jo ke- 
liasi į trijų kambarių butą. 

— Bet...— Saško norėjo paklausti, ar nekils skandalas, nes 
butų gamykloje, kaip ir visur kitur, laukė daugelis žmonių. 
Iki šiol jam galėjai prikišti viską, tik ne tai, kad jis nuskriau- 
dęs savo gamyklos darbininkus. 

— Visa kita aš sutvarkysiu! 

Atrodo, kad jis su džiaugsmu ir savo galvą vietoj manęs 
dėtų po budelio kirviu, pagalvojo Saško. Jis negalėjo suprasti, 
kur šios paslaugos esmė — palankumas, kvailumas ar klasta. 

Direktoriui šis klausimas ilgai nedavė ramybės, kol galų 
gale jis priėjo išvadą, kad priežastis visai kita. Priklausomy- 
bė. Jis pabandė įsivaizduoti, kuo šis profsąjungos veikėjas 
galėtų būti, jeigu jis nebūtų profsąjungos pirmininkas, ir su- 
prato, kad jis būtų niekas, nes fiziniam darbui jau buvo per 
rambus, o protiniam trūko išsilavinimo bei talento. Vadinasi, 
jis tegalėjo tik skursti tarp protinio ir fizinio darbo, rašyti 
kvailas ataskaitas ir planus, kurių vykdymo beveik niekada 
niekas netikrino, kartoti milijoną kartų girdėtas frazes, pamar- 
gindamas jas vietinės reikšmės procentais ir skaičiais, ir visų 
labiausiai bijoti ko nors nauja, ko nors ginčytina. 

Sušaudyti tokias dėles reikėtų, pagalvojo Saško. Pastarai- 
siais metais jis buvo prisirinkęs visokių sukčių, bet iš esmės 
jie buvo protingi ir darbštūs žmonės. Dabar, priešingai negu 
buvo įpratęs, pradėjo priimti į viršininkus visokius senukus, 
kurie drebėdami laukė pensijos, ir žmones, kuriuos, kaip ne- 
turinčius pakankamo išsilavinimo, galėjo bet kada išmesti į gat- 
vę. Saško pasidarė vienvaldys, nors dėl to užsikrovė ant pečių 
dvigubą naštą. 

— Kuriems galams tau reikalingi tie bukagalviai?— stebė- 
josi kompanionai — sukčiai. 

— Bet jūs paklausykit, kaip gražiai jie tribūnose ir užsta- 
lėse apie mane suokia! — pasijuokė Saško. Jam ėmė patikti 
tas suokimas, ir palengvėle jis ėmė juo tikėti. Visai nejučia. 

Romualdas Saško išlipo iš lovos uždaryti lango. Hugo ant 
taburetės buvo tvarkingai padėjęs savo šiltą chalatą, pakišęs 
šlepetes. Jie vakar užsisėdėjo gerokai po vidurnakčio ir galop 
išgėrė ir degtinės butelį. Paskui Hugo išvažiavo. 

— Senbernis visada turi keletą vietelių kur permiegoti,— 
pasakė jis. 

Į gamyklą kitoje gatvės pusėje kaip bitės į avilio laką 
skubėjo žmonės. Prie kontrolinės stovėjo automobiliai. Moto- 
ciklus ir dviračius darbininkai stūmėsi į gamyklos teritoriją. 

Romualdas užvėrė langą ir užtraukė užuolaidas. 

Dar ankstoka, pagalvojo jis, bet panoro eiti į vonią. Tuo 
metu suskambėjo telefonas. 

— Alio?— Kaip neįprasta buvo kalbėti telefonu! 

— Labas rytas, Hugo! — ragelyje pasigirdo moters balsas. 

— Hugo bus namie popiet. Jis dabar Valnių gatvėje, kaž- 
kokiuose skęstančiųjų dirbtinio kvėpavimo kursuose. 

— Ak, šitai dabar vadina skęstančiųjų dirbtiniu kvėpa- 
vimu?— Jos balse skambėjo aiški ironija —O jūs kas per 
vienas? 

— Hugo giminaitis iš kaimo! — Romualdas padėjo ragelį. 

Jis pirmą kartą gyvenime buvo apsivilkęs svetimo žmogaus 
drabužiais — tegu tai buvo tik chalatas —ir pirmą kartą sku- 
tosi ne savo skutimosi mašinėle. 

Ne, šitoks bendras gyvenimas niekam tikęs. Skutimosi ma- 
šinėlę, chalatą ir kitas smulkmenas jis nusipirks tuoj pat, bet 
ne tas svarbiausia. Reikia buto arba bent kambario. Pradžiai. 

Ir jį apėmė troškimas veikti — sąjungininkas, kuris visada, 
net kolonijoje, buvo greta. Pirmiausia reikia nueiti pas Žiurką. 
Senis gobšus, bet visada viską žino. O jeigu pas Žiurką nepa- 
siseks, tada... Ne, visų pirma pas Žiurką. 

Jis surinko telefono numerį, ir beveik tuoj pat ragelyje 
pasigirdo prikimęs, bet saldus Žiurkos balsas: 

— Klausau... 

— Saško. 

— Tuojau, balandėli, aš tik priversiu duris... Sveikas, ba- 
landėli. 

— Į svečius noriu užeiti. 

— Kažin ar bus patogu, balandėli... Ponai jau muzikuoja. 

— Hm... Ir ilgai muzikuos? 

— Gaidos jau gana aukštos. Aš galėčiau nulipti žemyn 
į parką. Ar man ką nors pasiimti? 

— Zuikinę kepurę, kitaip nušalsi ausis. 

Romualdas girdėjo, kaip Žiurka kimiai juokiasi. Jie susi- 
tarė susitikti dvyliktą. 

Tais nelabai senais laikais, kai Romualdas ne tiktai susi- 
pažino su Pundikiū, bet“ ir pradėjo jį kaip reikiant pažinti, 
kai „papildomos pajamos“ jau viršijo pagrindines kartais net 
dešimčia ar dvidešimčia kartų, kai reikėjo sukti galvą, kur 
išleisti pinigus, o ne kur juos uždirbti, Saško suėjo su kažko- 
kiomis padugnėmis, kurios vis dėlto vilkėjo madingais kos- 
tiumais, laikė save visuomenės grietinėle ir taip apsukriai mo- 
kėjo gyventi du visai skirtingus gyvenimus, kad dalis jų buvo 
užėmę net gana atsakingus postus ir važinėjo tarnybiniais au- 
tomobiliais. Žiurka toje degraduotųjų minioje turėjo ypatingą 
vietą — pas jį rinkdavosi lošti kortomis. Jo dviejų kambarių 
bute išgyvendavo tas azarto ir rizikos aistras, kurias stropiai 
slėpdavo sėdėdami už sunkių rašomųjų stalų. Čia nereikėdavo 
susirūpinus laukti penkmečio pabaigos ir sumuoti rezultatų, 
čia iš ryto galėjai nulupti partnerį keturiais kirčiais ir tapti 
didvyriu, o pavakary prašvilpti tris tūkstančius rublių su kingu 
rankose ir virsti nelaiminga auka. 

Žiurkos prieškambaryje jau apie pietus imdavo rinktis bat- 
siuviai privatininkai, kurie tais laikais užkaldavo velniškus 
pinigus, siūdami panelėms gyvatės odos basutes, ir buvo įsi- 
tikinę, kad avalynės fabrikai jų niekada nenukonkuruos; hi- 
podromo lenktynininkai su savo bendrais, kurie lažindavosi iš 
pinigų arklių lenktynėse, ir mėsininkai — visa „mažoji gildija“. 
Jie lošdavo „akį“, „zuolytę“ arba „ramsą“ ir mokėdavo Žiurkai 
nuo kiekvieno banko po keturis procentus — Žiurka riziką pri- 
pažindavo tiktai tada, kai pačiam nereikėdavo rizikuoti. ,„Ma- 
žąją gildiją“ įvesdavo per ilgą nešvarią virtuvę, kur stovėjo 
stalas su pustuštėm pigių konservų dėžutėm, maisto spintelė ir 
sulankstoma lovelė, į kurios čiužinį buvo sukištos Žiurkos tau- 
pomosios kasos knygelės, trijų procentų obligacijos ir pluoštas 
grynų pinigų. Šioje virtuvėje jis kantriai stūmė savo gyvenimą 
ir atsiliepdavo į telefono skambučius — telefonas stovėjo ant 
palangės. Gyvenimą jam nebuvo lengva stumti, nes nuo senų 
senovės turėjo tik vieną aistrą — krauti pinigus. Jeigu jis kada 
norėdavo pasidžiaugti, tai skaičiuodavo savo kapitalą. Iš pra- 
džių širdy pasidarydavo šilta, bet tuoj imdavo krimstis dėl tų 
pinigų, kurie nuėjo niekais keičiantis laikams. Dėl latų jis per 
daug neverktų, latų ne kiek ir liko, jis pats buvo kaltas, kad 
laiku jų neišleido, bet kai pagalvodavo apie beverčių ostmar- 
kių ir reichsmarkių krūvas, tuoj akis imdavo graužti ašaros. 

Į tarybinį rublį Žiurka žiūrėjo taip pat teigiamai kaip ir į ta- 
rybų valdžią — tvirta valdžia jam patiko, tvirta valdžia teikė 
tikrumą, kad vis dėlto verta gyventi. 

— Šiaip nieko,— sakydavo Žiurka,— man tik trukdo senos 
mados sąžiningumas! 

Šis pasakymas labai patikdavo „didžiosios gildijos“ vyrams, 
jie iš to griausmingai kvatodavosi, todėl Žiurka savo žodžius 
kartodavo gana dažnai. „Didžiosios gildijos“ vyrai galiniame 
kambaryje lošdavo rusišką preferansą, pokerį arba bridžą ir 
taip pat mokėdavo Žiurkai keturis procentus nuo banko. Durys 
tarp abiejų kambarių buvo apmuštos ir užrakintos. Kad tenai 
sėdi aukštesnės būtybės, „mažosios gildijos“ vyrukai galėjo 
suprasti tik iš žvaigždėtų butelių, kuriuos Žiurka nešdavo per 
prieškambarį iš savo atsargų, —,didžiosios gildijos“ vyrai rink- 
davosi visa kompanija vėlais vakarais, pirma visuomet paskam- 
bindavo telefonu. Žiurka juos įleisdavo per kitas duris, kurios 
vedė visai į kitus laiptus — nė vienas iš jų niekada nebuvo 
matęs tos siauros ilgos. virtuvės ir prieškambario, su virtuve 
juos siejo tik signalinis skambutis, kurį paspaudus tuoj pasi- 
rodydavo paslaugusis šeimininkas. 

Į parką Žiurka atėjo laiku, ir Saško su pavydu konstatavo, 
kad seniokas beveik nė kiek nesumenkęs. Žvalumas buvo ma- 
tyti ne tik aš akių, bet ir iš greitų staigių judesių. 

— Sveikas, sveikas!.. Sveikas laimingai sugrįžęs! — svei- 
kinimas skambėjo įtikinamai ir nuoširdžiai. 

— Sveikas, dirigente! — taip pat smagiai atsakė Saško. Jam 
patiko, kad Žiųrka nebando pavaizduoti savęs geresnio, negu 
yra. Net savo godumo jis nebandė slėpti. Gal negalėjo nuslėpti. 
O gal ir visai nenorėjo, nes iš to turėdavo papildomų smulkių 
pajamų, plėšdamas antkainį už gėrimus ir užkandžius. 

— Ne kažkokie muzikantėliai pas mane belikę — pasiskun- 
dė Žiurka.— Pliekia „zuolytę“ po penkiasdešimt kapeikų už akį. 
Batsiuviūkščiai nusigyveno ir  prasigėrė, hipodromą likvida- 
vo... Atsisėskim! 

Vakarykštis vėjas buvo nupūtęs nuo suoliukų sniegą taip 
švariai, tarsi valytoja jį būtų nušluosčiusi minkštu skuduru. 

— Aš juk galėjau užeiti į ponų kampą,— pasakė Saško. 

— Ten keli užėję. ..— nenoriai atsakė Žiurka. 

Aišku. Vadinasi, iš „didžiosios gildijos“ jis išstumtas. Tie- 
sa, jis tikėjosi, kad kai kurie jo buvusių „kolegų“ susitikę 

gatvėje jo nematys, bet nemanė, kad su visais pinigais jį 
išstums iš lošimo kambario. Žiurkai, matyt, buvo nepatogu 
siūlyti jam lošti pirmajame kambaryje, bet dabar Romualdas 
aiškiai žinojo, kad galiniame kambaryje jam vietos nebėra. Ar 
tie kiti laikė save geresniais už jį, ar bijojo, kad jis prašys 
pinigų, nors, tiesą sakant, turėjo tokią teisę, o gal jo buvimas 
per daug aiškiai rodė jiems ateities perspektyvą? Šiaip ar taip, 
buvo aišku — to, kuris vienąkart įkliuvo, „didžioji gildija“ 
nebepriima. Romualdą Saško staiga sugriebė bejėgiškas pyktis, 
nes per tardymą jis nė vieno nebuvo išdavęs, laikė liežuvį už 
dantų. Šitaip jis daugelį išgelbėjo nuo teisiamųjų suolo, ku- 
riame sėdėjo pats. Jis ištvėrė iki galo, bet jie vis tiek išstūmė 
jį iš savo tarpo. Ne, šitiems tipams nėra nepatogu — juos val- 
do baimė. Bailiai, cha cha! Bjaurybės ir bailiai! Ir Saško su- 
vokė, kad jie spekuliuoja jo paties baime. Jeigu ne baimė, 
jis juk galėtų nueiti pas prokurorą ir atverti širdį. Tada tikrai 
būtų naujas teismas, ir visi sėdėtų greta kaip broliukai, o gal 
net kybotų, bet jie žino, kad Saško bijos eiti pas prokurorą, 
nes nenorės lįsti atgal į kalėjimą arba į kilpą. Įsiūtis buvo 
toks bejėgiškas, kad jis prisiekė nors kartelį vis tiek pamatyti 
juos šliaužiojant prieš save ant pilvo. Tai buvo akla priesai- 
ka — be jokio pamato, be jokios veikimo programos. 

— Man reikia buto. 

— Butai dabar brangūs. 

— Apie kainą kalbama tada, kai parodoma prekė. 

— Kokio dydžio? 

— Trijų kambarių. Gali būti ir didesnis. 

— Kartu su Hugo? 

— Man penkiasdešimt septyneri metai. Aš dar pats noriu 
gyventi. 

— Tau reikėtų ieškoti dviejų kambarių buto su pereinamais 
kambariais. Didesnio tu negausi. 

— Dar gerai, kad tu man nepatari įsidarbinti ir laukti, kol 
paskirs. 

Žiurka atsegė savo aptriušusį portfelį, išėmė piniginių per- 
laidų kvitų krūvelę ir padavė Romualdui. 

— Čia šita buhalterija. Aš siųsdavau visada iš to paties 
pašto su tuo pačiu atgaliniu adresu. Mane dabar ten moterys 
jau sveikina: „Labas rytas, drauge Bėrzini!“ Aš pasirinkau tokią 
pavardę, kuri nekrinta į akis. 

— Jis gavo visas. 

— Tada gerai. Aš jau bijojau, kad jis vieną mėnesį ne- 
pasiims, paštas tuos pinigus išsiųs atgal —- dabar ten tokia tvar- 
ka — ir užvirs košė. Aš, beje, parinkau tokį atgalinį adresą, 
pagal kurį vienas Bėrzinis tikrai gyvena. Pamaniau — jeigu 
nebus kvailys, pasiims pinigus ir laikys liežuvį už dantų. Kaip 
Hugo? 

— Gerai. 

— Ar su tom perlaidom nepabaigei iš jo tinginio padaryti? 
Dirba kur nors? 

— Dirba. 

Žiurka išėmė iš portfelio apyplonį pakelį pinigų, perrištą 
siūlu. 

— Čia visi, kur man liko. Šimtas aštuoniasdešimt. Procentai 
išskaičiuoti. Mudu esame kvit. 

Taigi ir Žiurka nori juo atsikratyti! Saško susigrūdo pini- 
gus į kišenę. 

— Hugo nelindo pas tave lošti? 

— Buvo porą kartų. Jis, matyt, labiau prie merginų... 

— Kaip bus su butu? 

— Vieną idėją turiu... A 

Idėja buvo ne butas, bet nuosavo namo viršutinis aukštas. 
Trys kambariai ir didelė šildoma veranda. Tas malonumas kai- 
nuos septynis tūkstančius, bet, svarbiausia, tai nebus pirkimas, 
o dovanojimas. Kol kas jis bus laikomas nuomininku, bet se- 
noji šeimininkė testamentu užrašys jam kaip palikimą, savo 
ruožtu ji duoda visą krūvą juridinių garantijų, kad nepersi- 
galvos. 

— Taigi oficialiai tau nepriklausys nieko, ir tu gyvensi 
iš senos tolimos giminaitės malonės. 

— Tinka. 

— Kada tu norėtum apžiūrėti namą? Ten reikės gero re- 
monto, viskas supuvę. Žiūrėsi? 

— Kuo greičiau, tuo geriau. 

— Ir hm... 

— Pinigų? Pinigų bus. 

— Bus ar yra? 

— Bus. 

Vakare Saško paskambino Žiurkai dar kartą. Jie vėl sutarė 
susitikti parke. Žiurkos įžvalgi akis nustatė, kad Romualdas 

pinigų dar negavęs arba gavęs tik dalį. Ir jis pagalvojo, kad 
vis dėlto geriau tokio namų pirkėjo palengvėle atsikratyti. 

— Gavai?— Naiviai paklausė Žiurka. Buvo jau vėlu, bet 
nuo sniego atrodė tik prietema. 

— Bus! 

— Tada mums dar nėra jokio reikalo skubėti ir važiuoti 
žiūrėti tos lūšnos. 

— Auksu imsi? 

— Penki su puse už gramą. 

— Aš mokėjau vienuolika. 

— Tu įdėjai pinigus, o man už tarpininkavimą dar kokį 
procentą reikia uždirbti. 

— Tai kiekgi tu nori uždirbti? 

— Gali nors persiplėšti, bet Rygoje daugiau kaip šešis 
su puse negausi. Ir tai turi parduoti atvažiavusiems! 

— Šit kaip! Tarsi Ryga būtų kitoje planetoje. Visame pa- 
saulyje aukso kainos kyla, o Rygoje krinta! 

— Kaip yra pasaulyje, aš nežinau, — atkirto Žiurka,— bet 
daugiau kaip penkis su puse mokėti negaliu. 

— Gerai, apie tai daugiau nekalbėsim. Tame name garažas 
yra? 

— Yra. 

— Tada atvaryk man „Volgą“! 

— Ohol. 

— Man spjaut, kad atkreipsiu dėmesį. Tegul įrodo! Žiop- 
liai! Man jau tiek metų, kad reikia skubėti gyventi. Vieną 
kambario sieną aš išlipinsiu dešimtinėm. Ir nė velnio man 
nepripaišys, nes aš gyvensiu pas tolimą giminaitę, o iš tolimo 
giminaičio būsiu gavęs palikimą! Garbės žodis — išlipinsiu sie- 
ną! Tas juk nieko nekainuoja — penki šimtai rublių kvadra- 
tinis metras! 

Gal vis dėlto pakviesti jį į ponų kambarį, pagalvojo Žiur- 
ka, tačiau nepakvietė, nes pyko už bet kokį gyrimąsi pinigais 
ir instinktyviai nujautė nelaimę. 

Po poros dienų Romualdas Saško, solidžios išvaizdos, bet 
baisiausiai įpykintas pilietis, laikydamas rankoje nedidelį, bet 
labai sunkų odinį sakvojažą, įlipo į lėktuvą, kuris skrido į mažą 
tolimą respubliką, garsėjančią kalnais, vynuogėm ir juodbru- 
viais Žmonėmis. 

Romualdas Saško iš viršaus pažiūrėjo į Rygą ir jam net 

į galvą neatėjo, kad žiūri į ją paskutinį kartą. Jis buvo įsi- 
tikinęs, kad grįžęs ją užkariaus. Vis tiek kaip, bet jis bus 
pirmas! Pirmas, nes kitaip neverta ir gyventi! Nors ir tarp 
sukčių, bet vis tiek pirmas! Už pinigus jis nusipirks kokią tik 
nori valdžią. Be abejonės, nusipirks! 

Ir net neprisiminė, kad kartą, maždaug prieš penkiolika 
metų, kai dar Pundikio nepažino, skrisdamas iš Rygos, jis kaip 
ir dabar žiūrėjo žemyn į miestą, ir akys ieškojo gamyklos, kur 
buvo tiek pragariškai daug darbo, jog norėjosi prašyti stiuar- 
desę parašiuto. 

Šį kartą gamyklą pamatė prieš savo valią. Ji buvo išsiplė- 
tusi. Jis nusisuko, bet ir vėl į ją pažiūrėjo. 

„Gal įeiti į tualetą ir išmesti per unitazo kiaurymę visą 
šitą šlamštą iš sakvojažo ir iš kisenių?— pagalvojo jis.— Auk- 
so lietus virš miesto!“ 

Bet taip juk būna nebent svajonėse. 

Mažoji Duonių poilsiavietė tęsėsi palei ežero krantą, kuris 
balto smėlio juosta ir žalia pieva iki pat miško panėšėjo į Ai- 
nažių pajūrį. Bet toliau ežero dugnas, matyt, buvo dumblinas, 
nes besimaudantieji būrėsi tam tikrose vietose, kur smėlis nuo 
per didelio trypimo atrodė papilkėjęs, žolė pievoje išgulėta, 
o vietomis net mėtėsi suglamžyti popieriai nuo sumuštinių. Šil- 
ta saulė anksti buvo išviliojusi iš lovų poilsio ieškotojus, ir 
dabar jie sustoję ratu žaidė tinklinį, kartu laidydami vienas 
kitam ir kandžius sąmojus. 

Vairuotojas privažiavo prie ,„Volgos“ ir ,,„Moskvičiaus“, ku- 
Tie jau stovėjo pušų pavėsyje, ir pasakė, kad gerai būtų įlįsti 
į ežerą. Jis taip ir padarė ir išsimaudęs prisijungė prie tink- 
linio žaidėjų, o Alvis nuėjo atgal į gyvenvietės centrą. 

Šiandien aikštelėje vietoj alaus svilo statinė giros, ir par- 
davėja galėjo neskubėti — prie statinės stovėjo tik keli žmo- 
nės su trijų litrų stiklainiais ir pieno bidoniukais. Matyt, šal- 
tibarščiams, nes moterys, kurios stovėjo prieš Alvį, patarinėjo 
viena kitai pabandyti kažkokius receptus. Alvis pagalvojo, kad 
jie, be abejo, pradžiugintų Konradą, bet pusę jau buvo pralei- 
dęs pro ausis, todėl toliau nebuvo prasmės klausytis. 

Kur rasti dar vieną žmogų, kuris galėtų patvirtinti, kad 
Liudvigas Rimša važiuodamas į banką tikrai buvęs namie? 
Alvis apžvelgė aikštę — laikraščių kioskas, parduotuvė, paštas, 
statinė su gira. Jis turėjo pro čia pravažiuoti, čia jį tikriausiai 
pažįsta ir kioskininkė, ir laiškininkė, ir pardavėja, nes Liudvi- 
gas Rimša čia gyvena nuo pat Duonių įsikūrimo, ne tiktai per 
vasarą. 

Beveik visi vyriškiai praeidami sustodavo ir dėl visa ko 
paklausdavo: 

— Alaus nėra? 

Alvis prisiminė vakarykščius alaus gėrėjus, kurie su savo 
kaušais buvo sutūpę patvory ir kritiškais žvilgsniais Žvalgėsi 
į praeivius. Nuobodžiaudami žmonės kartais daugiau pastebi. 

— Ir nebus? Kaip užburta! Kai tik nušvinta saulė, jau ir 
nėra alaus! 

— Jūs tai tikrai negalėtumėt skųstis, rygiečiai visai ne- 
gauna.— Giros pardavėjos ir potencialaus pirkėjo dialogas bai- 
gėsi. 

Gėrimas buvo tirštas ir kvapnus. 

— Ar jūs Liudvigo Rimšos nepažįstate? Jis gyvena pačiame 
veteranų gale. 

— Kodėl aš turėčiau jį pažinti? 

— Aš tik klausiu. 

— Aš čia nieko nepažįstu, aš Duoniuose su statine tik ant- 
Ią kartą. O kodėl jūs klausiate? 

— Noriu greit pasenti. Ačiū už girą! 

— Prašom, prašom... Keistas žmogus! 

Bet Alvis jau.ėjo prie laikraščių kiosko. 

Kiosko langai buvo kartu ir vitrinos, todėl iš vidaus buvo 
apdėlioti atvirukais, vokais, vaikiškomis knygutėmis, blokno- 
tėliais, ženkliukais, plokštelėmis ir tušinukais. Čia galėjai nusi- 
pirkti net dantų pastos „Meri“ ir tualetinio muilo. Prekystalis 
buvo nuklotas laikraščiais ir senais, nuobodžiais žurnalais, nes 
naujus ir įdomius tuoj pat išpirkdavo. Už prekystalio sėdėjo 
senutė balta skarele ir hipių akiniais su plonyčiais metaliniais 
rėmeliais. 

Alvis ėmė sklaidyti kažkokį storą žurnalą ir pasiteiravo, 
ar Liudis žurnalus perkasi pas ją. 

— Liudis mano geras klientas. 

— Keliom kalbom jis iš tiesų skaito? 


92 


— Vokiškai ir lenkiškai. 

— Rimša? 

— O kaipgi. Lenkiškai jis pats išmoko, o vokiškai jie su 
velioniu tėvu kalbėdavosi taip, kad visas miškas skambėdavo. 
Gabus kalboms. 

Tačiau vakare senelė Liudvigo Rimšos nebuvo mačiusi. 


Pardavėja ilgu peiliu pjaustė nuo rūkyto ruleto virveles 
ir mėtė jas į ryškiai mėlyną plastmasinę šiukšlių dėžę. 

Taip, Liudvigą Rimšą pažįstanti, bet vakar nemačiusi. Nei 
važiuojančio, nei pėsčio, visai nemačiusi. Kalba, kad jis kaž- 
kur dingęs, bet žmonės juk prišneka ir dar kvailesnių dalykų. 

Žygis į paštą taip pat buvo veltui, ir Alviui nieko kito 
nebeliko, kaip apklausti Rimšos kaimynus. 

Saulė kaip tyčia ėmė kepinti vis pikčiau ir pikčiau. Nuo 
pagrindinės gatvės, nors ir asfaltuotos, kilo dulkės ir lipo 
prie suprakaitavusios odos. Alvis veikė tarsi automatas — vaIs- 
tė vartelius, šypsodamasis sveikinosi su šeimininku ar šeimi- 
ninke, rodė tarnybinį pažymėjimą, kantriai kentė tiriamus 
žvilgsnius, aiškino, kas aiškinama, ir vėl ieškojo kitų vartelių. 

Vilų savininkai Liudvigo Rimšos nepažinojo, jie tiktai žŽi- 
nojo, kad senosios sodybos yra pačiame gatvės gale. Dauguma 
jų ten niekada net nebuvo nuėję, nes paplūdimiai į centro 
pusę, o miške už senųjų sodybų nerasi net grybų. Tačiau pro 
vieną moterį, kuri vakar po pietų ėjusi į autobusą, pravažia- 
vęs taksi ir nurūkęs senųjų sodybų link. Ji, be abejo, tai pri- 
siminė todėl, kad pamačiusi automobilį pasitraukė į patį kelio 
pakraštį, beveik į griovį įlipo, bet vis tiek ją apsiautė dulkių 
debesis ir teko valytis drabužius. Autobuso išvykimo laikas 
buvo žinomas, ir Alvis gana tiksliai apskaičiavo, kad važiuoti 
tikrai galėjo Rimša. Bent jau tikrai važiuota kaip tik per tas 
keturiasdešimt minučių, kurios praėjo nuo to laiko, kai Liud- 
vigas Rimša paliko taksi parką ir atvyko į banką inkasatorių. 

Visuose tolesniuose namuose Alvis jau klausinėjo ne tiktai 
apie Rimšą, bet ir apie taksi. Taip, dar vienas žmogus buvo 
matęs taksi, važiuojantį senųjų sodybų link. Jis taip tiksliai 
nenurodė laiko kaip pirmoji moteris, bet taksi spalvą pasakė 
tą pačią, tokį automobilį buvo mačiusi moteris ir tokios spal- 
vos buvo taksi 86-37. Be to, vyriškis buvo pastebėjęs dar vie- 
ną įdomią detalę. 

— Aš mačiau, kad važiuoja taksi su raudonu signalu, bet 
jame sėdi tik vairuotojas. Keista. O kur, galvoju, keleivis? 
Bet tada atsikvošėjau, jog taksi tikriausiai važiuoja pagal iš- 
kvietimą ir iš tikrųjų nieko keista čia nėra. 

Alvis parodė jam Rimšos nuotrauką, vyriškis sakėsi šį 
žmogų kažkur matęs — nieko nuostabaus, nes abu namus skyrė 
gal tik pora šimtų metrų, — tačiau, jo nuomone, tai nebuvo 
vakar matytas taksi vairuotojas. 

Alvis iš to paties vyriškio namų paskambino Konradui, 
kuris Rimšą iš galimų nusikaltėlių sąrašo jau buvo bebraukiąs, 
ir nuėjo toliau. Bet daugiau jam nesisekė: niekas nebuvo ma- 
tęs nei taksi, nei Liudvigo Rimšos. 

Galų gale Alvis priėjo artimiausius Rimšos kaimynus Ko- 
zindus, iš kurių ką nors sužinoti turėjo daugiausia vilties. 
Jeigu pačiame gyvenvietės gale stovi tik du namai ir juos ski- 
ria tiktai kelių metrų platumo gatvė, tai kaipgi nepamatysi 
privažiuojant automobilio. 

Baltą silikatinių plytų Kozindų namą nuo gatvės užstojo 
dažyta stačių lentų tvora bei raudonųjų serbentų krūmai. Tvo- 
ra ir krūmai nesiekė net palangių, ir buvo matyti daugybė 
didelių serbentų kekių. 

Durys buvo iš namo galo, priešais stovėjo ūkinis pasta- 
tas ir vėliau pristatytas garažas. Pastatai buvo tvarkingi, pri- 
žiūrimi. 

Alvis apgailestavo, kad namuose, ko gero, bus tiktai šei- 
mininkė, bet apsiriko — namuose buvo tik šeimininkas. Išgir- 
dęs girgždant vartelius, jis išėjo iš garažo ir nužvelgė ateivį 
ne visai svetingu žvilgsniu: 

— Jūs ko nors ieškote? 

— Taip. Kriminalinės paieškos inspektorius Alvis Graudas. 

— Džiaugiuos...— padavė ranką šeimininkas.— Kozindas. 

— -Aš jau bijojau, kad nieko nerasiu namie,— prisipažino 
Alvis,— vienintelė viltis buvo šeimininkė. 

— Aš jų turiu net tris, kurią jūs turite galvoje?— Kozin- 
das valėsi skuduru tepaluotas rankas. Aptrynęs įkišo skudurą 
į nelabai švaraus puskombinezonio kišenę. 


Pro praviras garažo duris Alvis matė jūros vandens žalsvu- 
mo „Zaporožiečio“ buką nosį su blizgančiu chromuotu buferiu 
ir dekoratyvinėm grotelėm. 

— Vakar į vieną užmečiau akį. Ji stovėjo prie lango, kai 
ėjau pas Neliją Rimšą. Ir iš karto pamaniau, kad turėtų būti 
dar ir antra šeimininkė. Jūs tikriausiai nujaučiate, dėl ko at- 
vykau. 

— Eikim toliau į sodą, atsisėskim. 

Už namo, tarp didelių senų vyšnių, buvo staliukas ir pora 
pintų krėslų. Vyšnių šakos linko virš jų, ir atrodė, kad sėdi 
lapinėje. 

— Rimša dar neatsirado? 

Alvis neigiamai papurtė galvą. 

— Ir neatsiras! — Kozindas užkišo nykščius už puskombi- 
nezonio petnešų ir manieringai pakreipė galvą, tarsi kurstyda- 
mas savo pašnekovą. 

Alvis bemaž sutriko. 

— Toks įsitikinimas be niekur nieko neatsiranda. 

— Pokalbis liks tarp mūsų? 

— Gerai.— Alvis pastebėjo, kad Kozindo pakaušio viršus 
tarsi nuskeltas, plokščias. 

Virš galvų gaudė telefono laidai. Ko jie gaudžia? Ir ko- 
dėl jis dabar galvoja apie tokias kvailystes? 

— Kiek tūkstančių jis nudžiovė? 

— Pavogta aštuoniasdešimt šeši. 

— Tada jis išnešė kailį, ir jūs jo nenutversite! 

— Jūs esat tikras, kad kaltas Liudvigas Rimša? 

— Taip. Dėl eksceso. Jis toks žmogus, kad gali padaryti 
bet kokį ekscesą. Jis elgiasi pagal tos akimirkos nuotaiką, ir 
tiktai tada, kai viskas jau baigta, galvoja apie padarinius. Bet 
antra vertus, aukso žmogus, aukso kaimynas, geresnio nėra 
ko ir norėti. 

Kitą sklypo dalį iki pat tvoros užėmė inspektai. Jų pra- 
verti stiklai gaudė saulės zuikučius. Kelių inspektų stiklai 
buvo nuimti visai ir sustatyti piramide, virš jų, skleisdami ap- 
linkui miglą ir vaivorykštes, sukosi purkšdami vandenį rotoriai. 

— Jūs žinote, kaip jis vedė? Ne? Joninių naktį pirmąkart 
pamatė, o rytą jau paprašė rankos. O buvo beveik dvidešimt 
aštuonerių metų. Dar pavyzdžių? Gavo kažkokią lenkišką kny- 
gą, bet negali perskaityti. Supyksta. Pusę metų nežengia iš 
namų nė žingsnio, bet lenkiškai išmoksta. Be jokio reikalo. 
Net į turistinę kelionę nesirengia. Po aštuonerių bendro gy- 
venimo metų staiga įsimyli nuosavą žmoną. Vesdamas jis visai 

jos nemylėjęs, bet jam patikę — įsidėmėkite, jam patikę, kad 
jinai myli jį. Po aštuonerių metų ji myli jau kitą. Liudis mei- 
linasi ir šiaip, ir anaip, o ji — nieko. Prieš porą savaičių, šioje 
pačioje vietoje sėdėdamas, kur dabar jūs sėdite, jis tarė: 
„Paliksiu viską ir išeisiu, tegul ji sau gyvena!“ — ,,Kodėl tu 
turi eiti?— klausiu. — Namas juk tavo.'—,Bet aš ją vedžiau 
nemylėdamas“,— atsako jis. 

Kozindas valandėlę nutilo ir tada pastukseno nykščiu sau 
į kaktą: 

— Jam tikrai ne visi namie! 

— Ar jūs vakar matėte Liudvigą Rimšą apie antrą valandą 
parvažiuojant su taksi namo? 

— Ne. Aš apie antrą namuose nebuvau, buvau mieste su 
reikalais. 

— Kokiais? 

— Nusipirkit automobilį, ir turėsit reikalų iki kaklo. Ir, 
neduok dieve, jeigu mašina jau nebe nauja. Aš pats moku 
susitaisyti, mano viršininkas didelis žmogus, todėl tartum viską 
mašinai galiu gauti, bet vis tiek ko nors trūksta ir trūksta. 
Man atostogos baigiasi, o ar aš gavau kiek pailsėti? Ne. Visą 
laiką kaip voverė sukuosi. Arba darže, arba duobėje po auto- 
mobiliu. 

— Šeimininkės taip pat nebuvo namuose? 

— Šeimininkė tikriausiai buvo, vyresnioji duktė taip pat, 
nes jos ruošėsi į darbą. Jos abi dirba palydovėmis firminiame 
traukinyje — pusantros paros darbe, trys laisvos. Jos bus na- 
muose rytoj apie šį laiką. Aš galiu jums paskambinti, kai jos 
parvažiuos. 

— Būsiu labai dėkingas. O jaunesnioji duktė irgi nebuvo 
namuose? 

— Teisybė, gal nebent mažoji. Tačiau toji daugiausia 
gyvena paežerėje. Bet man atrodo, kad ką tik girdėjau trink- 
telint jų duris, tuoj pažiūrėsiu, — Kozindas nuėjo ligi kito kam- 
po ir šūktelėjo: — Tereza! Tereza, ateik čia! 

— Tuojau, — paklusniai atsklido lyg iš tolo. 

— Namas su dviem butais. Abiejuose galuose, — paaiškino 
Kozindas.— Mudu su žmona gyvename viename gale, abi duk- 
ros — kitame. Iš pradžių, kai pirkome namą, man tai nepatiko, 
bet vėliau nusprendžiau, kad visai neblogai. Dukros ištekės, 
turės kur gyventi. 

Tereza buvo rudakė šelmė trumpu frotiniu maudymosi cha- 
latuku. Ji su tėvu šįryt, ko gero, dar nebuvo susitikusi, nes 
Kozindas griežtai paklausė: 

— Kelintą tu vakar naktį parėjai? 

— Tėti, juk žinai, kad aš ėjau į karnavalą. 

— Aš neklausiu, kur tu ėjai. Aš klausiu, kada parėjai. 

— Jeigu tu taip klausi, matyt, ir pats žinai, juk girdėjai — 
su nuoskauda pasakė ji ir po trumpos pauzės pridūrė:— Tėti, 
man jau dvidešimt metų! 

Laimė, šeimos konfliktas neišsiplėtojo. Kozindas pristatė 
dukteriai Alvį ir pats vėl nuėjo į garažą. Jis suprantąs, kad 
tik trukdysiąs, todėl abu paliekąs vienus. 

Tereza buvo vaikiškai smalsi. Ji mokėsi politechnikos insti- 
tuto trečiame kurse ir dabar atostogavo. 

Kai Tereza vakar apie pietus parėjo iš paežerės namo ir 
sode ant virvės pasidžiovė maudymosi kostiumą, prie jos ėmė 
kibti vyresnioji sesuo. Sesuo kaip paprastai gulėjo ant apklo- 
to tarp juodųjų serbentų krūmų — jai kažkodėl čia patiko la- 
biau negu prie ežero — ir ėmė prikaišioti Terezai, kad ta dyki- 
nėjanti. Jos laukė pusantros paros kratymosi traukinyje, ir ji 
ieškojo, ant ko išlieti už tai pyktį. Ji pyko, kad nėra gra- 
žuolė, kad nuėjo dirbti palydove, nors buvo kvalifikuota audė- 
ja, nes tikėjosi visą laiką būdama tarp žmonių greičiau rasti 
jaunikį, bet vis dar nerado, todėl pasidarė lyg kokia vienuolė 
ir taip karštai ėmė taupyti pinigus, kad net ledais nepasmagu- 
riaudavo. Negalėdama suspindėti su kavalieriais, ji stengėsi 
spindėti dorove. Mintyse ji kaltę dėl kavalierių trūkumo su- 
vertė Terezai, kuri, būdama jaunesnė, gražesnė ir labiau išsi- 
lavinusi, it magnetas traukė apylinkės vaikinus. Todėl sesuo 
nepraleisdavo progos Terezai įgelti. 

— Taip mums šitoje šeimoje ir einasi — pasakė ji, versda- 
masi ant kito šono.— Vienas plūkiasi su darbais, kitas valkio- 
jasi paežerėm. 

— Žinai, tie laikai, kai princai atjodavo prie serbentų 
krūmų, praėjo. 

— Visiems juk nėra kada pliuškentis, kas nors turi uždirb- 
ti seseriai drabužiams. 

— Tu man juk nė rublio neduotum. 

— Turėtum vaikščioti nuoga, tada prie tavęs tie vaikinai 
dar labiau kibtų! 

— Prie manęs ir apsivilkusios kimba! — atkirto Tereza ir 
nuėjo į kambarį. Ji girdėjo, kaip sesuo šūktelėjo iš paskos, 
kad visus dykinėtojus reikia iš namų ginti lauk. Kas dieną 
sesuo darėsi vis nepakenčiamesnė. 

Nuotaika buvo sugadinta. Tereza išsiėmė iš spintos margą 
čigonišką sijoną, karnavalui pasiskolintą iš teatro, ir ėmė jį 
matuotis. Tiesa, sijono siūlės vietomis buvo prairusios, bet 
jis pritiko gerai, ir ji panoro, kad įeitų sesuo ir vėl išsiverž- 
tų pavydo įkaitintas lavos srautas. 

Bet sesuo nepasirodė. Tereza susirado adatą ir, atsisėdusi 
prie lango, kad būtų šviesiau, ėmė taisyti karnavalinio dra- 
bužio prairusias siūles. 

Tada ji pamatė iš miško pusės ateinantį Hugo. Jis priėjo 
prie Rimšų vartelių ir išsitraukė raktą. Apsidairęs, ar kas 
nors nemato, ėmė rakinti vartelius. Terezai norėjosi šūktelėti: 

— Sveikas, Hugol 

Šią akimirką tai būtų jam tarsi ledinio vandens kibiras 
ant galvos — šauni, nors pikta išdaiga, ir Tereza ją tikrai būtų 
iškirtusi, jeigu būtų nors ką užsimetusi ant pečių. Nors tą 
mini drabužėlį paplūdimiui. O dabar ji turėjo net atsitraukti 
nuo lango. Ė 

Atsirakinęs vartelius, Hugo vikriai dingo už jų. Kelis kar- 
tus viauktelėjo Rimšų šuo ir nutilo — jis Hugo pažino, nes 
šis visada atnešdavo jam skanėstų. 

„Nelija eina per toli — pagalvojo Tereza.— Kam tokia kvai- 
la rizika? Hugo juk turi butą ir tą gelbėjimo tarnybos būdelę 
pajūryje.“ | 

Hugo su Nelija jau buvo gana artimai pažįstami, kai juos 
pirmąkart susitiko Tereza. Jie ėjo iš Lielupės alaus baro. Jis 
buvo apsivijęs ranka jos liemenį, ji šitaip vaikščioti jautėsi 
per sena, todėl raudo, bet rankos nenustūmė — Hugo delnas 
taip ir liko ant jos klubų. 

— Čiau, Nelija! — juokėsi Tereza. 

— Labas vakaras,— sumišo Nelija. 

Kai vėliau Nelija pasišaukė Terezą į šalį ir beveik verk- 

dama prašė nieko nesakyti Liudvigui, Tereza vos susilaikė ne- 
sijuokusi. Vargšė senamadė Nelija! 

Hugo turėjo visa, ko reikia, kad jį įsimylėtų tokios do- 
rovingos namų šeimininkės kaip Nelija. Jis buvo aukštas, 
grakštus, juodais kaip anglis“ plaukais ir tokios pat spalvos 
vešliomis žandenomis. Akys prašyte prašėsi jo pagailėti ir juo 
rūpintis, siauros lūpos ir didelis smakras liudijo vyrišką cha- 
rakterį, o smulkios raukšlelės aplink akis žymėjo nuovargį. 
Jis turėjo dešimtis madingų kaklaraiščių, bet tiktai du pane- 
šiotus kostiumus ir ne kartą pakaltus batus, užtat Hugo rūkė 
cigariles — plonus, ilgus, panašius į pieštuką cigarus, — ir iš jo 
švarko kišenės visada kyšojo kraštelis švarios nosinaitės. Drau- 
gijose jis pritapdavo greit ir paprastai tuoj paimdavo vadovo 
vadžias į savo rankas; neblogai dainavo ir būtų buvęs tikras 
atradimas ne vienam geram saviveiklos ansambliui. Savo da- 
moms jis tikriausiai mokėjo kalbėti mielas kvailystes ir, rei- 
kalui esant, pabūti riteriu. 

— Jis turi begales meilužio bruožų,— kalbėjo Tereza tėvui, 
kuris taip pat sužinojo apie Hugo ir Nelijos romaną, bet manė, 
kad dėl to viena santuoka bus nutraukta ir susikurta kita— 
Jis turi begales meilužio bruožų, bet yra protingas ir gana pla- 
taus akiračio, todėl, man regis, iš tikrųjų jis tik vaidina. 

— Ne, Hugo galvoja rimtai, — pasakė tėvas. Hugo atveždavo 
jam kažkur sodininkystės ūkiuose gautų mineralinių trąšų ir 
gladiolių svogūnėlių.— Jis mane prašė sužinoti, ar Nelija anks- 
čiau neturėjusi meilužių. 

— Nė vieno,— Tereza nemelavo. Kito atsakymo tėvas iš jos 
nebūtų sulaukęs net ir tuo atveju, jeigu būtų tekę sumeluoti. 

Tereza pokalbį su tėvu atpasakojo Nelijai. Nelijai ėmė 
blizgėti akys kaip jaunai mergaitei ir skruostus nuplieskė rau- 
donis. Ji papasakojo, kad vakarais po septynių daugiau ne- 
valganti ir tikintis išsaugoti figūrą. Paskui ji užsegė šuniui 
antsnukį ir nuvažiavo į pajūrį jo dresuoti. Šuns dresavimas 
buvo tik dingstis,. nes vienintelis instruktorius buvo Hugo, ir 
vargšas gyvulėlis kantriai tupėjo pririštas prie gelbėjimo sto- 
ties. Laisvom valandėlėm Hugo išmokė jį paduoti leteną, ir 
Nelija šitą šuns sugebėjimą demonstravo Liudvigui kiekvieną 
dieną. 

— Kaip tu po pajūrio iš karto gali lįsti į lovą su Liudvi- 
gu,— nesuprato Tereza. 

— Aš juk stengiuosi to nedaryti. — apsiniaukė Nelija. 

Galėjo būti prabėgę koks pusvalandis nuo Hugo atėjimo, 
kai prie vartų prilėkė Liudvigo taksi. Liudvigas atsirakino di- 
džiuosius vartus ir įvažiavo į garažą. 

Tikriausiai Liudvigo taksi būvo sugedęs koks mažmožis, 
o jis buvęs šiame miesto pakraštyje ir todėl užvažiavęs jo pa- 
taisyti — vis greičiau, negu laukti parko avarinės tarnybos au- 
tobusiuko. 

O gal jam kilo įtarimas? Ne, negali būti. Hugo Nelijos na- 
muose gerai jeigu yra buvęs porą kartų. O gal iki šios dienos 
iš viso nėra buvęs. Nėra buvęs taip kaip šiandieną. 

Rimšų namuose triukšmo nekilo. Ką gi, Liudvigas juk inte- 
ligentiškas žmogus, ir Hugo ne koks žemakaktis — tokie žmonės 
viens kito už gerklės negriebia, nes supranta, kiek toks elgesys 
beprasmis. Plūstasi ir kimba į gerklę tiktai tie žmonių pader- 
mės atstovai, kurie išlipo iš medžių paskutiniai. 

Bus skyrybos ar ne? Tikriausiai bus, nes Liudvigas dide- 
lis savimyla. Jis nuris savo meilę Nelijai, dabar vis tiek ji 
bevertė. 

Pats kaltas. Pats žmoną išlepino. Nelijai reikia vyro su 
žvėrių tramdytojo charakteriu, tokio, kad ją kaip reikiant pa- 
šokdintų. Hugo, tas ją pašokdins — nenešios kavos į lovą ir 
nelaidys baltinių. Teisingai žmonės sako: būk bloga žmona — 
turėsi gerą vyrą. Visa gudrybė — kaip nebūti per daug blogai. 

Taksi išvažiavo taip pat netikėtai, kaip buvo atvažiavęs. 
Nelija visai rami išėjo ir uždarė vartus. 

Tereza su palengvėjimu krūptelėjo — matyt, viskas baigėsi 
gerai. Vėliau ji kone prunkštelėjo, pagalvojusi, kaip turėjo 
jaustis Nelija. Liudvigas tikriausiai sukinėjosi po garažą, ir 
Nelija spėjo Hugo kur nors paslėpti. Kaip senuose, gražiuose 
romanuose! Tereza įsivaizdavo Hugo pusnuogį stovint spintoje, 
prie krūtinės prisispaudusį drabužius, kurių nespėjo apsivilkti, 
ir stengiantis nekvėpuoti. Tačiau Liudvigas vis dėlto prieina 
ir atplėšia spintos duris. Hugo nuogas žengia iš spintos ir iš- 
kilmingai sako: 

— Aš jau seniai norėjau rimtai su jumis pakalbėti! 

Terezai ši vaizduotės sukurta scena taip patiko, kad ji pri- 
ėjo prie telefono ir paskambino: 

— Čiau, Nelija! 

— Čiau... 

— Nori, aš pas tave užbėgsiu paplepėti? 

— Gal kiek vėliau, aš jaučiuosi labai nuvargus. 

— Tada gal geriau atsigulk. 

— Ir aš taip manau. 

— Gerai manai. Tai nėra taip jau bloga. Iki! 

— Iki! 

Nelija visai sukvailėjo su tuo Hugo. Vos vos neįkliuvo ir 
vėl tuoj į lovą! Bet kaip nuostabu turbūt šitaip mylėti! 


— Jūs matėte, kada Hugo išėjo?— paklausė Alvis, žiūrė- 
damas Terezai į akis taip tvirtai, kad ji sumišo. 

— Ne, 

— O vėliau dar kas nors buvo užėjęs ar gal išėjo iš Rimšų 
namų? 

— Ne. Nemačiau. Aš juk visą laiką prie lango nesėdėjau. 

— Gal sesuo matė? 


— Nežinau. 

— Kai vakar vakare aš atvažiavau, jūs taip pat buvote 
prie lango. 

— Taip, bet nieko nemačiau nei įeinant, nei išeinant. 

Liudvigas žinojo apie iaukiamą Hugo vizitą, nugalabino jį, 
o paskui apvogė inkasatorius, kad nereikėtų bastytis be pinigų. 
Tai buvo pirmoji mintis, kuri šovė Alviui į galvą, ir jis su- 
sigėdo, nes baisiai nelogiška. Nelija juk netylėtų, jeigu Hugo 
būtų nužudytas. 

— Kokia Hugo pavardė? 

— Aš nežinau. 

— Kur jis gyvena? 

— Irgi nežinau. Paskambinkite į gelbėjimo stotį. 

— Nieko kito ir nelieka. Ar jūs Nelijos šiandien nematėt? 

— Aš jai skambinau, jos nėra namie. 

— Prašom paskambinti dar kartą! 

— Turėsite mokėti man atlyginimą, — ji priėjo prie telefo- 
no ir surinko numerį. Ragelyje ilgai skambėjo gailūs pypsė- 
jimai — Rimšų namuose niekas nėjo prie telefono. 

— Kur Nelija galėtų būti? 

Tereza patraukė pečiais. 

Alvis nuėjo prie garažo atsisveikinti su Kozindu. Kozin- 
das buvo įsimaišęs konservų dėžutėje tiršto skiedinio. Dėžutę 

jis laikė kairėje rankoje, dešinėje buvo glaistytuvas. Jo kam- 
pučiu jis beveik pjovė skiedinį po gabalėlį ir glaistė garažo 
sienos tinke esančias duobutes — jos buvo pogilės, graikiško 
riešuto dydžio. 

— Ar nereikėtų skystesnio? 

Kozindas krūptelėjo, jam ėmė trūkčioti oda palei kairę akį. 

— Aš maniau, kad jūsų jau seniai nėra! 

— Mums su Tereza prireikė telefono ir įėjome į kambarį. 

— Vargu ar skystesnis laikys. 

— Galima pamėginti pridėti daugiau gipso. 

Kozindas padėjo glaistytuvą ir dėžutę skiedinio ant žalsvo 
„Zaporožiečio“ bagažinės dangčio, nusišluostė į skudurą rankas 
ir išėjo iš garažo. 

— Ar Tereza papasakojo ką nors įdomaus? 

— Mums juk viskas įdomu. 

— Gailiuosi, kad jaunystėje nestudijavau teisės. Jūsų darbe 
nors nesikartoja kasdien vis tas pats ir tas pats. Kiekviena 
diena, taip sakant, neša ką nors nauja, netikėta. Taip, gaila... 

— Kai kurie mano kolegos gailisi studijavę teisę... Iki 
pasimatymo! 

— Viso gero! 

Kozindas palydėjo Alvį iki vartelių ir žiūrėjo,, kaip jis 
meta į Rimšų pašto dėžutę šaukimą Nelijai atvykti duoti pa- 
rodymų ir paskambinti, kai tik parsiras namo. 

Pirmiausia reikia apklausti Hugo, Nelija gali truputį pa- 
laukti. 

Šiame Juodosios jūros kurorte žiemos dar nesijautė, nors 
spalis jau baigėsi ir vidutinio klimato juostos gyventojai jau 
pirko vaikams pačiūžas ir slides, o moterys vaikščiojo ilgais 
šiltais aulinukais, kurie dar tik tik ėjo į madą. 

Čia buvo subtropikai. Čia buvo Žaliojo kyšulio botanikos 
sodas, kur žydėjo visokiausių atspalvių hortenzijos, milžiniškus 
lapus skėtė bananai, pro asfaltą kietus, aštrius ūgius kaišiojo 
bambukų stiebai, o nuo medžių krito sunokę, juodi tungo rie- 
šutai ir didžiuliai kedro kankorėžiai. 

Aplinkui viskas žaliavo, raudonavo, baltavo ir mėlynavo. 
Mėlynavo jūra, jos skaidrus, švarus vanduo. Jis buvo toks 

skaidrus, jog akmenis ir žuvis galėjai matyti kelių metrų gi- 
lumoje. Atviroje jūroje išmetę inkarus vos ne prie pat hori- 
zonto lengvai suposi dideli balti laivai, o kairiau už jų galėjai 
pastebėti miglotą žemės juostą — tai buvo Turkija. 

Jau iš toli buvo girdėti triukšmingas pietų turgus. Po mo- 
liną aikštę taukšėjo, šlepsėjo batukai, batai ir sandalai, švys- 
čiojo net basos berniuko kojelės. Nuo žemės kilo smulkios 
oranžinės dulkės, visur buvo primėtyta šiukšlių: popiergalių, 
nuorūkų, mandarinų žievelių, įpakavimo kartono gabalų ir 
obuolių graužtukų,— o žmonės prie to buvo taip pripratę, jog 
visai nekreipė dėmesio. 

Ant ilgų lentinių stalų krūvomis gulėjo visokių spalvų ir 
rūšių vynuogės. Jos buvo tokios pilnos saldžių sulčių, jog 
rodės — tuoj tuoj pačios sprogs. Virš didelių, auksinių kriaušių 
skraidė debesys širšių, bet pardavėjai ir pirkėjai jų visai ne- 
paisė. 

Siūlė savo gamybos kietus saldainius iš vynuogių sulčių 
ir graikiškų riešutų branduolių — iš išvaizdos jie buvo panašūs 
į medžiotojų dešreles. Supintos kabojo raudonųjų pipirų ankš- 
tys ir tokios pat ilgos pynės mažų, geltonų, džiovintų gėly- 
čių — jas dėjo į padažą, vartojamą su paukštiena. Šalia man- 
darinų, panašių į klusnius kareivėlius molio spalvos apsiaus- 
tukais, išdidžiai vartėsi storapilviai pomidorai — vieni dar vos 
rožinės spalvos, kiti jau -raudoni kaip ugnis. Iš perpjauto me- 
liono, į kurį buvo įbestas peilis, varvėjo tirštos sultys. Čia 
pat šalimais spurdėjo surištomis kojomis gaidys, jausdamas 
netoli vištas, ir dideliame narve šokinėjo kepsniui tinkamos 
putpelės — papjautų gyvulių ar paukščių čia niekas nepripa- 
žino. 

Šeimininkės nešėsi namo nusipirkusios paršiukus. Iš tikrųjų 
paršiukai patys ėjo, žongliruodami priekinėmis kojomis, nes 
abi paskutinės buvo pakeltos į viršų — vieną jų, vis pasukdama 
reikiama kryptimi, laikė paršiuko savininkė. Dažna moteriškė 
kitoje rankoje nešėsi didelį turgaus krepšį arba regztę ir su 
visu savo turtu vikriai nardė tarp automobilių eilių, kurie ju- 
dėjo siauromis gatvelėmis palei turgų. Paršiukai kartkartėm 
sužviegdavo lyg susišaukdami. 

Vyno turguje buvo tyliau, čia nors išsiskirdavo balsai par- 
davėjų, kviečiančių po savo stoginėm, kuriomis buvo apsta- 
tyta nemažą aikštė: 

— Cinandali! 

— Gurdžani! 

— Celikouri! 

— Tibani! 

— Chvančkara! 

— Saperavi! 

— Mcvane! 

Bet pirko beveik vien atvykėliai. Vietos gyventojai arba 
turėjo namuose savo vyno, arba pirkosi tokio, kurį valsty- 
binės vyno daryklos buvo supilsčiusios į butelius ir kurio ko- 
kybę garantavo standartai. 

Su tikru džiaugsmu žiūrėdamas į visą šį margą turgų ir 
klausydamasis gyvos, nors ir nesuprantamos kalbos, pro minią 
yrėsi aukštas žmogus. Jis buvo tinkliniais marškiniais, šiaudine 
skrybėle, kad negautų saulės smūgio, o rankoje laikė nedidelį, 
bet sunkų sakvojažą — atvykėlis, matyt, nespėjo įsitaisyti vieš- 
butyje. Jo akys dar nebuvo apsipratusios su ryškia šviesa, 
jis tankiai mirkčiojo, ašarojo. 

Žmogus praėjo pro prekiautoją mediniais žaisliukais, kuris 
vietoj čiulptukų pardavinėjo panašius į pypkę daikčiukus,— 
į jų galvutes galima įdėti ką nors saldaus, — ir užsidarė stikli- 
nėje telefono automato būdelėje. Išsitraukęs užrašų knygelę, 
surinko reikiamą numerį. Sakvojažo jis nepasikabino ant tam 
tikslui pritaisyto kablio po aparatu, bet ir kalbėdamas laikė 
rankoje. 

— Klausau! — atsiliepė jaunos moters balsas. 

— Prašom pakviesti Anzorą Aguliją. 

— O kas klausia?— Balsas buvo labai simpatingas. Matyt, 
duktė, pamanė skambintojas. 

— Čia vienas kolega iš Rygos. 

— Draugo Agulijos nėra namie. Jūs galėtumėte... 

—- Atleiskite... Aš kalbu su panele Agulija? 

— Ne. 

— Cilda? 

— Ne, šeimininkai visi išėję, aš esu namų darbininkė. 

— Ar jūs man neduotumėt jo darbo telefono numerio? Aš 
skambinau, senasis pasikeitęs, 0 naujo aš... 

— Draugas Agulija vėliausiai po pusvalandžio bus namie. 
Jūs galėtumėt palaukti pas mus. Jūs žinote mūsų adresą? 

— Taip. 

— Tai aš jūsų laukiu. 

— Ačiū už malonų kvietimą. Aš geriau apžiūrėsiu miestą 
ir paskambinsiu vėliau. 

— Kaip norite. Iki pasimatymo! 

— Iki pasimatymo! 

Romualdas Saško nusprendė nueiti iki jūros. Jis apytikriai 
žinojo, kurion pusėn eiti, todėl neklausęs kelio pasuko į arti- 
miausią skersgatvį, vedantį jūros link, ir atsidūrė prie namo, 
virš kurio arkos plevėsavo raudona vėliava su baltu pusmėnuliu 
ir žvaigžde — tai buvo Turkijos atstovybė. 

Romualdas Saško perėmė sakvojažą į kitą ranką ir nuėjo 
toliau. Netrukus jis stovėjo ant panašaus į pylimą jūros kran- 
to. Apačioje, akmenuotame pliaže, ant lentinių gultų gulėjo 
poilsiautojai su ryškiais maudymosi kostiumais, toliau, dešinėje, 
maudėsi, o dar toliau, ant didelių betono bangolaužių, buvo su- 
sigrūdę daug apsirengusių žmonių. Aplink bangolaužius, sek- 
liojoje kranto pusėje, braidė vyrai ir berniūkščiai, garsiai šū- 
kaliojo ir mostagavo rankomis. Marškiniais ir tinklo atraižomis 
jie gaudė mažas, panašias į kilkes žuvytes ir pylė į kibirus 
sūdyti. 

Tai buvo ančiuviai, kuriuos ilgas jūros vėjas buvo pripla- 
kęs prie kranto. Atrodė, tarsi vandeny plakasi pilkas šydas, 
žuvytės plaukiojo viena prie pat kitos, būriai buvo milžiniški 
ir visą laiką keitė formą — tarpais jie panėšėjo į cepelinus, 
tarpais atrodė kaip didžiulis aštuonkojis su čiuptuvais, tarpais 
viskas susiveldavo į kamuolį. Paskui ančiuvius lėkė stauridės 
bei skumbrės. Skumbrės plaukiojo nedidelėm disciplinuotom 
eskadrilėm. Nutykojusios jos žaibiškai puldavo didelį ančiuvių 
būrį, atskirdavo nuo jo dvidešimt ar trisdešimt žuvyčių, ir po 
kelių sekundžių tik jų žvyneliai grimzdavo gilyn, o eskadrilė 
rengdavosi naujam puolimui. 

Susigrūdę lyg tramvajuje, ant bangolaužių stovėjo žvejai 
su primityviais žūklės įrankiais, dauguma jų, matyt, žūklau- 
davo nebent tokiomis retomis dienomis, kai galėjai tikėtis gero 
laimikio. Kai ančiuvių būrys priplaukė prie pat kranto, žmonės 
juos ėmė semti kepurėmis ir pylė smulkias žuveles sau po 
kojų ant betono, kur jos nuo didelio karščio beveik tuoj pat 
žūdavo. Tai buvo jaukas. Negyvas, net sudžiūvusias jas vėrė 
ant didelių kabliukų. Beveik tuoj užmetus tekdavo užkirsti, ir 

kokia nors skumbrė ar stauridė suspurdėdavo žuvautojo ran- 
kose — mažosios tunų giminaitės rydavo viską, kas tik judėjo. 

Laimikį nešdavosi aukštose vytelių pintinėse su dviem ran- 
kenomis, ir po kelių valandų turguje jau pardavinėdavo keptas 
ir rūkytas žuvis. 

Romualdui šis miestas patiko dėl jo neįprastumo, jam čia 
kiekvienas įvykis atrodė lyg teatre. Čia civilizacija dar ne- 
buvo žmonių visai nugludinusi kaip jūra gargždo. 

„Kodėl aš negalėčiau namo nusipirkti čia? — pagalvojo jis.— 
Man čia egzotikos užtektų dar keleriems metams. Per tą laiką 
namas pabrangtų — liaudis soti ir apsirengusi, vis daugiau Žžmo- 
nių ims galvoti apie automobilius ir vilas, jei man per tą laiką 
čia nusibos, galėsiu pelningai namą parduoti ir išvažiuoti atgal 
į Rygą. Čia niekas manęs pirštais nebadytų ir nekamantinėtų, 
iš kur pinigai. Anzoras Agulija — didelis žmogus, gal dabar jis 
dar aukščiau sėdi, o čia į aukštus valdininkus žiūrima vos ne 
pamaldžiai. Taip, kodėl aš negalėčiau namo nusipirkti čia ir 
kuo ramiausiai leisti savo dienas? Susirasiu sau kokį darbelį — 
ir baigta. Pavyzdžiui, fotografuosiu. Įsitrauksiu, siuntinėsiu nuo- 
traukas į parodas, gal net pasidarysiu žymus. Šitiek metų plė- 
šiausi savęs negailėdamas!" 

Taip svajodamas Romualdas priėjo lengvą faneros paviljoną 
su terasa, kurią buvo apsivijusios laukinės vynuogės ir iš kur 
sklido keptos avienos kvapas. 

Už paviljono buvo telefonas automatas. Romualdas susirado 
dvikapeikį. Anzoro Agulijos bute atsiliepė tas pats malonus 
moters balsas: 

— Ak, kolega iš Rygos? 

— Taip, aš... 

— Draugo Agulijos dar nėra, bet jūs jau galite eiti čionai, 
padėsite man prastumti laiką... Šaldytuve yra puikaus vyno... 

— Aš pagalvosiu. Iki pasimatymo! 

— Iki pasimatymo! 

Viliojantis pasiūlymas, po velnių! Namų darbininkė... Ka- 
žin, Agulijos žmona nieko nenujaučia? Ji, aišku, jau sena, gal 
ir nenori nujausti. Namų darbininkė... Įdomu, kiek šimtų per 
mėnesį jai moka? Reikės ir man pasiieškoti namų darbininkės, 
jeigu čia tokia mada! Tikrai, nėra ko trenktis atgal į Rygą, 
tiktai parūpinsiu berniukui pinigų, kad jis gautų „palikimą“, 
to namo antrą aukštą už septynis tūkstančius — vis tiek galų 

gale jam liks. Viskas liks jam. Gerai, kad nors turiu kam pa- 
likti. Tiktai reikia jį prigriebti, kad baigtų institutą — dabar 
be diplomo nieko daug nepasieksi. 

Keptos mėsos Kvapas jį įviliojo į terasą. Prie įėjimo jis dar 
akimirką svarstė. Gal užeiti pas tą namų darbininkę? Ir vis 
dėlto jis nusprendė neiti. Ko gero, Agulija supyks, pamatęs 
juos kartu, — pietiečiai karšto kraujo ir pavydūs. Agulijos pa- 
lankumas jam dabar nepalyginamai svarbesnis negu namų dar- 
bininkės, gal laikui bėgant aplinkybės ir pasikeis, jeigu jis čia 
apsigyvens. 

Paviljone triūsė tik vienas ūsuotas vyriškis juoda liemene, 
bet viską spėdavo, tik indų nuo stalų nerinkdavo. Jis dirbo 
kaip ekvilibristas. Atrodė, kad viena ranka jis trauko vyno 
butelių kamščius ir paduoda stiklines, antra lupa agurkus ir 
pjausto pomidorus — salotas gamino klientų „akyse, — trečia sie- 
kia pinigų, o ketvirta varto iešmus su šašlykais, kurie čirškė- 
jo anglies keptuvėje jam už nugaros. Be to, jis dar spėja pri- 
pjaustyti svogūnų ir apšlakstyti vyno actu, užgesinti anglių 
keptuvėn įšokusią liepsnelę, užberti ant salotų smulkintų pet- 
ražolių ir maltų pipirų, sudėti šašlyką į lėkšteles, pašlakstyti 
granatų sultimis, išbarti indų nurinkėją, kad per lėtai sukasi, 
ir palinkėti svečiui geros sveikatos ir apetito. 

Romualdas užsisakė pusę butelio vyno, šašlyką ir salotų. 
Lėkštelių ėjo du kartus, nes nenorėjo palikti sakvojažo prie 
stalo. Saško jį nešiojosi rankoje. 

Šašlykas iš. tikrųjų buvo toks, koks ir turi būti — minkš- 
tas ir sultingas. Romualdas neatsiminė, kada su tokiu pasigar- 
džiavimu buvo valgęs. Kiek metų praėjo nuo to laiko ir kur 
tai buvo? Ne, neprisimena... Niekaip negali prisiminti... Da- 
bar jis taip valgys dažnai, ateis čionai pietauti. Tarnybos jam 
nebeduos, na ir nereikia. Jis mėgausis gyvenimu. Velniop visi 
prezidiumai ir paklusniai nuleistos galvos susirinkimuose! Jam 
gana! 

Jis aiškiai žinojo, kad pirksis namą čia. 

Vynas lėtai ir atsargiai kilo į galvą. 

Kiek čia būtų galima prašyti už gramą aukso? Tikriausiai — 
dešimt, tada bus matyti. Kokį kilogramą reikia parduoti, o už 
kitus jau prašyti brangiau. O jis, kvailys, Rygoje norėjo ati- 
duoti Žiurkai už šešis! x 

Nusišluostęš sėrvetėle lūpas ir nusilenkęs šeimininkui, Ro- 
mualdas Saško nuėjo dar kartą paskambinti: 

— Alio,— vėl atsiliepė malonusis moters balsas.— Draugas 
iš Rygos? Anzoras Agulija jau namuose, tik aš negaliu jo pa- 
kviesti prie telefono, jis vonioje. Taip, aš apie jus pasakiau, 
jis labai nudžiugo ir sakė, kad jūs tuoj pat važiuotumėt čionai. 
Iki pasimatymo! 

— Iki pasimatymo! 

Žinoma, Anzoras Agulija labai džiaugsis mane pamatęs— 
sumurmėjo sau Romualdas. Jis ir sau kišenes prisikimš mano 
sąskaita! 

Tai buvo likimo ironija, kad malonaus balso moteris kal- 
bėjo apie vonią. Anzoras Agulija tuo metu iš tikrųjų rengėsi 
maudytis — jį varė į kalėjimo pirtį Jau mėnuo, kai jis buvo 
areštuotas ir jo bute buvo operatyvinės milicijos grupės pa- 
sala. Malonaus balso moteris buvo milicijos kapitonė Čelidzė, 
ir šios sirenos suokimas per telefoną įviliojo į spąstus ne vieną 
valiutos supirkinėtoją ir pardavinėtoją. 

Prieš savaitę šventųjų keliauninkų į „aukso Meką“ srautas 
išseko, ir vyresnybė nusprendė pasalą atšaukti. Ji, atrodė, ne- 
bereikalinga, nes visa juodoji rinka tik ir kalbėjo apie Anzoro 
Agulijos tragišką žlugimą. Visus ėmė baimė dėl jų pačių li- 
kimo, nes Anzoras Agulija tarnyboje jau buvo pakeltas vos 
ne į dievų luomą. Jeigu milicija rizikuoja suimti tokius žmo- 
nes, tai ką jau kalbėti apie paprastus žmonelius, be ypatingo 
užnugario? 

— Užplombuosim šitą butą,— pasakė majoras. 

Kapitonė Čelidzė užprotestavo, nors jai budėti Agulijos 
bute buvo gana keblu — du kartus per dieną ji bėgdavo namo 
maitinti kūdikio. 

— Aš tikiuosi, jog visose kitose respublikose dar niekas 
nežino... 

— Na gerai, dar savaitę, — pagaliau nusileido majoras. 

Ketvirtą savaitės dieną į spąstus, sunkiai tempdamas sakvo- 
jažą ir neišleisdamas jo iš rankų, atėjo žmogus su pensne. 

— Ramybė jūsų namams! — Romualdas Saško pasisveikino 
su kapitone Čelidze, kuri buvo apsivilkusi paprasta suknele. 


„Jos balsas daug gražesnis negu ji pati, gal Anzoras iš 
tikrųjų ją samdo tik kaip virėją ir ateinančią darbininkę?“ 

— Aš ištroškęs kaip keliautojas dykumoje,— pasakė Romu- 
aldas. 

— Kachetijos?— Čelidzė išėmė iš bufeto aukštą krištolo 
taurę. 

— Mielai. 

Vynas buvo labai skaidrus ir net truputį žaižaravo. Pasku- 
tinė taurė vyno jo gyvenime... 

Ryškiai nudažytas gelbėjimo stoties namelis buvo tarsi įbri- 
dęs į jūrą ir pasistiebęs ant pirštų galų. Toks įspūdis susidarė 
todėl, kad antras aukštas buvo daug žemesnis už pirmą ir pa- 
našus į ištemptą kaklą; ten buvo stebėtojo kambarėlis su pla- 
čiais šviesiais langais į visas puses. 

Namelis buvo pastatytas ant betono polių, ir apatinio aukš- 
to kambariuose girdėjosi, kaip po grindimis teškenasi bangos. 
Į namelį vedė paprastų lentų tiltelis, prie kurio buvo pririš- 
tos irklinės valtys ir baltas, grakštus kaip žuvėdra kateris. 

Valtys zulinosi viena į kitą šonais ir kartkartėmis dunkste- 
lėdavo. Atsisėdęs ant katerio priekio, atsukto į jūros pusę, įde- 
gęs iki pusės nuogas motoristas kilojo trumpoką meškerykotį. 
Šalia stovėjo kibiras, matyt, sužvejotoms žuvims. 

Nors buvo vasara ir pliaže klegėjo didžiausia minia, iki 
gelbėjimo stoties atlėkė tiktai: „Skubus foto! Skubus foto! Kam 
dar skubaus foto?“ 

Fotografas, kuris sukinėjosi apie panašią į molbertą lentą 
su fotografijų pavyzdžiais, turėjo kaip reta šaižų balsą, iš mi- 
nios šurmulio jis pasigirsdavo lyg gylio zvimbimas iš uodų 
debesies zyzimo. 

Prieškambaryje už stalo skaitė knygą jaunutė medicinos 
sesuo. Galėjai matyti, kad ir ji tokia pat rudai įdegusi kaip 
vaikinas katerio gale ir kad po baltu chalatu dėvi tik gėlėtą 
maudymosi kostiumėlį. 

Įėjus Alviui ji susiveržė chalato dirželį, kad jis nepama- 
tytų per daug, ir padėjo knygą ant stalo. Visa jos esybė smal- 
siai sukluso. 

— Kur aš galėčiau rasti viršininką?— Alvis perskaitė at- 
verstoje knygoje kažkokią lotynišką paantraštę ,,Laryngitis 
acuta'“. Matyt, mergina studijavo. 

— Jis viršuje,— mostelėjo ji į laiptus šalia durų. 

Viršininkas sėdėjo sukamojoje kėdėje atsigręžęs į jūrą ir 
laikė ant kelių stiprius žiūronus. Sprendžiant pagal amžių ir 
jūrininko uniformą be ženklų bei kalbą, kurioje maišėsi vir- 
šininko gaidelės ir geraširdiškumas, jis buvo atsargos mičmanas. 

Iš pradžių jis taip pažiūrėjo į Alvį, tarsi šis būtų atėjęs 
vogti bent jau valdinių virvių. 

Kai Alvis prisistatė, gelbėjimo tarnybos viršininkas šiek 
tiek suminkštėjo. 

Hugo Langermaniu iš esmės esąs patenkintas. Į darbą at- 
einąs laiku, inventorių saugąs, geriąs su saiku, tiktai per daug 
painiojasi su moterimis. Vakarais kai budi, viena visada šlepsi 
po kambarį. Pinigus leidžia taupiai, nes čia ir atlyginimas toks 
tik pusiau vyriškas. Anksčiau, prieš penketą metų, jis gyvenęs 
plačiai. 

— Iš ko jūs apie tai sprendžiate? 

— Iš visko. Iš to, kaip rengiasi, ar kavinėje jis moka už 
damą, ar dama moka už jį. Tuomet visada mokėdavo jis. 
O vienąkart prieš atlyginimą... Rytą visi kartu negalėjome su- 
rinkti dvidešimties rublių, jis taip pat neturėjo. Tikrai netu- 
rėjo. Nusprendėme palaukti, kol kasininkė atveš atlyginimus. 
Tačiau po pusvalandžio jis užlipa pas mane ir deda ant stalo 
šimtinę vienoje vietoje... 

— Gal pasiėmė iš taupomosios kasos? 

— Gal. Koks skirtumas? Iš tokio atlyginimo nesutaupysi! 

— Ar jis kada nors apie savo taupomąją knygelę yra kal- 
bėjęs? 

— Neteko girdėti. Kodėl jūs juo domitės? 

— Vyresnybė įsakė. 

Atsargos mičmanas linktelėjo, kad suprato. Dievui jis bu- 
vo abejingas, viršininkams — ne. Net jeigu jie svetimi. 

Medicinos personalo atstovė apatiniame aukšte jau buvo 
perskaičiusi iki skyriaus ,„Oedema glottidis“. 

Ji čia dirbanti tik antrą sezoną, darbas normalus ir mo- 
kytis laiko užtenka. Hugo Langermanis? Kaip kolegai negalinti 
nieko prikišti — paslaugus... Na ir apskritai be priekaišto. 
Tiktai bjauru, kad jis gyvena moterų sąskaita. Nusitveria ko- 
kią pernokusią poilsiautoją su storesne pinigine ir melžia. Per- 
nai vasarą beveik prasigėręs. Šiais metais poilsiautojų. nesi- 
vaikąs, šįmet jis kažkur pastvėręs gana simpatingą, apvalainą 

poniutę su šunimi. Ji važinėjanti čionai kas antrą dieną ir šunį 
pririšanti prie lieptelio. Šuns vardas Džerijas, bet kuo vardu 
poniutė, ji nežinanti. Draugai? Taip, turi vieną draugą. Dirba 
kažkur apželdinimo kontoroje ir, matyt, vagia gladiolių svo- 
gūnėlius — retkarčiais ir prasčiausios rūšies, juos net sunku 
iškišti. Paskutinį kartą už pusę litro atidavęs visą maišelį. 
Toks avinėlis, kuris giriasi pirksiąs automobilį. Šią vasarą bu- 
vęs tik vieną kartą, pasidaręs apvalesnis, solidesnis, atkutęs. 
Atėjęs su dviem buteliais gero vyno ir gėlyte. Žiemą su žmona 
persikėlęs kažkur į Vidžemę, dirbąs sodininko padėjėju, agitavo 
ir Hugo važiuoti. 

— Ar šįmet dažnai čia ateidavo jo pažįstami? 

— Kokius du ar tris kartus mačiau. Nuo to laiko, kai pra- 
sidėjo romanas su šita šuns poniute, jokios kitos čia nebuvo 
atsivedęs. 

— Aš turiu galvoje vyriškosios giminės pažįstamus. 

-— Ne, nėra buvę.— Bet staiga prisiminusi ji prikando apa- 
tinę lūpą.— Buvo vienas tipas. Anksti pavasarį. 


Pajūryje žmonės dar vaikščiojo su paltais ir kepurėm, nors 
jau seniai nebebuvo nei sniego, tik kopų pakrūmėse dar ma- 
tėsi žemėto, pajuodavusio ledo lopai. Vaikinai taisė per žiemą 
apgadintą tiltelį, stenėdami vilko per smėlį ir leido į vandenį 
irklines valtis. Viršininkas ištisom dienom lakstė po sandė- 
lius, plėšė ir vežė čionai gelbėjimo ratus, akvalangų balionus, 
manometrus, lengvą narų aprangą, pakulas valtims kamšyti 
ir dar dešimtis kitų smulkių, bet labai reikalingų daiktų — gel- 
bėjimo stotis tvarkėsi didžiajam sezonui. 

Kol viršininko nebūdavo, vyriausiasis tvarkdarys likdavo 
Hugo Langermanis, nes jis iš tikrųjų geriausiai iš visų išmanė, 
kas ir kaip daroma. 

Seselė tvarkė savo medicinos įrankius ir vaistinėlę, kai ją 
užkalbino žemas, šiurkštus balsas: 

— Labas, gražuole! 

Duryse stovėjo vidutinio ūgio, gal keturiasdešimties metų 
vyras ir begėdiškai žiūrėjo į jos mini drabužio neuždengtas 
kojas. Jo žvilgsnis tarytum lipo prie odos ir gėrėsi į ją. 

— Ar pas jus dirba toks tipas, vardu Hugo;— iš veido jis 
atrodė lyg debilas, lyg šiaip riboto proto. 

Nors jo veidas buvo lygiai nuskustas, vis tiek atrodė neva- 
lyvas. Avėjo auliniais odiniais batais, į kuriuos buvo sukištos 
paprastos kelnės, vilkėjo geros medžiagos švarku, bet sulamdytu 
ir sukirptu pagal seną modelį, kurie jau seniai parduodami 
nukainotų prekių parduotuvėse; po švarku mėlyno šilko marš- 
kiniai su užtrauktuku. Kalbėdamas jis rodė auksinius dantis. 

— Jis kažkur lauke. 

— Och, bobelė! — Atkarusis subjektas pliaukštelėjo delnu 
per batų aulą ir išėjo ieškoti Hugo. Atrodo, jis manė esąs labai 
patrauklus. 

Seselė nustebo, kad Hugo iš viso leidžiasi su tokiais į kal- 
bas, bet jis šitą tipą net įsivedė į savo kambarį. Iš viso pokal- 
bio seselė girdėjo tiktai svečio šūkčiojimus. Nors ji gerai mo- 
kėjo rusiškai, daugelis žodžių buvo visai nesuprantami: „ie- 
nia“, „pinč“, „pontaliga“, „škary“ ir dar kiti. Beveik po kas 
antro, kas trečio žodžio dundėjo ,sunkiasvoriai“— reikia mintį 
pabrėžti. Juos kalbėtojas trinkteldavo iškilmingai, lyg ant- 
spaudus. 


— Apie ką jie kalbėjosi? — susidomėjęs paklausė Alvis. 

— Nežinau. Nesupratau. 

— Hugo suprato, ko tas iš jo nori? 

— Nežinau. Matyt, daug ko nesuprato, nes keletą kartų 
prašė paaiškinti. 

— Ar po lankytojo vizito Hugo neatrodė prislėgtas? 

— Ne, greičiau linksmas. 

— Jūs jo nepaklausėte, kas tas naujasis draugas? 

-— Jis kažkaip išsisuko. 

— Ar tas subjektas daugiau nebėpasirodė? 

— Nesu mačiusi, tikriausiai ne. Man kitų pamainų mergaitės 
būtų papasakojusios. 

— Ar jis neturėjo kokios nors ypatingos žymės? 

— Rankos. Jos buvo pačios bjauriausios. Trumpais apgrauž- 
tais nagais ir beveik visos ištatuiruotos. Viršutinėje vienos 
plaštakos pusėje saulė kaip ežys, kitoje — moters galva. Ant 
vienos rankos pirštų ištatuiruoti žiedai, ant kitos — raidės. 

— Kokios? 

— Neprisimenu. Aš net neperskaičiau. 

Alvis dar klausinėjo gal dešimt minučių, bet nieko naujo 
nesužinojo, mergina nieko daugiau negalėjo pasakyti, o katerio 

motoristas buvo pradėjęs dirbti gelbėjimo stotyje tik prieš 
savaitę. Jis stebėjosi, kad su balinės kandies lerva pavyko 
sugauti syką. Žuvis, kurią jis parodė, buvo graži ir standi. 
Todėl jis uždengė kibirą, kad neiššoktų.« 


Juris Garančas pietavo. Tai buvo kažkoks visai proziškas 
rūsys po viena iš daugelio gamybos valdybų. Valgykloje buvo 
tik keli staliukai, nešvarius indus reikėdavo nurinkti patiems 
lankytojams. Užtat čia maitino geriau negu pakenčiamai, ir 
patiems valdybos darbuotojams būtų likęs vien džiovintų vaisių 
kompotas, jeigu prie durų nebūtų pastatę budinčio, kuris iki 
trečios valandos pašalinių neįleisdavo. 

Kadangi aplinkinių įstaigų darbuotojai pietų taip ilgai ne- 
galėdavo laukti, po trečios valandos čia paprastai būdavo tuš- 
čia ir tylu. Juris jau sėdosi prie staliuko, kai įėjo dar kažkoks 
pagyvenęs vyriškis — šiuo metu jie buvo vieninteliai valgy- 
tojai. 

Juris srėbė sočią žirnių sriubą su lašinukais ir galvojo, 
ką daryti toliau. Iš pradžių jis nuvyks į valdybą ir išsiųs tar- 
nybines telegramas laikrodininko draugams. Ne tiesiog drau- 
gams, bet vidaus reikalų skyriams tų rajonų, kur tie draugai 
gyvena. Duršis tikrai — gali, aišku, būti, kad jis iš anksto 
iki smulkmenų apgalvojo kiekvieną savo žingsnį, tačiau prak- 
tika rodo, kad taip retai būna, — Duršis tikrai pasistengs kur 
nors įleisti šaknis. Bet pirmiausia jis rinksis tinkamą vietą. 
Todėl turės važinėti. Sprendžiant iš gautų žinių, Duršis pro- 
tingas žmogus. Tokių sugauti būtų beveik neįmanoma, jeigu 
jie nesuvoktų, kas jų laukia už padarytą nusikaltimą, bet, 
laimė, jie tai puikiausiai suvokia ir todėl netrukus ima veikti 
ir savisaugos instinktas. Tai nervingas instinktas, blaivus protas 
jam nebe sąjungininkas, o priešas. Dažniausiai tokius žmones 
kurį laiką gelbsti kvailystė. Jie padaro kokią nors kolosalią 
kvailystę, bet neįkliūna, nes kvailystės neapskaičiuosi, krimi- 
nalinės paieškos skyriuje kvailų nusikaltėlio žingsnių nenu- 
matysi, bet niekam nepasiseka dukart ištraukti laimingo bi- 
lieto. 

— Ar galima? 

— Prašom,— Juris patraukė arčiau savo lėkštes. Galėjo 
atsisėsti ir prie kito staliuko, visi laisvi! 

Kol dar nėra jokių komplikacijų, laikrodininko instinktai 
paklūsta protui. Todėl“ jis vengs viešbučių, įtartinų kompani- 
jų, per kurias gali patekti į miliciją. Bet gyventi kur nors 
reikia. Taigi draugai. Duršis juk nenumano, kad jis, Juris, gavo 
jo už respublikos ribų gyvenančių draugų adresus. O tikriausiai 
visų ir nėra gavęs. Tiesiog taip laimingai pasitaikė, kad ir 
šituos adresus pavyko gauti! 

Duršis ruošęsis vesti kažkokią merginą, jie gyvenę kartu, 
bet vėliau kažkodėl išsiskyrę. Kartu su savo knygomis ji ne- 
tyčia buvo pasiėmusi ir keletą Duršiui atsiųstų laiškų. Tai buvo 
prieš keletą metų, bet ji laiškų nebuvo įmetusi į krosnį. Gal 
saugojo atminimui? Merginos adresą Juriui pasakė vienas laik- 
rodininko kolega. 


Jurio stalo kaimynas pjaustė karbonadą dideliais kąsniais 
ir kramtė nemaloniai čepsėdamas. 

— Kas jums?— staiga jis šūktelėjo, pamatęs, kaip Juris už- 
simerkė ir susiūbavo. 

Juris atsistojo ir kaip apdujęs išėjo pro duris. Po valan- 
dos Juris Garančas dar truputį apkvaitęs įsiveržė į Konrado 
kabinetą ir krito į kėdę. 

— Jis rankoje turi jokerį ar kozirių tūzą,— pasakė Alvis 
Konradui.— Žiūrėkite, kaip spindi jo veidas! 

— Kvailybei savo mes giedam giesmę! — Juris padėjo Kon- 
radui ant stalo popieriaus lapą, kuriame buvo užrašytos kelios 
eilutės: 


„Duršis Aleksandras, Ludolfo sūnus, laikrodininkas, neve- 
dęs, dvidešimt aštuonerių metų. 
Š. m. birželio 14 d. išankstinėje kasoje įsigijo bilietą rei- 
sui Nr. 8141 Ryga— Kazanė. 
Š. m. birželio 28 d. 17.00 val. išėjo iš savo buto Muceniekų 
gatvėje. 
Š. m. birželio 28 d. 17.30 val. sėdo į lėktuvą. 
Š. m. birželio 28 d. 18.35 val. padarytame nusikaltime, va- 
dinasi, dalyvauti negalėjo. 
Š. m. birželio 29 d. Duršio A. L. buvimo vieta nežinoma. 
Kriminalinės paieškos inspektorius 
vyr. leitenantas J. Garančas." 

— Tikiuosi, kolegos nebandys man įkalbėti, kad žmogžudys 
Duršis A. L. išsiuntė savo antrininką į Adlerį, norėdamas tu- 
rėti alibi ir be baimės pulti inkasatcrių? 

— Ne, kolegos tau šitaip nesakys,— Konradas suraukė kaktą 
ir siekė pypkės.— Čia visus laurus jau yra nuskynęs maršalas 
Montgomeris. 

— Apie tai aš nieko nesu girdėjęs. 

— Maršalas Montgomeris išsiuntė savo antrininką inspek- 
tuoti kariuomenės į Šiaurės Afriką ir šitaip užmigdė vokiečių 
budrumą, kad sąjungininkai galėtų išlaipinti desantą Europoje. 

— Antrininką matė Golubovskis,— pasakė Alvis. 

- Vienas liudininkas ne dievai žino kas... Gal tai vaiz- 
duotės padarinys, gal akių apgaulė, gal... Galimybių visada 
dešimt kartų daugiau, negu reikia... 


Į Hugo Langermanio butą Juris su Alviu ėjo drauge. Buvo 
jau pavakarė, dabar labiau svilino per dieną įkaitę grindinio 
akmenys negu saulė. Mieste buvo tvanku. Kas tik galėjo, bė- 
go iš jo. 

— Aš pasijutau neregėtas kvailys,— pasakojo Juris.— Juk 
man nuo to ir reikėjo pradėti — patikrinti, kur išvyko laikro- 
dininkas. Doram žmogui juk nereikia išgalvoti svetimos pa- 
vardės, doras žmogus eina į aerouosto kasą ir pasisako savąją. 
Aišku, kad jis skris lėktuvu, nes kelias tolimas ir traukinyje 
praleistos dienos faktiškai nueina niekais. Jo, matyt, velniškai 
raudoni plaukai, nes lėktuvo stiuardesė jį prisiminė iš karto. 
Iš plaukų ir iš didžiulės kuprinės. Jis juokavęs,-kad vežasi su 
savim patalus, nes ant uolų esą kieta gulėti. 

Apžiūrėję namą, kuriame gyveno Hugo Langermanis, iš 
lauko pusės, jie užlipo laiptais į viršų. Beldėsi veltui, niekas 
neatidarė. Jie paskambino prie gretimo buto durų. 

Ne; joks aukso gabalas tas Hugo nesąs. Anksčiau pas jį 
šokėjai šiūruodavo kojomis iki pat ryto. Tuomet ateidavę ir 
vaikinų, ir merginų, o dabar gal jau koks penketas metų. tik 
moterys. 

— Nevedęs, ką tu tokiam padarysi? Bet visada solidus. 
Jeigu pamatys ant laiptų su skalbinių ryšuliu ar bulvių krep- 
šiu, tuoj ima ir neša į viršų. Ir šiaip paslaugus. Ir jeigu sko- 
linasi pinigų, visuomet atiduoda laiku, nors pačiam su pinigais 
striuka. Jis čia pavasarį buvo priėmęs dar nuomininką, kuris 

jį kaip reikiant apvogė. Buvo čia toks išsitatuiravęs katorgi- 
ninkas, švaistėsi triaukščiais po kiekvieno sakinio. Su auksi- 
niais dantimis. Jis girtuokliavo čia kokią savaitę. Vieną kartą, 
kol Hugo buvo darbe, atsivarė sunkvežimį ir krovėjus. Viską 
iš buto išnešė švariai, tiktai užuolaidų strypai buvo palikę — 
pati savo akimis mačiau. Mūsų akyse išnešė. Sakė, mes, senoji, 
dabar su Hugo kaip grafai gyvensime. Šitą „barachlo“ į „skup- 
ką“, pirksim juodas lakuotas sekcijas. Nesi mačiusi? Viskas 
vieno aukso ir perlamutro! Kaip išėjo, taip ir pražuvo. Ko 
gero, dabar jau sėdi! Jis ne iš tų, kurie gali gyventi tarp 
žmonių! Net paskutinį drabužį išnešė! Ir radiją, ir tą... na, 
tą... magnetofoną... Viską švariai... Hugo visas drebėjo, bet 
paskui greičiausiai ranka numojo — kad nėra, tai ir nereikia! 
Greičiau bus nauji baldai. Turbūt niekam ir nepranešė. Kartais 
Hugo būna per didelis geraširdis. Kitas iš tokio valkatos savo 
turtą plėšte išplėštų. Ne, namuose Hugo nebuvęs. Gal tik va- 
kar dieną. Aš būčiau girdėjusi vaikštant, dabar tuščiame bute 
žingsniai skardžiai aidi. Jo toks darbas — kai išeina, tai visai 
parai. 

Alvis ten pat laiptinėje parašė Hugo Langermaniui šaukimą 
atvykti rytoj rytą į kriminalinės paieškos skyrių pas pulki- 
ninką Ulfą ir įmetė į pašto dėžutę. 

— Sprendžiant iš elgesio ir leksikono, šitas buto nuomi- 
ninkas ir bus tas tikrasis, — pasakė Juris, kai jie išėjo į gat- 
vę.— Išsipustęs Hugo Langermanis ir šitoks niekšas. :. Ar šitai 
tau nekelia tam tikrų įtarimų? 

Jie sustojo troleibuso stotelėje. Ką tik pasibaigė seansas, — 
kino teatras buvo už kampo, — ir žmonės iš karto užtvindė visą 
gatvę. Galinga bebaimė jų kolona ėjo tiesiai per gatvę, visai 
nepaisydama automobilių, o tie beviltiškai signalizavo. 

— [tarimų kelia... Tuos žmones sieja ne tarpusavio simpa- 
tija, juos sieja kažkas kita... Bet profesionalai niekada nelįs 
ten, kur gresia pavojus būti pakartiems, jie per daug save 
myli... Ir suma tokiems per didelė. Aštuoniasdešimt tūkstan- 
čių... Geriausiu atveju savo laimikį jie šimtais skaičiuoja. 
Teisybė? 

— Nėra taisyklės be išimties. 

— Taip juk viską galima įrodyti. — Alvis valandėlę patylė- 
jo, paskui pridūrė:— Rytoj reikėtų išsiaiškinti, kas per vienas 
tas tipas. 

-— Aš apsiimu tai padaryti per valandą. Baldai bus nuvežti 
į artimiausią baldų supirkimo punktą, magnetofonas į artimiau- 
sią... 

— Sprendžiant iš drabužių, jis ne vietinis. 

— Gal ir ne vietinis, bet čia paleistas. 

— Rytoj sužinosim. 

Lėtai atvažiavo troleibusas. Alvis likosi stovėti prie užpa- 
kalinių durų, nes jam iki namų buvo tik pora stotelių. 

Temo. 


TREČIOJI DIENA 


Vasia Katinas, pagal vagių pasaulio titulą „laužtuvu apsi- 
juosęs“, o pagal mėlynojo kraujo aristokratų kilmės sąrašus 
koks nors smulkus nususęs plikbajoris, kuriam toli gražu iki 
grafo, lordo ar kunigaikščio, iš profesijos buvo „orlaidinin- 
kas“, nes per naktis bastėsi su kopėčiomis, kurios siekė antrą 
aukštą, ir maitino jį paliktos atviros orlaidės. Kopėčias jis 
palikdavo kuriame nors kieme, apeidavo visą kvartalą ir įsi- 
dėmėdavo, kur paliktos atviros orlaidės ar langai. Pagal užuo- 
laidų kokybę ir dar šiokius tokius požymius jis nuspręsdavo, 
prie kurio lango kopti. Paprastai jam atitekdavo ant kėdžių 
atkalčių palikti švarkai ir suknelės, vienas kitas žadintuvas 
nuo naktinio staliuko, moteriški baltiniai ir batai. Žmonės or- 
laides ir langus atvirus paprastai palikdavo miegamuosiuose, 
į juos jis ir įlįsdavo, o dar pasižiūrėdavo į knarkiančių vedusių 
ir nevedusių poras. Į kitus kambarius eiti bijojo. 

Vasia Katinas savo žygiuose buvo matęs tiek nuogų pa- 
siekiamų ir nepasiekiamų moterų, tiek miegančių venerų, kad 
jis be jokio modelio būtų galėjęs pritapyti darbų ištisai pa- 
rodai, jeigu tik būtų mokėjęs tapyti. 

Darbas su orlaidėmis, aišku, buvo sezoninis — Vasia visa- 
da vogdavo vasarą, visada vasarą jį ir sugaudavo ir visada 
teismas įpildavo porą ar trejetą apskritų metelių. Lyg tyčia, 
kad jis išeitų į laisvę vėl vasarą. Paprastai laisvėje jis išsi- 
laikydavo gal kokį mėnesį, nes už seną šlamštą nieko nega- 
lėdavai iš supirkėjų gauti, o rizikuoti reikėdavo kiekvieną 
naktį. Vėliau kažkokiame Vidurio Rusijos mieste jis suprato, 

kad geriau apsimoka vogti ir pardavinėti maisto produktus, 
kurie iškišti pro langus laukan, kur vėsiau. Jis pasidarė ko- 
pėčias iki trečio aukšto, pasiėmė maišą ir ėmė plėšikauti. Jis 
visada pasirinkdavo kiaušinių, kokį pustuzinį gražiai nupeštų 
vištų, vieną kitą žąsį, ir turgaus senutės jį ėmė laikyti rimtu 
konkurentu — ėjo gandai, kad jis iš buvusių buožių, kad jo 
sesuo gyvenanti netoli miesto, bet į kolūkį dirbti neinanti, 
nes pati namuose turinti apie tūkstantį paukščių ir turguje kai- 
lių priėmėjas ją be eilės aprūpinąs kombinuotais pašarais. Taip 
visai atsitiktinai Vasia atrado savy pardavėjo talentą, kuris 
be naudos snaudė beveik keturiasdešimt metų. Blyksėdamas 
auksiniais dantimis, jis šaukė per visą aikštę: 

— Eikite čia, draugai, pigūs, tik papjauti paukščiai! 

Tiktai ištatuiruotas rankas reikėjo slėpti kišenėse. 

Šis paukštinėtojo amatas atrodė ne toks pavojingas, nes 
nereikėjo lįsti į butus. Vasia baisiausiai bijojo gauti į kailį — 
būdamas gana liesas ir paliegęs, jis nebūtų apsigynęs. Tiktai 
gerklę jis turėjo išverstą kaip megafonas, o jau žodžių — uolas 
galėjai sutrupinti, bet jeigu tų ginklų kas neišsigąsdavo arba 
jeigu jis jų nespėdavo paleisti į darbą, tada tuoj pat kildavo 
pavojus, kad bus išnarintos rankos ar kojos arba nusuktas 
sprandas. 

Jau keletą savaičių Vasia gyveno linksmą ir sotų gyvenimą. 
Net ėmė kurti ateities planus, kai vieno naujo namo trečiame 
aukšte pamatė tą prakeiktą kalakutą. Jis buvo toks išsipūtęs, 
jog užėmė visą tinkliuką, o balta švelni oda net veržėsi lauk. 

Bus mažiausiai penkiolika rublių, pamanė Vasia ir nuėjo 
paslėptų kopėčių. 

Tinkliukas nebuvo pririštas, tik pakabintas ant sulenktos 
vinies. Kalakutas buvo sunkus. Toks sunkus, kad Vasia iš ge- 
raširdiškumo jau neėmė antro tinkliuko, kuriame buvo du stik- 
lainiai marinuotų grybų. Jis ėmė leistis žemyn. Bet nespėjo 
nusileisti nė per penkias pakopas, o virš galvos atsivėrė 
langas ir išlindo baisiai rėkdamas žaliūkas dryžuotais jūrininko 
marškiniais. Jis rėkė taip, tarsi tą kalakutą jam būtų nunešę 
tiesiai iš lėkštės. 

Vasia bandė ropštis greičiau. Tai viršuje stovintįjį įsiutino 
taip, kad jis net rėkti nustojo. Bet tyla truko tik kelias aki- 
mirkas. Kalakuto savininkas nusitvėrė už kopėčių galo, at- 
stūmė jas nuo sienos ir suriko: 

— Stok, arba tu nuskrisi kaip nuo bomrėjos! Kaip iš stiebo! 

Vasia pažiūrėjo žemyn — ten buvo kietas asfaltas, o jis dar 
nebuvo pasiekęs net antrojo aukšto. 

Aš esu trečios grupės invalidas, kolonijoje aš įsitaisysiu 
budėtoju, pagalvojo Vasia ir paleido kalakutą. Kalakutas šlep- 
telėjo minkštai kaip sunokusi slyva ir nusirito purvinu asfaltu. 

— Tu man jį dar numazgosi! — šaukė iš viršaus siaubūnas 
jūrininko marškiniais.— Tu man jį dešimt kartų numazgosi. 
Šimtą kartų! 

Per tą laiką kažkas paskambino į miliciją. Vasią nukėlė 
nuo kopėčių rūpestingai ir mandagiai, kaip paprastai nukelia- 
mos nuo šakų pabėgusios papūgos arba kanarėlės. 

Kolonija, į kurią Vasia Katinas pateko, nebuvo ypač dide- 
lė. Darbo zonoje vyrai poliravo radijų korpusus ir klijavo 
celofano maišelius saldainiams, vakarais gyvenamojoje zonoje 
žaidė tinklinį ir stalo tenisą. Kadangi aristokratų laikai tam 
tikroje žemės rutulio dalyje buvo praėję, tad ir vagių plik- 
bajoris Vasia Katinas dirbo „(visuomenei naudingą darbą“, kaip 
rašoma charakteristikose: jis šlavė sekcijas — taip kolonijoje 
buvo vadinamos kameros. Šluostė grindis ir dulkes. Darbas 
kaulų per daug nelaužė, į virtuvę pietų patekdavo pirmas, to- 
dėl visuomet špėdavo gauti priedo. Laisvo laiko buvo daug. 
Tuo metu jis išsidabindavo juchtiniais batais, užsivilkdavo švar- 
ką, įsisprausdavo lūpų kamputin papirosą ir vaikštinėdavo po 
kiemą. Jeigu pasitaikydavo dar koks „aristokratas“, jiedu vaikš- 
tinėdavo drauge ir oriai šnekučiuodavosi. Pokalbis paprastai 
prasidėdavo nuo konkrečių datų ir vietų, kur tais laikais buvo 
kolonijos, ir prisiminimų, kaip anais laikais „aristokratai“ ten 
vadovaudavę, rūkydavę skystalą — prastai išvalytą, į hašišą 
panašią iš vadinamųjų Indijos kanapių pagamintą narkotinę 
košę, kirsdavę lašinius, voliodavęsi be darbo ant narų, brąz- 
gindavę gitaras ir pliekdavę kortomis bei domino. Prisimini- 
muose jie vėl būdavo valdovai, o ne budėtojai su šluotomis. 

Vasia Katinas kortomis ir domino lošė gerai, faktiškai jos 
ir iškėlė jį į „aristokratus“— gerklę plėšyti jis išmoko vėliau. 
Kortomis jis lošė net per daug gerai ir kolonijoje nebegalėjo 
rasti sau partnerio. Labiausiai jam patikdavo lošti „tretinį“, bet 
neniekindavo ir „akies“. 

Kai vienąkart Vasia Katinas kieme taip švytravo su savo 
blizgančiais batais, į gyvenamąją zoną atvedė etapą — naujo- 

kus iš kalėjimo. Paniurę ir tartum įbauginti, jie stovėjo prie 
daiktų sandėlio durų ir laukė, kol išduos čiužinius ir antklodes. 

Vasia, žinoma, tuoj nuėjo pasikalbėti. 

— Kiek priteista? Iš kurios kameros? Ar ten nesėdėjo Fedia 
Dantis? Koksai straipsnis? Kelintą kartą? 

Visi, išskyrus mažutį, bet labai pečiuitą žmogų — jis atrodė 
beveik kvadratinis, — koloniją buvo regėję ir iš vidaus. Kvad- 
ratinis buvo liūdnai juokingo veido ir didelėmis atlėpusiomis 
ausimis. Jį vadino Nikiforu, jis sakėsi buvęs kaimo parduotu- 
vės vedėjas ir pakliuvęs į šią koloniją už tai, kad buvęs di- 
delis trūkumas, o jis dar išvadinęs teisėją utėle. 

— Kaip čia duoda valgyti? — paklausė jis. 

— Mėsa dukart per dieną, — atsakė Vasia Katinas ir mirk- 
telėjo kitiems, kurie jau šypsojosi. 

— O vakarienei? 

— Vakarienei keptos žuvys. 

— Tada galima gyventi. — Nikiforas su palengvėjimu atsi- 
duso, o kiti stengėsi užgniaužti juoką. 

Vasia pastebėjo, kad šis bukas kaimo krautuvininkėlis ap- 
sivilkęs šiurkščios vilnos megztinių, kuris jam, matyt, buvo 
mažokas, todėl truputį išsitempęs, bet, be abejo, storas ir šiltas. 

— Ar kortomis loši?— pasiteiravo Vasia. Ir šio verteivos 
lagaminuose ko nors turėtų būti. 

— Kokį lošimą? 

— „Tretinį“. 

— Pirmą kartą girdžiu. 

— O „akį“? 

— Čia aš meistras! Visame kaime neturėjau priešininkų. 
Svarbiausia, nesinervinti, reikia pliekti iš viso banko. Kortose 
man sekasi. Visus aplošdavau! 

Jis stačiai gimęs, kad būtų apšvarintas iki marškinių, pa- 
galvojo Vasia ir nepastebimai dar sykį apžiūrėjo megztinį — 
jis buvo iš geros vilnos. Jeigu netiks pačiam, galės parduoti. 

Lošė nulindę į galinę sekciją ant apatinių narų, durų sar- 
gui mokėjo po cigaretę nuo banko. Vasia leido Nikiforui išlošti 
porą pakelių rūkalų, dėžutę konservų, pusę kilogramo cukraus 
ir nunešiotus veltinius be kaliošų. Nikiforas iš džiaugsmo ne- 
žinojo kur dėtis, nenustygo vietoje, net narai girgždėjo. Dabar 
Vasia pats matąs, kad jam, Nikiforuį, kortose nėra priešininko, 

bet jis esąs geros širdies, konservus jie galėsią pasidalyti va- 
karienei pusiau. 

„Kaip tu, Nikiforai, nuogas eisi vakarieniauti?'— mintyse 
paklausė Vasia, triskart padidino banką, dalydamas stumtelėjo 
vidurin dešimtakę, kad vėliau galėtų išsitraukti, ir padavė Ni- 
kiforui dvi kortas. Tai buvo paprasčiausias sukčių kortuotojų 
triukas. 

Sargas įkišo per duris galvą ir davė ženklą, kad netoliese 
yra kontrolierius. 


Vasios sąmonėje sukilo karcerio baimė ir visi kiti nema- 
lonumai, susiję su draudžiamu kortų lošimu. Jis išsigando kaip 
pusbernis geros tėvo pirties. 

„Ko gero, dėl šio kaimo stuobrio dar turėsiu dvi savaites 
sausą plutą krimsti,— išsigandęs pagalvojo Vasia.— Nėra ko 
tūpčioti vietoje, reikia apšvarinti šį frajerį kaip reikiant ir 
mikliai! Kaip reikiant ir mikliai!“ 

Jei Vasia būtų mokėjęs skaityti mintis, jis būtų tragiškai 
nustebęs — jo „akies“ partneris galvojo lygiai tą patį. 

— Devyniolika,— Vasia Katinas atvertė kortas. 

— Dvidešimt, — Nikiforas paėmė banką. 

— Tau iš tikro velniškai sekasi. .. 

Vėlesnes dešimt minučių Vasia Katinas visai nebesuprato, 
kas dedasi. Vasiai nėjo korta. Šešiolika, septyniolika, devy- 
niolika... Jis persiskyrė su darbinėmis kelnėmis, dryžuotais 
marškiniais ir naujomis puskojinėmis. Paskui pralošė ir savo 
prašmatnųjį švarką. 

Vasia trenkė švarką Nikiforui į veidą, norėdamas išmušti 
jį iš pusiausvyros. 

— Sukčiauji! , 

— Įrodyk! — šaltai atsakė Nikiforas. Tai buvo jo balsui ne- 
įprasta intonacija. 

Dar po kelių minučių Vasia atsisveikino su vatinuku ir 
kepure. 

— Nudursiu! Gerklę perplėšiu! Išromysiu! — ėmė klykti Va- 
sia. Ir vėl pralošė. 

Išgirdęs triukšmą, budruolis sargas paliko likimo valiai dar 
negautą honorarą ir davė kojoms žinią. Jis turėjo viltį būti 
paleistas prieš laiką ir nenorėjo jos prarasti dėl dviejų tuzinų 
cigarečių. 

— Nieko tau, sukčiui, nemokėsiu! — Vasia norėjo nutraukti 
lošimą, pasiimti prarastus daiktus ir išgrūsti Nikiforą lauk, 
o gal, kad atlėgtų pyktis, užtvoti jam taburete per šonkaulius. 

— Vetlagoje tokie man batus valydavo, Vorkutoje padus 
kutendavo, kad greičiau užmigčiau, Kolymoje. .. 

Vasia Katinas išbalo: Jis buvo girdėjęs, kad vietos kalėjime 
sėdi nusikaltėlių pasaulio didikas — Rovėjas, vagis „kuplauo- 
degis"“, taigi beveik markizas. Jis pats pakliuvo į jo nagus! 

Nikiforas Rovėjas pakilo ir pasakė: 

— Atsiskaitysim po vakarienės! Kurio numerio tie tavo 
batai? 

— Keturiasdešimto. 

— Per maži... Reikės pamėginti išmainyti. .. 

Ir pasibrukęs po pažastim didumą išloštų daiktų, jis išdrožė 
į savo sekciją. 

Vasia Katinas pažiūrėjo į batus. Jie gražiai ir liūdnai bliz- 
gėjo. Ne, jų tai jau neatiduos! 

Iš darbo zonos grįžo darbininkai, jau buvo girdėti jų balsai. 
Vasia Katinas nuplėšė nuo sienos raudoną „Bogatyriaus“ tipo 
gesintuvą, atsuko ir išėmė kapsulę su sieros rūgštim. Tada jis 
prisipylė iš grafino stiklinę vandens, įlašino sieros rūgšties, 
numetė ampulę su likučiu ant žemės, išgėrė tirpalą ir pats 
nugriuvo ant aslos. Įsiklausė — darbininkai jau buvo prie durų. 
Jis užsimerkė. 

Vasilijų Katiną nuvežė į kalėjimo ligoninę. Šitokie bandymai 
nusižudyti — tiksliau bandymai simuliuoti savižudybę — buvo 
įprastas dalykas. Rydavo domino kauliukus, šaukštus ir net 
grandines, kuriomis buvo pritvirtinti naktinių puodų dangčiai, 
rūkydavo šilką, įkvėpdavo sutrinto stiklo, laužydavosi rankų 
pirštus ir kojas. Priežastys būdavo įvairios — Vasia Katinas, 
pavyzdžiui, neatiduodamas skolos, išgelbėjo savo reputaciją, po 
to skolas paprastai nurašydavo; kitas ką nors susilaužydavo, 
tiktdamasis, kad paleidimo prieš laiką komisijai luošys su- 
minkštins širdį; trečias tikėjosi kurį laiką pagulėti ligoninėje 
ir pasižvalgyti į medicinos seseris; dar kitas norėjo gauti ant- 
IOs grupės invalidumą, kad nereikėtų dirbti. Savęs luošinimo 
paprastai niekas neįrodydavo, o gal ir nelabai norėjo įrodyti: 
ir taip jau buvo gaila tų žmonių. Gydytojai juos slaugydavo 
nepriekaištingai — ligoninės kalėjime įr laisvėje nesiskyrė, ko 

gero, su kaliniais gydytojai elgdavosi dar jautriau, nes jie 
jautėsi nelyginant paskutinė instancija. 

Vasilijui išplovė skrandį, išbarė, kam geriąs sieros rūgštį, 
ir paguldė ant švarių paklodžių dvivietėje palatoje. Antroji 
lova, gaila, stovėjo tuščia. Buvo taip liūdna, kad net galėjai 
pradėti skaityti laikraščius. 

Lova stovėjo tuščia beveik m2žnesį, bet vieną vidurnaktį 
sanitarai įnešė aukštą vyriškį visai žilais plaukais, pernelyg 
blizgančiomis akimis ir įkritusiais skruostais. Subėgo gydy- 
tojai ir seselės, suleido seniui vaistų beveik iš karto į abi 
šlaunis, davė išgerti kažkokių tablečių ir kvėpuoti deguonies 
pagalvę. 

Jie šitą lavoną dar nori prikelti! Bet nieko neišeis! Iš veido 
matyti, kad ilgai nebetrauks. Senis kvėpavo giliai ir gargdamas. 
Seselė liepė Vasiai ją pakviesti, jeigu seniui pasidarys blo- 
giau, ir Vasia šventai prižadėjo. 

Praėjo gal kokia valanda ar dvi, kai senis staiga ramiu bal- 
su paklausė: 

— Ar tu fronte esi buvęs? 

Nors degė naktinė lemputė, Vasios Katino jis nematė, nes 
negalėjo pasiversti, ir todėl žiūrėjo į lubas. 

— Man tada buvo dešimt metų. 

— Tada tu dar jaunas, visas gyvenimas dar prieš akis. 

Kokį pusvalandį senis vėl netarė nė žodžio, tada pasakė: 

— Fronte viskas kitaip. 

Ir vėl stojo ilga tyla, bet Vasia negalėjo užmigti, jį gąs- 
dino keistas senio elgesys. 

— Aš kitados buvau didelis žmogus, daug dirbau. ..— Senis 
kalbėjo su ilgomis pauzėmis, atrodė kaupia jėgas kitam saki- 
niui.— Dabar man nebeverta gyventi... Aš visai nenoriu gy- 
venti... Aš mirštu dėl to, kad visai nenoriu gyventi... 

— Čia geri gydytojai. 

— Ko aš netekau, to man niekas negali grąžinti! 

— Svarbiausia — gyventi! 

— Gyveni, kol dirbi. 

— Tada aš jau seniai lavonas! 

— Vadinasi, taip ir yra. 

Rytą gydytojai dar sykį patikrino seniui širdį. Atrodė, kad 
krizė praėjusi. Senis paprašė, kad jam balsu paskaitytų laikraš- 

čius. Jis norėjo, kad paskaitytų apie pramonės įmones. Kai tik 
Vasia pradėjo apie kolūkius, senis paklausė: 

— Argi apie ekonomiką daugiau nieko nėra? 

Vasia turėjo jam skaityti apie pramonę iš senų laikraščių, 
bet klausytojo tai netrikdė. Atrodė, kad jis apie tuos procen- 
tus, cechų atnaujinimą, staklių montavimo tempų pagreitinimą, 
stambiaplokščių konstrukcijų standartizavimą ir kokybės ženk- 
lus klausosi kaip dieviškos muzikos. Jo akys buvo užmerktos, 
veide švietė palaima, jis net užmigo ir, matyt, sapnavo gerus 
sapnus. 

Kitą naktį Vasilijus prabudo nuo tylos. Jis negalėjo supras- 
ti, kas atsitiko, kol galų gale suvokė, kad senis nebekvėpuoja. 
Vasilijus šoko iš lovos, bet tą akimirką senis vėl ėmė kvė- 
puoti. Net prašneko. 

— Vasilijau! 

— Aš čial 

— Kada tu būsi laisvas? 

— Po dvejų metų. 

— Vis tiek... Man jau viskas... 

— Na jau...— Vasilijus norėjo pasakyti linksmai, bet jam 
nelabai pavyko. 

— Klausyk! Kai būsi laisvas, nuvažiuok į Rygą. Nuvažiuok 
į Jūrmalą ir surask mano sūnų! Jis ten dirba gelbėjimo sto- 
tyje. Jo vardas Hugo Langermanis. Pakartok! 

— Hugo Langermanis. | 

— Prie mūsų senosios vilos... Ant takelio, kur eina jūros 
link, prie pat vartelių, yra užkastas pieno butelis. Jis žinos, 
ką su juo daryti... Ir tegul jis tau už tai duoda tūkstantį! 
Atsimink! Pasakyk, kad aš apie jį galvojau iki pat mirties. Ir 
pasakyk, kad baigtų institutą... Ir apie tą butelį... Tai viskas, 
kuo aš galiu padėti berniukui... Aš jam visuomet norėjau pa- 
dėti. .. 

Senis numirė po poros dienų, taip ir neatgavęs sąmonės. Iš 
seselės Vasia Katinas sužinojo, kad jis buvo nuteistas penkio- 
likai metų už spekuliavimą valiuta, anksčiau gyvenęs Rygoje 
ir vadinosi Romualdas Saško. 

„Hugo Langermanis'— Vasia Katinas užsirašė ant popieriu- 
ko, bet visai be reikalo, nes jo makaulėje buvo pakankamai 
daug tuščios vietos, kad tilptų tie žodžiai. Dabar tas vardas 
tenai išsiskėtė kaip višta ant kiaušinių. 

Ryga... Na ir kas, kad Ryga?.. Tokie pat žmonės tikriau- 
siai gyvena kaip ir Oršoje ar Čeliabinske... Taip pat plėšia 
armonikomis, taip pat maukia degtinę ir taip pat plūstasi. Tik- 
riausiai! 

Garsai tiesiog sudrebino nakties tamsą, ir Alvis pašoko 10- 
voje. Jis beveik instinktyviai ištiesė į priekį kairę ranką, kaip 
boksininkas, ir nors kambaryje buvo tamsu, ranka tiksliai pa- 
siekė žadintuvą. Paimtas ant delno, jis ir toliau tiksėjo, po 
sekundę skaičiuodamas dienas, savaites, metus. Ne, šįkart ne 
žadintuvas kaltas. 

Kai atkaklus garsas pasikartojo, Alvis suvokė, kad jis 
sklinda iš koridoriaus. Telefonas. Netrukus jis išgirdo, kaip 
motina nukėlė ragelį ir ėmė kalbėti: 

— Prašau, prašau... Taip... Suprantu... 

Po kiekvieno žodžio motina darė pauzes, per kurias, matyt, 
kalbėjo žmogus kitame laido gale. Kai motina pasakė: „Aš 
pakviesiu“, — Alvis visai prarado viltį likti lovoje. 

Tada motina tyliai pravėrė duris ir pasakė: 

— Tave prašo... 

— Konradas? 

— Ne, kažkokia moteris. 

Tikriausiai Nelija Rimša. Jinai juk ypač suinteresuota. Bet 
kurgi ji buvo visą dieną? 

Alvis uždegė naktinę lempelę ir pasiėmė nuo kėdės chalatą. 

— Alio, Graudas klauso! 

— Alvis? 

— Taip, Alvis,— jis atsakinėjo suirzęs, nes kur kas labiau 
buvo nusiteikęs miegoti, negu šnekėtis telefonu. 

— Čia Tereza Kozinda. 

— Džiaugiuosi. Jūs man norite pasakyti, kad Nelija par- 
sirado? 

— Ne! 

— Bet aš kaip tik dėl to jums daviau savo namų telefoną? 
Beje... Kiek dabar valandų? 

— Pusė keturių. 

— Aišku, saulėtekio dar nepramiegojau! 

— Alvi... Atleiskite, kad aš jus vadinu vardu, aš pavardžių 
niekada neprisimenu... 

— Graudas. 

— Aš jums skambinu todėl... Man baisu. Aš akių dar ne- 
sumerkiau. .. 


— Farmacijos pramonė gamina migdomuosius. 

— Jūs su manim nenorite kalbėti? Klausykite, Rimšų lange 
dega šviesa, bet niekas neina prie telefono. Ir neregėti, kad 
kas vaikščiotų. 

— Seniai dega? 

— Nežinau. Antro aukšto „lange, iš miško pusės. Aš paste- 
bėjau vakare, eidama iš ežero. 

— Hm... 


— Tėtė mano, kad šviesą paprasčiausiai užmiršo užgesinti 
ir ji degusi visą dieną, bet saulei šviečiant mes jos nepaste- 
bėjom. 

— Turbūt jo tiesa. 

— Tėtė nenorėjo, kad aš skambinčiau jums į namus, aš ir 
nebūčiau skambinusi, bet ėmė staugti šuo. 

— Šuo? 

— Rimšų šuo. Jis yra kažkur viduje. Jis labai gailiai stau- 
gia, šiurpas eina per kūną.— Ir po valandėlės pridūrė:— Aš 
tikra kvailė, ar ne? 

— Ar Nelija išeidama visuomet uždarydavo šunį? 

— Ji taip ilgai niekad neišeidavo. 

— Aš po penkių minučių jums paskambinsiu. 

— Gerai. — Tai skambėjo be galo paklusniai. 

Konradas atsiliepė piktu balsu, bet negi gali tikėtis, kad 
ims džiaugtis žmogus, ištrauktas iš minkštos ir šiltos lovos, 
nors tokie skambučiai jam ir ne naujiena. 

Kol Alvis pasakojo, Konradas sunkiai alsavo ir pūkštė, pa- 
galiau pasakė, kad iš lauko jie nieko doro nesužinosią, todėl 
jis gausiąs kratos orderį ir po pusvalandžio būsiąs pas Alvį, 
nors kiekvienas normalus žmogus tokį darbą pradėtų rytą. Galų 
gale šis Nelijos Rimšos dingimas yra gana mįslingas. 

Kai jie įvažiavo į Duonius, jau švito. Iš miško pūtė gana 
vėsus vėjas, o virš ežero vilnijo migla, čia vienur, čia kitur 
kyščiojo meldų viršūnės. 

Kažkuris iš milicininkų pasisiūlė paieškoti kviestinių, bet 
Konradas pasakė, kad dar nereikia. 

Alvis pabeldė į Terezos langą. Ji tuoj pat atitraukė užuo- 
laidą, nes tikriausiai laukė šio beldimo. Užsimetusi ant pečių 
trumpą pliažo chalatą, ji atidarė langą. 

— Miegokite dabar ramiai! — Alvis jai mirktelėjo.— Aš jus 
saugosiu. 

— Aš smalsi. 

— Šuo jau seniai nebestaugia? 

— Tik ką dar staugė. 

— Dabar aš eisiu. Nešaldykit kambario. 

— Iki pasimatymo! 

— Sutarta. 

— Kitaip kitą naktį aš vėl jums paskambinsiu. 

— Tiktai, prašyčiau, į ryto pusę. Sudie! 

— Iki pasimatymo! 

Ji pašėlusiai patraukli, pagalvojo Alvis. Girdėjo, kaip mer- 
gina uždarė langą, jam norėjosi grįžti. Tereza... Katalikiškas 
vardas. Tereza... 

Vienas iš milicininkų buvo pasistatęs kopėčias ir lipo į 
viršų prie apšviestojo Rimšų lango. Konradas stovėjo apačioje 
ir užvertęs galvą žiūrėjo, kaip jis lipa. 

Vyras, balansuodamas pristatytų kopėčių gale, prigludo prie 
lango stiklo, greit atsitraukė ir vėl prigludo. 

— Kviestinius,— šūktelėjo jis, pasigręžęs žemyn. 

— Kas ten yra;— Konradas riktelėjo jam atgal.— Ką tu 
matai? 

— Inkasatorių maišelius ir pinigus! 

— Šventoji Marija! 

Namo apatiniame aukšte ėmė loti šuo. 

— Bėk ir pašauk tą. merginą, — sukomandavo Konradas Al- 
viui. 

— Velniai žino, ką dar mes ten galime pamatyti... 

— Taigi — sutiko Konradas.— Ko gero, dar valerijono teks 
ieškoti... Kelk jos tėvą! 

Kolegos atvežė kažkokį pagyvenusį vyriškį ir jo sūnų. Jie 
gyveno keliais namais toliau, į centro pusę. Alvis prisiminė, 
kad vakar su sūnumi kalbėjosi, bet tas nieko negalėjo pasakyti. 
Tėvas su sūnumi buvo pasiėmę gana didelį ryšulį meškerių ir 

apsiavę guminiais batais — atsikėlė važiuoti lydekų. Eidami pro 
vartelius į gatvę, jie sutiko milicininką, leidosi įkalbami būti 
kviestiniais ir dabar neramiai vis dairėsi į dangų, kuris kas- 
kart vis labiau šviesėjo,— lydekos vasarą išplaukia į medžioklę 
prieš saulėtekį. 

Alvis atėjo kartu su Kozindu. Kozindas pasisveikino su 
kaimynais, žiovavo ir skundėsi, kad vakarais jis visuomet vėlai 
užmiega, todėl rytais negali laiku atsikelti. Šuo vis dar lojo, 
ir Kozindas ėmė jį šaukti, bet tai gyvulį dar labiau įsiutino. 

Durys atsirakino lengvai, atsidarė be girgžtelėjimo. Kažko- 
dėl jas atidarius akimirką stojo tyla, net girdėjosi, kaip lauke 
mindžikuoja dėl viso pikto pastatytas sargybinis. Paskui vėl 
ėmė loti šuo. Jo lojimas čia skambėjo tyliau ir dusliau negu 
lauke prie durų. 

— Džeris virtuvėje, — įsiklausęs pasakė Kozindas. 

Koridorius buvo tuščias. Alvio elektrinio žibintuvėlio spin- 
dulių pluoštas nuslinko koridorium iki galo ir atsimušė į sieną. 

Durys dešinėje pusėje — jos vedė į virtuvę, iš kur buvo 
galima nusileisti į garažą, — buvo uždarytos. Kitoje koridoriaus 
pusėje, tuoj už ginklų spintos, durys buvo atviros. 

Alvis su Konradu priėjo prie jų. 

Kambario vidury kraujo klane gulėjo aukštas juodaplaukis 
vyras. Alvis jį atpažino pagal nuotrauką — tai buvo Hugo Lan- 
germanis. Jo akys buvo stiklinės — jam jau niekas nebegalėjo 
padėti. 

— Šito vaikino vardas Hugo,— iškvėpė Kozindas.— Jis kar- 
tais mums atveždavo salietros ir kalio trąšų. .. 

Ir Kozindas apalpo. Kol Alvis jį pargabeno namo, rūsyje 
buvo rasti Liudvigas ir Nelija Rimšos. Jie buvo nušauti vienu 
iš Liudvigo šautuvų, kuris dabar mėtėsi čia pat prie laiptų 
į virtuvę. Garažo vidury stovėjo taksi su numeriu 86-37, o 
Liudvigo „„Zaporožiečio“ nebuvo. 

Pamatęs taksi, Alvis išbalo. Atrodė, kad jo veide nebeliko 
nė lašo kraujo, net lūpos pasidarė blyškiai melsvos. 

— Drauge pulkininke, leiskite man pasišalinti, — tyliai, bet 
aiškiai tardamas kiekvieną žodį, pasakė Alvis. 

Konradas pažiūrėjo į jį staiga apsisukęs kaip žebenkštis: 

— Eik! 

Hugo Langermanis vis smuko ir smuko. Kai tėvas išvyko, 
pirmą ir antrą mėnesį gavęs algą jis savo skurdą priėmė su 
humoru, bet vėliau pajuto padėties rimtumą. Akis jam atvėrė 
Žiurka, iš kurio jis buvo pasiskolinęs aštuonis tūkstančius rub- 
lių — tiek pinigų jis niekada nebuvo regėjęs, nei vėliau re- 
gėjo —,,„Volgai" pirkti. Tą kartą jis parsinešė pinigus namo ir 
pabandė perskaičiuoti. Jie buvo dešimtinėmis. Jis skaičiavo 
ilgai ir jam vis kiek nors trūkdavo arba likdavo. Galų gale 
įsigudrino dėti krūvelėmis po šimtą, kad nereikėtų perskai- 
čiuoti visos krūvos. Už „Volgą“ laimėjusį bilietą buvo prašoma 
septynių su puse tūkstančio, bet jis iš Žiurkos paėmė apskritą 
sumą — aštuonis, kad galėtų grąžinti per laiką prisidarytas sko- 
las, — patėvis vis tiek bus patenkintas nes tai visai nebrangu. 
Ir jis nusprendė apie tuos penkis šimtus nieko nesakyti — 
čia bus jo biznis. Kitam patėvis už tarpininkavimą turėtų už- 
mokėti dukart daugiau! 

Sukčiai jį apdūmė lengvai ir gana primityviai. Laikraščio 
laimėjimų lentelėje jie suklastojo vieno bilieto numerį. Kai 
Hugo su bilieto savininku įėjo į taupomąją kasą — per keistą 
atsitiktinumą pasimatymas buvo paskirtas visai čia pat,— už 
stalo sėdėjo vyriškis ir tikrino savo loterijos bilietus. Jų buvo 
gal dvidešimt. 

— Ar jūs nežinote, kur naujas laikraštukas?— paklausė lai- 
mėjusio bilieto pardavėjas. 

— Aš tuoj baigsiu,— atsakė sėdintysis už staliuko.— Palū- 
kėkite. .. 

Jis iš tikrųjų greit baigė tikrinti lentelę ir atidavė suklas- 
totą laikraštį Hugo. Hugo palygino bilieto numerį su laimėjusiu 
numeriu laikraštyje. Lygiai toks pat. 

Laiptinėje netoli taupomosios kasos jis atidavė bilieto savi- 
ninkui rūpestingai suraišiotus. pinigų pakelius. 

Kad jį apgavo, Hugo sužinojo tiktai mėnesio gale. Jis su- 
manė bilietą įregistruoti savo vardu, kad vis dėlto turėtų teisę 
kada nors su automobiliu pavažinėti. Patėviui pasiaiškins, jog 
nežinojęs, kada jis grįšiąs, ir bijojęs pavėluoti atsiimti laimė- 
jimą. 

— Šį kartą jums laimė nenusišypsojo,— suplazdeno blaks- 
tienomis taupomojoje kasoje graži mergina. 

Hugo apstulbo. 

Jis apibėgo keletą taupomųjų kasų, net ir tą, kurioje buvo 
pirkęs loterijos bilietą. Iš laikraščio iškirptos lentelės buvo 
rūpestingai padėtos ant stalelio po stiklu. Hugo prisiminė, kad 
vyriškis, kuris tikrino lentele jiems įėjus, ant stiklo buvo pa- 
sidėjęs didžiulį portfelį. Tikriausiai, kad nebūtų matyti pasku- 
tinių laimėjimo lentelių. 

Per daugelį žmonių jam pavyko surasti apgaviką. 

Apgautas, sakai? Tuo nėra ko girtis! 

— Aš eisiu į miliciją. 

— Laimingo kelio! Vargu ar man ką įrodysi. Bet tavęs tai 
tikrai paklaus, kur gavai tokius pinigus. Aišku? 

— Aš pasiskolinau. 

— Tu jiems pasakok, o ne man! Lik sveikas ir būk protin- 
gesnis! 

Ir užtrenkė duris. 

Žiurka taip pat jokio patarimo negalėjo duoti. Liudyti, kad 
skolinęs pinigus, Žiurka kategoriškai atsisakė. Iš kur jis, pen- 
sininkas, turės tiek pinigų! Tegu Hugo daro ką nori, bet tegu 
jo nepainioja. Tegul geriau palaukia, kol sugrįš tėvas! 

Bet iš Romualdo Saško nebuvo jokių žinių. Viena vertus, 
Hugo nebenorėjo, kad tėvas grįžtų, nes buvo gėda dėl išvi- 
liotų pinigų, antra vertus, Saško grįžimas buvo būtinybė: jam 
kaip niekad reikėjo pinigų. Kol jam siųsdavo po šimtą rublių 
per mėnesį, jis juokdavosi iš tų, kurie traukė nuo atlyginimo 
iki atlyginimo ir labai bijojo įlįsti į skolas, nes skolintis gali 
tik tas, kas žino, kad greit bus iš ko atiduoti. Tas, kas vos 
suduria galą su galu, atliekamų niekada neturi ir pamažu iš- 
moksta gyventi iš atlyginimo. Dabar Hugo ėmė žavėtis tais 
velnio šykštuoliais. Ir pats stengėsi Būti taupus — vietoj tri- 
kampių pieno pakelių pirkosi butelius, nes jie buvo kapeika 
pigesni, valgykloje valgydavo tik sriubą, o kitus patiekalus 
taisėsi namie pats. Jis guodėsi, kad tokia padėtis tik laikina, 
kad gal jau rytoj grįš tėvas, paims už rankos ir nuves į per- 
tekliaus šalį. Ir ėmė širsti, kad tėvas užtruko. Ir buvo už ką: 
artėjo sezonas, reikėjo naujų sandalų, marškinių ir naujų kel- 
nių. Moterų numylėtinis negi vaikščios kaip baidyklė! 

Vėliau atėjo laiškas. 

„Mielas sūnau! Su sveikata man neblogai. Man priteisė 
penkiolika metų griežtojo režimo, galiu rašyti per tris mėne- 

sius tik vieną laišką. Atsimenu, kai buvai dar mažas ir ėjai 
į mokyklą, rašydavai gražius rašinius. Parašyk man truputį 
daugiau negu Tau norėtųsi, aš juk be Tavęs nieko neturiu. 
Anksčiau turėjau nors kokių idėjų, įsitikinimus, darbo džiaugs- 
mą, tikėjimą ateitimi, bet dabar ir jų nebėra. Visi, matyt, pa- 
lieka skęstančius žmones, lygiai kaip žiurkės bėga iš skęstančio 
laivo. Parašyk, daugiau man iš Tavęs nieko nereikia, nebent 
galėtum atsiųsti kokių nors knygų. Kaip su institutu? Kai leis 
pasimatyti, aš Tau parašysiu. Koks vis dėlto mažas atstumas! 
Koks mažas atstumas nuo turto iki skurdo.“ 

Hugo su laišku nubėgo pas Žiurką. Gal ieškoti pagalbos. 

Lošimo landynės savininkas, nusiminęs dėl savo pinigų, ėmė 
šaukti visokius niekus. Jam dėl Saško nesą nei šilta, nei šalta, 
pinigus jis paskolinęs Langermaniui, turįs skolos raštelį, šitą 
reikalą jis atiduosiąs į teismą. Kodėl Ilugo tada nepatupdęs tų 
apgavikų? Tegu dabar mokąs pats, dabar skundą paduoti per 
vėlu. Jis pats atkalbinėjęs? Niekada to nebuvę! 

Golubovskiui tas nuostolis buvo tikra tragedija. Jis neturėjo 
nei vaikų, nei šeimos dėl ko sielotis, jis turėjo tik pinigus ir 
juos praradęs sielvartavo taip, kaip kitas sielvartauja netekęs 
artimųjų. 

Hugo pasiuntė patėviui kartų laišką ir knygų ryšulėlį. Pa- 
pasakojo ir apie skolą Golubovskiui. 

Patėvis labai apgailestavo dėl tokio įvykio ir pranešė, kad 
prisipažįsta esąs visiškas elgeta, bet sutinka grąžinti skolą 
vietoj Hugo, jeigu šitai galima įforminti juridiškai. 

Keista, Golubovskį šis laiškas kaipmat nuramino: 

— Jeigu jis sakosi esąs elgeta, tai jis dar šį tą turi! El- 
geta niekada savo skurdo nepripažįsta ir prašmatniai rengiasi, 
tik turtuolis sau leidžia vilkėti skarmalais. Skurdu niekas nesi- 
giria, jį slepia kaip raupsus! 

Jokių juridinių įsipareigojimų keisti jis nenorėjo, viskas 
liko kaip buvę. Žiurka nusprendė priversti Hugo už pinigus 
atidirbti. Jis iš kažkur gaudavo namudininkų darbo megztukų 
su užsienio etiketėmis, ir Hugo, sukinėdamasis tarp poilsiautojų, 
labai pelningai juos iškišdavo. Tačiau skola netirpo, be to, jų 
meistrus nutvėrė už apykaklės milicija, ir abu kompanionai 
džiaugėsi patys išnešę sveiką kailį. 

Hugo nebuvo spekuliantas, bet norėjo būti. Su Žiurkos pi- 
nigais jis nuvyko į Šiaulius pigių, bet gražių basučių. Visą 

partiją jis pardavė per vieną dieną, atidavė didesnę dalį pelno 
Žiukai, nusipirko elegantišką šviesiai mėlyną kostiumą ir jau 
tarėsi išsimušęs į žmones. Tegul tik duoda laiko, ir jis važinės 
savo mašinuke! 

Pigiosios Šiaulių basutės buvo su kartono vidpadžiais ir 
pamušalinės odos padais. Po pirmo lietaus jos visai iširo. Po- 
ilsiautojos lėkė į gelbėjimo stotį ir vos nesudraskė pardavėjo. 
Gerai dar, kad ne į miliciją, bet nuostolius vis tiek teko atly- 
ginti. 

— Ne, biznierius iš tavęs neišeis,— burbtelėjo Žiurka. Jam 
teko mesti kompanionui finansinį gelbėjimosi ratą, nes kitaip 
būtų nuskendęs ir pats.— Godumo tu godus, bet sveikos nuo- 
vokos trūksta! Ar aš nesakiau: parduok tiktai toms, kurios 
jau rengiasi į traukinį! Tu įbrukai visoms, o man dabar mo- 
kėk! Kodėl aš turiu kentėti per kitų kvailumą? 

Vėliau Hugo susidėjo su uosto supirkinėtojais, kurie res- 
toranuose prie staliukų švebeldžiuodavo angliškai ir vokiškai, 
bet keikdavosi suomiškai, kaišiodami švediškų bei islandiškų 
žodžių. Po poros mėnesių Hugo su jais jau kalbėdavosi, bels- 
damas į kameros sienas ir naktimis leisdamas raštelius per 
langą žemyn, į apatinius aukštus. Teismo procesas labai išsi- 
šakojo — vienas buvo pirkęs dolerių, kitas pardavęs gyvsidab- 
rio, dar kitas pirkęs ir pardavęs stereo plokštelių bei šveica- 
riškų laikrodžių, o Hugo dar nebuvo perėjęs nė tos fazės, kai 
pelnomasi iš „Česterfildo“ cigarečių. Jis, palyginti su kitais, 
buvo tik mažumėlę nusidėjęs angelas, kuris paleistas tuoj bėgs 
baigti instituto, o paskui išrūks į plėšinius,-- jam priteisė kaip 
tik tiek, kiek buvo atsėdėjęs iki teismo, ir palinkėjo palankaus 
vėjo mokslo jūrose. 

Kalėjime Hugo suprato tris dalykus: dorai dirbdamas žmo- 
niškam gyvenimui vis tiek neužsidirbsi, todėl reikia įsidar- 
binti, kur kaulai nebraška ir Kur daugiau laisvės, kad ir gel- 
bėjimo stotyje; skola ne žaizda —- neužgis, bet jos gali ir ne- 
atiduoti, nors nereikėtų Žiurkos erzinti, todėl jį reikia pilte 
apipilti raminamais pažadais; ir galų gale — pinigų reikia gauti 
tokiu būdu, kuris neįrašytas į jokį kriminalinio kodekso pa- 
ragraią. Vieną iš tokių būdų jis žinojo — vynios aplink pirštą 
poilsiautojas. Tik truputėlį persiorientuos — žiūrės ne į pačias 
gražiausias, bet į geriau apsirengusias. Šypsosis ne tada, kai 

norės, bet kai reikės. Žinoma, tūkstančių taip gyvendamas ne- 
matysi, bet pasilinksminti prašmatniausiuose viešbučiuose ir 
baruose galėsi. O tai irgi šis tas, kiti už tai didelius pinigus 
moka. Ir pamažu dairysis kokios pinigingos mergytės, gyvnašlės 
ar našlelės. Per laiką turėsi, Hugo, ir savo automobilį, ir dva- 
rą — išvaizdą tu turi, ir gerą liežuvį taip pat. Tik dar kokio 
kostiumėlio reikėtų. 

Iš Romualdo Saško ateidavo reti laiškai, Hugo į juos atsa- 
kydavo, bet kai senis išsirūpino iš vadovybės pasimatymą, 
posūnis nenuvažiavo. Iš pradžių jis lyg ir ruošėsi į kelionę, 
nes buvo pasitaikiusi dama, kuri tuose kraštuose turėjo namą 
ir žadėjo apmokėti šio tolimo pikniko išlaidas, bet vėliau ji 
staiga persigalvojo. Jos beveik visos taip persigalvodavo ir 
vietoj kostiumų dovanodavo komplektus barzdai skusti, sąsa- 
gas ir kaklaraiščius — pačius madingiausius dar galėjai parduo- 
ti, bet ne visų dovanotojų buvo žmoniškas skonis. Jis jautė, 
kad baigia pavirsti kambariniu šunyčiu, kuriam šeimininkė ka- 
bina ant kaklo ką tik nori. Buvo bjauru jaustis liokajumi, bet 
jis nematė kitos išeities. Pačiomis juodžiausiomis akimirkomis, 
kai jis su kokia nors storai išsidažiusia tetule restorane ar ka- 
vinėje gerdavo išlaikytą konjaką ir užkąsdavo delikatesais, 
o prie gretimo staliuko guvios merginos, kurios tiek daug dar 
galėjo duoti, ieškodavo piniginėse paskutinių kapeikų užmo- 
kėti už kavą ir vis tiek plačiai šypsodavosi ir rodydavo svei- 
kus, akinamai baltus dantukus,— tomis akimirkomis jame nu- 
busdavo gyvenimo griovėjas, jeigu tik galima taip vadinti gir- 
tuoklį, kuris prisilaka iki sąmonės netekimo. Ir jeigu jam ne 
dažnai pavykdavo taip nusigerti, už tai reikėdavo sakyti ačiū 
budriosioms tetulėms. 

Patėviui jis parašė, kad apsirgęs ir todėl negalįs atvykti 
į susitikimą. Patėvis patikėjo. Bet netrukus Hugo ėmė vėluoti 
su atsakymais, o vienąkart neparašė visai. Patėvis irgi užsi- 
spyrė. Jis nurijo kartėlį, bet vis dėlto nutilo. Hugo jautėsi 
išsivadavęs. Jam lyg kalnas nuo pečių nusirito, nes jis su- 
prato, kad jo pareiga nusiųsti patėviui nors kiek produktų 
arba pinigų, bet atliekamų pinigų niekada neatsirasdavo. Tas 
susirašinėjimas baigėsi tarytum savaime, giminystė irgi. Liko 
du nuskriausti žmonės. Vienas nuskriaustas todėl, kad taip ir 
liko neįvertintas jo dosnumas, kitas todėl, kad dabar to dos- 


10. A. Kolbergas 133 


numo jam baisiai trūksta- ir dėl to jis grimzta vis gilyn. O visų 
nemaloniausia, kad jis pats suprato skęstąs, dažnai pats sau 
pasižadėdavo pakilti ir tiek pat dažnai tuos pažadus sulau- 
žydavo. 

Jeigu atidžiau būtų skaitęs laikraščius, būtų matęs, kad 
žmonės gyvena ir kitaip, kad juos už darbą visi.gerbia. Garbės 
raštų gelbėjimo stotyje gaudavo ir pats Hugo, bet argi čia 
buvo darbas? Kažkur kažkas viršydavo planą, valstybės vei- 
kėjai važinėjo vienas pas kitą ir rūpinosi kelti savo šalies 
ekonomiką, ministrai pirmininkai rašėsi taikos sutartis, kažkur 
dėl kažko streikavo... Visa tai Hugo buvo tolima ir neįdomu, 
užtat jis žinojo, kaip patekti į „Jūros perlą“, iš kur nakties 
vidury ištraukti butelį degtinės ir kad vyno rytais greičiausiai 
gausi Buldurių turguje. 

Vieną kartą jis paėmė save į rankas — chaltūros mėgėjai 
jį pasišaukė krauti rąstų į vagonus ir už tai pažadėjo gražius 
pinigus. Jis išdirbo visą dieną, nuo persitempimo žiopčiodamas 
kaip ant kranto išmesta raudė. Vakare jam atskaičiavo paža- 
dėtus pinigus ir pasakė: 

— Neužsigauk, bet rytoj neateik... Sudėjimo tu gero, 
bet skystas. Vyrukai piktinasi. .. 

Ir tada vieną gražią pavasario dieną jį susirado Vasia Ka- 
tinas: 

— Ar jūs tas Hugo Langermanis? 

— Aš. 

— Tėvelis mane atsiuntė. Paėjėkim į šalį. 

— Tėvelis, — tęsė Vasia Katinas, kai jie nuėjo už kopų, — 
padėjo šaukštą mano akivaizdoje. Bet prieš mirdamas jis man 
kai ką papasakojo. 

— Na?— Hugo pastatė ausis. Jis prisiminė Žiurkos pasaky- 
mą, kad Romualdui dar turi būti turto. 

— Du tūkstančius! — Vasiai net skruostai paraudo, pasakius 
tokią milžinišką sumą. Jis tuoj pat pagalvojo, kad užsiprašė 
per daug ir jau pasirengė pusę nuleisti. 

Pokalbį juodu baigė Hugo bute. Hugo už paslapties atsklei- 
dimą pažadėjo tūkstantį rublių ir apmokėti kelią atgal, nes 
Vasiai čia nepatiko — rengiasi kaip stileivos, ir ant kiekvieno 
kampo po milicininką. 

Naktį jie su kastuvu nuvyko į senąją vilą — laimė, joje dar 
nebuvo vasarotojų, kraustytis čionai jie pradėdavo tik gegužes 
gale — ir netrukdomi išsikasė kamščiu užkimštą pieno butelį. 
Jame nebuvo nei pinigų, nei vertybinių popierių, butelyje 
buvo tik laiškelis, be to, parašytas Vasiai Katinui nesuprantama 
kalba. Vien datą jis galėjo perskaityti: 1961 metų vasario 
27 diena —laiškelyje mėnuo buvo pažymėtas romėniškais 
skaitmenimis. 

— Aš nieko nežinau, — pasakė Vasia.— Klok pinigus! 

Vasiai buvo pikta. Vieną kartą gyvenime žmogui pasitaiko 
gauti pinigų, bet ir tų pačių nenori atiduoti. 

— Akis išbadysiu! Gerklę perkrimsiu! — pašėlo Vasia Ka- 
tinas, o dėl visiško aiškumo dar pridūrė:— Užmušiu! — Ir pra- 
dėjo nervingai Hugo po nosim kapoti dviem pirštais. 

Naktį gulėdamas Hugo kambary ant sulankstomos lovelės, 
jis keikė save už lengvapėdiškumą. Kas liepė klausyti to mirš- 
tančio pusiau bepročio senio ir trenktis šitokį kelią? Savo lin- 
kėjimus sūneliui juk galėjo nusiųsti ir paštui  Nenormalus 
senis! 

Keletą dienų Vasia Katinas nieko neveikė, tik baugino Hu- 
go, bet išbaugino tik kokią porą dešimtinių. 

— Atiduok skolą arba užmušiu! — šaukė Vasia. 

— Neturiu,— liūdnai atsakė Hugo ir atkimšo puslitrį. 

Vasia nusigėrė ir atsigulė miegoti, bet rytą vėl pratrūko: 

— Atiduok skolą! 

— Neturiu. 

— Frajeri! Akis išbadysiu! Gerklę perkrimsiu! Skolą pri- 
pažįsti? 

— Pripažįstu,— atsiduso Hugo. Jis gerai žinojo, kad iš jo 
nėra ko imti, kad juridiškai įforminti skolos niekas negali, 
tik bijojo, kad nepaaiškėtų butelyje rasto laiškelio turinys — 
verčiant jam pavyko pripūsti Vasiai į akis miglos. 

Vieną dieną Hugo Vasios bute neberado. Vasia buvo din- 
gęs ir išnešė viską, ką tik galėjo. Sukrėstas Hugo norėjo bėg- 
ti į miliciją, bet tuoj aprimo — Vasios jis, atrodo, bus atsikra- 
tęs. Jeigu nueis į miliciją, ten, be abejo, turės pasakyti, kas 
per raštelis buvo užkastas butelyje, bet ten visai nebuvo laiš- 
kas, o ranka rašytas dokumentas. Pats jis vertės neturėjo, tačiau 
Hugo su juo siejo savo ateities viltis. 

Iš pat ryto Kozindui pasisekė gauti keleivių į Ventspilį. 
Tai buvo jūrininkai, pakėlę vieną tostą viršaus, ir todėl Vents- 
pilio traukinys buvo palikęs juos pėsčius. Jie būgštavo, kad 
laivas gali pasekti traukinio pavyzdžiu, ir tikėjosi didelių ne- 
malonumų. 

— Iki Ventspilio nepavėžėtum?— paklausė vienas iš jų, pra- 
vėręs automobilio dureles. 

Sprendžiant iš balso intonacijos, jūrininkas nesitikėjo tei- 
giamo atsakymo, tačiau Kozindas šį faktorių kažkodėl pražiop- 
sojo. 

— Trisdešimt,— pasakė jis. Tai buvo pati mažiausia kaina, 
bet dabar, vasaryje, važiuojančių buvo mažai, ir jis nenorėjo 
jūrininkų atbaidyti. Po savaitės turėjo grįžti šefas iš Maskvos, 
tada ilgesni maršrutai jau neišdegs, automobilis kas rytą turės 
stovėti prie ministerijos. 

Jūrininkai įsiropštė į automobilį. Jie vėl pralinksmėjo ir 
ėmė svarstyti, kad pakeliui reikėtų sustoti prie parduotuvės, 
kur kartu nusipirktų ir užkandos. 

— Trisdešimt, naujaisiais pinigais,— patikslino Kozindas. 

— Aišku, aišku! 

Jūrininkai norėjo atsiskaityti iš karto. Jie sugraibė kiše- 
nėse pinigus, čia buvo ir senų, ir naujų rublių, ir atidavė Ko- 
zindui. 

— Skaičiuok! 

Kozindas permetė akimis gana didelę pinigų šūsnį ir ne- 
skaičiavęs sugrūdo juos šalia kelių žemėlapio ir laikraščių. 

Bus Terezai bateliams, pagalvojo Kozindas. Mergiotės auga, 
net baisu! 

— Kuboje vėl kariauja,— pasakė jis. 

— Kol mes krante, mums visi karai grybo vietoje. Jeigu 
pasitaikys parduotuvė, sustok! 

Grįždamas atgal Kozindas atėmė keleivius iš autobuso. Jie 
mokėjo tiktai bilieto kainą, užtat jų buvo pilna „Volga“. Ke- 
lias buvo slidus, ir po truputį ėmė pustyti. 

Važiuosiu namo, nusprendė Kozindas; šiandien pagal gra- 
fiką jis turėjo poilsio dieną. Ir išleidęs paskutinį keleivį, jis 
pasuko garažo link, bet pakėlė ranką kažkoks žmogus, ir dau- 
giau iš įpročio negu iš noro jis nuspaudė stabdį. 

— Kur tau reikia ir kiek tu gali mokėti? 

— Į Lielupę. 

— Ir? 

— Susitarsim. 

— Ir2., 

— Šimtą. 

— Vadinas, dešimt. 

— Šimtą senaisiais. 

— Sėsk! 

Per visą pokalbį Kozindas nematė reikalo pasisukti ir pa- 
žvelgti į keleivį, kuris atsisėdo ant galinės sėdynės. Jo veidą 
jis pamatė veidrodyje. 

— Draugas Saško? 

— Aš tave irgi tik dabar imu pažinti. Kaip gyveni? 

— Dirbu. Sukiojuosi palei ministeriją. Kai jus...— jis su- 
mišo. 

— Sakyk jau drąsiai — pasodino... Mes juk abu tai žinom. 

— Mane tampė po visokius tardytojus, bet aš nieko nepa- 
sakiau. Visi stebėjosi — asmeninis vairuotojas, ir nieko nežino. 
Jis juk daugiausia važinėjo savo mašina, kalbėjau aš. 

— Aš tavo paaiškinimus skaičiau. Tu laikeisi kaip vyras. 

— Geras vairuotojas visuomet turi laikyti liežuvį už dantų! 

— Teisingai. 

— Jus jau visai paleido? 

— Kaip matai. 

— Ką nors dirbate? 

— Dar atsipūsiu. 


Romualdas Saško pabėgo anksti rytą. 

Kalinius prie kolonijos vartų sodindavo į specialiai per- 
tvarkytus sunkvežimius su didelėm medinėm būdom. Būdų 
galinė siena dėl ventiliacijos ir apšvietimo buvo padaryta iš 
metalinių grotų, kurios kartu buvo ir durys. Metro platumo 
tarpelyje, tarp grotuotų durų ir sunkvežimio kėbulo galinio 
borto, sėdėdavo du sargybiniai — ausyse jiems švilpė vėjas, jie 
šalo visų labiausiai. 

Kalinius vežiojo į darbą — į statybas įvairiausiuose miesto 
rajonuose. Objektus, kuriuose jie dirbo, iš pradžių apjuosdauo 
spygliuotos vielos tvora, už kurios dar buvo nedidelis, tvar- 
kingai grėbliais išakėtas ruožas. Pabėgti iš čia buvo nepaly- 

"ginamai lengviau negu iš kolonijos, bet iš darbo objektų nie- 
kas nebėgdavo — čionai siųsdavo tiktai nuteistus pirmą kartą 
ir neilgam. 

— Dabar, žiemą, jūs norite pereiti į statybas?— nusistebėjo 
kolonijos viršininko pavaduotojas, kai Romualdas Saško krei- 
pėsi su prašymu perkelti jį iš medžio apdirbimo cecho į sta- 
tybos objektą Čiekurkalnyje.— Sausio pradžia, visi didieji žie- 
mos šalčiai dar priešaky! 

— Man šaltis ne kažką padarys, šeštoje brigadoje reikia 
skardininko. Prie paties namo ypatingo darbo nėra, reikia dirb- 
tuvėje gaminti ruošinius kitam namui, kuriam dar kloja pa- 
matus. 


Kolonijos viršininko pavaduotojas buvo jaunas žmogus, iš 
Saško asmens bylos jis žinojo apie jo nuopelnus kare ir vė- 
liau, kai Saško iš atsilikusio fabrikėlio padarė pirmaujančią 
gamyklą. Jis Saško jautė pagarbą, jam buvo nepatogu pasakyti: 

— Bet jums prieš akis dar beveik ketveri metai... 

Jeigu jis apie šeštos brigados skardininko darbą būtų žino- 
jęs tiek, kiek Romualdas Saško, vis dėlto būtų ilgiau pagal- 
vojęs prieš brūkštelėdamas ant pareiškimo kampo rezoliuciją: 
„Neprieštarauju“. Galimas daiktas, kad pasirašyti jį paakino 
ir tas apgaulingas žodis. ,,Neprieštarauju“, žinoma, ne tas pats, 
kaip „įsakau“, bet jeigu jį rašo viršininko pavaduotojas, tai 
rezultatas būna beveik vienodas. Romualdas Saško viską buvo 
rūpestingai apgalvojęs ir iš pat pradžių nelandžiojo pas že- 
mesniuosius viršininkus. 

Romualdas apie pabėgimą galvojo nuo gruodžio pabaigos. 
Žinodamas, kad tokio žingsnio nebepakartosi, rengėsi jį žengti 
neskubėdamas. 

Skardininko darbas prie namo šeštojoje brigadoje iš tiesų 
buvo baigtas, ir todėl buvęs skardininkas buvo jau perkeltas 
į kitą objektą. Bet tada paaiškėjo, kad like šiokių tokių ,„uode- 
gėlių“, kurių be skardininko negalima priveikti. Visų nema- 
loniausia,— kad visi skardininkui skirti pinigai statyboje jau 
buvo išnaudoti, o veltui niekas dirbti nenorėjo ir niekam šito 
negalėjai įsakyti. Darbų vykdytojas vos plaukų nesirovė, ta- 
čiau nieko doro negalėjo sugalvoti. Brigadininkas kolonijoje 
puldinėjo prie visų su pažadais: 

— Šį mėnesį jau nieko, bet kitą bus sutartis su karo ligo- 

nine, kuri ten pat šalia, tada skardininkas galės maudytis pi- 
niguose! Reikės pakeisti dalį stogo. Remontui bus kitų pinigų! 

Vieni samprotavo, kad ant stogo dabar per šalta, kiti nuta- 
Iė palaukti iki to pinigingo mėnesio — brigadininkai juk vi- 
sada žada aukso kalnus, toks jų darbas! 

Pasišovė Romualdas Saško. Skardininku jis buvo dirbęs la- 
bai seniai, dar mokydamasis, o baigtoje statyboje jo žinių pa- 
kaks — darbas pats moko, kaip jį dirbti. 

Sutartis su karo ligonine iš tikrųjų buvo sudaryta, reikėjo 
pakeisti dalį seno stogo. 

Pasiimti Saško, kuris iš kolonijos į objektą drauge su ki- 
tais atvažiuodavo būdoje, ateidavo kareivis su automatu. Jis 
buvo geras vaikinas, vėliau ateidavo net be automato, nes 
jier1s tą porą šimtų metrų iki karo ligoninės reikėdavo eiti 
gatve ir jis negalėjo pakęsti, kad sutiktieji į Romualdą žiū- 
rėdavo kaip į Žmogžudį, o į jį patį — kaip į kalėjimo sargą. 
Vietoj automato jis nešiojo Saško instrumentų dėžę. Nepatogu 
buvo eiti tuščiomis rankomis, kai pagyvenęs, nors ir tvirtai 
sudėtas vyras tempia tokį svorį. 

Karo ligoninės centras buvo stačiu kampu pastatytas dide- 
lis geltonas šešiaaukštis namas. Aplink jį buvo pridygę mažų 
namukų ir priestatėlių. Ligoninę juosė lentinė tvora su sar- 
gine, joje visuomet sėdėdavo budrus budėtojas, kuris visada 
užšaudavo duris, kai eidavo įleisti ar išleisti pro vartus kokio 
automobilio. 

Kareivis nuvesdavo Romualdą į pastogę, iš kur galėjai už- 
lipti ant stogo, o pats likdavo budėti ant laiptų. Vaikinas sė- 
dėdavo ant raudonos gaisrininkų dėžės su smėliu. Paprastai 
jis skaitydavo. Apie pirmą valandą vesdavo Saško į statybos 
objektą pietų, o parvedęs atgal eidavo pietauti pats. Per tą 
laiką pastogės duris saugodavo kitas kareivis. 

Romualdo laimei, pastogėje buvo tik vienos vienintelės du- 
rys, todėl vaikinas niekad nelįsdavo ant stogo žiūrėti, ar ne- 
pradingo saugomasis. Po kelių dienų Romualdas išgirdo, kaip 
vaikinas duris užrakino. Matyt, jis kažkur nuėjo. Grįžo po 
valandos ir, iškišęs galvą per stogo angą, patenkintas konsta- 
tavo, kad Romualdas niekur nepaspruko. Paskui jis vis daž- 
niau kažkur išeidavo ir vis vėliau grįždavo atgal. Supran- 
tama, jam nebuvo itin malonu visą laiką skaityti knygas ant 
tos gaisrininkų dėžės. Sargybinio savavaliavimas, kuris, kaip 


139 


Saško teisingai manė, darėsi vis ilgesnis, vertė keisti anks- 
tesnį bėgimo planą. Laukdamas, kol jį įleis į pastogę, Saško 
labai stropiai tyrė, kaip užrakinamos pastogės durys. Raktas 
buvo paprastas, jis tokį padarė iš pirmo karto — rakindavo net 
nekliūdamas. Dabar į laiptinę jis galėjo patekti bet kuriuo 
metu. Kolonijos juodojoje rinkoje Saško pardavė savo laik- 
rodį, norėdamas gauti šiek tiek pinigų — kaliniams pinigų ne- 
duodavo, visą uždarbį kasa perskaičiuodavo į parduotuvę, kur 
kiekvienas turėdavo sąskaitą kaip taupomojoje kasoje. Už už- 
dirbtus pinigus jie galėjo pirktis produktų ir užsisakyti laik- 
raščius, o likutis buvo atiduodamas tik išeinant į laisvę. Bet 
juodojoje rinkoje pinigai kursavo, tik jų vertė buvo daug di- 
desnė negu parduotuvėn perskaičiuotųjų rublių, nes už gry- 
nus pinigus aplinkiniais keliais kolonijoje galėjai nusipirkti 
kokį butelį degtinės ar pakelį kodeino, kuriuo svaigindavosi 
narkomanai. 

Pabėgti laiko buvo gana — net du mėnesiai, bet jis bijojo, 
kad tą sargybinį gali pakeisti kitu arba jis ir pats gali su- 
sirgti. Jis po truputį ėmė vežti iš kolonijos ir slėpti pastogėje 
civilinius drabužius. Jie turėjo būti kuo paprastesni. 

Saško buvo tikras, kad laiptais žemyn nulips be jokių kliū- 
čių. Galų gale jis buvo karo ligoninėje, kur absoliuti dauguma 
žmonių tarp savęs nepažįstami. Jeigu ir pfažįsta, tai tik gydy- 
tojus, kuriuos mato per vizitaciją, dar lieknas vešliais ilgais 
plaukais arba su gražiais biustais seseles. Bet daugumos ap- 
tarnaujančio personalo ligoniai nepažįsta. Vadinasi, nė vienas 
iš sergančių kareivių Romualdui negalėjo būti pavojingas. Net 
ir iš tų, kurie žinojo, kad jis čia atvežtas iš kolonijos, niekas 
jo nesustabdytų, nes bijotų per savo įtarimą likti kvailio vie- 
toje ir visam tarnybos laikui gauti kandžią pravardę. Saško 
buvo tikras, kad vaikinai, kuriems net ir kiltų įtarimas, apie 
jį neprasitartų. Vienintelis pavojus, jeigu mačiusiojo kelyje 
pasipainiotų sargybinis ir tas sumanytų jį paerzinti. Tada tas 
liudininkas išgalvotų apie Romualdo pabėgimą ką nors super- 
fantastiška, bet greit išaiškėtų tiesa ir tučtuojau būtų paskelb- 
tas pavojus. Saško apskaičiavo, jog tai galėtų įvykti ne anks- 
čiau kaip po dešimties minučių, kai jis bus palikęs ligoninės 
teritoriją. 

Atrodo — sunkiausia bus išsprukti iš pačios ligoninės. Tvo- 
ra gana aukšta, o prasmukti pro budraus budinčio postą arba 

vartus visai neįmanoma — ten buvo reikalaujama leidimo. O ir 
per tvorą kabarotis nerekomenduojama — karo ligoninė yra 
karinis objektas ir žmonių sąmonėje visada siejamas su kažkuo, 
kas slapta ir slepiama. Niekas nieko nesakytų, matydamas ką 
nors lipant per gamyklos tvorą, net jeigu ta gamykla kari- 
nė, — kiekvienam maždaug aišku, ko anas ropščiasi. Jeigu į ga- 
myklą — matyt, pavėlavo į darbą ir bijo, kad klius, jei iš ga- 
myklos — žmogus labai skuba, kad ir į parduotuvę degtinės. 
Prie gamyklos tvoros tu gali net tikėtis pagalbos — pakylės, 
paduos ranką. Tokios pagalbos gali tikėtis ir kareivis prie 
kareivinių ar karo ligoninės, nes visiems aišku, kad vaikinas 
eina pas mylimą mergaitę. Jį supranta, už jį laiko špygą kiše- 
nėje ir patyliukais keiksnoja viršininkus, kam tie pedantiškai 
reikalauja laikytis reglamento. Visi tarnavo ir visi savavališ- 
kai išeidavo pas mylimąsias, nors už tai gaudavo budėti be 
eilės, jeigu tik nebūdavo bailiai, iš kurių joks doras kareivis 
neišeina. 

Bet visai kitaip žiūrima į žmogų civiliniais drabužiais, be- 
siropščiantį per karo ligoninės tvorą. Šitai jau nebesupranta- 
ma ir todėl pykina. Civiliniai drabužiai ir karo ligoninė visai 
nesiderina. Žmogų, perlipusį per karo ligoninės tvorą, kitas 
skubiai ima sekti, į šį įvykį įpainiojami praeiviai, dairomasi 
draugovininkų arba pareigūno, o dažniausiai įeinama į kontro- 
linę ir pranešama sargui. 

Dievai žino, kaip Romualdas Saško būtų nusprendęs per- 
kopti tvorą, jeigu nebūtų pastebėjęs, kad šaligatviu palei karo 
ligoninę dažnąi vaikštinėja jaunos merginos. Paprastai jos bū- 
davo taip tvarkingai apsirengusios tartum į teatrą. Pro langus 
alkanais žvilgsniais jas sekiodavo vaikinai. Staiga kuris nors 
langas atsiverdavo, vaikinas su mergaite persimesdavo keliais 
žodžiais, mergaitė nuėidavo, o langas užsiverdavo. Romualdas 
pastebėjo, kad visos jos eina į tą pačią pusę ir pasuka į skers- 
gatvį, į kairę. Vos tik mergina nueidavo, iš didžiojo karo 
ligoninės pastato koks nors kareivis išnešdavo šiukšlių kibirą 
ir eidavo į senąją arklidę pačiame nuošaliausiame kiemo kam- 
pe, kur stovėjo šiukšlių konteineriai. Dažnas iš kareivių grįž- 
davo tik po valandos ar dviejų. Ten už arklidės tvoroje turėjo 
būti skylė, nes šiukšlių kibiro tiek ilgai niekas nepila. Reikėjo 
skubėti, kol karo ligoninės valdžia nesužinojo apie šią skylę, 
nors visai galimas daiktas, kad valdžia apie ją žinojo, bet 

žiūrėjo pro pirštus, nes tie savavališki pabėgimai dėl bučinio 
viršininkams priminė jaunystę, o jokių karinių paslapčių 1i- 
goninėje nebuvo. Ir vis dėlto Saško nusprendė paskubėti. Net 
jeigu tvoroje skylės ir nėra, jis neras geresnės vietos prasi- 
brauti per tvorą. Šį miesto rajoną jis pažinojo gana menkai, 
bet žinojo, į kokią gatvę išeis ir kur reikia pasukti toliau, kad 
gautų taksi. 

Tą rytą pūtė stiprus vėjas, ir laukdamas prie kolonijos 
vartų sunkvežimio, jis sugalvojo sau alibi. Jis atsirakins duris, 
pasiims senos skardos lakštus ir nešis laiptais žemyn, nors 
paprastai juos mesdavo nuo stogo į kiemo kampą, aptvertą 
barjerais. Jeigu jį sulaikys kelyje iki šiukšlių konteinerių, jis 
sakys, kad dėl stipraus vėjo pabijojęs mesti nuo stogo skar- 
dos lakštus, nes jie gali nusklęsti ir išmušti langą. Jis dieva- 
gosis, kad durys nebuvusios užrakintos, jis visai nežinąs, kad 
jam dirbant durys užrakinamos. 

Naivumas visada gelbsti, jeigu tik užtenka drąsos kaip rei- 
kiant suvaidinti. Tai buvo geras alibi. Jis galėjo tikėtis, kad, 
net sugautas lendant per tvorą, jis bus pateisintas, tas reika- 
las nepateks į teismą ir gal net į koloniją. 

Karo ligoninės vyriausiasis gydytojas, pulkininkas, vyras, 
perėjęs kelis karus ir frontus, negi jis nesupras, kokia pagunda 
apima žmogų, Kai jis atsiduria tik per kelis žingsnius nuo tos 
puikiosios šalies, kuri vadinasi Laisvė. Greičiausiai visą košę 
gaus išsrėbti sargybinis, nes pulkininkas tikrai nesupras, kaip 
galima palikti postą, ir prasikaltusiam penkioms ar dešimčiai 
dienų nuobauda garantuota. 

Vaikinas buvo linksmas — jam žadėjo atostogas. Kovo mė- 
nesį, kai jų kaime prasideda orė. Ar Romualdas matęs kada 
suartą stepę? Matęs? Tada jis nepasakos!.. Ne, sužadėtinė jo 
nelaukia. Jis nenorįs tuoj pat po karinės tarnybos įsikinkyti 
į šeimos vežimą. Jei tik nereikės šeimininkauti vietoj tėvo, 
pabandys stoti į žemės ūkio technikumą. Gaila, kad su tarnyba 
nepasisekė — būtų patekęs į technines dalis, važiuotų į na- 
mus kone su penkiomis specialybėmis, o dabar — koks apdujėlis 
buvai, toks ir likai... 

Pastogėje Romualdas tuoj pat persirengė. Kad nesugadintų 
puikiai sugalvoto alibi, ant vasarinio pilko palto užsitempė 
vatinuką. Vėliau vis jau kur nors numes. Persimovė kelnes — 
jų spalva nedaug tesiskyrė nuo darbinių. Sargybinis užrakino 

pastogės duris, paklibino už rankenos, ar gerai užrakinta, ir 
tada jo žingsniai nuaidėjo laiptais žemyn. Romualdui buvo 
gaila, kad kareiviukas kovo mėnesį neparvyks į savo stepę. 
Toks geras vaikinas. 

„Batai... Kepurė... Darbinės pirštinės virš pirštuotų... Ša- 
likas... Dabar kiekviena sekundė buvo brangi. Reikia skubėti. 

Laikydamas ant pečių aštrius skardos lakštus, kurie rėžė 
per visus storus drabužius, jis atsirakino duris ir įsiklausė. 
Po laiptinę niekas nevaikščiojo, balsai ir indų žvangėjimas gir- 
dėjosi tik ilguose koridoriuose — dalijo pusryčius. 

Romualdas pradėjo lipti žemyn. Skardos gabalus jis perkėlė 
ant kairiojo peties — dabar jie užstojo veidą, jį pamatyti te- 
galėjo tik lipantys priešais, o iš koridorių jis liko nematomas. 

Nė vieno žmogaus! 

Jau buvo besiekiąs rankenos, kai duryse pasirodė medicinos 
sesuo. Ji nešė kibirą. Pamačiusi Romualdą, ji pastatė kibirą 
ant žemės ir palaikė duris, kad neužsitrenktų ir Romualdas ga- 
lėtų išeiti. Jis tarė: 

— Širdingai dėkoju! 

— Prašom, prašom,— ji maloniai atsakė. 

Romualdas lėtai perėjo per kiemą, atrėmė skardos lakštus 
į senosios arklidės sieną. Tada juos ėmė po vieną, lankstė ir 
kišo į tuščius šiukšlių konteinerius. Jis norėjo apsižiūrėti, kas 
darosi už nugaros. Ne, už nugaros buvo ramu, tik keli ligoniai 
buvo matyti prie ketvirto aukšto lango. Visi dar pusryčiavo. 

Romualdas sulankstė dar vieną skardos gabalą ir nuėjo prie 
paskutinio konteinerio. Sustojęs prie jo, pažvelgė už kampo 
ir pamatė taką, kokį paprastai sutrypia šernų banda giliame 
sniege. Sniego pluta buvo sušalusi, todėl batų pėdsakų nega- 
lėjo įžiūrėti. Takas baigėsi prie tvoros, bet skylės nebuvo 
matyti. 

Teks perlipti tvorą, kitos išeities nėra, pagalvojo Romual- 
das ir net neatsigręžęs dingo už arklidės. 

Paaiškėjo, kad per tvorą lipti vis dėlto nereikia. Tako pa- 
baigoje tvoros lentos laikėsi tik ant viršutinių vinių, ir jas 
galėjai pastumti į šoną kaip užuolaidas. 

Kitoje gatvės pusėje, tiesiai priešais spragą, kiemsargis valė 
per naktį iškritusį sniegą. 

Romualdas sumirkčiojo trumparegėmis akimis. Kelio atgal 
nebuvo. Žengdamas pro tvoros spragą, jis sušuko: 

— Padėk dieve, šeimininke! 

Kiemsargis atitiesė sulinkusią nugarą: 

— Vieną kartą jūs įkliūsite čia belandžiodami! Tada tai 
gausit per kelnes! 

Romualdas greit nužingsniavo pirmyn. Jis pagalvojo, kad 
reikėtų nusimesti vatinuką, bet nenorėjo gaišti. Nusimes vė- 
liau. Prasilenkė su taksi ir išgirdo, kaip kažkur už nugaros 
automobilis sustojo. Saško perėjo gatvę ir nuskubėjo toliau. 
Už nugaros trinktelėjo durelės. 

Ar jis važiuos tiesiai, ar atgal? Ne, motoro gaudimas ar- 
tėjo. Romualdas sustojo ir pakėlė ranką. 

— Kur? 

— Į Jūrmalą. 

— Jūrmala — nuo Ainažių iki Kolkos, nuo Kolkos iki Papės 
švyturio ir dar tolėliau! 

— Į Lielupę. 

— Galėjot važiuoti ir traukiniu! — subambėjo vairuotojas, 
įjungdamas skaitiklį Arbatpinigių jis, matyt, nesitikėjo. 

Romualdą Saško bėgti iš kalėjimo privertė pinigų reforma. 
Apie ją jis buvo girdėjęs dar laisvėje. Jam pasakojo, kad 
kažkoks dailininkas kažkokiam meno veikėjui rodęs naujų pi- 
nigų eskizus. Monetas. Vieno, dviejų, trijų ir penkių rublių 
vertės. Tūkstantis devyni šimtai penkiasdešimt aštuntais metais 
nukalti pavyzdžiai, o dabar juos svarstanti išmintinga ir slap- 
ta žiuri. Monetos nukaltos iš vario bei nikelio lydinio, vienoje 
pusėje — herbas, kitoje — nominalinė vertė. 

Visai atsitiktinai Romualdas Saško sužinojo tokį dalyką, 
kurį išplepėjusiam būtų tekę daug malkų supjauti šiauriau- 
siuose šalies rajonuose. Bet, kaip dažnai būna, laiminguoju 
atsitiktinumu nebuvo pasinaudota. Gal todėl, kad apie pinigų 
keitimą plepėjo ir kiti žmonės, o jų informacija buvo labai 
prieštaringa. Gandai, penkiasdešimt septintaisiais ir penkiasde- 
šimt aštuntaisiais metais pasiekę apogėjų, vėliau aptilo. O pi- 
nigų kalyklose jau sukosi pavaros, buvo graviruojamos mat- 
ricos ir ruošiamas metalas. Gerbiama žiuri atmetė dviejų, trijų 
ir penkių rublių vertės monetų projektus — jos taip ir liko 
pavyzdžiais, pasidarė didžiųjų pasaulio numizmatų labai gei- 
džiamu objektu, o vieną rublį paliko, ir tūkstantis devyni šim- 
tai šešiasdešimt pirmaisiais metais jis išriedėjo į žmones. 

Teismas iš Romualdo Saško atėmė gana daug iš to, ką jis 

buvo spėjęs, būdamas vadovu, nugriebti iš įmonės pelno. Gana 
daug, bet ne viską. Jam teko atsisveikinti su butu, automo- 
biliu, su vila, su sąskaita taupomojoje kasoje. Dėl viso to, 
žinoma, skaudėjo širdį, bet jis piktai džiaugėsi, kad nesiseka 
tiems, kurie ieškojo slaptavietės. Jie galvojo ir veikė pagal 
šabloną, o Saško šabloniškai negalvojo. Jis pinigų neslėpė 
taip kaip kiti — vonios sienose, užmūrytų krosnyje ar užkastų 
sode. Jis buvo per daug protingas ir ne toks godus, kad no- 
rėtų visą laiką jausti pinigus šalia savęs ir kiekvieną rytą 
matyti, kad slaptavietės dar niekas nėra išplėšęs. 

Bet ir protinguosius ištinka nelaimė. Jeigu jam dabar ne- 
pavyks pabėgti, jo užkasti rubliai kovo trisdešimt pirma virs 
beverčiais popieriais — į auksą jis buvo iškeitęs labai mažai, — 
ir jis iš kalėjimo išeis bemaž toks pat elgeta kaip ir tie pasi- 
gailėtini driskiai, kurie palėpėse vagia paklodes ar iš pusrūsių 
neša uogienės stiklainius. 

„Aš jau per senas, kad galėčiau leisti sau likti elgeta — 
pagalvojo Romualdas ir nusprendė bėgti.— Ir, be to, man rei- 
kia aprūpinti Hugo!“ 

— Prašau sustabdyti! Aš nusipirksiu kastuvą! 

— Šiandien dar viena tokia kelionė, ir planas nueis šuniui 
ant uodegos! — širdo taksi vairuotojas. 


Smėlio kopos buvo sušalusios tik iš paviršiaus, giliau smė- 
lis buvo sausas ir birus. Ištraukęs iš duobės lagaminą, Romu- 
aldas nusivilko vatinuką ir juo kruopščiai nuvalė nuo laga- 
mino smėlį. 

Vatinuką ir kastuvą numetė miške, maždaug už puskilo- 
metrio nuo duobės, kad koks nors rebusų mėgėjas nesugalvotų 
ieškoti paralelių, ir pasuko stoties link. Dabar jis ėmė gai- 
lėtis, kad atleido taksi, bet vairuotojas jam nepatiko, ir, be 
to, jam būtų gana įtartina, jei žmogus, išvažiavęs su kastuvu, 
grįžtų su didžiausiu lagaminu, tada jis tikrai pastebėtų smėlio 
kruopeles lagamino kampų apkaustuose. 

Romualdas išlipo Zasulaukyje, nes bėgliui sukinėtis po Ry- 
gos centrą būtų daugiau negu kvaila. Jis nusisamdė kitą taksi 
ir nuvažiavo pas Žiurką. 

Tai buvo pats pelningiausias sandėris Žiurkos praktikoje. 
Jis pardavė visą auksą, kiek turėjo, ir ašarų kamuolys su- 
gniaužė gerklę, kad daugiau nėra. Romualdas nupirko net kibirą 

sidabrinių penkių latų monetų, bet lagamine vis tiek dar liko 
krūva pinigų. 

— Aš tau paliksiu kelis tūkstančius, o tu kiekvieną mėnesį 
nusiųsk pinigų mano vaikiui,— pasakė Saško. 

— Dešimt procentų už keitimą, — atsakė Žiurka ir supyko 
ant savęs, kad per mažai paprašė. 

Iš Žiurkos Romualdas paskambino į draudimo inspekciją. 
Jis ilgai mėgino įkalbėti kažkokią inspektorę, kad apdraustų 
Hugo nors nuo nelaimingo atsitikimo, nes taip apsidraudęs 
įmokėtus pinigus galėjai atsiimti po penkerių metų. Bet inspek- 
torės niekaip negalėjo įkalbėti — norint apsidrausti, būtinai rei- 
kėjo pateikti pasą, o paso -Romualdas neturėjo. 

Romualdas vos įveikė norą paskambinti Hugo. O ką jis 
galėjo jam pasakyti? Labą dieną? Duoti pinigų? Ne, nuo pa- 
labinimo vaikinui nebus jokios naudos, o nuo didokos su- 
mos — nė tiek. Kai tik ją išleis — o Hugo toks geraširdis ir 
lengvapėdis, kad ji tikrai bus išleista linksmai,— kai tik pi- 
nigai bus išleisti, jis dar skaudžiau pajus jų trūkuma ir dar 
iškrės kokią kvailystę. Jis ne iš tų, kurie išmoksta ,,pasida- 
ryti“ pinigų, o jų norės. Geriau tegul Žiurka kas mėnesį jam 
siunčia po šimtuką. Tokią sumą gaudamas dar nebadausi ir 
nenuplyši, bet dar neprarasi ir saiko. 

Laikrodis rodė pusę dvyliktos. Gal jis iki pietų spės su- 
grįžti atgal? 

— Iškviesk taksi! 

— Išeik įr pasigausi gatvėje. Dabar, dieną, jų pilna,— pa- 
mokė Žiurka. Taksi iškvietimą jis laikė pinigų švaistymu ir 
nenorėjo šito leisti, nors tai buvo ir ne jo pinigai. Romualdas 
pamanė, kad Žiurka turi kitą priežastį nekviesti taksi telefonu. 
Jis, žinoma, nepaklausė, — kokią. 

Lauke siautė pūga. Taksi nebuvo matyti, bet artėjo kažkoks 
lengvasis automobilis. Romualdas pakėlė ranką. 

Kelias buvo slidus, todėl Kozindas neskubėjo. 

— Blogas matomumas, koks nors džigitas gali trinktelėti 
į šoną. Nėra ramybės per tuos vaikėzus. Jeigu su „Java“— 
gazas iki galo, jeigu su automobiliu — pedalas iki grindų! O tu 
žmogus bėk lyg gaudynėse! 

Kozindas Saško vairuotoju išdirbo tik nepilnus metus. Ro- 
mualdas negalėjo prisiminti, kas jam rekomendavo Kozindą, 
bet jis prisiminė, kokiais žodžiais: „Jeigu tu leisi jam chaltū- 

rinti, geresnio vairuotojo nenorėsi. Nei per kvailas, nei per 
protingas ir moka laikyti liežuvį!“ 

Romualdas Saško paliko Kozindą toli nuo slaptavietės. Iš- 
vertė į duobę auksinius daiktus, išpylė sidabrinius penklačius, 
norėjo sumesti dar likusius pinigų pakelius, bet apsigalvojo ir 
kol kas paliko juos lagamine: ten buvo dar geroka suma — 
gal dešimt su viršum tūkstančių, skaičiuojant naujais pinigais. 

Tada jis užkasė duobę, ant viršaus užmetė medžio šakų ir 
grįžo atgal į automobilį. Kozindas skaitė laikraštį. Jis visada 
laukdamas skaitydavo laikraštį. 

— Važiuojam! 

Saško savo pasiūlymo neišklojo staiga. Pirmiausia paklau- 
sinėjo apie Kozindo šeimą, pasiteiravo, kaip auga dukros, iš- 
tyrė jo nuotaiką ir materialinę padėtį, sužinojo, ką darytų 
Kozindas, jeigu netikėtai laimėtų loterijoje didelę sumą, ir 
tada pasakė: 

— Aš jums kokį dešimt tūkstančių galėčiau paskolinti... 

Kozindas pažvelgė į jį kaip į nenormalų. 

— Aš nejuokauju. Aš, matai, iš kalėjimo tik pabėgau ir jau 
nusprendžiau tuoj' pat grįžti atgal. Geriau atsėdėti penkerius 
metus, negu visą amžių slapstytis. 

Kozindas buvo beveik baltas, jis sustabdė automobilį. 

— Tie tūkstančiai mano užantyje. .. 

— Mes negalime įforminti paskolos. 

— Ir nereikia. 

— Pasitikėsite? 

— Pasitikėti — lyg ir per daug. 

— Aš mielai paimčiau... Dabar kaip tik Duoniuose parduo- 
damas namas. Žmogus statėsi sau, o jį paskyrė direktoriumi 
į Valuoją... Aštuoni tūkstančiai naujais. Gražus namas. Au- 
gindamas gladioles aš galėčiau šią skolą padengti per penke- 
rius metus... Na, daugių daugiausia — per šešerius. Aš skai- 
čiavau. 

— Tu man duok parašą. Ar turi kokį popierių? 

— Sąsiuvinį. 

— Bus geras. Imk kuo rašyti, aš diktuosiu... Viršuje dide- 
lėm raidėm: skolinis pasižadėjimas. Toliau... Aš, Kozindas, 
toks ir toks, gyvenantis Rygoje, ten ir ten... Šiuo patvirtinu, 
kad gavau iš Saško Romualdo vieną šimtą šešis tūkstančius 
rublių namui ir inventoriui įsigyti... O dabar dėl viso pik- 

to... Man žinoma, kad minėti pinigai įgyti grobiant valsty- 
binį turtą, man žinoma, kad juos iš tikrųjų reikėtų konlis- 
kuoti, kad Romualdas Saško juos paprasčiausiai nuslėpė ir šie 
pinigai iš tikrųjų yra valstybės nuosavybė... Apačioje data 
ir parašas... 

Persisvėręs Romualdas Saško atidarė ant užpakalinės sėdynės 
padėtą lagaminą: 

— Štai jie čia... Aš pasiimsiu porą dešimtinių kelionei. 
Dabar mums reikėtų skirtis... Laimingo pirkimo! 

— Laimingai! 

Kelias buvo toks slidus, kad „Volgos“ ratai tuoj užbuksavo. 

„Kaip laimingai viskas susitvarkė! Man šie pinigai būtų 
pražuvę, dabar vis kiek nors atgausiu!'— Romualdas pažvelgė 
į laikrodį — dvylika ir dvidešimt minučių. Dar iki pietų gal 
suspės. Iki senosios vilos buvo netoli. Jis nuskubėjo tenai. 

Maisto prekių parduotuvėje jis nusipirko tuščią litrinį bu- 
telį. 

— Ko tik tam žmogui nereikia! — nusistebėjo pardavėja. 

Kastuvo nebuvo, jis bandė kietoje žemėje išgremžti duobutę 
pagaliu, bet tas greit sulūžo. Kadangi nieko tinkamo daugiau 
nerado, teko duobutę gilinti rankomis. Užlūžo ir skaudėjo nagai. 

Kai jis vėl išėjo į plentą, buvo likę dar penkiolika minu- 
čių, ir jis tikėjosi, kad vėl įsigaus nepastebėtas per tą skylę 
už arklidės ir, nelygu kokios aplinkybės, vėl pasinaudos kiek 
perdirbtu alibi variantu. Jis pačiupinėjo kišenėje pastogės rak- 
tą. Toks daiktinis įrodymas galėjo būti naudingas tik tardy- 
tojui, ir jis įmetė raktą į sniegą. 

Taksi jis gavo. Lėkė kaip pamišęs, nes Romualdas už grei- 
tą važiavimą vairuotojui pasiūlė visus pinigus, kiek jam buvo 
like. 

Prie tos spragos tvoroje, per kurią karo ligoninės karei- 
viai landžiojo pas savo mergaites, stovėjo du milicininkai ir 
tarnybinis šuo su brezentiniu pasaitėliu. Pavėluota. Romualdas 
liepė važiuoti į koloniją. Po kelių minučių jis stovėjo kalėjimo 
viršininko kabinete ir pasakojo, kad pats dar nesupranta, kas 
jį pastūmėjo bėgti. Pastogės durys nebuvusios užrakintos, jis 
nešęs žemyn senos skardos gabalus ir tada pastebėjęs tvoroje 
spragą. Toliau viskas vykę kaip per sapną. Vaikštinėjęs gat- 
vėmis. Mąstęs... Gailėjęsis... Todėl pats ir prisistatęs. .. 

— Dabar graužkit sau nagus, — liūdnai pasakė viršininkas.— 

Jeigu būtumėte pasirodęs nors valandą anksčiau, gal visai ne- 
būtų reikėję perduoti bylos teismui. . . 

Niekas nemanė, kad Romualdui teismas priteis dvejus me- 
tus — didžiausią bausmę už pabėgimą. Jo sugrįžimas visiems 
atrodė lengvinanti aplinkybė. Ir teisėjams atrodė, vis dėlto 
jų nuosprendis buvo griežtas, nes Romualdo pavyzdžiu norėjo 
pagąsdinti visus bėglius, kuriuos tokiam žingsniui galėtų pa- 
stūmėti palankios aplinkybės. 

Tą prakeiktą rytą Konradas į namus daugiau nebeparvažia- 
vo. Nevertėjo dėl poros valandų grūstis į Uždauguvį ir vėl 
kratytis atgal. Pusryčių jis gali užkąsti kur nors kavinėje. Taip 
pat gerai, Ret dar geriau, būtų nusipirkti parduotuvėje kokių 
nors pyragėlių ir suvalgyti besėdint už rašomojo stalo. Taip 
galvodamas jis pajuto burnoje malonų karštos arbatos kartumą 
ir jos aromatą. 

— Sustokite čia, prie parduotuvės,— tarė Konradas vairuo- 
tojui. 

Parduotuvė buvo pilna žmonių, kaip paprastai būna tik ką 
atidarius. Konditerijos skyrius buvo pačiame gale, ir ten gar- 
džiai kvepėjo. 

Iš pradžių Konradas norėjo paimti tik pustuzinį pyragėlių, 
bet jie buvo dar visai šilti, todėl jis liepė prikrauti pilną krep- 
šelį — gal dar kas panorės. 

Kai jie privažiavo prie ministerijos, Konradas pamatė, kad 
milicininkas jau veda į vidų Virsnavos gatvės parduotuvės 
kasininkę ir iš automobilio lipa niūrusis senis Nikolajus Go- 
lubovskis. 

— Labas rytas! — pasakė Konradas Golubovskiui ir pagal- 
vojo, kad, deja, pyragėliams lemta ataušti. 

— Būkit sveiki! — atkišo liesą plaštaką Golubovskis, ir jie 
padavė vienas kitam ranką tiesiai gatvėje. 

Po to jie abudu lipo aukštyn ministerijos laiptais. Du se- 
nukai. Vienas — siūbuodamas kaip jūrininkas, svajodamas apie 
pyragėlius ir oriai atsakinėdamas į sutiktųjų sveikinimus; ant- 
ras — tikras pūzras, tipeno smulkiais pelės žingsniukais ir pla- 
čiausia šypsena sveikino tuos, kurie sveikinosi su Konradu. 

— Kiek suprantu,— švilpčiodamas pasakė Golubovskis, kai 
jie įėjo į Konrado kabinetą, — teisingumas triumfuoja. 

— Sėskitės,— Konradas pristūmė liudininkui kėdę. 

Netrukus gretimam kambary pasigirdo šurmulys ir įėjo Ju- 
ris. Rankoje jis laikė šviesiai rudą lietpaltį, kurio nuolaidūs 
reglano pečiai buvo ištempti ant pakabos. Paltą Juris laikė 
aukštai iškeltą ir sukinėjo, kaip rodomi drabužiai mugėje arba 
valykloje, ieškant smulkių dėmių. 

Juris atsuko Golubovskiui palto nugarą. 

— Pažįstate?— paklausė Konradas. 

Golubovskis patraukė pečius, pasikasė smilkinį ir patempė 
apatinę lūpą. 

— Velniai žino... Gal... Atrodo, maždaug panašiai buvo 
apsivilkęs tas mušeika... Bet galvos nedėčiau... Norint dėti 
galvą, reikia būti visai tikram. Galvos nedėčiau... 

— Ačiū, Juri! 

— Galvos nedėčiau... 

— Ačiū ir jums! 

Juris išnešė paltą. 

Paltą jie rado ant sofos Rimšų namo antrame aukšte, šalia 
žalio brezentinio inkasacijos maišelio ir pinigų. Nusikaltėlis 
ar nusikaltėliai, matyt, nenorėjo vargintis ir nepasiėmė net 
trirublinių ir penkrublių— jos buvo išbarstytos ant sofos ir 
grindų, maždaug keturi tūkstančiai. Atrodė, kad jų baisiai sku- 
bėta, nes vienas inkasacijos maišelis buvo užkritęs už sofos ir 
likęs net neatrištas. 

— Pažiūrėkit čionai! — Konradas kvietė Golubovskį arčiau 
prie rašomojo stalo. Ant jo krašto buvo paskleistas pluoštas 
nuotraukų. Iš jų žvelgė visokiausi vyrai. Tarp jų ir Hugo. 
Konradas įžiebė stalinę lempą, kad Golubovskiui būtų geriau 
matyti. 

— Ar kuris iš jų nėra panašus į žmogų, tada įėjusį į par- 
duotuvę. 

— Tada? 

— Tada. 

Golubovskis užsidėjo ant nosies akinius, jo veidas pasidarė 
labai raukšlėtas. Susikaupė. Jis panėšėjo į žmogų, kuris nuo- 
širdžiai supranta visą jam pavestos užduoties svarbą ir pa- 
sirengęs dėl jos aukotis. 

Golubovskis nuotraukas peržiūrėjo keletą kartų ir tada tvir- 
tai pasakė: 

— Čia jo nėra. Užpuolikas buvo laikrodžių meistras Duršis. 
Šitai aš jau anksčiau parodžiau. 

— Jūs galite patvirtinti? 

— Aš galiu patvirtinti, kad užpuolikas buvo pilietis Duršis 
arba koks kitas į jį labai panašus asmuo. 

Konradas atidėjo į šalį Hugo nuotrauką, o kitas nuėmė. Jis 
tvarkėsi lėtai, net mieguistai, jo judesiai buvo švelnūs tartum 
lemūro. Jis vilkino laiką. O iš tikrųjų akylai sekė Nikolajaus 
Golubovskio reakciją. 

— Ar parduotuvėje nebuvo šitas? Prašau pažiūrėti kuo ati- 
džiau! 

Hugo nuotrauką Golubovskis prisikišo beveik prie pat no- 
sies, paskui palinko arčiau lempos. 

— Ne-e. Pirmą kartą matau. 

— Tiesa, nuotrauka daryta prieš metus ar dvejus, aš turiu 
ir naujesnę, bet...— Konradas tyčia pertraukė sakinį, kad Go- 
lubovskis galėtų pridurti: „Tai parodykite!" 

Konradas vikriai išdėstė prieš jį nuotraukas, kur Hugo buvo 
nufotografuotas jau nebegyvas. Jis gulėjo didžiajame Rimšų 
kambaryje ant kilimo. Atrodė, kad kilimo ornamentai jam spau- 
džia veidą ir jis prasižiojęs tai pasakyti. 

Golubovskio veido išraiška nepasikeitė, tačiau išdavikiškai 
sudrebėjo rankos. 

— Tuose namuose jis ne vienintelis taip atrodė, — lyg tarp 
kitko pridūrė Konradas. 

Golubovskiui rankos nustojo drebėti. 

Gal tokią betarpišką reakciją sukėlė šios baisios nuotrau- 
kos? Jis juk nei medikas, nei teisininkas, kurie prie tokių vaiz- 
dų ilgainiui pripranta. 

— Siaubinga... 

— Nepažįstate? 

Golubovskis papurtė galvą. Jis buvo pasinėręs į savo mintis. 

Konradas pasirašė jam leidimą ir pasakė: 

— Iki pasimatymo! 

Golubovskis krūptelėjo tarsi staiga pažadintas, paėmė lei- 
dimą, nusilenkė ir skubiai išėjo. 

Konradas pradėjo pirštais maigyti cigaretę, norėdamas su- 
apvalinti, bet cigaretė perplyšo, ir jis įmetė ją į šiukšlių dėžę. 

Kas per vienas tas Golubovskis? Kodėl jis meluoja? Golu- 
bovskis. Girdėta pavardė. Atrodė, atmintis tuoj tuoj kažką 
prikels iš užmaršties, bet jai vėl pritrūko jėgų, ir vėl viską 
apgaubė migla. 

Kas gi per vienas tas Golubovskis? Šitai jis dar šiandien 
sužinos! 

Įėjo Juris ir pranešė, kad pardavėja iš trikotažo parduo- 
tuvės šį lietpaltį iškart atpažino. 

— Tas pats, — pasakė ji. 

— Toks pat,— pataisė Juris. 

— „Sport Heruk"— penkiasdešimt antras dydis, ketvirtas 
ūgis, ar ne? 

— Kaip vaistinėje. 

— Seniai dirbu parduotuvėse. 

O Hugo nuotraukos jai nebuvo reikalo rodyti, užpuoliko 
veido ji nemačiusi. 

— Ar nenori arbatos su pyragėliais? Kai pirkau, buvo dar 
visai šilti. 

— Vėliau, — atsisakė Juris.— Ar rodyti kasininkei tuos nau- 
juosius numirėlių paveikslus? 

— Kam? 

— Aš irgi pamaniau, kad neverta. Išleisiu ją. 

—- Ar Alvis neskambino? 

— Ne. 

— Gerai. Aš pats susitvarkysiu. Eik, kur tau reikia. Eik, 
bet vienuoliktą grįžk atgal! Ir sugalvok ką nors protinga, kad 
per pasitarimą mums netektų vien ausimis karpyti. Viskas da- 
bar taip susipynė, nors imk ir pasikark! Kaip su tuo Langer- 
manio nuomininku? 

— Vasia Katinas? Sėdi. Nukniaukė dviratį. 

— Kur sėdi? 

— Tardymo skyriuje. Greit bus teismas. Aš jo imsiuos, kai 
tik rasiu kokią laisvą minutę. 

— Na, eik! Nestovėk! Laikas nelaukia! 

Trūko jam dar nemalonumų su Alviu. Bet niekur nedingsi! 

Devintą valandą atsivėrė Konrado kabineto durys ir ant 
slenksčio pasirodė Alvis Graudas. Jis buvo tvarkingai apsivil- 
kęs, plaukai lygiai sušukuoti. Iš šios nedidelės permainos Kon- 
radas tuoj pat suprato, kad Alvis šiam vizitui rengėsi labai 

stropiai. Tai nežadėjo nieko gero. Ypač atsižvelgiant į ryžtingą 
Alvio veido išraišką ir jo atkaklų charakterį. 

— Leiskite įeiti, drauge pulkininke? 

— Įeikit, įeikit, drauge kapitone,— pamėgdžiojo Konradas, 
nes oficialus tonas jiems nebuvo įprastas.— O tą pareiškimą, 
kurį turi kišenėje, įsakau mesti šiukšlių dėžėn! 

Alvis tarsi sumedėjęs perėjo kabinetą ir išsitempė kaip 
styga. 

— Dėl mano aplaidžiai atliktos tarnybinės užduoties. .. 

— Griežtas papeikimas su įspėjimu! — kaip kirviu nukirto 
Konradas.— O susirinkime galėsi išanalizuoti savo klaidas!.. 

— Ne, aš prašau priimti mano pareiškimą arba pasiųsti 
mane į daboklę! 

— Dar ko! Ten galėsi pailsėti, kai darbas bus baigtas! 

— Aš prašau... 

— Kalbėk kaip žmogus, velniai rautų! Ko gi tu iš tikrųjų 
pridarei? Patikėjai telefono skambučiu, nenuvažiavai patikrinti 
Nelijos Rimšos garažo? Beje, tu visai neturėjai teisės lįsti į jos 
garažą! Ji galėjo pasiųsti tave po velnių! Tu ne koks nors 
gaisrininkas, kuris turi teisę visur kišti nosį, tu kriminalinės 
paieškos inspektorius, tu nosį kaišioti gali tik turėdamas or- 
derį. O papeikimą aš tau žadu įpilti už tai, kad tu nemokėjai 
įkišti nosies į garažą be orderio! 

— Jeigu aš būčiau paprašęs parodyti man garažą, ji būtų 
parodžiusi. 

— Būsų parodžiusi. Sutinku. Jeigu ,Zaporožietis“ dar ne- 
buvo dingęs ir taksi 86-37 dar nebuvo atsiradęs, ji būtų tau 
parodžiusi. O jeigu ne — ji būtų paprašiusi orderio! 

— Jeigu nebūtų... 

— Pyragėlių nori? Kai pirkau, buvo dar visai šilti. 

— Nenoriu. 

— Kas dabar juos valgys? Aš vienas negaliu viso krepšio 
suryti! Ar tu turi nors mažiausią supratimą, kas ir kaip tuose 
Rimšų namuos atsitiko? 

— Vienas nuėmė visą derlių. 

— O gal du? Gal trys? Gal... Sėskis pagaliau. Aš pergal- 
vojau visus galimus variantus — nors imk ir pasikark,— kal- 
bėjo Konradas.— Jeigu yra du nusikaltėliai ir vieną nepažįs- 
tamą pilietį pažymėsim X, tai gali būti daug derinių. X-+Rimša. 
X-+Hugo. Hugo+Rimša. Nelija vienintelė lieka neįjtariama, nes 

Tereza ją matė uždarant vartus, kai išvažiavo taksi. O išva- 
žiuojančio ji juk nematė. Ji matė Rimšą atvažiuojant, bet 
nematė žmogaus, kuris šu taksi išvažiavo. Taksi vairuotojo 
niekas nematė! 

— Reikia pradėti iš kito galo. Reikia pradėti nuo šovimo. 
Aš atvažiavau į Duonius apie pusę aštuonių ir dar kalbėjau 
su Nelija Rimša. Visi šautuvai buvo spintoje. Deja, tuoj pat 
man išėjus, į karnavalą išeina Tereza — ji šūvius gretimame 
name tikrai būtų girdėjusi, kiti, tolimesni, Rimšų kaimynai jų 
galėjo ir negirdėti, nes buvo šaudoma rūsyje. Kozindų namas 
lieka tuščias, nes sesuo su motina išvažiavusios į darbą, o pats 
šeimininkas mieste. Jis grįžo devintą valandą vakaro. Šūvių 
taip pat negirdėjo. Vadinasi, žudynės įvyko tarp pusės aštuo- 
nių ir devynių vakaro. 

— Nepataikei! Kaimynai girdėjo šūvį, vieną šūvį, vieną 
vienintelį šūvį apie vienuoliktą valandą vakaro. Tik nė vienas 
iš jų nepagalvojo, kad šaudo. „Buvo toks pykštelėjimas,— ste- 
bėjosi Kozindas,— aš juk girdėjau, tik nesupratau, iš kur. 
Kitas kaimynas pamanė, kad berniukai sprogdina petardas. Ar 
tu dar neatsisakei tos minties dezertyruoti? 

— Ne. 

— Tuo blogiau tau pačiam. Vis tiek reikės atsisakyti. Juris 
nulėkė į Uogrę, nes Rimšos „Zaporožietis“ vakar rastas miške 
prie Suntažių— Uogrės kelio. Miško darbininkai jį matė jau 
rytą, bet pamanė, kad jį pasistatė kokie nors grybautojai ar 
uogautojai. Į Uogrę parvežė naktį, mes dar nebuvom paskelbę 
paieškos. 

— Tada tas žmogus jau toli. 

— Deja.— Konradas padėjo ant stalo krepšį pyragėlių ir 
paragino:— Valgyk, neleisi juk pražūti geram daiktui. 

— Aš nueisiu vandens, — Alvis paėmė virdulį Ar tas jo 
pareiškimas iš tikrųjų nepanašus į maivymąsi? Naktį jis atrodė 
vienintelė įmanoma bausmė, dabar jis suabejojo ir į pareiškimo 
rašymą pažiūrėjo kaip į vaikėzišką bravūrą. 

Konradas pažvelgė į koridorių, ar nematyti kur gaisrininko. 
Ne, nematyti. Ir jis įjungė elektrinę plytelę —- jeigu kada prieš- 
gaisrinė apsauga nutvertų, devynis kailius nudirtų! 

Ant stalo sučirškė telefonas. Skambino leidimų biuro bu- 
dėtojas. 

— Pulkininkas Ulfas? Drauge pulkininke, čia atėjęs kažkoks 

Nikolajus Golubovskis. Jis norįs visai pakeisti savo ankstes- 
nius parodymus. 

— Kaip jis atrodo? 

— Paprastai. 

— Ar susijaudinęs? 

— Sunku pasakyti, jo toks sustingęs vaškinis veidas. Jis 
reikalauja, kad jį tučtuojau areštuotų ir nuvestų pas jus. 

— Gerai, siųskit jį į viršų! — Krepšelis pyragėlių nukeliavo 
atgal į rašomojo stalo stalčių. 

Golubovskis. . . 

Jie susitiko sekmadienį. Kozindas buvo ką tik apėjęs sodą, 
kaip ir dera tvarkingam šeimininkui, siurbliu pripumpavęs 
į Iezervuarą vandens ir įjungęs laistytuvus, nes tokioms gė- 
lėms nieko nėra geresnio kaip kas rytą palaistyti. Jis pravėrė 
inspektų stiklus, nes diena žadėjo būti karšta (ir pomidorų dai- 
gai galėjo sušusti. Jis pastebėjo, kad serbentų krūmai jau 
išskleidė žiedus ir aplink juos girdėti bičių dūzgimas. Ir be- 
veik jau nusprendė, kad ir pačiam reikėtų įsigyti porą avi- 
lių, nes tai į gerą sodui. Visus darbus jau buvo baiges ir ėjo 
į virtuvę pusryčiauti, bet pamatė į kiemą įeinant Hugo Lan- 
germanį. Kozindas, aišku, Hugo nebepažino, ir Hugo nebepa- 
žino Kozindo, nes jie buvo susitikę prieš daugelį metų. 

„Koks nors nuskuręs ir senstelėjęs donžuanėlis,— pagal- 
vojo Kozindas.— Ko gero, prašys už dvidešimt rublių išnuo- 
moti sezonui palėpę. Ir anksti rytais vilksis kur nors, o vėlai 
naktimis parsivilks namo, per kiemą spūdins pabrukęs uodegą, 
o mMaudyklėje apsimaus raudonas glaudes ir išpūs krūtinę kaip 
kalakutas. 

Ir ko tos moterys iš tokių tikisi? Paprastai galų gale juos 
priglaudžia energingos bobšės, jau spėjusios numarinti po tre- 
jetą vyrų. Kad sekmadieniais būtų ką iščiustyti ir vedžiotis už 
pasaitėlio. Ne, ne... Man tavo poros raudonųjų nereikia, gali 
juos įsikišti į vieną vietą... Man nereikia nei tavo dviejų, 
nei trijų, nei penkių raudonųjų... Nešdinkis greičiau pro var- 
telius lauk ir nemindyk man vejos!“ 

— Atsiprašau, ar čia gyvena Kozindas?— nedrąsiai paklausė 
Hugo Langermanis. 

— Gatvėje prie numerio parašyta! 

Jį kas nors bus atsiuntęs, o man į tai nusispjauti. Tegul 
tas siuntėjas pats statosi namą ir tada nuomoja. 

— Ar jūs pats ir būsite? 

— Aš. Ko reikia? 

— Ar jūs anksčiau negyvenote Kristapo gatvėje? 

— Kas atsiuntė? Tas vargo pelė Viktorovas? Jis... 

— Tada mums reikia pasikalbėti prie keturių akių. — Hugo 
neleido Kozindui baigti sakinio. 


— Galima, — Kozindas nusivedė Hugo už namo, kur po vyš- 
niomis stovėjo suoliukai. 

Jis nori ką nors iškišti, pamanė Kozindas. 

Hugo padavė Kazindui didoką fotografiją, o pats nusisukęs 
neįprastai stropiai ėmė apžiūrinėti sodą — lyg pirmą kartą gy- 
venime būtų matęs inspektus, šiltnamį ir gladiolių daigus. 


Kol Kozindas nebuvo pasirašęs Romualdo Saško, padiktuoto 
skolinio pasižadėjimo, jis turėjo gana daug blogų charakterio 
bruožų, bet niekam nesibaudė griebti už gerklės. Už gautus 
pinigus jis nusipirko nebaigtą statyti namą, užbaigė jį ir įsi- 
gijo pavažinėtą automobilį. Jis buvo girdėjęs, kad iš gladiolių 
galima greit praturtėti, bet visų pirma reikėjo geros rūšies 
gladiolių svogūnėlių. Kozindai susiveržė diržus, nes Saško duotų 
pinigų nebeliko. Net neleido sau nupirkti mergiščioms vasa- 
rinių suknelių. Jos ištisus metus, rydamos ašaras, išvaikščiojo 
su senais batais. Kozindas jautė, kad ir žmona ryja ašaras, 
nes ji nebuvo dar tiek sena, kad galėtų apsieiti su vienu si- 
jonu ir kiekvieną laisvą valandėlę tupėti ežioje. 

Pagal knygą viskas atrodė labai paprasta — pasodinai svo- 
gūnėlį, nusirėžei žiedą, ir rublis kišenėje. Taip, darbo tos gla- 
diolės pareikalaus, tai jie suprato, bet rubliai, rubliai... Skolą 
reikia surinkti. Saško jiems atvėrė kelią į pasiturimą gyve- 
nimą, jie šį kelią turėjo išnaudoti. Kitų vaikai vyko į eks- 
kursijas, Kozindo mergiščios kapstėsi po daržą. Kitų vaikai 
ėjo į teatrą, Kozindo mergiščios ravėjo. Kitų vaikams pirko 
naujus drabužius, Kozindo mergiščioms persiūdavo ir lopė se- 
nus. Mokykloje jos buvo bene turtingiausių tėvų vaikai, o iš 
tikrųjų gyveno skurdžiausiai. Daržas ir namas iščiulpė visus 
pinigus ir visas jėgas. 

— Gyvenkim kaip visi žmonės! — vienąkart prasitarė pa- 
vargusi Žmona. 

— Užsičiaupk! 

Žmona ėmė raudoti. 

— Dar viena vasara —ir mes atsistosim ant kojų! Dabar 
mes jau visko išmokom! — Kozindas buvo nepalenkiamas. 

Svogūnėlius žiemą apniko kažkokie grybeliai, ir bemaž pusė 
jų nuėjo perniek. 

Kai šešiasdešimt septintais metais pas Kozindą atvažiavo 
Romualdas Saško, jis susijaudinęs atidavė tuos penkis šim- 
tus rublių, kurie buvo sudėti svogūnėliams ir daigams pirkti. 
Saško pasirodymas buvo toks netikėtas, kad Kozindas nespėjo 
apsigalvoti. Saško atvyko naktį, Kozindas ką tik buvo išjungęs 
televizorių, nes diktorė labai maloniai palinkėjo labos nakties. 
Jis jau buvo apsivilkes pižamą, užsirūkęs savo vakarinį pa- 
pirosą, o snaudulys jau traukė į lovą, kai į duris atkakliai 
ėmė belsti. 

— Kas ten?— paniuręs jis paklausė tokiu balsu, iš kurio 
galėjai suprasti, kad rytoj taip pat bus diena ir atėjusįjį jis 
geriau pamatytų ir išklausytų rytoj. 

— Atidaryk, atidaryk, Kozindai! 

Kozindas balso nepažino, bet patraukęs pečiais duris vis 
dėlto atrakino. Ir pažino Romualdą. Jo širdis taip ir nupuolė 
į užkulnius. 

Vėliau jis nebeprisiminė, kaip jie atsidūrė virtuvėje. 

— Atėjau skolos. Aš tau leidau ją rinkti dvejais metais 
ilgiau, bet už tai procentų neprašysiu! 

— Aš namie neturiu tiek pinigų! Aš duosiu, kiek turiu 
namie! — Ir dingęs valandėlę kambary, jis grįžo su penkiais 
šimtais rublių. Susijaudinęs paėmė net pinigus maistui, ir todėl 
susidarė viena kita dešimtim rublių daugiau. 

— Reikėjo perspėti, būčiau surinkęs,— pamelavo jis.— Pi- 
nigų aš turiu, bet jie padėti... 

— Savaitės užteks? 

— Aš pabandysiu... 

— Dvi. Aš skubu, manęs laukia taksi. Iki pasimatymo, Ko- 
zindai! 

Pirma mintis, kuri šovė Kozindui į galvą,— parduoti ,„Za- 
porožietį!" Tada Saško puolimą jis atremtų dar porai savaičių, 
gal mėnesiui. Bet paskui jis iškėlė logišką klausimą: 0 ką 

parduoti daugiau? Namą? Buto juk nebeturėjo. Namo dalį? Už 
dalį kažin ko negausi, dalis neturi vertės. Ir vis tiek liks 
didžiulė skola — keli tūkstančiai. Nebuvo ko ramintis, kad 
„viskas kaip nors susitvarkys, nusišypsos dar laimė“. Ir jis 
ėmė sau priekaištauti, kam iš viso susidėjo su Saško. Dabar 
jie tikrai jau gyventų naujame bute ir tvarkytųsi kaip visi 
normalūs žmonės. Jeigu jam kas būtų pasiūlęs grįžti į senąjį 
siaurąjį butą, jis, ko gero, būtų sutikęs — skola jį baisiai slė- 
gė. Jos neįmanoma atiduoti. 

Kad skolos iš viso galima neatiduoti, Kozindas suvokė ne- 
tikėtai.-. Saško buvo padaręs klaidą. Jeigu Saško pateiks doku- 
mentą prokuratūrai, Kozindui, aišku, iškels bylą ir namą bei 
automobilį kontiskuos, dar pačiam. gal priteis metelius kitus. 
O kas laukia Saško? Oho! Ne, jis su tuo popierium niekur 
neis! Tuo jis tiktai parodytų, kad pasigrobė ne vien tą maž- 
možį, už kurį buvo nuteistas. Vienuolika tūkstančių — jau vi- 
sai kitas paragrafas, vienuolika tūkstančių — čia jau paraku 
kvepia. 

Ne, niekur Saško neis! Jis gudrus! 

Dar vieną kitą akimirką Kozindą graužė sąžinės priekaiš- 
tai — pinigus jis vis dėlto pasiskolinęs ir žadėjęs atiduoti. Lau- 
žyti duotą žodį nemalonu net prisiekusiam sukčiui, jeigu tik 
jis nėra išėjęs kvailių medžioti. Paskui Kozindas ėmė ieškoti 
pasiteisinimo. Norint jį rasti, reikėjo įrodyti, kad Romualdas 
jam buvo blogas. Žmogus, kuris ieško, gali rasti net ir tai, ko 
niekada nėra pametęs. Kaltinimas, kurį Kozindas iškėlė Ro- 
mualdui Saško, iš šalies galėjo atrodyti gana keistas — patys 
įmonėje vogė, o man nedavė! Tegu dabar atsiima už savo 
godumą, teisybė visada laimi, čia bus mano dalis! 

Su sąžine sąskaitos buvo beveik suvestos, reikėjo jas su- 
vesti dar su Saško. Kozindas įsivaizdavo, kad patogiausia būtų 
šnekėtis taip, kaip pokariniame trofėjiniame filme šnekėjosi 
du Čikagos gangsterių gaujų vadovai: 

— Tu padarei klaidą, Džo! Aš laimėjau! 

— Po velnių, Maikai, aš iš tikrųjų suklydau! Barmene, du 
dvigubus viskio! 

Aš jam pasakysiu trumpai, aiškiai ir dalykiškai, galvojo 
Kozindas. Ir ėmė pykti, kad sukišo Saško į gerklę tuos penkis 
šimtus, kurie pavasarį taip būtų pravertę daržui. 

Bet Saško pas jį nebeatėjo. Po kelių mėnesių Kozindas iš- 
girdo, kad Saško nuteistas kažkur Kaukaze, dar po kelerių 
metų jį pasiekė žinia, kad Saško kalėjime mirė. Kozindas su 
palengvėjimu atsiduso, jam Saško trupučiuką net pagailo. 


Padvelkė vėjas, suošė vyšniose virš stalelio, perskriejo per 
lygius inspektus lyg per čiuožyklą ir staigiai užtrenkė paliktas 
atviras garažo duris. 

Kozindas atidavė fotokopiją Hugo Langermaniui. 

— Kažkada mes krėtėme tokius pokštus,— jis gaižiai nusi- 
šypsojo.— Kodėl jūs man ją atnešėte? 

— Man reikia pinigų. 

— Jūs norite man parduoti tą popierių? 

— Galima ir taip sakyti — niūriai atsakė Hugo. Jis žiūrėjo 
į žeme, tarsi ten būtų pamatęs ką labai įdomaus. 

— Jis vertas nebent poros puslitrių,— prisiversdamas nu- 
sijuokė Kozindas. 


— Vertas ir daugiau. Aš Romualdo Saško sūnus. Aš noriu 
visos sumos, nes dabar šitas namas kainuoja mažų mažiausiai 
triskart tiek. 


— Jūs beprotis! Jūs man nieko negalite. ..— Kozindas užsi- 
kirto. 

Jis suprato, kad Hugo stipresnis, kad Hugo rankose visi 
koziriai, kad jam teismo nėra ko bijoti kaip tėvui, kad bi- 
joti reikia tik jam, Kozindui. Ir kai jie kitą kartą susitiko 
tuščiame Hugo bute, Kozindas suprato, kad Hugo atsidūręs be- 
viltiškoje padėtyje, todėl viską statys ant kortos. 

Reikia gauti jam tuos pinigus, kad ir kiek tai kainuotų. 
Kitaip jis mane išrengs nuogai ir įkiš į kalėjimą, pagalvojo 
Kozindas. Ir nuo tos akimirkos jis ėmė kalbėtis su Hugo tarsi 
geras bičiulis. 

— Tiek pinigų aš neturiu, bet ant kojų tave pastatysiu! — 
pasakė jis Hugo. Jis teisingai sumetė, kad Hugo verčiau su- 
tikti su mažu, negu likti vienatvėje tarp keturių tuščio savo 
buto sienų ir guostis, kad Kozindas tupi kalėjimo kameroje 
ir jam dar prasčiau. Ir iš tikrųjų tiek pinigų Kozindas netu- 
rėjo. Iš daržo jis galėjo gyventi pasiturimai, net puikiai, bet 
atliekamų pinigų jis neturėjo. 

Kokios niūrios ir pilkos būna dienos namuose, kur gyvena 
du susvetimėję žmonės! Liudvigo Rimšos gyvenimą dar šiek 
tiek paįvairindavo darbas, o Nelijai liko tik televizorius. Penk- 
lą valandą po pietų ji įsijungdavo televizorių ir žiūrėdavo viską 
iš eilės. Gyvenimas prarado prasmę, ji žinojo, kad ir televi- 
zoriuje jos neras, bet jis padėdavo kaip nors prastumti laiką. 

Vakarais, atsigulus į lovą, ji sielojosi, kad dar viena die- 
na paseno. Dar viena diena, per kurią nieko neįvyko. Ji jautė, 
kad ilgai šitaip nebegali tęstis, kad bevaikė šeima vis tiek 
iširs, bet vaikų jie nebesusilaukė. Gydytojų pažadai buvo mig- 
loti, maždaug — viskas dievo ir likimo rankose. 

Ji laukėsi kūdikio, kai tik persikėlė į Duonius, bet Liud- 
vigas vaiko nelabai norėjo. Kai ji apie būsimą kūdikį pasisakė 
motinai, ta pradėjo aimanuoti: „Kam tau iš karto užsikrauti 
ant pečių tokią naštą? Argi negalit nors metelius pagyventi, 
kaip patiems patinka?“ 

Motina visus karo ir pokario metus kamavosi su Nelija 
ir dabar troško nuo šių kančių apsaugoti dukrą. Nelija nuėjo 
į ligoninę. Po to ji visai nebegalėjo turėti vaikų. Pirmaisiais 
metais jai tas net patiko, vėliau ėmė nervinti, o dar po ke- 
lerių metų prasidėjo isterijos priepuoliai. 

Ji jautė, kad Liudvigas darosi jai abejingas. Grįžęs iš dar- 
bo, jis prapuldavo darže ar garaže. Jis suprato, kad elgiasi 
neteisingai, ir stengėsi tai kompensuoti nevykusiais meilumo 
protrūkiais, tenkindavo visas Nelijos užgaidas. Pinigų jiems 
pakako, jis duodavo jų madingiems batukams, suknelėms ir 
audinės apykaklėms. Kelionės pas siuvėją Nelijai tapo pra- 
Imoga. Tai buvo savotiškas malonumas, nors apsivilkusi naują 
suknelę ji neturėjo kur eiti, o ir Liudvigas jos net nepaste- 
bėdavo. Pažįstamų jie turėjo nedaug, į svečius juos kviesda- 
vosi retai. 

Savo namuose puotas Nelija rengdavo ištaigingas, vos ne 
visą savaitę kepdavo, virdavo, marinuodavo ir troškindavo. 
O jų svečiai paprastai būdavo nuobodūs kaip mediniai, ne- 
padėdavo net tai, kad Liudvigas jiems pildavo iki kaklo. Kai 
pilvai jau būdavo prikimšti iki stenėjimo, o nuo girtumo ap- 
sisukdavo galvos, Kozindas, kuris visuomet dalyvaudavo puo- 
tose, įsakydavo: 

— Na, dabar padainuosime! 

Tokioje pilkoje kasdienybėje, kur kiekvienas apie kiekvie- 
ną žino viską iki paskutinės smulkmenos, kur vienas kitam 
jau seniai įgrisę iki gyvo kaulo ir pakvietimus siunčia bei 
priima tik iš mandagumo, staiga pasirodė Hugo. Jį atsivedė 
Kozindai kaip gerą pažįstamą ir tolimą giminaitį. 

Jis nuginklavo Neliją vienu vieninteliu sakiniu, kurį pa- 
sakė, nuskubėjęs su ja į virtuvę padėti paraikyti duonos: 

— Jūs šįvakar čia visų dailiausia! 

Hugo mokėjo moterims meluoti, o melu visuomet mieliau 
tikima, nes jis gražesnis už tiesą. 

Po mėnesio ji buvo pasirengusi su vyru skirtis nors tuojau 
pat, ir Hugo Langermaniui kiekvieną kartą, kai tik jie susi- 
tikdavo, tekdavo ją atkalbinėti kol kas nežengti šio žingsnio. 
Ji buvo pasiryžusi eiti su juo nors ir į tuščią jo butą, nors 
ir į gelbėjimo stoties kambariūkštį. Dabar ji žinojo, kad kaip 
tik toks buvo jos jaunystės idealas, kad dabar jinai jį sutiko. 
Ji net nenorėjo pripažinti, kad tas idealas jau gerokai aplam- 
dytas. 

Kai Nelija pasisakė pasiruošusi skirtis, Hugo nuėjo pas tei- 
sininką konsultacijos. Ir tuoj nulėkė pas Kozindą. Jis buvo 
įtūžęs. 

— Vesk tu ją pats! — draskėsi Hugo.— Ji išsiskirdama nie- 
ko negauna! Vien šlamštą, vien skudurus... Taupomojoje ka- 
soje jie turi tik pusantro tūkstančio... Už tuos septynis su puse 
šimto vesk tu ją pats... Man priklauso vienuolika tūkstančių! 

— Dešimt... 

— Apie namą nėra ko nė svajoti, namas Liudvigui dova- 
notas! Rado mat gražuolę su kraičiu! Klok pinigus! 

— Matai... 

— Nieko aš nematau! Kartoju — klok pinigus! Bjaurybė! Aš 
noriu važiuoti į pasaulio kraštą ir pradėti padorų gyvenimą! 
Tą bobą tu gali užsimarinuoti... Į statinę ir paslėk! 

Ir tada Kozindas prisiminė, kad Liudvigas kartais vežioja 
inkasatorius. 


Kažkodėl Kozindui prieš akis iškilo tamsi laiptinė. Ji vedė 
į kiemą ir toliau į gatvę. Dar nebuvo taip vėlu, tačiau tada, 
pirmais metais po karo, prieblanda žmonėms reiškė tą patį kaip 
komendanto valanda. Po karo atsirado ištisas sluoksnis žmo- 

nių, kurie kėsinosi į kitų gyvybę. Po karo provincijoje siau- 
tėjo banditai, o dideliuose miestuose gaujos kriminalinių nu- 
sikaltėlių, nes per karą, kai raktai ir spynos nieko nereiškė, 
daugelis buvo atpratę nuo darbo, pripratę prie svetimo krau- 
jo ir lengvo gyvenimo. Kariuomenė baigė kariauti ir patrau- 
kė namo dirbti, o visokios atmatos suleido šaknis svetimuose 
miestuose. Tik nereikia jų painioti su žmonėmis, kurie tėviš- 
kėje neteko šeimų ir dėl maudžiančio skausmo bijojo vėl 
išvysti gimtąsias vietas, nereikia painioti su tais, kuriems ka- 
ras paliko tik vieną gyvybę ir kuriems dabar buvo vis tiek, 
kur pradėti naują gyvenimą, ir dar su tais, kurių gimtieji mies- 
tai buvo nušluoti nuo žemės paviršiaus. Tai buvo marodieriai, 
spekuliantai, tokie, kur nebenorėjo grįžti ir rūpintis savo šei- 
momis, tokie, kuriems patiko alkoholyje paskendusios dienos, 
neskalbtos paklodės ir mergšės prie šono. 

Laiptinėje buvo drėgna ir trenkė pelėsiais. Tolikui tikrai 
buvo šalta, jo ištįsęs kaulėtas kūnas drebėjo. Neįprastai di- 
deli kumščiai buvo panašūs į ketaus svarsčius. 

— Tegu tik kas nors pasirodo, išmarginsiu mėlynėm ir pats 
sušilsiu! 

Vyrų jis su Toliku nekabino. Vyrai galėjo juos ir pamo- 
kyti, nes jiems tebuvo tik po penkiolika, Kozindas buvo apy- 
silpnis, o Toliko taip pat joks akceleracijos procesas nebuvo 
palietęs. Be to, kai jiedu pabėgo iš prieglaudos, visuomet buvo 
alkani. 

Kiemo asfaltu nukaukšėjo žingsniai. 

— Ateina, — tyliai tarė Tolikas. Pagal ritmą buvo išmokę at- 
skirti moteriškus žingsnius nuo vyriškų. 

Moteris atidarė duris. Kozindas prisispaudė prie sienos, kad 
moteris jo nepastebėtų. Rankose ji laikė turgaus krepšį. Kai ji 
žengė dar vieną žingsnį, Kozindas iššoko iš tamsos, nutvėrė 
krepšį ir smarkiai trūktelėjo žemyn. Moteris paleido krepšio 
rankenas. Tolikas atsidūrė jai už nugaros ir smogė. Moteris at- 
šlijo į sieną ir suriko: 

— Leitenante! 

O Tolikas smogė dar kartą. Į veidą. 

— Nusivilk paltą! 

— Leitenante! — dar kartą suriko moteris. Beviltiškai. 

Tolikas vėl smogė. Kozindas negalėjo pakęsti tokio Toliko 
beširdiškumo. Tolikas galėjo kiekvieną, kuris nepajėgia pasi- 

priešinti, primušti mirtinai. Kai Kozindas kartą jam tai prikišo, 
jis pasakė: 

— O aš juk visai ne žmogus. Ir tu taip pat. Ko gero, iškri- 
tau iš kokio vėžlio, nes neturiu nei tėvo, nei motinos. Net tėvo 
vardo neturiu. B/T. Be tėvo. Ir tu taip pat. Mes abu ne žmonės. 

— Leitenante, gelbėkit! 

Tolikas, sugriebęs iš užpakalio už atlapų, ėmė plėšti mote- 
riai paltą. 

Tada atsidarė kažkurio buto durys ir su šviesos pluoštu į 
laiptinę išvirto būrys girtų vyrų. 

— Sprunkam! —riktelėjo Kozindas. 

Juos pasivijo kieme. 

Kai Kozindas atsipeikėjo, išgirdo girtuoklius bliaunant dai- 
nas. Jis atsargiai pravėrė akis ir suvokė, kad guli ant grindų 
didelio kambario kampe. Aplink apvalų stalą puotavo kokia 
dešimt vyrų paburkusiais veidais ir trys ar keturios moterys. 
Viena laikė prie antakio šlapią rankšluostį, keikė Toliką, kuris 
nejudėdamas gulėjo kitame kambario kampe, ir kartkartėmis, 
matyt, vis eidavo į virtuvę vėl sušlapinti rankšluosčio, nes 
kriauklėje pasigirsdavo vandens šniokštimas. 

Tai buvo gauja, kuri šeimininkavo nuo Didžiųjų kapinių iki 
Gryzinkalnio. Panašiai kaip Kozindas su Toliku, jie naktimis 
„Ašvaduodavo“ piliečius nuo paltų, žiedų, laikrodžių ir auksinių 
dantų, parduotuvių sandėlius nuo produktų ir degtinės, o namų 
rūsius nuo bulvių. Gauja laikėsi didžiuliame apleistame pusrūsio 
bute, kur buvo labai daug kambarių, koridorių, užkaborių ir vir- 
tuvių. Vadeiva buvo pasiskelbęs kažkoks vyriškis, kuris nuo 
kitų skyrėsi tik pėstininko uniforma be ženklų. 

Per tuos kelis mėnesius, kuriuos Kozindas praleido su jais, 
jį sužavėjo tų dykaduonių ir girtuoklių gyvenimo romantika ir 
jų svajonės apie „didįjį grobį“. Apie „didįjį grobį“ buvo šne- 
kama kas vakarą, nes „didysis grobis“ atrodė kaip legenda, tik 
nebuvo tikrų vyrų. Bet svajonė apie „didįjį grobį“ vaikigaliui 
įstrigo į širdį giliau negu bet kas kita. 

Vietoj „didžiojo grobio“ jie nusprendė plėšti bufetus, kurių 
viename kampe už pilstomą ir valgomą honorarą kas nors čir- 
pino smuiku ar akordeonu, kitame kampe traukė visai kitokią 
melodiją, o per vidurį bufetininkė kaip nepailstantis automatas 
be menzūros iš akies pilstė į stiklines degtinę ir į atdarą stalčių 

mėtė rublius. Kai stalčių primesdavo pilną, pinigus išpildavo 
į didelę obliuotų lentų dėžę su raudonu užrašu ant šono —,,Be- 
konai eksportui“. 

Apiplėšdavo paprastai ir efektingai. Įeidavo su automatais, 
pasiimdavo obliuotų lentų dėžę ir droždavo namo. Tai buvo taip 
paprasta, kad niekas net nebenorėdavo eiti į Didžiąsias kapines 
nurenginėti vėlyvų praeivių. 

Vieną vakarą į duris kažkas pasibeldė. Kozindas tada kaip 
tik buvo tualete. Tualeto durys buvo šalia lauko durų, todėl 
jis aiškiai girdėjo įsakymą: 

— Rankas aukštyn! 

Susišaudymas buvo trumpas, bet pašėlęs. Banditai mėgino pa- 
sprukti pro langą, bet namas buvo apsuptas. Pirmą kartą gyve- 
nime Kozindas išgirdo švilpiant kulkas, sužeistųjų šauksmus, gar- 
galiavimą ir keiksmus, kuriais kažkas bandė save padrąsinti. 

Pačioje tualeto palubėje sienoje buvo niša, kur šeimininkai, 
matyt, laikė rečiau naudojamus rakandus ir visokį šlamštą. Ko- 
zindas įsitvėrė vandentiekio vamzdžio ir ėmė lipti. Atsirėmęs 
i rezervuaro dangtį, jis įsirito į nišą. Kai šaudymas nutilo — iš 
kalbų jis suprato, kad nušautas „leitenantas“ ir viena iš moterų, 
o keturi banditai ir du milicininkai sužeisti — atsidarė tualeto 
durys, ir vienas iš milicininkų įėjo atlikti savo reikalo. 

— Reikia patikrinti tualetą, — pasakė kažkas koridoriuje. 

— Ten nieko nėra, aš ką tik buvau. 

Iš buto Kozindas išslinko naktį. Jis nuvažiavo tiesiausiu ke- 
liu atgal į prieglaudą. Jį įkišo į karcerį, o paskui išsiuntė į ama- 
tų mokyklą. 

Po daugelio metų, dirbdamas vairuotoju pas didelius virši- 
ninkus, jis neretai savo šefo laukdavo banko kieme. Matydavo 
sukaitusius vyrus tempiant monetų maišus, matydavo kraunant 
pinigus į konteinerius, matydavo taksi vairuotojus registruojant 
kelialapius, matydavo inkasatorius vežant pinigus. Ir su šypsena 
prisimindavo „didįjį grobį“. 

„Dabar aš gyvenu pasiturimai, man šito nereikia“, — pagal- 
vodavo jis. 

Tada joks namas jam dar nepriklausė. Tada Kozindai gyveno 
ankštame butelyje, bet vylėsi gauti didesnį. Tada jis buvo ra- 
mus ir patenkintas, nes manė pasiekęs viską, ką galėjo. Namie 
nieko netrūko, jis galėjo leisti sau pakilnoti stikliuką, nuvažiuoti 
kur nori ir Jūrmaloje nuomotis vasarnamį. Jo atlyginimas ne- 

buvo didelis, bet jam patiko pagarba, su kuria kiti vairuotojai 
apžiūrinėdavo jo blizgančią laku mašiną, patiko nešioti baltus 
marškinius ir kaklaraištį, patiko uždegti draugui cigaretę puoš- 
niu žiebtuvėliu „„Ronson“ ir garažo kolegoms atsainiai mesti ko- 
kią gudrią mintį, nugirstą važiuojant ar draugiškai pasakytą še- 
fo. Jis buvo patenkintas. Dar ir todėl, kad šefas buvo pakanka- 
mai aukštos padėties ir niekas nešniukštinėjo: „Ar tik tu 
vakarais nechaltūrini?“ Iš kelionių į šalį susidarydavo dar bent 
vienas atlyginimas. 


Kai Hugo išėjo, Kozindas stengėsi prisiminti Liudvigo pasa- 
kojimo detales. Inkasatoriai būtų tikrai „didis grobis“... Labai 
didelis... 

Jis netikėjo, kad Hugo nulėks į miliciją ir jį sužlugdys. Jei- 
gu jis kas mėnesį Langermaniui numestų kokį šimtuką... Bet iš 
dangaus šimtukai nekrinta. .. Didysis grobis. .. Jeigu pavyktų... 
Bet jei gerai viską apgalvosi, tikrai pavyks... Jeigu pavyks, jis 
išsivaduos nuo Hugo. Ir dar nusipirks naujos laidos „Volgą“. 
susikrauti milijonus. „Volga“ jis nuvažiuotų į Krymą. Apsivilktų 
baltus marškinius, pasirištų platų spalvotą kaklaraištį. Jis ga- 
lėtų, pavyzdžiui, suvaidinti finansų ministro pavaduotoją. Ak, 
kaip jis pailsėtų. Jis tiksliai nežinojo kaip, bet žinojo, kad taip 
dar niekada nėra ilsėjęsis. 

Jeigu Hugo prisidėtų prie „didžiojo grobio“, jis nebegrasintų 
milicija, pats būtų įsipainiojęs, net ir tada, jeigu nepasisektų 
inkasatorių apšvarinti. 

Ir Kozindas nuėjo pas Liudvigą pasišnekėti... Šiaip sau... 
Be kita ko... Apie inkasatorius. 

Jeigu pulkininkas Konradas Ulfas būtų galėjęs net šimtu 
procentų pasitikėti savo atmintimi, vis tiek nebūtų prisiminęs 
nė vieno panašaus įvykio, nors kelias dešimtis metų buvo pra- 
leidęs kriminaliniame skyriuje, o prieš tai dar kelerius metus 
dirbęs kriminalinėje policijoje. 

O dabar pulkininko Konrado Ulfo kabinete stovėjo žmogus 
su dviem sunkiais lagaminais. Žmogus, kuris buvo nusprendęs 
persikraustyti į kalėjimą. 

— Ar tik jūs, Golubovski, dar ko nors neužmiršote namuo- 
se?— pusiau juokais, pusiau rimtai paklausė Alvis. 

Nikolajus Golubovskis paniekinamai pažvelgė į jį. Jis buvo 
atėjęs pas pulkininką. Jis kalbės tik su pulkininku. 

— Mūsų metuose, drauge pulkininke, niekada negali garan- 
tuoti, kad ko nors neužmiršai,— tarė Golubovskis Konradui. Jo 
balse buvo girdėti lyg simpatija, lyg pataikavimas.— Svarbiausia 
mūsų metuose apsiginti nuo šalčio. Mes imamie bijoti šalčio. Aš 
pasiėmiau dvi storas liemenes, kurį laiką turėtų užtekti... 

— Jūs atėjote pakeisti parodymų?— Konrado balsas buvo 
šaltas, taip galėtų paklausti ir skaičiavimo mašina, kuri bet ku- 
liame atsakyme tegirdi ir registruoja tik sausus faktus ir nepaiso 
emocijų. 

— Taip. ..— nuolankiai atsakė Golubovskis.— Aš norėjau... 

Viskas atsistojo į savo vietas: dabar Konradas klausinės, o 
Nikolajus. Golubovskis tik atsakinės. 

— Aš laukiu... 


— Labai apgailestaudamas aš atšaukiu visus savo ankstesnius 
paaiškinimus, nes supratau savo klaidingą nusistatymą, prašau 
mane areštuoti ir esu pasiruošęs sutikti su bet kokia bausme, 
kurią teismas nuspręs man skirti. — Tai buvo labai panašu į kal- 
bą, kurią tiktų sakyti iš tribūnos, o ne sėdint prieš tardytoją 
ant paprastos kėdės, iš kurios abiejų pusių ant grindų stovi la- 
gaminaį su dantų šepetukais, muilais, adatomis, siūlais, šiltais 
baltiniais, marškiniais ir kepurėmis. Net laikraščius ir žurnalus 
Golubovskis buvo spėjęs užsiprenumeruoti ir įsidėjęs į lagaminą 
kvitus — kai jau bus aiškus naujas adresas, jis nusiųs kvitus ir 
paprašys žurnalus peradresuoti. Čia buvo dar keli matematikos 
uždavinynai ir logaritmų lentelės. 

— Ar jūs pasiruošęs sutikti, ar nepasiruošęs — kiek teismas 
priteis, tiek ir bus. 

— Aš noriu duoti parodymus apie trikotažo parduotuvės 
Virsnavos gatvėje apiplėšimą. 

— Ar jūs atsisakote visų ankstesnių savo parodymų? 

— Aš atsisakau visų ankstesnių savo parodymų. 

— Pasakokite! 

— Maždaug prieš savaitę iki apiplėšimo pas mane atėjo 
mano pažįstamas Hugo Langermanis. Jis gyvena... 

— Mes abudu žinom, kur jis dabar gyvena, ar ne? Toliau... 

Taupydamas laiką, Alvis atsisėdo prie rašomosios mašinėlės 
ir iš karto ėmė protokoluoti tardymą. 

— Hugo Langermanis. .. 

— Kokie jūsų santykiai? 

— Mes seni pažįstami. Mes buvome dideli draugai su jo 
velioniu tėvu. Hugo Langermaniu aš visada rūpinausi kaip savo 
sūnumi. Prisimenu kartą, kai jis buvo dar visai mažytis... 

— Apie savo gerą širdį jūs galėsit papasakoti teismui ir 
sugraudinti tarėjus. Vadinasi, pas jus atėjo Hugo Langermanis. 
Ir, atrodo, su konkrečiais pasiūlymais. 

— Prieš kokį mėnesį ar daugiau Hugo Langermanį apvogė. 
Jis buvo priėmęs nuomininką, kažkokį katorgininką auksiniais 
dantimis, ir tas apšvarino jo butą. 

— Milicijai apie tai nepranešta. į 

— Hugo iš prigimties geraširdis, jis niekam blogo nelinki. 
Priima kažkokį, ir še tau — pačiam tenka eiti pas mane mal- 
dauti sulankstomos lovelės ir patalynės, kad nereikėtų miegoti 
ant plikų grindų, bet aš jam nieko negaliu atsakyti — daviau, 
nors mano pensija ir maža, bet senam žmogui juk daug ne- 
reikia. Šilumos ir mažumėlę pavalgyti. ..— Pastebėjęs gestą, ku- 
riuo Konradas vėl ragino Golubovskį nenukrypti nuo temos, 
paklusniai pasakojo toliau: — Taigi prieš savaitę pas mane atėjo 
Hugo Langermanis ir pasakė: „Padėk, tai mano paskutinė vil- 
tis. Jeigu tu man nepadėsi, aš vis tiek tai padarysiu, todėl 
jeigu nenori, kad mane ištiktų nelaimė, turi sutikti! Tau reikia 
nueiti į Virsnavos gatvės trikotažo parduotuvę ir ten palaukti, 
kol inkasatoriai atvažiuos pinigų. Iš pradžių jie važiuos į maisto 
parduotuvę, gal porą šimtų metrų toliau. Kai jie sustos prie 
maisto parduotuvės, įeisi į trikotažo parduotuvę ir imsi ką 
nors šnekėti, o kai jie privažiuos prie trikotažo parduotuvės, 
įeisiu aš. O kai tik įeis inkasatorius, suduosiu jam per galvą 
gumine lazda".—,,Ne! — sušukau aš, — tęsė Golubovskis raukyda- 
mas sausą savo veidą.— Hugo, tu to nepadarysi!" Ne, jis pa- 
darysiąs! Jis neturįs kitos išeities. Inkasatoriui nieko neatsi- 
tiksią, nes iš tikrųjų jie draugai. Jis esą susitaręs su abiem 
inkasatoriais, ir parduotuvėje būsiąs tik spektaklis, o pinigus 
visi pasidalysią. ,„Vairuotoją tu irgi pažįsti, jis laukia apačioje, 
aš jį pašauksiu, jis tau taip pat pasakys, kad jokios žmogžu- 
dystės nebus“,— kalbėjo Hugo. Ir aš jo paklausiau. Aš, senas 


167 


stuobrys! Kokia bausmė manęs laukia? Kodėl man tenka ken- 
tėti už svetimas nuodėmes? 

Alvis pastebėjo, kad pulkininkas staiga nusišypsojo šviesia 
laiminga šypsena, kuri šiam pokalbiui visai nepritiko, ir atsa- 
kymo prasmė buvo taip pat neaiški: 

— Todėl, kad kitados jūs kentėjote už svetimus džiaugsmus! 

— Kaip?.. Iš kur jūs tai žinote?— klausimas Golubovskiui 
išsprūdo savaime. 

— Mes viską žinome! 

Ak, kaip iškilmingai tas buvo pasakyta! Net teatrališkai! 
Bet Golubovskis Konrado žodžiuose nepajuto ironijos, jo ne- 
ramus žvilgsnis ėmė šokinėti nuo vieno daikto prie kito kaip 
šeško, ką tik uždaryto į narvelį. Į galvą visą laiką kalė vie- 
nintelis klausimas — kiek iš tikrųjų jie apie mane žino? Nors 
Golubovskis kalbėjo visai ką kita, šis klausimas tarsi peršoko 
į krūtinę, ir širdis ėmė daužytis taip smarkiai, jog, atrodė, 
trankosi net į krūtinės ląstą. 

— Tada kapitalizmo sąlygomis mums, darbo žmonėms. 

— Tada jums per mažai priteisė! Kokios turėjo būti jūsų 
funkcijos inkasatorių apiplėšimo metu? 

— Man nieko nereikėjo daryti. Man tik reikėjo vėliau pa- 
liudyti, kad užpuolikas visai nepanašus į Hugo. 

— Gražu! Tą jūs padarėte mikliai. Nuvedėte tardymą ne- 
tikrais pėdsakais. Norite, aš jums papasakosiu, kaip tai įvy- 
ko? Pirmiausia, jums reikėjo pasirinkti tokį prototipą, kad per 
tardymą ko nors nesupainiotumėte, kad parodymai skambėtų 
maksimaliai įtikinamai. Ne per seniausiai laikrodžių taisykloje 
jūs buvot parašęs skundą dėl meistro Duršio, jo išvaizdą jūs 
prisiminėte gerai... Pasakokite toliau pats! 

— Na, aš dar kartą užėjau į tą taisyklą pažiūrėti, kokią 
bausmę Duršis gavo už mano laikrodžio sugadinimą. Jis kaž- 
kam telefonu pasakojo, kad rytoj kažkur nebūsiąs, nes dumsiąs 
į kalnus. Labai gaila, kad jis to nežinojęs anksčiau, bet rytoj 
penktą valandą jis išskrendąs, nes jau nusipirkęs bilietą. Kitą 
rytą darbe jo nebuvo, man pasakė, kad jis išėjęs nemokamų 
atostogų. 

Alvis stebėjosi, kaip Konradas gali taip ramiai klausytis. 
Vėliau jis to paklausė, bet Konradas atsakė, kad anksčiau jis 
taip negalėdavęs, o emocijos per apklausą ir vėliau — tikros, 
gilios emocijos, vis tiek teigiamos ar neigiamos, — labai trukdo, 

todėl ilgainiui jis išmokęs save disciplinuoti darbui. Su laiku 
tai pavyksta visiems. 

— Ateina toks metas, kai tu girdi tik faktus ir nusikaltimas 
tarytum netenka realumo, o veikiau primena lygtį su nežino- 
maisiais, kurią turi išspręsti — pasakė Konradas.— Emocijų blo- 
kas savaime išsijungia, kad nepridarytum kokių kvailysčių. 
Nežinau, ar gerai, ar blogai darau, bet kartais aš taip išsi- 
jungiu. Tai gali trukti penkias minutes ir kelias dienas. Per tą 
laiką galiu ryti ir gromuliuoti tik sausus konkrečius faktus, 
o tiesa nusistoja palengva, lyg grietinėlės sluoksnis pieno pa- 
viršiuje. 

Nikolajus Golubovskis primalė daug pusiau tiesos, netiesos 
ir melo. Jis nežinojęs, jis nematęs, jis nepagalvojęs. Jis nesu- 
pratęs, jis net nepajutęs... Bet daugiau jis taip nedarysiąs! 

— Aš reziumuoju,— tarė Konradas Golubovskiui.— Virsna- 
vos gatvės parduotuvėje jums buvo pavesta suklaidinti tardymo 
darbuotojus. 

— Gal beveik ir taip... 

— Kokią grobio dalį turėjote gauti jūs? 

— Mielas pulkininke! — Golubovskis sudėjo rankas lyg mal- 
dai.— Nė kapeikos aš negavau, man nė į galvą neatėjo imti 
nors kapeiką. Į šitą kvailystę aš įsivėliau tik dėl berniuko, dėl 
Hugo. Mes su jo velioniu tėvu buvom nuoširdūs draugai! 

— Kol kas šita kvailystė keturiems žmonėms kainavo gy- 
vybę...— pratarė Konradas, žiūrėdamas į lubas. Alvis nesu- 
prato, kam Golubovskiui reikia žinoti tokį dalyką. 

Nikolajui Golubovskiui ėmė drebėti pečiai. Jis sukūkčiojo. 
Per skruostus ritosi dideiės retos ašaros. Jis atrodė pasigailė- 
tinas — susenęs veidas, ašaros, lagaminai ir būsimas gyvenimas 
kalėjime. Vienu tarpu Alvis vos nepajuto jam gailesčio, kaip 
būna, kai pamatome elgetą arba senelę su maišelių, didžiųjų 
namų šiukšlių dėžėse ieškančią ko nors naudinga — gal stik- 
lainių ar butelių, gal skudurų, kad galėtų nunešti į antrinės 
žaliavos punktą. Mes kažkodėl jaučiame, kad jiems šis ne- 
malonus darbas būtinybė. Taip, tikrai jaučiame, nes galvojam, 
net žinom, kad viskas visai ne taip, kad kuo kuo, o jau mais- 
tu aprūpinti visi, kad čia greičiausiai godumas, panašus į žai- 
dėjų azartą hipodrome. 

— Gerai.— Alvis pajuto, jog Konradas kažkam pasiryžo.— 
Ačiū, kad atėjote! Visa kita teismo rankose. Jūs turėsite savo 

parodymus duoti ir tardytojams, jie atsiųs jums šaukimą. Iki 
pasimatymo! 

Golubovskis sumišo ir išsitiesė kėdėje. 

Dabar aš, ko gero, suprantu, kur taiko Konradas, pagalvojo 
Alvis, 

— Kaip?— susirūpino Golubovskis. 
Iki pasimatymo! Kapitonas Graudas jus palydės iki bu- 
dinčiojo. Drauge kapitone, ar apklaustasis gali pasirašyti pro- 
tokolą? 

— Prašau! — Alvis ištraukė iš rašomosios mašinėlės ir padė- 
jo Konradui ant stalo prirašytus lapus. 

— Perskaitykite, pasirašykite ir galite eiti namo! — Konra- 
das pastūmė protokolus Golubovskiui. 


Golubovskis pratrūko: 

— Aš reikalauju mane areštuoti! 

— Aš atmetu reikalavimą,— ramiai atsakė Konradas.— Su- 
laikymas iki teismo yra kraštutinė priemonė, kiekvienas sulai- 
kytasis valstybei daug kainuoja ir jeigu. .. 

— Vadinasi, jūs manęs į kalėjimą nesodinat? 

— Ne! 

— Aš kreipsiuos į prokurorą! 

— Išėjęs iš čia, jūs galite eiti tiesiai į prokuratūrą! Kapi- 
tone Graudai,— tuoj pridūrė Konradas,— prašom sužinoti, nuo 
kelintos priima prokuroras! 

Alvis suprato, kad su Golubovskiu Konradas nori pasikalbėti 
prie keturių akių, ir išėjo į savo kabinetą. Jis nenustygo vie- 
toje iš smalsumo. Baisiai norėjo girdėti, kaip Konradas dabar 
tvarkosi. Ar jis tą Golubovskį palauš? Tikriausiai. Golubovskis 
nori žūt būt pakliūti į kalėjimą. Jei žmogus ko nors labai nori, 
turi už savo norą užmokėti. Ir Golubovskis mokės. Žinoma, at- 
rodo keista — žmogus moka už tai, kad jį uždarytų į kalėji- 
mą. Šįkart stiklo kalnas, kur laukia graži princesė, — ne laisvė, 
o kalėjimas. Golubovskiui reikia atsisėsti į kalėjimą. Kodėl? 
Matyt, dreba dėl savo gyvybės, nes svarbiausias nusikaltėlis 
ar nusikaltėliai jau tris bendrininkus — Rimšas ir Langerma- 
nį — pasiuntė į aną pasaulį. Negi paliks gyvą ketvirtą? 

Alvis pačiupinėjo kišenėje popigriaus lapą. Tai buvo pa- 
reiškimas atleisti iš pareigų. Jis paraudo ir jau norėjo mesti 
jį į krepšį, bet staiga persigalvojo ir įkišo į rašomojo stalo 

stalčių. Juk įmetęs pareiškimą į krepšį, Alvis būtų iš karto 
prisipažinęs, kad elgėsi kaip vaikėzas, o to jis nenorėjo. 

Alvis vėl įėjo pas Konradą ir pasakė, kad prokuroras priima 
rytoj po pietų nuo dviejų. 

Konradas tuo tarpu padavė Nikolajui Golubovskiui kelis 
baltus lapus popieriaus ir tušinuką. 

— Eikite į gretimą kabinetą ir viską smulkiai aprašykite. 

— Klausau. 

Golubovskis, tempdamasis abu lagaminus, išslinko į priekinį 
kambarį. Alvis parodė jam savo rašomąjį stalą ir uždarė duris. 

— Prokuroras mums nebereikalingas — kreivai šyptelėjo 
Konradas, kai jie su Alviu liko kabinete vieni. 

— Viską išklojo? 

— Šitas ne iš tokių. Pasirodo, mudu jau trisdešimt penke- 
rius metus pažįstami. Daktaro honoris causa Karlio Ulmanio 
laikais abu sėdėjome vienoje kameroje. Tada jis kentėjo už 
svetimus džiaugsmus — buvo slaptų meilės namų šeimininkas. 
Kaip reta bjaurus ir slidus tipas. 

— Ko jis dabar bijosiė 

— To, kuris sėdėjo inkasatorių taksi už- vairo. Deja, Golu- 
bovskis nežino, kas anas per vienas. Bet Golubovskį, anot Hugo 
Langermanio žodžių, tas tipas pažįstąs gerai. Jis ne Liudvigas 
Rimša, Liudvigo Rimšos Golubovskis niekada nėra matęs. 

— Kiek toks Golubovskis galėtų turėti pažįstamų? 

— Dabar rašydamas jis stengiasi visus prisiminti. Iki per- 
nai metų pas jį eidavo ponai lošti kortomis, bet kartą vienas 
iš jų pralošė valstybinius pinigus kažkokiam sukčiui, kilo muš- 
tynės, buvo sunkiai sužaloti žmonės ir apgadinti apartamentai, 
o visas triukšmas atsidūrė teisme. Prieš Golubovskį, matyt, 
buvo per maža įrodymų, nes jam priteisė tik metus lygtinai. 
Kas toje kortų lindynėje lankydavosi, dabar ir pats Golubovs- 
kis negali pasakyti. 

— Ką jis dar papasakojo? 

— Apie Hugo Langermanį. Gobšuolį senį į vagystę įtraukė 
jo paties pinigai. Langermanio tėvas buvo nelegalus turtuolis. 
Atlikęs bausmę, jis buvo atėjęs pas Golubovskį, paskui išvyko 
kažkur į pietus ir dingo. Golubovskis žinojo, kad jis nori pirk- 
ti automobilį. „Volgą“. Vienąkart pas Golubovskį atbėga jo 
sūnus Hugo Langermanis, jam esą pasiūlyta pirkti loterijos 
bilietą, laimėjusį automobilį. Tegu Golubovskis paskolinąs aš- 

tuonis tūkstančius. Golubovskis paskolina už dešimt procentų 
per mėnesį. Hugo tėvas — žmogus garbingas, Golubovskis ži- 
no, kad jis tikrai atiduos. Paskola patvirtinama pas notarą. 
Hugo Langermanis patenka į apgavikų rankas, lieka be pi- 
nigų ir be automobilio, bet Golubovskis dėl to per daug ne- 
sijaudina: jis visiškai pasitiki tėvu. Praeina mėnuo, praeina 
pusmetis, o Hugo tėvas negrįžta. Golubovskis skaičiuoja pro- 
centus, bet ima nerimauti. Tada iš tolimos Abchazijos ateina 
žinia, kad Langermanio tėvui priteista penkiolika metų griež- 
tojo režimo. Golubovskis verkdamas krinta ant kelių prieš Hu- 
go, siūlo dovanoti procentus, kad tik nors kiek susigrąžintų, 
bet iš Hugo nėra ko paimti. Teistis? Tie dešimt procentų iš 
Hugo atlyginimo, kuriuos teismas priteistų, tie šeši ar septyni 
rubliai skolą padengtų tik per šimtą metų, o Hugo bute vie- 
nas tik šlamštas. 

Galų gale susitarė — Hugo skolą pripažįsta, jis mokėsiąs 
Golubovskiui dvidešimt procentų per metus ir ieškosiąs pro- 
gos grąžinti visą skolą iš karto. 

— Gana keista... 

— Nieko keista čia nėra. Golubovskis vietoj grašių verčiau 
renkasi pigų pastumdėlį. 


— Eina metai,— Konradas svarsto toliau— Staiga Hugo siū- 
lo Golubovskiui dalyvauti inkasatorių apiplėšimo imitacijoje, 
atrodo, jis iš tiesų nesakė, jog grobs iš tikrųjų, nes Golubovskį 
būtų tik išgąsdinęs. Hugo negalėjo žinoti, kad pardavėjos jo 
veido visai neregės. Jei būtų regėjusios, Golubovskio parodymai 
būtų Hugo labai padėję. Golubovskis būtų prisiekęs: tai buvo 
ne jis, tai visai kitas, aš jį gerai mačiau, tą banditą, tą žudiką. 

— Jeigu žudikas jau papuolė į spąstus. .. 

— O jeigu dar ne? Dabar Golubovskis dreba dėl savo kailio 
ir ne be pagrindo. k 

— Gal jį palikti, kad priviliotų? 

— „Zaporožietį“ rado prie Uogrės... Tas viliojimas gali il- 
gai užtrukti, be to, gali būti, kad Hugo Langermanis papras- 
čiausiai sumelavo, jog banditas Golubovskį pažįsta. 

Į duris nedrąsiai pasibeldė. Nikolajus Golubovskis nuolan- 
kiai atnešė smulkiai ir kaligrafiškai parašytą pasiaiškinimą. Per 
keturis puslapius buvo vien skundžiamasi savo gyvenimu, ap- 
gaviku Hugo Langermaniu, didžiausiu skurdu ir lupikautojais, 

kurie naudojasi pensininko butu ir ten azartiškai lošia kor- 
tomis, — Golubovskis surašė visus, kurių tik žinojo pavardes, 
bet, deja, jis tuos vyrus daugiausia pažino tik iš matymo. 

— Kapitone Graudai, nuveskite Golubovskį į areštinę! 

Kai Alvis grįžo, Konradas virė arbatą. Ant stalo buvo krep- 
šelis pyragėlių. 

Alvis padavė jam logaritmų lentelių brošiūrą, kurią peržiū- 
rėdamas daiktus rado Golubovskio lagamine. 

— Aš atnešiau tik parodyti... 

Konradas pažiūrėjo brošiūros lapus prieš šviesą ir pamatė 
šąlia įvairių skaičių adata išdurtas skylutes. 

— Golubovskis žino? 

— Ne. Jį nuvedė į kamerą, aš tik tada pažiūrėjau. 

— Ką tu manai? 

— Trijų procentų obligacijų numeriai. 

— Užkastos? 

— Kodėl užkastos? Taupomojoje kasoje. Laimėjimą įrašo 
į einamąją sąskaitą net be kliento prašymo. 

— Paskutinis senojo sutenerio džiaugsmas — tupėti kalėjime 
ir kartu lošti trijų procentų obligacijų tiražuose. Įlįsti kur nors 
į kamputį, saugotis, kad kas nepastebėtų, vartyti lenteles. .. Ne, 
koks nors džiaugsmelis iš to turėtų būti... 

— Tas Golubovskio džiaugsmelis, ko gero, bus vertas tūks- 
tančių... 

— Pinigai tik tada įgyja vertę, kai juos išleidi, vaikine! 
Iki tol jie tik popieriukai. Pinigai, laikomi taupomojoje ka- 
soje, jeigu jų nerenki kokiam nors tikslui, yra niekas. Nulis! 
Kapitalistams jie nors suteikia tam tikrą galią. 

— Manęs taupymo problemos nejaudina. Aš nė taupomo- 
sios kasos knygelės neturiu. 

— Tu manęs nesupratai. Imk pyragėlių! Kai pirkau, buvo 
dar visai šilti. 

— Aš tik nunešiu žemyn tas Golubovskio lenteles, jos mums 
kol kas nereikalingos. 

— Tegul jų imasi kas nors kitas. Aš vadovybei pranešiu. 

Arbatinuke užvirė vanduo. Konradas įbėrė į stiklines arbat- 
žolių, įdėjo šaukštelius, kad nuo verdančio vandens nesprogtų 
stiklinės, ir surado cukrinę. 


173 


26 


Taip. .. Ekspertizės išvados... Nieko naujo jau nebus... Ne, 
vis dėlto... Hm... 

Konradas žingsniavo po savo kabinetą ir galvojo. Tarpais 
žvilgčiojo į ekspertizės išvadas, kurios buvo sudėtos ant rašo- 
mojo stalo, pasikasydavo smakrą ir vis papsėjo pypkę. Jis ką 
tik vieną pypkę buvo išrūkęs, bet ranka vėl automatiškai įlindo 
į kišenę tabakinės. Tabakas buvo minkštas, švelnus ir kvepėjo, 
nes į tabakinę buvo įdėjęs skiltelę žalios bulvės, kad palaikytų 
drėgmę. 

Medicinos ekspertas rašė, kad Liudvigą Rimšą ir Hugo Lan- 
germanį mirtis ištiko iš karto, vienu metu su paralyžiumi, nes 
kulkos kliudė nugarkaulį Apie Hugo Langermanį ekspertas 
buvo prirašęs du puslapius. Jis smulkiai suregistravo kiekvie- 
no septyni, kablelis, septyni milimetro šrato kliudymo vietą, 
pro kur jis išėjo arba kur įstrigo. Visus šratus jis buvo pažy- 
mėjęs alfabeto raidėmis, ir toks pedantiškai tikslus aprašymas 
kėlė mintį, kad ekspertas dirbo su malonumu. 

„Mm) Kulka įsiskverbusi,— Konradas skaitė paskutinę išvados 
eilutę ir negalėjo suprasti, kodėl ekspertas šratus pagarbiai 
vadina „kulkomis“,— tarp ketvirto ir penkto šonkaulio, dvide- 
šimt du centimetrai nuo nugarkaulio, kulkos kryptis...“ 

Konradas padėjo medicinos išvadą atgal ant rašomojo stalo. 
Jį erzino, kad kiekvieno punkto pabaigoje nurodyta, jog šauta 
iš užpakalio. Lyg dvylika šratų galėtų įsiskverbti iš užpakalio, 
o tryliktasis — iš priekio. Į Hugo Langermanio kūną buvo su- 
lindę trylika apvalių švino gabalų. 

„Gal man išvyti iš kalėjimo Golubovskį?— pagalvojo Kon- 
radas.— Išvyti ir tegu vaikščioja kaip gyvas jaukas. Jeigu juo 
norės atsikratyti kaip liudininku arba bendrininku, nusikaltėlis 
tai bandys padaryti artimiausiomis dienomis. Ir įklius.“ 

Kitas ekspertas rašė, jog Rimšų garažo durų velkės iš vi- 
daus bandytos išlaužti automobilio užvedimo rankena, ji rasta 
ant žemės beveik prie pat durų. 

Staiga Konradas piktai tėškė pypkę į peleninę. 

— Senas kvailys! Tokiam tik į pensiją! 

Ir karštligiškai puolė skambinti į rajono vidaus reikalų 
skyrių. 

— Golubovskio bute reikia surengti pasalą! Taip, taip, aš 

turiu pagrindo manyti, kad jį bandys likviduoti. Ir apskritai 
įdomu, kas per paukščiai ten sukinėjasi. Kaip sužinoti? Nieko 
nėra lengvesnio! Kas eina pjauti gyvulio, pasiima bent peilį! 
Kitų tik asmenybę nustatyti. Raktai? Raktus duos pats Golu- 
bovskis. Tikrai duos, šitai aš garantuoju. Su prokuroru sude- 
rinsiu. Dieve mano, viską sugalvok už jus! Na gerai, gerai... 
Geriau bloga tyla, nekaip gera byla. Darykit taip... Jei kas 
nors skambins, nukelkite ragelį, bet nekalbėkite... Tegu ma- 
no, kad sugedęs mikrofonas. Kas bus paketinęs ateiti, tas ir 
ateis. Viso labo! Ne, jokios ypatingos vilties aš neturiu, nes 
„Zaporožietį“ rado netoli Uogrės. Vargu ar bus bėgęs atgal 
į Rygą. Netikiu. Tada nors automobilį būtų arčiau palikęs. 
Linkiu sėkmės! 

Įėjo Alvis ir prie ekspertų išvadų pridėjo dar porą. 

— Kas atsitiko? 

— Nieko. 

— Aš juk iš tavo veido matau, kad kažkas atsitiko! — širdo 
Konradas. 

— Aš apžiūrėjau „„Zaporožietį“. 

— Na ir? 

— Važiavęs per purvyną, tikrai sunku suprasti, bet galimas 
daiktas, kad neseniai buvo nuimtas jo numeris. 

— Ir viskas? 

Ilgiau Alvis nebegalėjo išlaikyti. 

— Ant vairo ir bėgių perjungimo svirtelės yra pirštų at- 
spaudai. 

— Aiškūs? 

— Aiškūs. Automobilio vairas šviesus. Grupę galima nu- 
statyti net be fotografavimo. Ant svirtelės — nykštys ir smilius. 

— Ar...— Konradas vėl prisikimšo pypkę ir pagalvojo, kad 
šiandien per daug rūko. 

— Dėl viso pikto patikrinau. Atspaudai ne Liudvigo Rimšos 
pirštų. 

— Fototelegramą išsiuntei? 

— Ką tik. 

Konradas atsistojo ir ėmė vaikščioti. Lankstydamiesi girgž- 
dėjo jo odiniai padai. į 

— Blogai.— Konradas sustojo.— Banditas nėra profesiona- 
las. Profesionalas vairą būtinai nuvalytų. Tai abėcėlė. Profe- 
sionalas sėsdamas į automobilį gali automatiškai, negalvodamas 

paliesti veidrodį ir pareguliuoti, jeigu nemato kelio iš užpa- 
kalio, bet vairą jis tikrai nuvalytų. 

— Apskritai taip... 

— Tik šito mums ir trūko. Pirštų atspaudai ant vairo! — 
Konradas pradėjo piktai, o baigė lyg tyčiodamasis:— Prašom 
į svečius! Aš gyvenu ten ir ten! 

Konrado apmaudas vis didėjo. Kalbėdamas jis pats save 
kurstė. Jam labai nepatiko aplinkybė, kad ir kitas banditas, 
kaip ir Hugo Langermanis, naujokas. Naujoką, spėjusį prasi- 
veržti pro visus užblokuotus kelius ir geležinkelius, sugauti 
daug sunkiau negu kokį recidyvistą. Recidyvistai turi savas 
įprastines rinkimosi vietas, tam tikrą gyvenimo būdą, galvo- 
seną, yra pagyrūnai ir pavyduoliai,— visa tai žinodamas, gali 
gana greit juos aptikti, tuo tarpu naujokams į šitą bendriją 
kelias užkirstas, todėl ir galvosena jų kitokia. Iš to, kad reci- 
dyvistų ir naujokų troškimai ir charakterio bruožai bemaž 
vienodi, vidaus reikalų ministerijos darbuotojams mažai naudos. 

Suskambo telefonas. 

— Pulkininkas Ulfas klauso. Draugą Graudą? Prašom! 

Skambino iš teletaipo. 

— Mes ką tik gavome telegramą,— pasakė moteriškas bal- 
sas.— Galite ateiti pasiimti. 

— Padiktuokite. Aš pasiimsiu vėliau, kai eisiu žemyn. 

— Pirštų atspaudai identifikuoti. Markovas Piotras, Vladi- 
miro sūnus, gimęs tūkstantis devyni šimtai dvidešimt aštuntais 
metais. Gyvena Baltarusijos TSR, Minske... 

— Nebediktuokite, aš tuoj ateisiu, — Alvis numetė ragelį. 

— Ne, vis dėlto dievas yra,— pasakė Konradas.— Bėk, aš 
užsakysiu tarpmiestinį! 


Kolega iš Minsko aerouoste laukė Alvio su automobiliu. 

— Jis namie, vaikinai liko jo prižiūrėti, — važiuojant pasa- 
kojo kolega.— Šiandien jam poilsio diena. Jis dirba tolimų rei- 
sų vairuotoju, važinėja septynių tonų „dėže“ su priekaba. Už- 
vakar jis iš Rygos vežė audinius. 

— Pasiimti juos, mano manymu, jis galėjo tik iki kokios 
penktos popiet,— pasakė Alvis. 

— Jei gerai traukia, tai rytą jau gali būti Minske, o jis 
atidavė krovinį tik vakare. 

— Už ką anksčiau teistas? 

— Valstybinio turto grobstymas. 

— Kiek? 

— Penkerius. Penkiasdešimt septintaisiais. Tais laikais ne- 
daug. 

— Bausmę atliko čia pat, pas jus? 

— Taip. 

Automobilis, matyt, važiavo aplinkui, kad nereikėtų, gaišti 
laiko, kol prasibrausi per miesto centrą. Iš abiejų plento pusių 
augo klampus, apyžemis miškas. 

Markovas gyveno baltame penkiaaukščiame silikatinių ply- 
tų name, tokių namų pilni beveik visų miestų naujieji kvar- 
talai. 

Aikštelėje vėjas plaikstė džiūstančius skalbinius, berniukai 
ledo ritulio lazdomis gainiojo po asfaltą teniso kamuoliuką, 
kažkoks žmogus pykosi su motociklu, kuris, matyt, užsispyrė ir 
toliau neberiedėjo. Daug nesivaržydamas žmogus ragino jį 
stipriais žodžiais ir veržlėrakčiais, kurių buvo primėtęs po aikš- 
tingąja susisiekimo priemone. 

Ant suolelio, už medetkų lysvių, priešais paradines duris 
sėdėjo apylinkės inspektorius ir kalbėjosi su kiemsarge. Ins- 
pektorius nuo saulės buvo užsismaukęs kepurę visai ant akių 
ir dabar žiūrėjo kiek atkraginęs galvą. Šalia suolelio buvo pa- 
dėtas kiemsargės semtuvas, o šluotą ji laikė rankoje. 

Apylinkės inspektorius buvo linksmas apskritaveidis vaiki- 
nas, amžinas optimistas. 

— Niekur nebuvo išėjęs, tikriausiai miega, — pasakė jis, kai 
buvo supažindintas su Alviu. 

— Būtų geriau, jeigu eitumėm tik dviese, — pasiūlė Alvis.— 
Kolegos galėtų palaukti čionai. 

— Kai dėl manęs, aš visada galiu,— atsiliepė inspektorius. 

Piotras Markovas, Vladimiro sūnus, buvo žmogus vidutinio 
ūgio, retais plaukais ir mažomis begėdiškomis akimis. Pakeltas 
iš lovos, jis suprato, kad šis vizitas ne iš smalsumo. Jis apsi- 
vilko suglamžytą dryžuotą pižamą, įsispyrė į šiltas šlepetes, iš- 
grūdo į koridorių berniūkštį, kuris stumdė po kambarį spalvotą 
medinį garvežį, atsisėdo už stalo ir pasakė: 

— Bajorai, šįkart prašovėte. Markovas švarus kaip stik- 
liukas! 

Inspektorius mirktelėjo Alviui, kad klaustų. 

— Ar Rygoje daug pažįstamų turit? 


177 


— Nė vieno.— Jo mažos akutės priešiškai blykstelėjo. 

„Reikia patikrinti, su kuo jis draugavo pataisos darbų ko- 
lonijoje, ar ten kartais neatliko bausmės kas nors iš rygie- 
čių“, — pagalvojo Alvis. 

— Laiškus iš Latvijos dažnai gaunate? 

Markovas valandėlę pagalvojo, ką atsakyti, o gal Alviui tik 
taip Rasirodė. 

— Dažnai. 

— Ar jūs kurio nors neparodytumėte? 

Markovas išėmė iš sekretero pluoštą laiškų ir numetė ant 
stalo. Laiškai buvo iš Liepojos. 

— Galit skaityti, tik ten nerasit to, ko ieškote! Latvijoje 
gyvena mano brolis. 

Pasibeldusi įėjo šeimininkė ir pasiūlė arbatos, bet Markovas 
ją išvarė. 

— Bajorai arbatos nenori, bajorai nori ką nors patupdyti! 

— Ir daugiau pažįstamų Latvijoje neturite? 

— Turiu. Brolio žmoną ir jos vaikus. 

— Aš juokauti nelinkęs. 

— Aš irgi. Ko jums reikia? 

— Renkitės, teks važiuoti su mumis. 

— Be prokuroro sankcijos aš niekur... 

— Sankcija mano kišenėje. 

Piotro Markovo elgesys išsyk pasikeitė. Jis ėmė nervingai 
rengtis, traukė iš spintos čia vienus, čia kitus marškinius, kim- 
šo atgal, ieškojo ant apkrauto krėslo atlošo kelnių ir dieva- 
gojosi: 

— Garbės žodis, aš nieko nepridariau! Jūs tikrai klystate! 

— Kartoju klausimą: ką dar, be brolio šeimos narių, pa- 
žįstate? Ar jie visi gyvena Liepojoje? 

— Visi. 

— Taigi ką dar jūs Latvijoje pažįstate? 

— Nieko. Garbės žodis! 

— Hugo Langermanį? 

— Nė negirdėjau. 

— Liudvigą Rimšą? 

Markovas neigiamai papurtė galvą: 

— Jūs, drauge tardytojau, einate ne tuo keliu. Markovų 
Minske yra daug ir tarp jų Piotrų Vladimirovičių tikrai atsiras 
ir daugiau, tikrai atsiras, 

— Vasią Katiną? 

— Nepažįstu. Jūs sekate visai ne tais pėdsakais! 

— Einam! — Inspektorius užsidėjo ant galvos kepurę.— Iš- 
siaiškinsim! 

— Jevdokija, vakarienės grįšiu — šūktelėjo Markovas žmo- 
nai, kai jie ėjo pro virtuvę. Berniukas su garvežiu nuvažiavo 
į kambario gilumą, jo niekas daugiau nedomino. 

Alvis negalėjo apsispręsti: viena vertus, Markovo bute rei- 
kėjo padaryti kratą, antra vertus, dar lyg ir galima buvo apši- 
eiti be jos. Ne, palūkėsime! 

Tardymas vyko miesto vidaus reikalų skyriaus valdyboje. 
Iš to, kad per apklausą kabinete buvo keletas karininkų, Mar- 
kovas suprato — reikalas rimtas. Jis atsakinėjo Alviui neužsi- 
kirsdamas ir tiksliai. 

— Jūsų maršrutas? 

— Minskas—Leningradas—Talinas—Ryga— Minskas. 

— Apie kelintą jūs įvažiavote į Rygą? 

— Tuoj po pietų. 

— Kada gavote krovinį? 

— Vėlai. Aš neatmenu, kelintą, bet vėlai. 

— Aštuonioliktą? Septynioliktą? 

— Greičiausiai- septynioliktą. 

— Toliau? 

— Pastačiau mašiną stovėti toje gatvėje prie turgaus ir 
nuėjau paieškoti lauktuvių. 

— Kokioje gatvėje prie turgaus? 

— Greta yra lengvųjų automobilių stovėjimo aikštelė. 

— Ar ilgai jūs užtrukote turguje? 

— Turgus jau buvo uždarytas, aš vaikščiojau po parduotu- 
ves. Nupirkau žmonai batus ir berniukui garvežį; Juk pats 
matėte. 

— Baigęs vaikščioti po parduotuves. .. 

— Užėjau pavalgyti, — Markovas užbaigė Alvio pradėtą sa- 
kinį. . 

— Kelintą? 

— Apie septynias. Uošvei reikėjo nupirkti antklodę, bet ne- 
spėjau, nes parduotuves uždarė. 

— Kur jūs valgėte? 

— Ar man galėjo ateiti į galvą, kad manęs kada nors šito 
paklaus? 

— Valgykloje? Kavinėje? 

— Valgykloje. Senamiestyje. Ten pat greta yra toks apvalus 
raudonų plytų bokštas. Turbūt koks nors paminklas, ar ką. 
Užsieniečiai buvo užstoję visą šaligatvį, fotografavo ir kuda- 
kavo savo kalba. 

— Jūs galėtumėt tą vietą parodyti? 

— Lengvai. Bet jūs, drauge tardytojau, klystate! Markovas 
tyras ir nekaltas. Jūs be reikalo su manim gaištate laiką! 

Jei Markovas tik apie penkias gavo krovinį, tai vaikščioti 
po parduotuves jam nebeliko laiko, bet jis jokiu būdu negali 
būti ir tas žmogus, kuris sėdėjo prie taksi vairo ir nušovė 
inkasatorių. Taksi banke pasirodė antrą, vadinasi, nuo tos va- 
landos iki pat vagystės už vairo sėdėjo tas pats Žmogus, nes 
inkasatoriai juk nebūtų leidę keistis vairuotojams. Ir vėl Al- 
viui, nepaisant pakankamai įtikinamų Konrado išvedžiojimų, 
atėjo į galvą mintis, kad šauti galėjo pats Liudvigas Rimša. 
Gaila, kad Rimšai nebuvo galima pritaikyti parafino eksperti- 
zės, nes į jį patį buvo šauta, todėl jau neįmanoma nustatyti, 
ar jis tą dieną naudojosi ginklu, ar nesinaudojo. O kokios ga- 
lėjo būti Markovo funkcijos? Kokio velnio jis buvo priimtas 
į šutvę, jeigu rizikuoti reikėjo tiktai kitiems? Labiausiai įti- 
kima, kad jis pasirodė Rimšos namuose po -mano pirmojo vi- 
zito, susidorojo su Langermaniu, susikišo pinigus ir išvažiavo. 
Bet su grobikais kontaktas, matyt, buvo glaudus, nes kitaip jo 
nebūtų į namus įsileidę. Valgyklą Markovas gali- prisiminti ir 
iš kito lankymosi Rygoje, bet valgių, jeigu jis valgykloje ne- 
buvo, nesugalvotų, nes galima patikrinti tos dienos valgia- 
Iaštį. 

— Ką jūs valgėte? 

— Sriubą su frikadeliais, raugintų kopūstų salotas ir antre- 
kotą... Jūs, viršininke, iš tikrųjų su manim veltui gaištate 
laiką! 

— Daugiau nieko nevalgėte? 

— Dar putėsius su pienu. 

— Ir tada nuėjote tiesiai atgal prie mašinos? 

—- Ėjau atgal prie mašinos, bet pakeliui panorau pažiūrėti 
kino. Kai išėjau, temo. Tada aš pasileidau pustekinis. 

— Filmas? 

— Apie karą... 

— Jūs lėtai važiavote... 

— Aš juk visą laiką nevažiavau. Dar numigau. Anksčiau 
tikrai trankydavausi naktimis, o dabar sveikata nebelaiko. 

— Kur jūs miegojote? 

— Mašinoje, suprantama. Antklodes visada pasiimu, ant 
sėdynės vietos pakanka. Važiavau iki tamsos, tada pasukau 
į šalikelę. Kaip tik buvo ant Dauguvos kranto. Rytą norėjau 
pamėtyti spiningą, bet pramiegojau kaip katinas ant pečiaus. 

Alvis valandėlę pagalvojo, kaip suformuluoti kitą klausimą. 
Jį šiek tiek stebino Markovo ramybė, jo, be abejonės, būta 
šaltų nervų žmogaus. 

— Ar jūs man papasakojote tikrai viską, kas atsitiko va- 
žiuojant per Latviją? Ar koks nors epizodas neužsimiršo? 

— Viską! Kaip kunigui. Aš nesu nusidėjęs, nedarykite ir 
jūs nuodėmės, kris ant jūsų sąžinės. Jums reikalingas kitas 
Markovas. 

Alvis ištraukė iš kišenės pirštų atspaudų fotografijas ir iš- 
dėliojo ant stalo priešais Markovą. 

— Čia jūsų pirštų atspaudai. Daktiloskopai juos rado ant 
vieno lengvojo automobilio vairo ir bėgių perjungimo svirtelės. 

Markovas akimirką nieko nesuprasdamas mirkčiojo akimis, 
paskui pašoko ant kojų. 

— „Zaporožietis“? — sušuko jis.— Senos laidos? 

— Taip. 

Markovas siautėjo beveik minutę. Jis išsiplūdo visais keiks- 
mažodžiais, kokius tik atsiminė, ir net tais, kuriuos jau seniai 
buvo užmiršęs. Tarp jų buvo ir tokių perliukų kaip „velnio bo- 
butės šikpuodis“, „galvijų ešelonas“ bei „suvažinėta varlė“. Kai 
keiksmažodžiai beveik išsibaigė, pasipylė ir informacija. 

Maždaug dvidešimt ar trisdešimt kilometrų nuo Rygos, be- 
veik toje vietoje, kur Markovas nakvojęs, jį sustabdęs kažkoks 
„Zaporožiečio“ savininkas ir paprašęs paspaudyti akseleratoriaus 
pedalą, kol jis pats užvesiąs automobilį. Markovas, aišku, pa- 
dėjęs, ir motoras visai greitai suūžęs. 

— Ak tu šūdvežy! Ak tu meitėli! 

Kaip ir buvo galima tikėtis, prašytojo išvaizdos Markovas 
neprisiminė. Buvo tamsu. Jis tik prisiminė, kad vyriškis buvęs 
maždaug jo ūgio. 

Jei Markovas nemeluoja, o, atrodo, jis tikrai nemeluoja, 
vadinasi, nusikaltėlis ruošė sau alibi. Jis pasirūpino, kad į mi- 
liciją patektų kito žmogaus pirštų atspaudai, ir sekliams visai 

netikėtai velniškai pasisekė, nes Markovas jau vienąsyk buvo 
teistas ir todėl jo pirštų atspaudai buvo kartotekoje. Žinoma, 
po džiūgavimo, kai atrodė, jog nusikaltėlis jau beveik rankose, 
šis įvykis panėšėjo į nesėkmę, bet šioje nesėkmėje buvo ir 
racionalus grūdas — nusikaltėlis ieškojo sau alibi. Vadinasi, jis 
nebuvo visai tikras, jog anksčiau ar vėliau nepateks į seklių 
akiratį. Jis tikėjosi, kad automobilio pagrobimą gali susieti su 
juo. Bet svarbiausia — jis norėjo padaryti įspūdį, kad išvyko 
iš Rygos, vadinasi, iš tikrųjų liko tenai. Toks apsukrus Žmogus 
turėjo suprasti, kad, palikęs ant vairo Markovo pirštų atspau- 
dus, vis dėlto rizikuoja, kad daug paprasčiau būtų visai nepa- 
likti pirštų atspaudų, tačiau jam reikėjo alibi —ir jis rizikavo. 
Šia sąmoninga rizika ir galima paaiškinti, kodėl Markovas ne- 
gali nusakyti jo išvaizdos; jis nesirodė, laikėsi šešėlyje, jeigu 
nors valandėlę turėjo išeiti iš už automobilio, stovėjo kur 
tamsu. Vadinasi, suvokė, jog rizikuoja. 

Žinoma, galimas daiktas, kad Markovas meluoja. Teoriškai 
jis būtų spėjęs nuvažiuoti ,„Zaporožietį“ ir paslėpti miške prie 
Tūrkalnės, nužingsniuoti tuos dešimt kilometrų iki Uogrės, įlip- 
ti į traukinį ir grįžti į Rygą pasiimti savo sunkvežimio, bet 
tai daryti jam nebuvo prasmės. Tas pats būtų buvę palikti 
„Zaporožietį“ bet kurioje Rygos gatvėje ir važiuoti toliau savo 
sunkvežimiu, nes jam nereikėjo vaidinti, kad veržiasi iš už- 
blokuoto miesto. Greičiau jau atvirkščiai. 

Alvis išsiuntė Konradui telefonogramą apie savo sampro- 
tavimus ir nuvažiavo į aerouostą. 

Saulė jau riedėjo pažeme, lyg skruzdės į skruzdėlyną rin- 
kosi atgal į miestą automobiliai, kad iki tamsos jau būtų na- 
muose, ant restoranų durų pasirodė rašteliai „Laisvų vietų nė- 
ra“, iš Jūrmalos šlapiais maudymosi kostiumais, susispaudę 
traukiniuose važiavo linksmi poilsiautojai, gėlininkės Merkelio 
gatvės kampe pardavinėjo paskutinius žiedus ir parkuose jau 
pradėjo bučiuotis porelės, kai prie Vidaus reikalų ministerijos 
durų privažiavo budinti mašina. Į ją įsėdo apkūnus pagyvenęs 

vyriškis kilto švarku. Apsiavęs buvo paprastus sandalus ir 
įsikandęs pypkę. 

— Kur važiuosim, drauge pulkininke? 

— Į Duonius.— Ir po valandėlės paklausė:— Ar jums ne- 
trukdo, kad aš pypkiuoju? 

— Aš ir pats darau šitą nuodėmę. 

— Na, kartais būna naudos ir iš svetimų nuodėmių! 

Tas kelias valandas, kurios praėjo nuo Alvio telefonogramos 
iš Minsko, Konradas praleido užsidaręs kabinete. Jis nereagavė 
nei į beldimą, nei į telefono skambučius. Jis tiktai virėsi ar- 
batą, pakšėjo pypkę ir atsilošęs minkštame krėslė kažką svars- 
tė. Jo veide mainėsi atradimų džiaugsmas ir suklydimų ap- 
maudas. Jis tarsi klaidžiojo po minčių labirintus, tarsi graibstėsi 
sienų, ir kiekvienas kelias į šalį žadino viltį, kad išeis, bet 
po akimirkos turėdavo prisipažinti, kad apsiriko. Ir vėl apgrai- 
bomis ėjo toliau. 

Vėliau Konradas persėdo į krėslą už rašomojo stalo. Jis pa- 
ėmė popieriaus lapą, nupiešė jame žmogų. Iš užpakalio. Nuo 
klubų iki pečių. Nužymėjo stuburą ir šonkaulius. Apytikriai. 
Nužymėjo ir kiek pagalvojęs padėjo lapą šalia medicinos eks- 
pertų išvadų. 

Tada išsiėmė iš stalčiaus medžioklinio šovinio gilzę ir mai- 
šelį su septyni, kablelis, septyni milimetro šratais. Jis keletą 
kartų supylė šratus į gilzę, vėl išpylė ant stalo ir suskaičiavę, 
Tada tris atidėjo į šalį, vėl supylė į gilzę, sukratė, norėda- 
mas šratus sulyginti, bet, kai nepavyko, atrodė patenkintas. 

Viskas buvo tiksliai taip, kaip jam pasakojo medžiotojai, — 
gilzėje būna šešiolika šratų, po Keturis eilutėmis sugulusių vie- 
nas ant kito. 

Patikrinęs Konradas vėl paėmė savo piešinį ir medicinos 
eksperto išvadą. Ekspertas buvo nurodęs trylika skylučių, ir 
Konradas dabar pažymėjo jas savo piešinyje kryžiukais. Kai 
žaizdos buvo sužymėtos, buvo aiškiai matyti, kad žmogžudys 
savo aukai stovėjo ne tiesiai už nugaros, bet šovė šiek tiek 
kampu — beveik visos skylutės buvo į kairę nuo stuburo. Va- 
dinasi, trys šratai pralėkė pro Langermanio kairįjį šoną, bet 
nekliudė. 

Prisiminęs, kaip Hugo Langermanis gulėjo, įsivaizdavo jį 
stovintį. Šūvis. Langermanis krinta... Bet kodėl žvangėdamas 
nedūžta langas? Langas juk Langermaniui iš kairės pusės, trys 

šratai lėkė Langermaniui pro šalį, taigi bent vienas šratas bū- 
tinai turėjo pataikyti į langą. O gal įsmigo į sieną? Bet ap- 
žiūrėdami vietą kolegos būtų pastebėję! 

Tuoj už Rimšų namo vartelių Konradas ėmė atidžiai apžiūri- 
nėti žemę. Tada naktį viskas buvo per daug ištrypta. Galų 
gale prie pat slenksčio jis pastebėjo du lygiagrečius, pusės 
sprindžio ilgumo ir kokio centimetro gilumo griovelius — prie 
slenksčio žemė buvo minkštesnė, ir ši vieta paprastai peržen- 
giama. 

Ir vis dėlto jis nusprendė įeiti į vidų ir dar sykį patik- 
rinti savo spėjimą. 

Namuose buvo tvanku, virtuvėje skraidė didelės mėlynos 
musės. Žingsniai koridoriuje dusliai aidėjo. Norėjosi eiti lau- 
kan. 

Konradas atlenkė padidinamąjį stiklą. Jis“buvo su sidab- 
riniais rėmeliais ir su ilga ištraukiama rankena. Per jį žiū- 
rint, nereikėjo nosimi arti grindų. 

Ne, kaip jis ir tikėjosi, pro šalį pralėkę šratai nieko čia 
nebuvo sugadinę, vadinasi, jų čia nė nebūta. 

Konradas surinko Jurio telefono numerį, bet išgirdęs bal- 
są padėjo ragelį. Jis apseis ir vienas! 

„Tai bus įvykę visai netoli — mąstė pulkininkas, susto- 
jęs priebutyje.— Žinoma, visai galimas daiktas, kad Langer- 
manis nužudytas kitur ir lavonas atvežtas čionai mašina, ta- 
čiau apie vienuoliktą čia pasigirdo šūvis, ir šis taikas tiks- 
liai sutampa su mirties valanda, nurodyta ekspertų išvadose... 
"Tai įvyko čia pat, visai arti.“ | 

Rūpestingai uždaręs Rimšų namo duris, Konradas išėjo į gat- 
vę ir pasakė vairuotojui: 

— Jeigu išgirsi šaudant, bėk man į pagalbą. Bet tikriau- 
siai nereikės. .. 

Pulkininkas Konradas Ulfas siūbuojančia jūrininko eisena 
perėjo gatvę ir įėjo pro vartelius į Kozindo kiemą. 

Konradas valandėlę pasisukinėjo kieme, laukdamas, kad kas 
išeitų, bet niekas neišėjo. Jis pasibeldė, bet ir viduje niekas 
neatsiliepė. Jis paspaudė rankeną — durys buvo užrakintos. 

Tada Konradas išgirdo, kaip darže trinktelėjo inspekto stik- 
las ir sukluso, atrodė, lyg smulkus lietus šiurentų medžiuo- 
se — matyt, laistė daržą. 

„Kur tai galėjo įvykti?— Konradas žvalgėsi aplinkui.— 
Juk ne prieš pat duris!“ 

Jis pagalvojo, kad tai bus įvykę uždaroje patalpoje, ki- 
taip kaimynai į šūvį būtų atkreipę didesnį dėmesį. 

Eidamas į daržą, Konradas pažvelgė pro praviras garažo 
duris ir sustojo — jis pamatė, kur tai buvo įvykę. Ant sie- 
nos juosmens aukštyje Konradas pamatė tris beveik vienodas 
geltonai užglaistytas dėmes. Tai buvo įvykę čia. Čia buvo 
įsmigę tie trys šratai, kurių jis tuščiai ieškojo Rimšų svetainės 
sienose. Vaizduotėje ryškiai iškilo įvykio. paveikslas. 

Hugo Langermanis stovėjo maždaug ten, kur ant sienos buvo 
glaistymo pėdsakai. Žmogžudys šovė jam į nugarą, nutvėrė už 
pažastų ir nutempė į Rimšų namus. Kojos vilkosi žeme, Lan- 
germanis buvo su batais, ir kulnai žemėje paliko du griove- 
lius. Žmogžudys Langermanio lavoną nuvilko tuoj po šūvio, 
atstumas tarp namų nedidelis, laiko tarpas minimalus, todėl 
medicinos ekspertas negalėjo nustatyti, kad žmogžudystė įvy- 
ko kitur. 

Konradas išsiėmė padidinamąjį stiklą, ištraukė rankeną per 
visą ilgį ir apžiūrėjo Kozindo mašinos numerį. Pats numeris 
jo beveik nedomino, jam rūpėjo varžtai, kuriais jis prisukamas. 
Jo įtarimai pasitvirtino — numeris neseniai buvo judintas. 

„Ekspertai tikrų tikriausiai galės įrodyti, kad Rimšos ir 
Kozindo mašinų numeriai persukti beveik vienu metu ir tuo 
pačiu veržlėrakčiu,— pagalvojo Konradas, išeidamas iš garažo.— 
Šitas pašlemėkas žinojo, kad keliuose budi milicijos darbuo- 
tojai, todėl saugumo sumetimais sukeitė ,„Zaporožiečių“ nume- 
rius. Ir nusigavo iki tos Tūrkalnės! Nieko, patsai papasakos, 
kodėl sumanė važiuoti tiesiai į Tūrkalnę. Gal jam ten reikėjo 
paslėpti grobį? O gal, kad spėtų į paskutinį autobusą iki Uogrės, 
iš kur į Rygą galima parvažiuoti ir elektriniu traukiniu, ir tak- 
si? Kaip man anksčiau neatėjo į galvą, kad važiuojančiam tą 
vakarą reikėjo padorių mašinos dokumentų?" 

Kozindas laistė gvazdikus. Pamatęs einantį artyn Konradą, 
jis padėjo šlangą ant žemės ir ėmė valytis į kelnes smėlėtas 
rankas. 

— Jums teks eiti su manim, — ramiai pasakė Konradas.— 
Aš kaltinu jus Hugo Langermanio nužudymu.— Jo žvilgsnis 
buvo niūrus ir nepalenkiamas. 

Kai Liudvigas Rimša išvažiavo iš taksi parko, staiga pa- 
matė Neliją. Ji stovėjo ant šaligatvio ir mojo, kad jis su- 
stotų. 

Nelija atsisėdo į priekinę sėdynę. Lietpaltis prasiskleidė, 
ir jis pamatė baltus gražius kelius. Jam pačiam net pasirodė 
keista, kad namuose jų, tokių geidžiamų, niekada nepastebė- 
davo. 

— Kur tau Teikia? 

— Nuvežk iki turgaus! 

Nelija atrodė išvargusi, jos balse skambėjo nerimas. 

— Kelintą tu būsi namuose? 

— Apie vienuoliktą. 

— Aš neisiu gulti, aš tavęs palauksiu... Ak...— Nelija 
staiga prispaudė rankas prie krūtinės.— Ak! .. Akyse viskas ta- 
varuoja. .. 

Vieną kartą anksčiau ją buvo ištikęs širdies priepuolis, ji 
dabar vaidino gerai. 

— Į polikliniką? 

— Nereikia. Praeis. Sustabdyk... Aš truputį atsigulsiu... 

Liudvigas sustabdė mašiną ir nuleido atlošą. 

— Tu vis dėlto nueik pas gydytoją, — subarė jis. 

— Bus gerai... Aš nueisiu... Ar tu negali manęs parvežti 
namo? 

Liudvigas pažiūrėjo į laikrodį. Jis šiek tiek susvyravo. Tai 
buvo viena iš kritiškiausių plano vietų: Liudvigas juk galėjo 
persodinti Neliją į kitą taksi, jeigu jam būtų pasirodę, kad 
laiku nespės į banką. | 

— Parvežk, būk geras...— gailiai verkšleno Nelija. 

Liudvigas ėmė ginti „Volgą“ Lenino gatve beveik per baltą 
vidurio liniją. 

Nelija dejavo, ir Liudvigas dar kartą prašneko apie gy- 
dytoją. 

— Tu tik padėk man užlipti į viršų, aš išsikviesiu gydy- 
toją telefonu... Bet važiuok į garažą, aš nenoriu, kad mane 
kas nors pamatytų tokią suvargusią. 

— Ligos nereikia gėdytis! 

Nelija neatsakė. Ji jau žinojo, kad Liudvigas paklausys. 

Hugo stovėjo Rimšų garaže už sienos išsikišimo. Norint 

užlipti į viršų, Liudvigui su Nelija reikėjo pro jį praeiti. Jis 
trenks Liudvigui lazda, įvilks apsvaigusį į katilinę ir velkėmis 
užšaus geležines duris. 

— Aš Nelijai pasakysiu, kad užkimšau Liudvigui burną 
chloroformu apšlakstyta nosine,— pasakojo Kozindui Hugo Lan- 
germanis. 

— Pats geriausias chloroformas yra kirvis,— nusijuokė Ko- 
zindas.— Pirmiausia atvarstyk visas spintas ir stalčius, išmė- 
tyk skudurus — mokė jis.— Tegu mano, kad tu ko nors ieš- 
kojai ir kad tau sutrukdė. Be to, milicininkai galvos dar taip: 
o gal jis rado, ko ieškojo? Gal tai buvo -koks nors neteisėtai 
įsigytas arba slepiamas daiktas, ir Rimša paprasčiausiai nenori 
prisipažinti, kad jam kas nors dingo. Paskui surišk Neliją ir 
užkimšk jai burną. Apie aštuonias aš kaimyno teise įeisiu į 
vidų ir ją išlaisvinsiu. Tu palik ją virtuvėje, kad pasilypėjęs 
į priebutį galėčiau Neliją pamatyti per langą. 

— Jie kaltininkų tikrai pradės ieškoti tarp taksistų, — svariai 
tęsė Kozindas.— Taksistus labiausiai įtars. Žinojo, kad Liudvi- 
gas darbe... O gal žinojo, kad Nelija išėjo. Tai net telefonu 
galima patikrinti... Aš pasakysiu, kad Džeris apie tą laiką 
sulojo, bet nepiktai ir gana greit nutilo. Matyt, buvo pažįsta- 
mas. Gal vienas iš tų, kurie atvažiuoja žiūrėti televizoriaus? 
Bet jų čia yra buvę mažiausiai puskapis... Ir toliau vėl viskas 
panašu į taksistus... Bėga taksi, mašinoje randa paskyrą vežti 
inkašatorius. Žino, kad turėjo važiuoti į banką, proga vilio- 
janti... Beveik netikėtai atsirado proga įgyti didžiulį grobį... 
Beveik netikėtai — šituo, svarbiausia, mums ir reikia įtikinti 
milicininkus! 

— Paliksim raštelį — užkimęs sukrenkštė Hugo. 

— Tu paimk dar kokius batus ir pažirgliok su jais po kam- 
barius, kad manytų, jog būta dviejų! 

— Inkasatoriai vairuotoją pažins iš veido. Jeigu jiems pa- 
rodys tuos taksistus, kurie... 

— Inkasatoriai sėdi ant užpakalinės sėdynės, o aš sėdėsiu 
taip, kad veidrodėlyje manęs beveik ir nepamatys. Dėl manęs 
nesirūpink, manęs nepažins. 

— Vienas gali atsisėsti šalia tavęs. 

— Reikės pasiimti kokį instrumentą ir atlupti priekinę sė- 
dynę, kad išlįstų spyruoklės. Tada pagailės kelnių ir nesės, 
kur mums nereikia! 

Hugo išgirdo įvažiuojant į kiemą mašiną. Atsidarė garažo 
durys, ir rūsio tamsą perskrodė ryški lauko šviesa. Liudvigas 
„Volgą“ įvairavo atbulą, mašinos priekis liko anapus slenksčio. 

— Padėk man užlipti laiptais ir važiuok, — Hugo išgirdo Ne- 
lijos balsą. 

— Gerai, tuojau. 

Jie prasispraudė pro „Zaporožietį“, pro išsikišimą, už ku- 
rio stovėjo Hugo. Laiptų link... 

— Palauk, čia turi būti... Tau iš karto pasidarys geriau! — 
tarė Liudvigas ir sustojo. 

Nelija praėjo pro Hugo. 

— Aš tuojau...— šūktelėjo Liudvigas, ir Hugo išgirdo jį 
grabaliojantis katilinėje. Taip ir liko neaišku, ko jam taip stai- 
ga prireikė katilinėje. Gal kokių žolių arbatai? 

Vienu šuoliu Hugo atsidūrė prie katilinės durų, užtrenkė 
jas ir užstūmė velkę. 

„Rėk!"— rodė jis ženklais Nelijai. 

Nelija suspiegė ir, kad atrodytų įtikinamiau, šūktelėjo ke- 
letą padrikų žodžių. 

— Leiskite! Milicija! Pagalbon! 

Liudvigas Rimša, išgirdęs žmonos riksmą, visu kūnu tren- 
kėsi į geležines kūryklos duris, bet jos net nesudrebėjo. 

Hugo šoko į mašiną ir įjungė degimą. Išvažiavęs į gatvę, 
jis užrakino garažą įr uždarė vartus. Kad kiek, jis būtų įkliu- 
vęs: jeigu būtų išvažiavęs keliomis sekundėmis anksčiau, jį būtų 
pro langą pamačiusi Tereza. 

Jis Kozindui nepasakė, kad nesurišo Nelijos. Nebuvo juk 
ir laiko. 

— Kelialapis yra? 

— Taip, aš pažiūrėjau! 

— Na, tai tegu velniai rauna! 

Išvažiuojančios mašinos ratai sukėlė nuo asfalto dulkes ir 
bloškė Hugo į veidą. Ir jis ėmė žingsniuoti centro link, laiko 
jis dar turėjo daug. Kaip paprastai viskas įvyko! Ne, kad ne- 
surišo Nelijos, jis Kozindui nesakys! 

Jis įėjo į telefoną automatą ir surinko Nelijos numerį. 

— Sveika, mano brangioji! Dabar aš tave myliu labiau už 
viską pasaulyje! Aš tave myliu! Tu girdi? Aš tave myliu! Aš 
tik todėl paskambinau, kad negalėjau tau nepasakyti. Aš trokš- 
tu tavęs! 

— Brangusis...— jis net ragelyje girdėjo jos tramdomą 
aistringą alsavimą. 

„Teisingai ,„Veselyboje“ rašoma, kad tų bergždžiųjų po- 
traukis būna padidėjęs“, — pagalvojo jis. Kaip ir visi vyrai, 
toms bevaikėms poniutėms, nors buvo niekuo dėtas, jis jautė 
panieką. Ir jis pasąmonėje troško šeimos, o moteris be vai- 
ko — nelyginant vila su išnuomotais baldais, kur gali maloniai 
praleisti tris saulėtus mėnesius per metus, o ne nuolatinis bu- 
tas su šeimos židiniu. | 

— Aštuntą paskambink į miliciją ir išpasakok viską, kaip 
mes tarėmės! Tik pasakyk, kad tu pati išsipainiojai iš raiščių. 
Kol jie atvyks, išleisk Liudvigą... 

— Man bjauru prie jo prisiliesti! 

— Mieloji, padaryk šitai reikalo labui. 

— Bet aš jau nebegaliu skambinti. .. 

— Ką? 

— Aš ką tik kalbėjau telefonu su Tereza. 

— Ką — kalbėjai? 

— Ji ką tik man paskambino. Ji matė tave ateinant ir da- 
bar mano, kad mudu lovoje. Laimė, ji mano, kad mašina iš- 
važiavo Liudvigas, ne tu. 

— Niekur nejudėk ir lauk manęs! Bučiuoju.— Jis metė ra- 
gelį. 

Kaktą išpylė prakaito lašai, keliai drebėjo. Jis lyg girdėjo 
Kozindo balsą: 

— Tegu Nelija palieka iš miško pusės vieną langą tik pri- 
vertą. Persliuok per tvorą ir ropškis vidun! Tik per daug ne- 
išmindyk gėlių lysvės, kitaip milicininkai supras, kad įeita tik 
vieno Žmogaus... 

Bet jis pasiėmė iš Nelijos raktą, nes taip atrodė papras- 
čiau! 

Iš baimės Hugo ėmė krėsti drebulys. Jis įėjo į artimiau- 
sią kavinę ir išgėrė visą stiklinę konjako, tačiau nė kiek ne- 
apsvaigo. Tada parvažiavo namo suklastoto paso. Iš tikrųjų 
pasas visai nebuvo suklastotas, ir žmogus paso nuotraukoje 
nelabai tebuvo panašus į jį. Tai' buvo gelbėjimo stoties moto- 
risto pasas. Kelios dienos prieš sumanytą inkasatorių užpuoli- 
mą pasas atsitiktinai pasipainiojo Hugo Langermaniui po ran- 
ka ir jis jį pasiėmė. 

Kelio atgal jis nematė. Kai tik gaus pinigus, lėks kur akys 

veda, kur kojos neša. Jis vis dar tikėjosi, kad Kozindui pasi- 
seks Terezą užčiaupti. Žinojo, kad Kozindas net pasistengs tai 
padaryti, tik taip, kad nesukeltų įtarimo. 

Skverelyje, maždaug už dviejų stotelių nuo Virsnavos gat- 
vės parduotuvės, jis pamatė Žiurką. Senis sėdėjo ant suolelio, 
prasisegęs marškinių apykaklę ir kaitino saulėje savo ploną 
kaip anties kaklą. 

„Tegu eina tas Žiurka šunų šukuoti! — piktai pagalvojo Hu- 
g0.— Jokios skolos jis negaus! Man dabar pinigai reikalingesni 
negu jiems abiem kartu!“ 

Jam buvo gaila, kad nepasiseks suleisti nagų į Kozindo dalį. 

Įvažiuojant į banko kiemą Kozindą dar ėmė kažkoks dre- 
bulys, bet dabar jis nebejautė jokios baimės. 

Sukdamas nuo Virsnavos gatvės parduotuvės, jis pamatė sto- 
vintį prie kampo Hugo. Jis pasisuko ir įėjo į vidų. Beveik tuoj 
pat paskui jį įėjo inkasatorius. 

Kas dėjosi parduotuvėje, Kozindas gerai nematė, nes vie- 
ną akimirką jo dėmesį patraukė lazda, ji buvo padėta po gre- 
tima sėdyne. Vaikinas užpakalyje viena akimi skaitė laikraštį, 
kita šnairavo į parduotuvės duris. 

Kozindas lazdą pasidėjo ant kelių. Jis pamanė, kad galėtų 
inkasatoriui smogti dabar. Ir kai prieitų Hugo, liktų tiktai 
išstumti jį iš mašinos. Bet jis nebuvo tikras, kad Hugo ko nors 
nepražiūrės. Kai tik pamatys Hugo išeinant pro duris, tada iš 
karto ir smogs. Užtaisytas, nupjautas medžioklinis vienvamzdis, 
kurį jis pasiėmė dėl drąsos, buvo užkištas už diržo ir spaudė 
šoną — jį lengvai galėjo išsitraukti kaire ranka. Bet ginklas 
"buvo numatytas tik išimtiniam atvejui. 

Viskas, ko gero, būtų taip ir įvykę, kaip Kozindas buvo 
numatęs, jeigu saulė nebūtų atsispindėjusi nuo parduotuvės 
stiklinių durų ir apžilpinusi Kozindo. Jeigu mašina būtų su- 
stojusi nors metrą toliau ar arčiau, kampas būtų pasikeitęs, 
ir saulė gal net būtų plieskusi į akis užpakalyje sėdinčiam 
inkasatoriui. O dabar saulė inkasatoriui padėjo permatyti par- 
duotuvę iki pat kasos. Jis pamatė, kas darosi parduotuvėje, ir 
todėl kaip ungurys išslydo iš mašinos porą dešimtadalių se- 
kundės anksčiau, negu Kozindas spėjo trenkti lazda jam per 
pakaušį. 

Išslydęs iš mašinos, inkasatorius karštligiškai plėšė pisto- 
leto dėklą. 

Kozindas spėjo iššauti pirmas, ir vaikinas krito veidu į žo- 
lyną. Tik dabar Kozindas kaip reikiant suvokė, ką padaręs. 
Klaikus išgąstis, kuris buvo apėmęs Kozindą, supratus, kad 
vaikinas išvengė jo smūgio, kad jie beveik įkliuvo, kad ateityje 
jų laukia vien teismai ir kalėjimai, tas klaikus išgąstis pasi- 
darė nebesuvaldomas. Jeigu Hugo nebūtų spėjęs įšokti į ma- 
šiną, jis būtų bėgęs vienas. Kraujas pulsuodamas plėšė sme- 
genis ir šaukė: „Bėk! Bėk! Bėk! Bėk!“ 

Iki Juglos tilto jis lėkė kaip su autopilotu. Automatiškai 
pamatė sankryžoje raudoną šviesą, automatiškai išjungė pavarą 
ir automatiškai sustabdė, paskui taip pat automatiškai vėl įjun- 
zė pavarą. Tiktai kitapus tilto pamažu vėl pradėjo veikti gal- 
va, nes jau atrodė, kad viskas vis dėlto baigsis gerai. 


— Kodėl tu jį. ..— visas virpėdamas nedrąsiai prabilo Hugo. 
— Taip tikriau. Jis, pasirodo, mane pažinojo iš ankstes- 
nių laikų. 


Melas skambėjo labai įtikinamai. Hugo iš karto aiškiai 
suprato, kad prie Kozindo dalies nė piršto neprikiš ir ims tik- 
tai tiek, kiek Kozindas duos. O Žiurkai atgauti skolą nebebuvo 
jokio šanso. 

Ir tada jie pamatė ant plento milicininkus. Kozindas ne- 
turėjo laiko galvoti, kodėl jie stovi ir tikrina visas mašinas 
iš eilės. Jis tik matė mašinas ir priekyje ant plento milicinin- 
kus. Net jeigu būtų žinojęs, kad tai autoinspekcija tikrina auto- 
mobilių techninę būklę, jis nebūtų rizikavęs važiuoti toliau — 
„Volga“ nėrė šimto dešimties kilometrų per valandą greičiu, 
ant užpakalinės sėdynės buvo sumesti brezentiniai inkasatorių 
maišeliai su pinigais, o kelialapyje nurodyta, kad jis paskirtas 
į banką. 

Kozindas rado vienintelę išeitį. Jis pristabdė ir pasuko į 
miško kelią. Tai buvo senasis kelias, kuris vedė į Liudvigo 
Rimšos namus. 

— Mesim mašiną čia pat, — sumurmėjo Hugo. 

— Idiotas! Mus su šunimis iš karto pavys! „Volgą“ reikia 
įvaryti į Rimšos garažą! Naktį nuvažiuosim kur nors kitur. 

Už keturiasdešimties kilometrų nuo Rygos jie buvo įsiren- 
ge vieną slėptuvę, o miške už Tūrkalnės mokyklos — kitą. 

— Ligi slėptuvės mes nenusigausim! Visi milicininkai bus 
jau ant kojų. 

Kai prie namų privažiavo milicijos mašina, Hugo Langer- 
manis drebino kinkas viršutiniame aukšte, miegamajame. Jis 
buvo taip persigandęs, kad tik paskutinę akimirką paspyrė in- 
kasatorių maišelius po lova. Jis kažkodėl pagalvojo, kad Alviui 
tereikia pakilti, pamatyti jį ir jis bus areštuotas, nors iš tikrųjų 
Alviui jis tuo tarpu būtų buvęs tik nepažįstamas žmogus. 

Hugo girdėjo Neliją kalbant su milicininku. Ji kalbėjo 
ramiai, nesikarščiuodama, nors kiekvieną akimirką galėjo pra- 
dėti daužyti duris Liudvigas ir virtuvėje, be abejo, būtų jį 
išgirdę. Duris Liudvigas trankė periodiškai. Jis tikriausiai jau 
seniai iki mėlynumo buvo nusidaužęs kumščius ir kojas. Ka- 
tilinėje daugiau nebuvo kuo daužyti — Hugo patikrino. Jis net 
išnešė iš ten kibirą su briketais, nekalbant jau apie žarstek- 
lį. Jis prisiminė, kad ant sienos katilinėje kabojo kažkoks iš- 
džiovintų vaistažolių kuokštas. Gal jos buvo nuo širdies, ir 
kaip tik jų Liudvigas įėjo paimti Nelijai? 

Hugo keikė Kozindą, kuris dabar tikriausiai kapstosi po 
savo daržą, kad praeiviai regėtų, ką jis daro, ir nusprendė — 
jeigu įklius, Kozindo negailės. Tai buvo Kozindo idėja, tegu! 
pats už ją ir moka. Paskui Hugo susimąstė, kaip atsikratyti 
Nelijos. Bėgti kartu su Nelija būlų beprotybė, porelę visada 
lengviau nutverti. Jis norėjo sugalvoti Nelijai kokį nors alibi, 
bet nieko protinga neatėjo į galvą, tada jis kažkodėl prisimi- 
nimais grįžo į praeitį. Į tą vakarą, kai jis prikalbėjo Neliją 
būti bendrininke. 

Jis pastatė sraunioje meilės upėje seną, bet tvirtą bučių. 
Jis sakėsi esąs nelaimių apniktas žmogus, vargšas, kad vienin- 
telė vertybė, kurią jis pasaulyje turi, — jos meilė. Kad ir kaip 
sunku būtų, jis už tą meilę kovosiąs. Jis važiuosiąs ir uždirĘ- 
siąs pinigų jų lizdeliui. Į tolimąją Šiaurę, kur daug moka. Ne, 
Neliją jis paliksiąs Rygoje. Ten, kur jis susitaręs dirbti, mo- 
terų iš viso nepriima. Ir apskritai jis negalįs priimti iš jos 
tokios aukos. Ne, jis mirtų iš sielvarto, jeigu jai kas nors 
atsitiktų, jeigu ji susirgtų. Ji turinti likti čionai. Ir ištikimai 
laukti. Gal metus, gal dvejus... Iš pradžių, kol žmonės apsi- 
pranta su darbu, tas uždarbis ne toks jau didelis, bet kai at- 
eina treti, ketvirti metai, tada tik žerkis pinigus. 

Nelija žinojo, kad nėra pati gražiausia moteris pasaulyje, 
bet ji buvo beveik tikra, kad yra pati gražiausia Hugo, bent 
jau tol, kol budriai stovi šalia. Ji žinojo, kad tokios tolimos 

ir ilgos vyrų kelionės nedaug gera žada net ir teisėtoms žmo- 
noms su vaikais. Tokioje tolybėje visko gali atsitikti. Ji iš- 
klausinėjo pietinių respublikų darbo jėgos samdytojus, kur jie 
galėtų gauti darbo abudu. Hugo buvo patenkintas, bet vėliau 
pasakė išsiaiškinęs, kad iš tokių išvykų žmonės grįžta dar di- 
desni skurdžiai negu išvyko. 

Kai Hugo jos akivaizdoje ėmė pildyti kadrų anketą, ji vi- 
sai puolė į neviltį. 

Kitą dieną jis atėjo su pasiūlymu. Jis sutikęs seną mo- 
kyklos draugą, kuris dabar dirbantis inkasatoriumi. Tas taip 
pat turintis piniginių sunkumų, o antrasis -inkasatorius — savas 
vaikinas. Jeigu Hugo galėtų gauti taksi, kuriam kaip tik tą 
dieną reikia važiuoti į banką, ir galėtų kelias valandas neutra- 
lizuoti tikrąjį vairuotoją, tai jie už viską užmokėtų keturias- 
dešimt tūkstančių. 

Tai buvo truputį švelnesnis variantas už tą, kurį girdėjo 
Žiurka. 

Nelija sutiko iš karto. Ir tuoj pat rado pasiteisinimą. 

— Rimša sugriovė visą mano gyvenimą! Tegu jį išmeta iš 
tų vairuotojų! Daugiau liks laiko morkoms ir krapams! Žinai, 
jis Man bjaurus! e 

Visą vakarą jiedu skaičiavo ir dėliojo krūvelėmis pini- 
gus. Hugo įsitraukė į darbą, įraudo ir beveik užmiršo, kad šie 
pinigai ieškomi. Jis didžiavosi savimi, nes jam sąvokos „pini- 
gai“ ir „darbas“ nebuvo susijusios. Jeigu kas nors ir siejosi, 
tai nebent tik primindavo, jog „uždirbtų pinigų“ visuomet per 
mažai ir dar reikia „gauti pinigų“. Dar eidamas į pradinę mo- 
kyklą, jis suprato, jog jų šeimoje daugiausia naudojamasi 
„gautais pinigais“. Tai buvo visai normalus dalykas. Žodžių 
„gauti“ ir „vogti“ reikšmė buvo visai skirtinga. Vagia tik uo- 
gienės stiklainius iš sandėliuko ar nudžiauna paklodes iš pa- 
stogių. 

Patėvio vis dėlto aš neaplošiau, pagalvojo Hugo Langerma- 
nis, žiūrėdamas į žalių, raudonų ir alyvų spalvos kupiūrų krū- 
veles. Sunkioje „pinigų gavimo“ kovoje jis tarsi lygino save 
su patėviu. Jis, žinoma, pralošė, pralošė smarkiai, tačiau ap- 
skritai buvo pagarbos vertas priešininkas. 

Nelijai vogti pinigai jokio džiaugsmo nesuteikė. Jeigu jai 
būtų reikėję antrąkart duoti sutikimą tokiu būdu gauti pi- 
nigų — o juk visos teisybės ji nežinojo, — Nelija būtų atsisa- 

kiusi, nors net ir Hugo būtų tekę prarasti. Ji nemokėjo pasa- 
kyti kodėl, bet tvirtai žinojo, kad tikrai būtų atsisakiusi. 

— Ar-man sukneles imtis? 

— Neimk.— Hugo apglėbė jos pečius. Pinigų krūva jį nu- 
ramino, nes jautė keistą jų valdžią, ir dabar jam reikėjo sugal- 
voti, kaip pasprukti. 

Jis ėmė vaizduotis jų būsimą gyvenimą ir pasakoti, koks 
jis bus gražus. Hugo kur nors ant kitos jūros kranto pastaty- 
siąs namą, „tokį pat gražų kaip šis“, įsigysiąs šunį, „net di- 
desnį už Džerį“, nusipirksiąs mašiną. „Volgą“. Nelija tylėdama 
pakilo ir atsisėdo prie lango. 

— Kas tau atsitiko? 

— Nieko. Aš noriu trupučiuką pasėdėti. 

— Eisim į teatrus, aš tave aprengsiu kaip princesę! Paskir- 
sim vieną savaitės dieną ir priiminėsime svečius. Stalai lūš 
nuo valgių, ir oras drebės nuo dainų! 

Per Nelijos skruostą nusirito tyli ašara. Ji nežinojo, ko 
nori, bet žinojo, kad to, ką siūlė Hugo, ji tikrai nenori. Be- 
veik viską jinai jau turėjo, bet to buvo per maža, kad tikrai 
gyventų. Dabar ji suprato, kad ieškojo visai ne Hugo. Ji ieško- 
jo gyvenimo pilnatvės, ieškojo prasmės. Darbo? Galbūt? Galimas 
daiktas, kad darbo. O gal ir vaiko. Dar geriau dviejų. Trijų. 
Kad ir daugiau. Tai būtų jos įnašas. Vaikai nėra mokestis, 
vaikai — įnašas. Vaikai — tai pats žmogus. Amžinas. 

Apačioje, garaže, nuvirto kažkas sunkus. Trenksmas buvo 
šaižus ir skardus. Hugo pašoko ir puolė laiptais žemyn. 

Keista, bet Nelija jautėsi kaip moteris, kurią vyras užtiko 
lovoje su meilužiu. Rūstus ir negailestingas vyras. 

Žinodama, „kad Liudvigas uždarytas katilinėje, ji jautėsi 
bjauriai. Kol jie buvo namuose tik dviese su Liudvigu, ko! jis 
kartkartėmis spardė kūryklos duris, jos nuotaika buvo net pa- 
kili, nes viskas buvo panašu į išdaigą, kaip senamadėje kome- 
dijoje, bet vėliau atvažiavo Hugo. Jis buvo meilužis, Liudvigas 
buvo vyras. Nors jis nieko negalėjo padaryti, bet buvo čia pat, 
greta, ir ji beveik fiziškai jautė jo buvimą. Ji stengėsi at- 
mintyje atgaivinti pačius bjauriausius jų bendro gyvenimo vaiz- 
dus, prisiminti apie Liudvigą tik bloga, priskirti jam dar pu- 
sę savo nuodėmių, vadino jį tylomis bjaurybe, bet kuo ilgiau 
jį keikė, tuo greičiau žodžiai ėmė virsti vien tuščiais garsais. 
Ir vis skaudžiau ji ėmė suvokti savo kaltę. Nelija bandė išsi- 

vaduoti nuo tos nepakeliamos minties, išrauti ją kaip piktžolę, 
akimirką tai net pavyko, bet ji tuoj vėl išaugo ir suvešėjo. 

Dabar Liudvigas tikriausiai bus ištrūkęs. Ji dar tikėjosi, 
kad garaže paprasčiausiai nuvirto koks didelis daiktas, bet pro- 
tas sakė, kad be niekur nieko niekas negali nuvirsti ir kad 
garaže niekas daugiau, be katilinės durų, negali nuvirsti. Bet 
ji tikėjosi. 

Jeigu jai grėstų fizinė bausmė, Nelija jos lauktų nė akim 
nemirktelėdama. Ją gąsdino moralinė bausmė, ir Nelija žinojo, 
kad tuoj jos sulauks. 

Kadangi buvo basas, Hugo laiptais žemyn nubėgo tyliai. 
Jis nubėgo vos trisdešimt žingsnių, bet jau užduso iš susijau- 
dinimo. Kai pridėjo ausį prie durų į garažą, pirmiausia išgir- 
do daužantis savo širdį. Bet netrukus išgirdo, kaip kažkas tam- 
<oje grabinėja sienas, išgirdo kažką atsitrenkiant į automobi- 
lį ir dar kelis neaiškius garsus. Ir tada, traukdamasis nuo durų, 
jis nugara atsirėmė į kažką aštrų. Tai buvo ginklų spintos 
kampas. 

„Aš neleisiu jam ištrūkti — akimoju pagalvojo.— Patronai 
laikomi viršutinėje lentynoje.“ Tąsyk svečiuose Liudvigas gy- 
rėsi savo medžiokliniais šautuvais, ir Hugo prisiminė, kad pat- 
ronai su žaliomis, rudomis ir raudonomis gilzėmis buvo sudėti 
viršutinėje spintos lentynoje, o antroje, žemiau, — užkamšalai. 

Hugo sugraibė ir paėmė patronus. Apie medžioklę jis ne- 
turėjo jokio supratimo, be abejonės, būtų galėjęs paimti patro- 
nus su septinto numerio šratais balandžiams, kurie iš tikrųjų 
nepereina net per storesnius marškinius, bet jam pasitaikė 
patronai, užtaisyti kulkomis, kurios, sutikusios kliūtį, prasi- 
skečia ir įsiskverbia kaip propeleris, išplėšdamos didžiules 
žaizdas. 

Hugo užtaisė medžioklinį šautuvą ir atidarė duris. 

Liudvigas buvo įjungęs „Volgos“ prožektorius. Jie apšvie- 
tė garažo vartus į kiemą. Liudvigas, stovėdamas šio balto rato 
vidury, stengėsi mašinos užvedimo rankena išlaužti geležinius 
strypus, kurie buvo vartojami kaip skląsčiai. Dešinės pusės 
strypą jau buvo išlaužęs ir ėmėsi kairiojo. Hugo raktų, aišku, 
nebuvo padėjęs ten, kur jie paprastai būna, todėl Liudvigui 
skląsčius dabar reikėjo laužte išlaužti. 

— Eik atgal į katilinę, arba šausiu! 

Liudvigas greit apsisuko, griuvo žemėn už mašinos ir at- 

virtęs ant nugaros abiem kojomis spyrė į vartus. Kairysis 
skląstis, matyt, irgi vos vos laikėsi, ir jis tikėjosi jį išmušti 
be laužtuvo. 

„Aš negaliu jo paleisti, tada aš prapuolęs... Jeigu jis, ši- 
toks petingas bernas, nugriebs mane, tada man galas..." 

Liudvigas dar kartą spyrė kojomis į vartus. 

Nors Hugo matė tik visai mažą kūno lopinėlį — beveik visą 
Liudvigą užstojo automobilis, — jis iššovė. Ir išgirdo garsą, koks 
būna, sudavus plaštaka per minkštą, riebų molį. 

Siaubo riksmas nuskambėjo ant laiptų jam už nugaros, ir 
tuoj pat pro šalį pralėkė Nelija. Ji pribėgo prie Liudvigo, ku- 
ris jau buvo nebegyvas, puolė ant kelių ir ėmė aimanuoti: 

— Dovanok! Dovanok! Dovanok! 

Hugo priėjo kiek arčiau, ji pažvelgė į jį iš siaubo išplės- 
tomis akimis ir suriko: 

— Piktadary! Pabaisa! Lauk! 

Jis pakėlė šautuvą ir šovė dar kartą. 


Per tardymą Kozindas pasakė, kad jis nori nenori turėjęs 
Langermanį likviduoti, nes Langermanis išprotėjęs. Gal tai bu- 
vo tik Kozindo prasimanymas, kad nors kiek palengvintų savo 
likimą, nes tikrai skambėjo kur kas geriau, negu, tarkim, — nu- 
šovė, norėdamas atsikratyti vienintelio liudininko ir pasiglemž- 
ti visus pinigus. O gal Kozindas tikrai sakė tiesą — iš jo pa- 
Iodymų psichiatrai nustatė aiškius persekiojimo manijos sind- 
romus: 

— Vos tik Langermanis išgirsdavo kokį šlamesį, pašokdavo 
ant kojų ir sakydavo: „Teismas eina! Patėvis su Žiurka nori 
atsiteisti savo tūkstančius! Bet ką aš jiems duosiu, kai taip 
menkai teuždirbu!“ 


Segtuvai su šios bylos dokumentais, paaiškinimais ir iš- 
vadomis jau seniai buvo nukeliavę į ministerijos archyvą, 
i dulkes ir užmarštį, kai spalio pavakary, nepaisydamas drėgno 
vėjo, Alvis vėl turėjo važiuoti į Duonius. Jis ilgai ieškojo 
autokatastrofos liudininko, ir ką tik jam buvo paskambinta, 
kad tas gyvena Duoniuose. 

Alvis paprašė, kad vairuotojas pasuktų per mišką senuoju, 
duobėtu keliu. 

Kozindų kieme Tereza džiaustė ant virvės skalbinius. Ji 
buvo apsivilkusi geltona suknute, ją vėjas plaikstė ir vijo 
apie kojas. Geltonas fonas išryškino juodus plaukus, tamsiai 
įdegusias kojas ir kaklą. 

Ežero seklumose dužo bangos ir į krantą ritosi baltos pu- 
tos. Kaip į žemę įsprausti fakelai degė darže gladiolės. 

— Pristabdyk. 

Ir Alviui pasidarė liūdna, kad šiandien jis negali net pri- 
eiti ir pasakyti jai kelių žodžių. O gal tik jam pačiam taip 
atrodo, kad negali? Ne, negali... 

Prabangiųjų Liudvigo Rimšos namų durys buvo užrakintos 
ir užantspauduotos balto popieriaus juostomis. Nesutvarkytas 
sodas darė įspūdį, kad viskas apleista, lyg namo visai nebebūtų, 
lyg jis būtų nugriautas arba sudegęs. 

— Nyki vieta,— pasakė vairuotojas. 

— Važiuojam... 

